
CUVÂNT ÎNAINTE AL DCAF 


Domeniul intelligence reprezintă o ultimă frontieră în procesele de demo- 
cratizare și reformare a sectorului de securitate. Așa cum au demonstrat 
multe democrații consolidate, guvernanţa democratică și statul de drept 
ajung în sfera intelligence multă vreme după ce au dobândit baze solide în 
alte domenii ale statului. În multe democraţii consolidate, înființarea siste- 
melor de supraveghere a serviciilor de informaţii a urmat o traiectorie co- 
mună: anumite activități ale serviciilor de informaţii au generat îngrijorare 
în privința încălcării proceselor democratice legitime și în raport cu exerci- 
tarea drepturilor omului și a libertăților fundamentale, ceea ce a dus la o 
perioadă de studiu și cercetare psihologică și la crearea, ca rezultat, a unor 
noi mecanisme de supraveghere. 


Democraţiile emergente nu au nevoie să recurgă la această abordare reac- 
tivă. „Tranziţia” le oferă o prețioasă oportunitate de a pune baze solide, le- 
gale și instituționale, pentru activitatea de supraveghere a serviciilor de 
informaţii. Totuși, trebuie să fim conștienți că stabilirea acestor baze nu e 
decât un mic pas în procesul interminabil și dificil prin care trebuie să ne 
asigurăm că serviciile sunt eficace în protejarea securităţii naţionale, a 
siguranței publice și a drepturilor omului, dar, în același timp, respectă sta- 
tul de drept și practica democratică. Îndeplinirea pe termen lung a acestor 
obiective reclamă interes, vigilență și dedicare continue din partea celor 
implicaţi în supraveghere, precum și un efort asiduu de evaluare şi îmbună- 
tăţire a sistemelor de supraveghere. Am încredere că acest set de instru- 
mente poate servi ca resursă importantă în sprijinul unei astfel de activităţi. 


Parlamentarilor le revine o mare responsabilitate atât în dezvoltarea ca- 
drului legal și instituțional al activității de supraveghere, cât și pentru a se 
asigura, în calitate de principali supraveghetori externi, că supravegherea 
își atinge obiectivele sus-menţionate. În acest domeniu, mai mult decât în 
oricare altul, parlamentarii trebuie să se străduiască să-și subordoneze in- 
teresele de partid unui scop mai important, acela de a proteja ordinea de- 
mocratică și constituțională. Însă nu numai parlamentarii sunt cei cărora ar 
trebui să le revină toate responsabilitățile supravegherii externe — adeseori, 
le lipsesc timpul, experienţa și independența necesare. Având în vedere 
acest lucru, ei trebuie să apeleze la organisme independente de suprave- 
ghere cu statut legal, precum instituţiile supreme de audit, instituțiile de tip 

ombudsman și organismele specializate de supraveghere, invitându-le să 
joace un rol central în sfera lor de competenţă. 


Deşi există multe publicaţii referitoare la supravegherea serviciilor de 
informaţii, majoritatea acestora se axează pe cadrul legal și instituțional al 
organismelor de supraveghere. Prezentul set de instrumente porneşte de la 
această abordare, explicând decidenţilor multe din provocările și dificul- 
tățile care apar pe parcursul conceperii, modificării și consolidării unui sis- 
tem de supraveghere. Însă, autorii contributori se aventurează dincolo de 
întrebările legate de conceperea acestor sisteme, oferind orientări practice, 
clare privind modul în care supraveghetorii externi pot aborda provocarea 
de a examina cu minuţiozitate aspecte specifice din munca serviciilor de 
informaţii. Sper ca lucrarea de faţă să poată contribui, de asemenea, la sen- 
sibilizarea societăţii civile și a mass-mediei cu privire la importanţa pe care 
o au diferitele aspecte ale supravegherii serviciilor de informații, și sper ca 
aceste grupuri să poată utiliza cunoştinţele dobândite pentru a-i trage la 
răspundere pe parlamentari şi pe alţi supraveghetori independenţi în legă- 
tură cu exercitarea controlului asupra serviciilor de informaţii sau cu lipsa 
acestuia. 


Setul de instrumente se va bucura, probabil, de cel mai mare interes din 
partea decidențţilor implicaţi în dezvoltarea sistemelor de supraveghere a 
serviciilor de informaţii, a membrilor și staffului din organismele de supra- 
veghere recent înființate, precum și a unor organizaţii ale societăţii civile. 
Cu toate că cei interesați pot fi în majoritate din state în tranziție, nu tre- 
buie ignorată valoarea analizei făcute de autori pentru cei implicați — direct 
sau indirect — în supravegherea serviciilor de informaţii în democraţiile con- 
solidate. În fapt, am ferma convingere că acest set de instrumente oferă 
exemple și argumente care vor provoca discuţii despre posibila extindere 
sau întărire a controlului în aceste state. 


De mai bine de 10 ani, DCAF sprijină eforturile de consolidare a capacităţii 
de supraveghere a serviciilor de informaţii nu numai în democrațţiile emer- 
gente, dar și în sistemele democratice mai bine consolidate. DCAF consi- 
deră că reforma sistemelor de supraveghere a serviciilor de informaţii este 
o parte integrantă a proceselor de reformare a sectorului de securitate în 
contextul tranziţiei. În vreme ce unii donatori alocă un volum substanţial de 
resurse pentru îmbunătăţirea capacităţii operaţionale a serviciilor de 
informaţii din statele în tranziție (în vederea pregătirii unor parteneri 
operaţionali eficienţi), o importanţă crucială revine investiţiei făcute atât de 
statele donatoare, cât și de statele beneficiare în dezvoltarea și menţinerea 

unor sisteme de supraveghere durabile și eficace. Sper ca acest set de in- 
strumente să poată contribui la redresarea echilibrului între eficacitatea 
operaţională și guvernanţă prin conștientizarea, la nivelul comunităţii im- 
plicate în reformarea sectorului de securitate, a faptului că supravegherea 
serviciilor de informaţii este absolut necesară. 


Ambasador Theodor H. Winkler 
Director, DCAF 


CUVÂNT ÎNAINTE 


În copilărie, eram fascinat de caleidoscoape și mai sunt și acum, ca adult. 
Tot ce ţii în mâini e un mic tub care are la un capăt un capac din sticlă mată, 
iar la celălalt, o mică gaură rotundă. Dacă scuturi cu grijă tubul, auzi de obi- 
cei un ușor clinchet. Dar nu-ți imaginezi ce este înăuntrul lui. 


Când priveşti prin micul orificiu, nu vezi nimic dacă nu ţii tubul în așa fel, în- 
cât lumina să străbată prin sticla mată. Doar atunci descoperi brusc un mo- 
zaic complex. Și, răsucind tubul, vei vedea cum se schimbă modelul mozai- 
cului. E fascinant! 


Într-un fel, această carte arată oarecum ca un caleidoscop. În fond, lumea 
intelligence este o cutie neagră pe care trebuie să o manevrezi într-un mod 
anume pentru a reuși să înţelegi ce se află înăuntru. Mai mult, perspectiva 
pare să se schimbe continuu. 


Totuși, ceea ce vede un observator mai atent merită întotdeauna atenţie şi 
este, în același timp, interesant în măsura în care privitorul va dori să 
împărtășească celorlalți ceea ce a înțeles. Fapt care nu e atât de simplu 
cum ar părea, deoarece tainele tubului ce conţine lumea intelligence nu 
pot fi dezvăluite pur și simplu. 


Cartea de faţă intenţionează să pună la dispoziție un ansamblu de instru- 
mente ce permit organismelor de supraveghere să țină tubul îndreptat co- 
rect spre lumină și să prezinte ulterior ceea ce au observat, într-o manieră 
bine fundamentată. 


În elaborarea acestor instrumente, autorii au evidenţiat diverse aspecte ale 
supravegherii, așezând diferite sisteme de supraveghere unul lângă altul și 
creând astfel o imagine caleidoscopică, ce confirmă faptul că există mai 
mult de un singur tip de supraveghere, invitându-ne să privim încontinuu la 
minunata lume a muncii de informații dintr-o perspectivă nouă şi critică. 


În consecință, nu numai cei interesaţi din afara domeniului, dar, cu 
siguranţă, și cei din interiorul lui — organismele de supraveghere și cele su- 
puse supravegherii — vor profita de pe urma studierii acestei cărți. 


Bert van Delden 
Președinte, Comisia olandeză de Verificare a Serviciilor de Informaţii și de 
Securitate 

Introducere în supravegherea 
serviciilor de informații 


Hans Born și Gabriel Geisler Mesevage 


1. INTRODUCERE 


Instrumentul de față prezintă cititorului subiectul supravegherii serviciilor de 
informaţii, punându-i la dispoziţie răspunsuri concise la întrebările fundamen- 
tale cine, ce, când, cum și de ce. Totodată, prezintă cititorilor celelalte instru- 
mente din această lucrare, referitoare la supravegherea serviciilor de 
informaţii, instrumente care, în ansamblu, oferă răspunsuri mai elaborate atât 
la întrebările de mai sus, cât și la alte întrebări. 


Scopul acestui proiect este de a reuni câţiva dintre cei mai remarcabili experți 
din domeniul supravegherii serviciilor de informaţii, care să-și prezinte 
cunoștințele într-o formă inteligibilă pentru cei fără expertiză în materie. Lu- 
crarea își propune să îi ajute pe cititori să înțeleagă mai bine problemele rele- 
vante și să le ofere mai multe perspective comparative celor cu 
responsabilităţi în sfera supravegherii. 


Acest instrument introductiv începe cu o privire generală asupra procesului de 
supraveghere a serviciilor de informaţii, incluzând descrierea instituţiilor impli- 
cate și a „ciclului de supraveghere a serviciilor de informaţii.” În continuare, se 
explică motivul pentru care supravegherea în domeniul intelligence este im- 
portantă pentru apărarea drepturilor omului și a libertăţilor fundamentale ale 
indivizilor, precum și pentru creşterea siguranţei lor. Sunt studiate apoi stan- 
dardele și practicile actuale în supravegherea serviciilor de informaţii, 
punându-se accentul pe ceea ce majoritatea experţilor consideră a fi bune 
practici. Capitolul se încheie cu recomandări pentru întărirea supravegherii 
serviciilor de informaţii. 


2 Supravegherea serviciilor de informații: Set de instrumente 


1.1 DE CE UN SET DE INSTRUMENTE PENTRU SUPRAVEGHEREA SERVICIILOR 
DE INFORMAȚII? 


Acest set de instrumente a fost creat pentru a ajuta democraţiile emergente 
să înființeze servicii civile de supraveghere a serviciilor de informaţii, iar 
democrațţiile consolidate — să le amelioreze. Lucrarea are patru obiective prin- 
cipale: 
1. să ofere o orientare pertinentă din punct de vedere al politicilor în do- 
meniu cu privire la crearea și consolidarea unor noi sisteme de supra- 
veghere, precum și la revizuirea și ameliorarea celor existente. 


2. să ofere indicaţii privind supravegherea unor aspecte specifice ale 
activităţilor serviciilor de informaţii, inclusiv culegerea de informații, 
utilizarea datelor cu caracter personal și schimbul de informaţii. 


3. să determine o conștientizare, în rândul societăţii civile și al mass-me- 
diei, cu privire la importanţa pe care o are supravegherea serviciilor 
informaţiilor. 


4. să promoveze transferul de cunoștințe și de norme între ţări, prin 
identificarea și analizarea diferitelor abordări, standarde și practici în 
domeniul supravegherii serviciilor de informaţii. 


Prin urmare, în acest set de instrumente, nu se pune accentul pe o analiză 
academică abstractă, ci pe prezentarea unor îndrumări practice pentru cei care 
supraveghează serviciile de informaţii și/sau interacționează în mod regulat cu 
sistemele de supraveghere. Din acest motiv am ales să folosim formatul setu- 
lui de instrumente, care se axează pe exemple practice și pe recomandări spe- 
cifice, reflectând practici din întreaga lume. 


1.2 TEME ABORDATE ÎN SETUL DE INSTRUMENTE 


Cele nouă instrumente din lucrare constituie prezentări de sine stătătoare ale 
unor teme importante referitoare la supravegherea serviciilor de informaţii (a 
se vedea Tabelul 1). Fiecare din ele a fost redactat astfel, încât să poată fi citit 
în mod individual. 


1.3 CUI SE ADRESEAZĂ LUCRAREA ? 


Lucrarea a fost gândită în primul rând pentru cei care sunt implicaţi, direct sau 
indirect, în supravegherea serviciilor de informații. O astfel de audienţă include 
membri ai puterilor executivă, legislativă şi judecătorească și stafful lor, oficiali 
din domeniul intelligence, membri ai societăţii civile și ai mass-mediei. 


Avem încredere că lucrarea se va bucura de un larg interes public. Totodată, 
există anumite sfere în care conţinutul lucrării va fi considerat deosebit de util. 

TABELUL 1: PREZENTARE GENERALĂ A INSTRUMENTELOR 


Instrumentul 


Titlul 


Introducere în 
supravegherea 
serviciilor de 
informaţii 


Înființarea unor 
sisteme eficace 
de 
supraveghere a 
serviciilor de 
informaţii 


Transparenţa, 
secretizarea și 
supravegherea 
în domeniul 
intelligence într- 
o democraţie 


Efectuarea 
supravegherii 


Supravegherea 
culegerii de 
informaţii 


Principalele întrebări abordate 


Ce este supravegherea serviciilor de informaţii 


De ce e importantă supravegherea serviciilor de 
informaţii? 


Care sunt responsabilitățile diferitelor instituţii 
implicate în supravegherea serviciilor de 
informaţii? 

Care sunt avantajele și dezavantajele diferitelor 
abordări instituţionale în supravegherea 
serviciilor de informații? 

Care sunt obstacolele în calea unei 
supravegheri eficace și cum pot fi abordate? 
Care sunt principalele considerente în 
conceperea cadrului legal și instituțional pentru 
supravegherea serviciilor de informaţii? 


Care este echilibrul corect între secretizare și 
transparenţă pentru serviciile de informaţii într- 
o democraţie? 

Ce poate fi considerată bună practică în privinţa 
legislaţiei referitoare la protecţia informaţiilor și 
accesul la informaţii? 

Care sunt nevoile de informare ale 
parlamentului, ale organismelor specializate de 
supraveghere și ale publicului, în domeniul 
intelligence ? 


Care sunt tipurile de abordare și metodele 
folosite de organismele de supraveghere pentru 
a trage la răspundere serviciile de informaţii? 
Cum pot organismele de supraveghere să 
investigheze în mod eficace practicile serviciilor 
de informații? 

Cum pot organismele de supraveghere să 
raporteze despre investigaţiile lor? 


De ce e importantă supravegherea procesului 
de culegere a informaţiilor? 

Cum pot organismele de supraveghere să 
monitorizeze în mod eficace procesul de 
culegere a informaţiilor? 

Care sunt obstacolele în calea unei 
supravegheri eficace a procesului de culegere a 
informațiilor și cum pot fi abordate? 

Supravegherea 
utilizării datelor 
cu caracter 
personal 


Supravegherea 
schimbului de 
informaţii 


Supravegherea 
financiară a 
serviciilor de 
informații 


Gestionarea 
reclamațiilor 


privind serviciile 


de informații 


De ce e importantă supravegherea utilizării 
datelor cu caracter personal? 

Cum pot organismele de supraveghere să se 
asigure că serviciile de informaţii utilizează 
datele cu caracter personal numai cu deplina 
respectare a legii ? 

Care sunt obstacolele în calea unei 
supravegheri eficace a utilizării datelor cu 
caracter personal și cum pot fi abordate? 


De ce este importantă supravegherea 
schimbului de informaţii? 

Care e rolul pe care ar trebui să îl joace 
organismele de supraveghere în privinţa 
schimbului de informaţii? 

Care sunt obstacolele în calea unei 
supravegheri eficace a schimbului de informaţii 
pe plan intern și internaţional și cum pot fi 
depăşite? 


De ce este importantă supravegherea finanţelor 
de care dispun serviciile de informaţii? 

De ce este nevoie pentru ca serviciile de 
informații să răspundă din punct de vedere 
financiar? 

Care sunt rolul și responsabilităţile diferitelor 
instituţii implicate în supravegherea financiară a 
serviciilor de informații? 


De ce sunt importante mecanismele de 
gestionare a reclamaţiilor? 

Ce tipuri de sisteme de gestionare a 
reclamațiilor există? 

Cum pot fi ameliorate sistemele de gestionare a 
reclamațiilor? 


De exemplu, deoarece, instrumentele examinează îndeaproape rolul organis- 
melor parlamentare și specializate de supraveghere, membri și angajaţi ai 
acestor instituţii vor considera informaţiile din lucrare ca având o relevanţă 
deosebită. Similar, ziariști și membri ai societăţii civile, al căror domeniu de ac- 
tivitate include analiza serviciilor de informaţii, vor descoperi multe lucruri 
utile în lucrare, la fel ca şi oficialii guvernamentali implicaţi actualmente în 
crearea sau reformarea sistemelor de supraveghere a serviciilor de informaţii. 

2. CE ESTE SUPRAVEGHEREA SERVICIILOR DE INFORMAȚII? 


Această secțiune evidenţiază sfera de acţiune și contextul în care are loc su- 
pravegherea serviciilor de informaţii și aduce în discuţie instituţiile implicate. 
Din motive de concizie și claritate, lucrarea folosește termenul generic de 
„serviciu de informaţii” pentru a face referire la entităţi denumite în diverse 
feluri: „servicii de securitate,” „servicii/organizaţii pentru informaţii de securi- 
tate” și „agenţii de informații.” t Deoarece diferitele jurisdicții structurează 
activitatea de intelligence în diferite moduri, acest set de instrumente 
foloseşte o abordare funcțională pentru definirea serviciului de informatii. 
Concret, el definește un serviciu de informații ca o organizație de stat, care 
culege, analizează și diseminează informaţii legate de ameninţări la adresa 
securităţii naționale. 


O asemenea definiţie acoperă o gamă largă de organizaţii — incluzând serviciile 
de informaţii militare, ale poliţiei şi civile, atât interne, cât și din străinătate. 
Totodată, definiţia include organizaţii adeseori trecute cu vederea, care 
funcționează frecvent în cadrul ministerelor de finanţe și al departamentelor 
de trezorerie, așa cum sunt agenţiile care au sarcina de a investiga finanţarea 
terorismului sau de a preveni spălarea banilor. După cum relatează Manualul 
privind reforma sectorului de securitate, publicat de Comisia de Asistenţă pen- 
tru Dezvoltare a OCDE, „Cele mai multe ţări au o multitudine de organizaţii de 
informaţii, cu responsabilități distincte, care se suprapun uneori. Acestea in- 
clud agenţii de informaţii interne și externe, de informaţii tactice și strategice, 
de informaţii în domeniul criminalităţii, agenţii de culegere a datelor (de 
exemplu, comunicaţii, informaţii din surse umane și date de tip imagine, 
agenţii de informaţii civile și militare și organisme de evaluare strategică.”? Îm- 
preună, aceste agenţii alcătuiesc „comunitatea de informaţii.” 


Serviciile de informaţii se diferenţiază față de alte agenţii guvernamentale și 
datorită competenţelor speciale de care dispun în culegerea de informaţii — 
așa cum sunt competenţa de a intercepta comunicaţii, competenţa de a opera 
o supraveghere sub acoperire, competenţa de a utiliza informatori secreţi și 
competenţa de a intra clandestin în locuinţe. În unele state (precum Dane- 
marca, Malaysia, Rusia și Suedia), serviciile de informaţii au și puteri 


Acest set de instrumente folosește termenul de serviciu de informații mai curând de- 
cât pe cel de agenție de informaţii sau organism de informații pentru a sublinia fap- 
tul că asemenea organizaţii îndeplinesc un serviciu public. 

Organizaţia pentru Cooperare și Dezvoltare Economică, OECD DAC Handbook on 
Security System Reform: Supporting Security and Justice [Manualul OECD DAC pri- 
vind reforma sistemelor de securitate: sprijinirea securității și justiţiei] (Paris, OECD, 
2007), p. 140. 

polițienești și, de aceea, sunt numite uneori „servicii de securitate ale poliţiei” 
sau „sectoare speciale.” În alte state, activitatea serviciilor de poliţie este 
complet separată de activitatea serviciilor de informaţii: acestea din urmă nu 
dispun de puteri polițienești (de exemplu, să aresteze, să reţină și să intero- 
gheze suspecți). 


Deși definiţia pe care am folosit-o restrânge aria serviciilor de informaţii la 
organizații ale statului, există anumite ţări în care guvernul utilizează contrac- 
tori privați pentru a desfășura muncă de informaţii. Deoarece supravegherea 
activităţii contractorilor privați diferă substanţial de supravegherea activităţii 
serviciilor publice, ea nu este analizată în lucrarea de faţă. 


2.1 SFERA DE CUPRINDERE A SUPRAVEGHERII SERVICIILOR DE INFORMAȚII 


Supravegherea este un termen atotcuprinzător, care înglobează examinarea ex 
ante, monitorizarea pe parcurs și verificarea ex post, precum și evaluarea și in- 
vestigarea. Ea este efectuată de conducerea superioară a serviciilor de 
informaţii, de oficiali ai executivului, membri ai puterii judecătorești și parla- 
mentari, de instituții independente de tip ombudsman, de instituţii de audit, 
organisme specializate de supraveghere, ziariști și membri ai societăţii civile. 


Supravegherea trebuie diferențiată de control deoarece ultimul termen (ca și ma- 
nagementul) implică prerogativa de a orienta politicile și activitățile unei 
organizații. Astfel, controlul e asociat, de regulă, cu ramura executivă a guvernului, 
și anume cu conducerea superioară a serviciilor de informaţii. Un exemplu de con- 
trol, în opoziție cu supravegherea, ar fi emiterea unui ordin prin care se cere unui 
serviciu de informaţii să adopte o nouă prioritate, cum ar fi lupta împotriva tero- 
rismului. Cititorii trebuie să fie totuși conștienți că nu orice guvern face o distincție 
clară între supraveghere și control. Este motivul pentru care unele instituții des- 
crise în acest set de instrumente ca fiind organisme de supraveghere pot avea, to- 
todată, o serie de responsabilități de control. 


Scopul principal al supravegherii este de a trage la răspundere serviciile de 
informaţii pentru politicile și acțiunile lor din punct de vedere al legalităţii, corecti- 
tudinii, eficacităţii și eficienţei acestora.” Procesul prin care un organism de 
supraveghere trage la răspundere un serviciu de informaţii are, de obicei, trei faze 
distincte: 


Pentru informaţii privind contractorii privaţi, a se vedea Tim Shorrock, Spies for Hire: 
The Secret World of Intelligence Outsourcing |Spioni de închiriat: lumea secretă a ex- 
ternalizării serviciilor de informaţii] (New York: Simon & Schuster, 2008). 

Pentru o discuţie mai amplă asupra a ceea ce înseamnă a trage la răspundere o agenţie 
publică, a se vedea Mark Bovens, Public Accountability [Responsabilitatea publică] în 
The Oxford Handbook of Public Management, editori Ewan Ferlie, Laurence E. Lynne Jr, 
și Christopher Pollitt (Oxford: Oxford University Press, 2005). 

1. Organismul de supraveghere culege informaţii despre serviciul de 
informaţii. 

2. Pe baza acestor informații iniţiale, organismul de supraveghere începe un 
dialog cu serviciul de informaţii. 


3. Organismul de supraveghere face cunoscute constatările și recomandările 
sale. 


Astfel, pentru a funcţiona în mod eficace, un organism de supraveghere trebuie să 
aibă capacitatea de a accede la informaţiile relevante, de a adresa întrebări oficia- 
lilor din domeniul intelligence și de a face cunoscute constatările și recomandările 
sale în baza celor aflate. Fără aceste trei competenţe, nu poate exista o responsa- 
bilitate reală, și, probabil, procesul de supraveghere a serviciilor de informaţii va 
eșua. 


Supravegherea se poate referi nu numai la corectitudinea și legalitatea activităţilor 
unui serviciu, dar și la eficacitatea și eficienţa lui. În acest context, corectitudinea 
se referă la existenţa unei justificări morale a acțiunilor serviciului de informații, în 
vreme ce legalitatea se referă la existența conformităţii acestor acțiuni cu legea 
care le guvernează. Eficacitatea măsoară gradul în care un serviciu își atinge obiec- 
tivele, în vreme ce eficiența măsoară economicitatea cu care un serviciu își 
urmărește obiectivele. În unele state, organismele de supraveghere a serviciilor de 
informaţii se ocupă exclusiv de legalitate (de exemplu, Comisia olandeză de Verifi- 
care a Serviciilor de Informaţii și de Securitate); în alte state, legea mandatează or- 
ganismele de supraveghere să se concentreze exclusiv asupra eficacităţii și 
eficienței (de exemplu, Comisia pentru informații și securitate din Marea Britanie). 


2.2 RESPONSABILITĂȚI INSTITUȚIONALE 


O supraveghere eficace a serviciilor de informaţii necesită nu numai o activi- 
tate coordonată a diferitelor organisme de stat, ci și examinarea activă a con- 
duitei structurilor guvernamentale de către membri ai societăţii civile și ai 
mass-mediei. Deși toate aceste organisme au roluri importante, lucrarea de 
față își concentrează atenţia în primul rând asupra organismelor parlamentare 
și specializate de supraveghere, deoarece acestea nu răspund nici în fața servi- 
ciilor de informaţii, nici a executivului, ceea ce înseamnă că sunt mai bine pla- 
sate pentru a apăra în mod independent responsabilitatea democratică și res- 
pectul pentru statul de drept și drepturile omului. 


Tabelul 2 oferă o privire de ansamblu asupra responsabilităţilor asumate, în 
general, de organisme publice și private în procesul de supraveghere. Cititorii 
ar trebui, totuși, să observe că responsabilităţile respective sunt abordate dife- 
rit de la ţară la ţară și că sistemul de supraveghere al unui anumit stat poate să 
nu includă toate responsabilităţile menţionate în tabel. 

TABELUL 2: ORGANISMELE DE SUPRAVEGHERE ȘI PRINCIPALELE LOR 
RESPONSABILITĂȚI 


Organisme de 
supraveghere 


Conducerea 
superioară a 
serviciilor de 
informații 


Responsabilităţi principale 


e Implementează controalele interne și monitorizează conformarea 

e Dezvoltă o cultură instituţională care promovează respectul față de 
statul de drept și drepturile omului 

e Analizează cererile de utilizare a puterilor speciale și transmite 
solicitări organismelor externe pentru acordarea permisiunii 
necesare 

e Asigură cooperarea cu organismele interne și externe de 
supraveghere 

e Aplică regulile care interzic ordinele ilegale și acordă sprijin 
funcționarilor care refuză să se supună acelor ordine 


e Implementează şi monitorizează procedurile de protecţie a 


informatorilor interni 


Executivul 


e Numeşte conducerea superioară a serviciilor de informații 
e Stabileşte politicile şi priorităţile serviciilor de informaţii și emite 


liniile directoare 


e Prezintă în parlament rapoarte privind activităţile serviciilor de 


informaţii 


e Asigură coperarea serviciilor de informaţii cu alte organisme de 


supraveghere în domeniul intelligence 


e Stabileşte bugetele serviciilor de informaţii și examinează 


cheltuielile acestora 


e Aprobă cooperarea dintre serviciile de informaţii și alte servicii și 


agenţii, atât interne, cât și străine 


e Autorizează cererile de utilizare a puterilor speciale 
e Aprobă operaţiunile sensibile ale serviciilor de informații 


Organismele de 


e Adoptă şi amendează un cadru legal cuprinzător privind serviciile 


supraveghere de informaţii și supravegherea acestora 
parlamentare și | e Evaluează corectitudinea, legalitatea, eficacitatea şi eficienţa 
specializate activităților desfășurate de serviciile de informaţii 
e Aprobă și verifică bugetele serviciilor de informaţii 
Puterea e Autorizează ex ante și/sau verifică ex post modul de utilizare a 
judecătorească puterilor speciale de către serviciile de informaţii 
e Judecă cazurile de drept penal, civil, constituțional și administrativ, 
care se referă la activităţile serviciilor de informații 
e Participă (în calitate personală) ca membri în organisme 
specializate de supraveghere, precum și la anchete ad hoc 
independente. 
Instituţiile de e Examinează reclamaţiile împotriva serviciilor de informaţii 


tip ombudsman 


e Iniţiază investigaţii tematice privind activitatea serviciilor de 


informaţii 

Instituţiile e  Evidenţiază problemele legate de legalitate, eficienţă și eficacitate 
supreme de în managementul financiar și formulează recomandări pentru 
audit îmbunătăţirea managementului financiar 


e Asigură parlamentul în privința exactităţii și ritmicităţii bilanţurilor 
contabile ale guvernului, contribuind astfel la asigurarea faptului 
că executivul respectă voinţa parlamentului 

e Asigură populaţia că banii publici sunt cheltuiţi în mod legal, 
adecvat, eficient și eficace 


Societatea civilă | e  Investighează politicile şi activităţile serviciilor de informaţii și ale 

și mass-media organismelor de supraveghere a acestora 

e Expune conduita incorectă, ilegală, ineficace sau ineficientă a 
serviciilor de informații 

e Informează opinia publică despre politicile și activităţile serviciilor 
de informaţii și despre activitatea de supraveghere a acestora 

e Încurajează dezbaterea publică pe tema politicilor și activităţilor 
serviciilor de informaţii, precum și despre munca organismelor de 
supraveghere a serviciilor de informaţii 


2.2.1 Conducerea superioară a serviciilor de informaţii 


O supraveghere eficace în domeniul intelligence începe prin controale interne 
eficace. Oficialii din executiv, comisiile parlamentare și organismele speciali- 
zate, toate vor întâmpina dificultăţi în îndeplinirea responsabilităţilor lor de 
supraveghere în situaţia în care conducerea superioară a unui serviciu de 
informaţii este delăsătoare și/sau nu cooperează. Pe de altă parte, în cazul în 
care conducerea superioară se implică și își oferă sprijinul, controalele interne 
ale serviciilor și sistemele de management pot oferi protecţie împotriva abu- 
zului de putere și a încălcării drepturilor omului. 


Implementarea controalelor interne și monitorizarea conformării 


Conducerea superioară poartă direct răspunderea pentru dezvoltarea con- 
troalelor interne și conformarea cu acestea — controale pe care Comisia de la 
Veneţia le definește ca „structuri de decizie, al căror rol este să se asigure că 
măsurile și politicile sunt autorizate corespunzător”.” Altfel spus, controalele 
interne îi fac răspunzători pe ofiţerii de informaţii pentru conduita lor în cadrul 
mandatului legal al serviciului, în raport cu priorităţile definite pentru serviciul 
respectiv de către executiv și cu politicile și reglementările stabilite de condu- 


Consiliul Europei, Comisia Europeană pentru Democraţie prin Drept (Comisia de la 
Veneţia), Report on the democratic oversight of the security services [Raport privind 
controlul democratic al serviciilor de securitate], CDL-AD(2007)016 (2007), Paragra- 
ful 73. 

cerea superioară a serviciului. Controalele interne includ și proceduri pentru 
realizarea, în mod corespunzător, a bugetării și evidenţei documentelor. 


Dezvoltarea unei culturi instituționale care promovează respectul fată de statul 
de drept și drepturile omului 


Necesitatea ca serviciile de informaţii să dezvolte și să menţină culturi 
instituționale care respectă statul de drept și drepturile omului este recunos- 
cută pe scară largă.€ Legile și reglementările care promovează asemenea cul- 
turi sunt, deci, importante, dar nu suficiente. Conducerea superioară a servici- 
ilor trebuie, la rândul ei, să dezvolte și să pună în practică programe concepute 
pentru a induce angajaţilor o înţelegere a ceea ce înseamnă constituționa- 
litatea, legalitatea, responsabilitatea și integritatea. 


Analizarea cererilor de utilizare a puterilor speciale și transmiterea solicitărilor 
către organisme externe pentru acordarea permisiunii necesare 


În majoritatea statelor, utilizarea puterilor speciale de către un serviciu de 
informaţii este supusă, în ultimă instanță, aprobării ministeriale și/sau celei 
judecătorești, datorită impactului pe care asemenea puteri îl pot avea asupra 
drepturilor omului. Cu toate acestea, conducerea superioară a unui serviciu 
are un rol foarte important în selectarea cererilor care merită să fie transmise 
acestor organisme externe. Conducerea trebuie să ia asemenea decizii anali- 
zând gradul de intruziune a operațiunii respective în raport cu natura ame- 
nințării. Riscurile mai mari la adresa drepturilor omului ar trebui să impună o 
autorizare internă de la niveluri mai înalte. 


Asigurarea cooperării cu organismele interne și externe de supraveghere 


Conducerea superioară a serviciului este responsabilă pentru funcţionarea efi- 
cace a tuturor organismelor interne de supraveghere. Responsabilitatea în ca- 
uză include asigurarea faptului că angajaţii serviciului cooperează deplin cu or- 
ganismele interne de supraveghere, precum și cu organismele externe de su- 
praveghere. În plus, conducerea superioară trebuie să izoleze organismele de 
supraveghere (în particular, cele interne) împotriva presiunilor administrative, 
astfel încât acestea să poată funcționa efectiv ca mecanisme de gestionare a 
reclamaţiilor. 


Ca exemplu, a se vedea Ronnie Kasrils, „To spy or not to spy? Intelligence and 
democracy in South Africa” [„A spiona sau a nu spiona? Intelligence și democraţie în 
Africa de Sud”], în To spy or not to spy? Intelligence and democracy in South Africa, 
ed. Lauren Hutton (Pretoria: Institute for Security Studies, 2009), pp. 9-20. 

Aplicarea regulilor care interzic ordinele ilegale și sprijinirea ofițerilor care 
refuză să se supună acestor ordine 


Conducerea superioară trebuie să întreprindă toate acţiunile necesare pentru 
a se asigura că nu se dau ordine ilegale; și că, dacă sunt date, ele nu sunt res- 
pectate. Atare demers se poate fundamenta pe legi de protejare a informato- 
rilor interni, care permit personalului unui serviciu de informaţii să dezvăluie 
organismelor interne ori externe desemnate informaţii ce denotă un compor- 
tament incorect. În unele state, au fost create proceduri legale în scopul rapor- 
tării unei activităţi discutabile din domeniul intelligence către directorul servi- 
ciului de informaţii sau către un alt oficial mandatat în acest scop. În Bosnia și 
Herţegovina, o activitate discutabilă este raportată inspectorului general al 
serviciului respectiv (a se vedea Caseta 1). În alte ţări, este raportată minis- 
trului responsabil.” În plus, legile naţionale din unele state (precum Bulgaria 3) 
prevăd că angajații serviciului de informații sunt trași la răspundere în mod in- 
dividual pentru acţiuni ilegale și/sau pentru încălcarea obligaţiilor lor oficiale. 


Caseta 1: Obligaţia ofiţerilor de informaţii de a raporta o activitate ilegală 
în Bosnia și Herţegovina 


În cazul în care un angajat consideră că a primit un ordin ilegal, acesta/aceasta va 
aduce la cunoștința celui care a emis ordinul îngrijorarea sa cu privire la ilegalitatea 
lui. Dacă cel care a dat ordinul îl repetă, angajatul va cere o confirmare scrisă a unui 
astfel de ordin. În situaţia în care angajatul continuă să aibă rezerve, el/ea va înainta 
ordinul persoanei imediat superioare celei care l-a emis și va raporta cazul Inspecto- 
rului General. Angajatul poate refuza să îl ducă la îndeplinire.” 


2.2.2 Executivul 


š REO s . 10 Y p A v 
Doctrina responsabilitäții ministeriale — prevede că fiecare ministru răspunde 
în fața șefului statului, a cabinetului și a parlamentului, pentru modul în care își 


Ca exemplu, a se vedea SUA, Departamentul Apărării, „Assistant to the Secretary of 
Defense for Intelligence Oversight (ATSD(10))” [„Asistentul Secretarului Apărării pen- 
tru supravegherea serviciilor de informaţii (ATSD(10))”], Directiva Nr. 5148.11, 21 
mai 2004. 

Bulgaria, Law on State Agency for National Security [Lege privind Agentia de Stat 
pentru Securitate Naţională], a 40-a Sesiune a Adunării Naţionale, Articolul 88. 
Bosnia și Herțegovina, Law on the Intelligence and Security Agency [Lege privind 
Agentia de Informații și Securitate), 22 martie 2004, Articolul 42. 

Africa de Sud, Comisia ministerială de verificare a serviciilor de informații, Intelli- 
gence in a Constitutional Democracy: Final Report to the Minister for Intelligence 
Services, the Honourable Mr. Ronnie Kasrils, MP {Intelligence într-o democraţie 


10 


12 Supravegherea serviciilor de informații: Set de instrumente 


ET si 5 . 11 7 . . 5 s 
exercită puterile și funcţiile. “ In temeiul acestei doctrine, executivul, care 
stabilește politicile serviciilor de informaţii, este răspunzător din punct de ve- 
dere politic pentru conduita acestora. 


De regulă, serviciile de informaţii raportează unui ministru din guvern, însărci- 
nat să asigure funcţionarea corectă, legală, eficace și eficientă a serviciului res- 
pectiv. În Germania, de exemplu, serviciile de informaţii externe, interne și mi- 
litare raportează șefului Cancelariei Federale și, respectiv, ministrului de in- 
terne și ministrului apărării.” 


Nivelul controlului exercitat de executiv variază de la un stat la altul. Complexi- 
tatea muncii de informaţii poate face dificile monitorizarea și controlul de că- 
tre executiv a conduitei serviciilor. Într-adevăr, „în practică, monopolul 
cunoștințelor de specialitate, deţinut de agenţie,” după cum a remarcat Comi- 
sia de la Veneţia, „va garanta prin el însuși agenţiei un grad de autonomie con- 
siderabil față de controlul guvernamental.” si 


Deși oficialii din executiv sunt interesaţi în cea mai mare măsură să evite 
eșecurile din domeniul intelligence, ei nu manifestă un interes la fel de mare 
pentru dezvăluirea eșecurilor atunci când acestea se produc. Dezvăluirea pu- 
blică a unor întâmplări nedorite sau a unor fapte reprobabile poate stânjeni 
din punct de vedere politic și poate afecta negativ cariera miniștrilor implicaţi. 
Din acest motiv, unii experți nu au încredere în capacitatea executivului de a 
efectua o supraveghere corectă a serviciilor de informaţii, bazându-se, în 
schimb, pe examinarea și criticarea de către parlament, puterea judecăto- 
rească și societatea civilă a deciziilor luate de guvern. 


În pofida acestei îngrijorări, executivul constituie o verigă importantă în lanţul 
responsabilităților. Aceste responsabilităţi, enumerate în Tabelul 2, arată clar 
că, pe lângă responsabilitățile politice, executivul are și responsabilități 


constituțională: Raport final în atenția ministrului pentru serviciile de informaţii, 
Hon. Mr. Ronnie Kasrils, MP] (10 septembrie 2008), p. 77. 

În Olanda, responsabilitatea ministerială a fost statuată în Constituţie chiar din 
1848; a se vedea A.D. Belinfante, Beginselen van Nederlands Staatsrecht [Principiile 
dreptului constituţional olandez] (Alphen aan de Rijn: Samson Publishers, 1981), 
pp. 64—66. 

Christian Heyer, „Parliamentary Oversight of Intelligence: The German Approach” 
[„Supravegherea parlamentară a serviciilor de informaţii: abordarea germană”], în 
Intelligence and Human Rights in the Era of Global Terrorism, ed. Steve Tsang 
(Westport, CT: Praeger Security International, 2007), p. 69. 

Consiliul Europei, Comisia Europeană pentru Democraţie prin Drept (Comisia de la 
Veneţia), Report on the democratic oversight of the security services [Raport privind 
controlul democratic al serviciilor de securitate], CDL-AD(2007)016 (2007), Paragra- 
ful 78. 

operaţionale legate de serviciile de informaţii, în special în privinţa implemen- 
tării politicilor. De aceea, este important ca informaţiile referitoare la decizii 
operaţionale dificile ori sensibile să nu fie ascunse celor din executiv. Dimpo- 
trivă, executivul trebuie informat întotdeauna. 


2.2.3 Organismele parlamentare și specializate de supraveghere 


Instituirea și menţinerea, de către executiv, a unei supravegheri eficace a 
activităților din domeniul informaţiilor de securitate este esenţială, la fel ca și 
existența unei supravegheri independente, atât parlamentare, cât și neparla- 
mentare. Caracterul secret al muncii în domeniul intelligence, lipsa expunerii ei 
la examinare și interpretare judiciare, ameninţarea la adresa drepturilor omu- 
lui pe care o reprezintă urmărirea excesivă a persoanelor, precum și existenţa 
unor greșeli anterioare, toate subliniază necesitatea unei supravegheri efec- 
tive a serviciilor de informaţii de către organisme independente în raport cu 
guvernul în funcție." 


În general, comisiile parlamentare de supraveghere și organismele specializate 
asigură cea mai eficace supraveghere externă. Cele dintâi pot fi împărțite, din 
rațiuni practice, în două categorii: comisii generale cu mandate ample (cum 
sunt comisiile de apărare și de afaceri externe) și comisii specializate, care se 
ocupă exclusiv de comunitatea de informaţii. Deși comisiile generale (îndeo- 
sebi din sfera bugetului și finanțelor) pot avea anumite responsabilităţi de su- 
praveghere în privinţa serviciilor de informaţii, cea mai mare parte a 
activităţilor de supraveghere în domeniul intelligence se desfășoară, de regulă, 
de către comisii specializate, datorită faptului că membrii acestora au mai 
multă experienţă și expertiză și pentru că o astfel de abordare limitează cercul 
de cunoștințe și informaţii la membrii comisiilor și nu îl extinde la ansamblul 
parlamentarilor. 


Organismele specializate de supraveghere a serviciilor de informaţii (denumite 
uneori „instituţii specializate de supraveghere” sau „organisme specializate 
neparlamentare de supraveghere”) sunt înființate și funcționează independent 
față de executiv, parlament și serviciile de informaţii pe care sunt mandatate 
să le supravegheze. Organismele specializate de supraveghere au și ele avan- 
tajul unor membri cu expertiză și al unui obiect de activitate bine delimitat. În 
majoritatea statelor, asemenea organisme dispun de experți în domeniul 
intelligence, care pot fi foști sau actuali judecători, procurori și șefi ai serviciilor 


14 Comisia de anchetă privind activităţile Poliţiei Călare Regale Canadiene (Comisia 
McDonald), First Report: Security and Information [Primul raport: securitate și 
informații] (9 octombrie, 1979), p. 425. 

de poliție.” Într-adevăr, membrii organismelor specializate de supraveghere 
au adesea o experienţă și o expertiză mai mari în comparație cu membrii co- 
misiilor parlamentare specializate. În plus, membrii organismelor specializate 
au, de obicei, libertatea de a se dedica în întregime supravegherii serviciilor de 
informaţii, în vreme ce parlamentarii fac parte din mai multe comisii și, în 
consecinţă, trebuie să facă față mai multor responsabilități. Un alt avantaj al 
organismelor specializate de supraveghere este acela că membrii lor nu sunt 
nici politicieni de profesie și nici nu sunt direct implicaţi în activitatea politică 
de zi cu zi, astfel încât conduita lor tinde să fie mult mai puţin politizată decât 
aceea a parlamentarilor. Totuși, organismele specializate ar trebui să fie tot- 
deauna văzute ca o completare a supravegherii parlamentare și nu ca un sub- 
stitut al ei, deoarece principiile guvernanţei democratice impun controlul di- 
rect al parlamentului asupra tuturor activităţilor guvernului. 


Unele state (precum Australia, a se vedea Caseta 2) au întărit supravegherea 
serviciilor de informaţii prin desemnarea unui inspector general independent. 
Denumirea, mandatul, competențele și atribuţiile acestei funcţii variază consi- 
derabil de la un stat la altul (a se vedea Farson — Instrumentul 2), dar misiunile 
ei de bază includ, de regulă, urmărirea respectării de către serviciile de 
informaţii a constituţiei, a legilor proprii de funcţionare și a politicilor 
operaţionale stabilite de executiv. Alte funcţii comune includ: 
e instruirea personalului serviciilor de informaţii cu privire la drepturile 
și responsabilităţile lui; 
e efectuarea auditului și a inspecțiilor interne — în special în vederea 
depistării și prevenirii risipei, fraudei și abuzului; 
e asigurarea menținerii unor politici și proceduri eficace de securitate; 
e primirea și investigarea reclamaţiilor făcute de personalul serviciilor; 


e asigurarea difuzării informaţiilor pe care publicul este îndreptăţit să le 
primească în virtutea legislaţiei referitoare la libertatea de informare; 


e asigurarea de către serviciu a evidenţei documentelor conform 
A PO ada Saal 16 
legislației și politicilor relevante. 


Mandatele comisiilor parlamentare de supraveghere și ale organismelor speci- 
alizate de supraveghere variază de la un stat la altul. Unele ţări (precum SUA, 
prin comisiile din Congres însărcinate cu supravegherea serviciilor de 
informaţii) au adoptat mandate care acoperă întregul spectru privind corecti- 


1 Unele state utilizează o formă hibridă de organism de supraveghere, ai cărui membri 
includ atât experți independenţi, cât și foști parlamentari. 

16 A se vedea Marea Britanie, Comisia pentru informaţii și securitate, Annual Report 
2001-2002, CM 5542 [Raportul anual 2001-2002, CM 5542] (2002), pp. 46-50. 

Caseta 2: Inspectorul General australian pentru informaţii şi securitate 


Inspectorul General australian (IG) pentru informații și securitate oferă primului mi- 
nistru, miniștrilor de rang superior și parlamentului o asigurare independentă că 
serviciile de informaţii ale ţării și alte agenţii de securitate acționează legal și corect. 
IG oferă această asigurare prin investigarea serviciilor de informaţii și a agenţiilor de 
securitate și prezentarea de rapoarte cu privire la activităţile lor. Mandatul Inspecto- 
rului General mai include sarcina de a urmări dacă operaţiunile serviciilor de 
informaţii și ale agenţiilor de securitate sunt eficace și manifestă respect față de 
drepturile omului. 


Pentru îndeplinirea mandatului său, IG e împuternicit de legea australiană să între- 
prindă anchete la cererea ministrului responsabil sau din proprie iniţiativă. În plus, 
este împuternicit să primească și să investigheze reclamațiile făcute de persoanele 
lezate de activitatea serviciilor de informaţii. Asemenea investigaţii pot include 
inspecția în incinte ale serviciilor de informaţii (așa cum sunt locurile de detenţie), 
luarea unei mărturii sub jurământ și accesul la documente. La încheierea fiecărei an- 
chete, IG înaintează ministrului responsabil un raport al cărui rezumat este, de obi- 
cei, inclus în raportul anual pe care îl prezintă parlamentului australian. Directorul 
serviciului în cauză și ministrul responsabil sunt obligaţi prin lege să raporteze IG im- 
plementarea oricăreia din recomandările conţinute în raportul sãu.” 


tudinea, legalitatea, eficacitatea și eficiența; alte țări (precum Olanda și Sue- 
dia) limitează mandatele unor astfel de organisme numai la legalitate. 


Pentru îndeplinirea acestor mandate, comisiilor parlamentare de suprave- 
ghere și organismelor specializate de supraveghere li se acordă adeseori 
competenţe largi, ce pot include oricare din — sau chiar toate — puterile din 
lista de mai jos (care nu e exhaustivă): 


e accesarea informațiilor clasificate; 


e primirea și verificarea rapoartelor anuale și a altor rapoarte elaborate 
de serviciile de informaţii; 


e citarea unor oficiali din executiv și din domeniul intelligence, pentru a 
depune mărturie sub jurământ; 


e invitarea unor experți externi și a altor persoane pentru a depune 
mărturie sub jurământ; 


17 Pentru informaţii mai detaliate, a se vedea Australia, Inspector-General of 
Intelligence and Security Act 1986, Act No. 101 of 1986 as amended [Lege privind In- 
spectorul General pentru informaţii și securitate din 1986, Legea nr. 101 din 1986 
amendată]; și web site-ul Inspectorului General pentru informaţii și securitate (dis- 
ponibil la http://www.igis.gov.au). 

e organizarea de întâlniri periodice cu miniștrii responsabili și/sau 
directorii serviciilor; 


e efectuarea inspecțiilor, atât regulate, cât și ad hoc, și vizitarea incinte- 
lor serviciilor de informaţii. 


2.2.4 Puterea judecătorească 


Dat fiind că serviciile de informaţii nu se situează deasupra legii, ele se află în 
jurisdicţia instanţelor judecătorești. Deși rolul instanţelor judecătorești în ra- 
port cu munca de informaţii merită o atenţie mai detaliată decât poate fi ofe- 
rită aici, următoarele comentarii succinte pot fi utile. 


Cu toate că puterea judecătorească are responsabilitatea de a susţine statul de 
drept și de a asigura respectarea drepturilor omului, prin tradiţie, judecătorii 
au încredințat executivului problemele de securitate naţională din două mo- 
tive. În primul rând, constituţiile și legislaţia care le reglementează plasează 
adesea problemele de securitate națională în competenţa exclusivă a executi- 
vului. În al doilea rând, mulţi judecători consideră că instanţele judecătorești 
nu sunt incinte potrivite pentru dezvăluirea informaţiilor confidenţiale.! Chiar 
și așa, unele sisteme judiciare joacă un rol activ în supravegherea serviciilor de 
informaţii. În SUA, de pildă, extinderea drepturilor la un proces corect, de care 
beneficiază inculpaţii, a făcut ca judecătorii să examineze și mai detaliat con- 
duita guvernului, iar Congresul a adoptat tot mai multe legi în domeniul 
intelligence, care au contribuit şi ele la o verificare sporită din partea judecăto- 
rilor. În alte țări, în special acolo unde executivul s-a manifestat excesiv și 
autoritarist în numele securității naționale, judecătorii au devenit mai activi în 
susținerea drepturilor constituționale și a drepturilor omului.” 


Supravegherea exercitată de puterea judecătorească asupra serviciilor de 
informaţii are patru forme principale, dintre care trei depășesc sfera suprave- 
gherii și intră în zona controlului. Mai întâi, legislaţia care le reglementează 
funcţionarea impune serviciilor de informaţii care doresc să utilizeze măsuri 
speciale de investigare (cum ar fi interceptarea comunicărilor) să solicite o 


18 lan Leigh, „National courts and international intelligence cooperation” [,„Instanţele 
judecătorești naționale și cooperarea internaţională în domeniul intelligence”], în 
International intelligence cooperation and accountability, editori Hans Born, lan 
Leigh și Aidan Wills (Londra: Routledge, 2011), p. 232. 

1 Frederic Manget, „Another system of oversight: intelligence and the rise of judicial 
intervention” [„Un alt sistem de supraveghere: intelligence și intesificarea 
intervenţiei judiciare”], în Strategic intelligence: A window into a secret world, edi- 
tori Loch Johnson și James Wirtz (Los Angeles: Roxbury, 2004), pp. 407-409. 

ui Leigh, “National courts and international intelligence cooperation,” p. 232. 

autorizaţie ex ante din partea judecătorului sau să se supună unei verificări ju- 
diciare ex post. Asemenea cerințe sunt importante fiindcă iniţiază o verificare 
independentă privind legalitatea activităţilor intruzive ale serviciilor. În al doi- 
lea rând, judecătorii pot fi chemaţi să prezideze în procese penale care implică 
infracţiuni legate de munca de informaţii și să judece reclamaţii — 
constituționale, civile sau administrative — care implică probleme din domeniul 
intelligence. În al treilea rând, în unele state (în Franţa, de exemplu), judecăto- 
rii de instrucție specializaţi în probleme de securitate pot efectua un control de 
supervizare asupra investigaţiilor întreprinse de serviciile de informaţii. În al 
patrulea rând, ocazional, judecătorii pot deveni membri ai organismelor de 
supraveghere sau pot fi solicitaţi să prezideze comisii ad hoc de anchetă. 


Primele trei roluri de mai sus pot fi calificate ca mijloace de control, deoarece 
dau judecătorilor puterea de a orienta activităţile serviciului de informaţii im- 
plicat. Cel de-al patrulea rol, prin comparaţie, este mai limitat, lipsindu-i, de 
obicei, puterea de a emite recomandări cu caracter de obligativitate. 


2.2.5 Instituţiile de tip ombudsman 


Forma cea mai frecventă de interacțiune între instituţiile de tip ombudsman și 
comunitatea de informaţii este gestionarea reclamaţiilor împotriva serviciilor 
de informaţii, înaintate de orice persoană. În Olanda, de exemplu, oricine 
poate înainta ombudsmanului naţional o reclamaţie referitoare la „acțiuni sau 
pretinse acţiuni ale miniștrilor relevanţi, ale șefilor serviciilor (de informații), 
ale coordonatorului și persoanelor care lucrează pentru servicii și pentru coor- 
donator.” Iniţial, reclamantul trebuie să informeze ministrul responsabil care 
cere apoi avizul Comisiei de Verificare a Serviciilor de Informaţii și de Securi- 
tate (CTIVD). Apoi, ombudsmanul naţional olandez investighează reclamaţia și 
remite „decizia sa în scris persoanei care a înaintat reclamaţia, menţionând to- 
todată argumentele care stau la baza ei în măsura în care securitatea sau alte 
interese vitale ale statului nu impun altceva.” i 


Instituţiile de tip ombudsman tind să aibă atât avantajul independenţei, cât și 
competențele legale necesare pentru a accede la informaţii relevante pentru 
investigaţiile desfășurate. Din nefericire, există și tendinţa ca ele să dispună de 
un personal prea puţin numeros pentru a acoperi într-o manieră eficace zonele 
extinse de jurisdicție, ce înglobează frecvent nu doar comunitatea de 


a Olanda, Legea din 7 februarie 2002, care prevede reguli referitoare la serviciile de 
informaţii și de securitate și modifică mai multe legi — Intelligence and Security 
Services Act 2002 [Lege privind serviciile de informații și de securitate — 2002], Arti- 
colul 83, Paragraful 1, p. 31. 

ia Ibid., Articolul 84, Paragraful 1, p. 31. 

informaţii, ci și forțele armate și, uneori, întreg guvernul. În consecinţă, 
instituţiile de tip ombudsman sunt afectate adesea de incapacitatea de a de- 
dica suficiente resurse și expertiză pentru supravegherea serviciilor de 
informaţii. 


2.2.6 Instituţiile supreme de audit 


La fel ca și instituțiile de tip ombudsman, instituţiile supreme de audit (SAI) 
asigură verificarea externă independentă a conduitei serviciilor de informaţii. 
Concret, ele monitorizează aspectele financiare ale muncii de informaţii, stabi- 
lind dacă evidenţa documentelor în cadrul unui serviciu este corectă și exactă, 
dacă funcţionarea controalelor interne e corespunzătoare și dacă cheltuielile 
efectuate de serviciu sunt conforme cu principalele reglementări în domeniu 
(a se vedea Wills — Instrumentul 8). În plus față de aceste responsabilități, 
instituțiile supreme de audit fac evaluări cost-eficiență, astfel încât legislatorii 
și membrii executivului să poată lua decizii în cunoștință de cauză privind mo- 
dalitatea cea mai bună de structurare a bugetelor și priorităților serviciilor de 
informaţii. 


2.2.7 Societatea civilă și mass-media 


Deși se admite faptul că societatea civilă e un concept amorf, în general, ea 
este înţeleasă ca înglobând organizaţiile autonome care se plasează în spaţiul 
public între instituţiile statului și viaţa privată a indivizilor și comunităţilor. O 
astfel de definiţie include, de exemplu, mediul academic, organizațiile negu- 
vernamentale (ONG-urile), grupurile de interese și ordinele religioase. Un 
mare avantaj al organizaţiilor din societatea civilă în efectuarea supravegherii 
serviciilor de informaţii este capacitatea lor de a analiza și critica fără restricţii 
politicile guvernului. 


La fel ca organizațiile societăţii civile, entitățile din mass-media utilizează ex- 
pertiza independentă (adică neguvernamentală) pentru a oferi un feedback 
constant cu privire la acţiunile serviciilor de informaţii. Îndeosebi jurnaliștii de 
investigație au un rol esenţial în sesizarea conduitei incorecte, ilegale, inefi- 
cace și/sau ineficiente a serviciilor de informaţii. Odată sesizate, aceste cazuri 
de eșec sau acţiune reprobabilă devin adeseori obiectul unor anchete oficiale, 
conduse de comisiile parlamentare sau alte organisme independente de su- 
praveghere, așa cum sunt organismele specializate de supraveghere, 
instituţiile de tip ombudsman sau instituţiile supreme de audit (SAI). În 
absenţa relatărilor făcute de mass-media, care atrag atenţia asupra unor astfel 
de chestiuni, acestea ar putea să nu fie investigate niciodată. 

Fie că sunt sesizări ale unor fapte reprobabile sau pur și simplu ştiri de presă 
despre politica executivului, relatările din mass-media tind totodată să plaseze 
pe agenda guvernului anumite probleme, făcând din ele subiecte de dezbatere 
publică. De pildă, seria de articole „Top Secret America” publicată de Washin- 
gton Post, a dezvăluit expansiunea uimitoare a comunităţii de informaţii din 
SUA în deceniul care a urmat atacurilor din 11 septembrie 2001, dând naștere 
unei aprinse dezbateri publice despre raportul cost-eficienţă al unei asemenea 
investiţii.” Cu toate acestea, trebuie să se recunoască faptul că jurnalismul pu- 
ternic politizat sau subiectiv poate prejudicia supravegherea serviciilor de 
informaţii. 


2.3 CICLUL DE SUPRAVEGHERE A SERVICIILOR DE INFORMAȚII 


Supravegherea se poate efectua în diferite momente. Se poate face la începu- 
tul unei operaţiuni care a fost propusă, dar nu încă întreprinsă (supraveghere 
ex ante), se poate produce în timpul efectuării operaţiunii (supraveghere pe 
parcurs), sau poate avea loc după terminarea acesteia (supraveghere ex post). 


2.3.1 Supravegherea ex ante 


Cele mai comune activităţi de supraveghere ex ante includ: crearea unui cadru 
legal cuprinzător pentru serviciile de informaţii și organismele care le suprave- 
ghează, stabilirea și aprobarea bugetelor serviciilor de informaţii și autorizarea 
operațiunilor de informaţii care depășesc un anumit prag de sensibilitate. 


Pentru ca un cadru legal să fie eficace, el trebuie să stabilească cu claritate 
mandatul serviciului sau al organismului de supraveghere și competențele de 
care dispun aceste entități. Deși poate că nu este o supraveghere în sensul 
convenţional, această activitate legislativă constituie un punct de plecare (și 
un element sine qua non) pentru orice sistem de supraveghere util. Fără man- 
date și competenţe clar definite, serviciile de informaţii și organismele de su- 
praveghere nu pot funcţiona corect. (Crearea cadrului legal este abordată pe 
larg de Farson — Instrumentul 2). 


Agenţiile guvernamentale nu pot funcționa fără fonduri. Așa că parlamentul, 
care, într-o democraţie, controlează utilizarea fondurilor publice, trebuie să 
adopte bugete anuale pentru toate agenţiile guvernamentale, inclusiv pentru 
serviciile de informaţii. Bugetele propuse sunt, de regulă, prezentate comisiei 
parlamentare pertinente de către ministrul responsabil, care acționează în 


* Dana Priest și William M. Arkin, „Top Secret America: A Washington Post 
Investigation” [„America strict secret: o investigație a cotidianului The Washington 
Post”], serie de patru articole în The Washington Post, iulie—decembrie 2010 (dispo- 
nibil la http://projects.washingtonpost.com/top-secret-america). 

consultare cu conducerea superioară a serviciilor, cu trezoreria și, în unele ca- 
zuri, cu instituția supremă de audit. (Procesul bugetar este discutat mai deta- 
liat în Wills — Instrumentul 8.) Ulterior, membrii comisiei parlamentare fac o 
evaluare a bugetului propus din perspectiva politicii curente a executivului în 
domeniul intelligence. Deloc surprinzător, parlamentarii folosesc frecvent pro- 
cesul bugetar ca pe o oportunitate de a critica politica executivului și 
priorităţile pe care acesta le-a stabilit pentru serviciile de informaţii. 


Activităţile de intelligence care necesită o autorizare prealabilă implică de obi- 
cei utilizarea unor puteri speciale care încalcă drepturile individuale, ca, de 
exemplu, supravegherea electronică a comunicaţiilor personale. Cel mai ade- 
sea, această formă de supraveghere ex ante este efectuată de un judecător, 
însă, în anumite situaţii, ea poate fi realizată de un organism de supraveghere 
care nu e judiciar sau este cvasi-judiciar, precum Comisia G10 din Bundestag-ul 
german (denumită astfel după Articolul 10 din legea fundamentală germană, 
care se referă la caracterul privat al poștei și telecomunicaţiilor). (A se vedea 
Hutton — Instrumentul 5). 


2.3.2 Supravegherea pe parcurs 


Supravegherea pe parcurs poate include investigaţii, inspecții la fața locului, 
audieri periodice și raportarea regulată a activităţilor de către serviciile de 
informaţii și de înseși organismele de supraveghere. În plus, în unele state, ju- 
decătorii verifică periodic operaţiunile în curs, de culegere a informaţiilor, pre- 
cum interceptarea convorbirilor telefonice, pentru a stabili dacă operaţiunile 
în cauză se justifică în continuare. 


În 2011, Comisia olandeză de Verificare a Serviciilor de Informaţii și de securi- 
tate (CTIVD) a raportat că activităţile ei de supraveghere pe parcurs au inclus 
verificări regulate ale operaţiunilor de interceptare a convorbirilor telefonice, 
întreprinse de servicii, ale operaţiunilor de control de securitate efectuate de 
servicii și ale prelucrării cererilor de acces la dosarele serviciilor. În plus, Comi- 
sia de Verificare a urmărit dacă serviciile și-au îndeplinit obligaţia legală de a 
notifica persoanele în cauză că au fost supuse utilizării unor măsuri speciale de 
investigare.” Un alt organism de supraveghere a serviciilor de informații cu un 
mandat specific de a efectua supraveghere pe parcurs este Comisia parlamen- 
tară norvegiană de supraveghere a serviciilor de informații (a se vedea Ca- 
seta 3). 


i Olanda, Comisia de Verificare a Serviciilor de Informații și de Securitate (CTIVD), 
Annual Report 2010-2011 [Raport anual: 2010—2011], pp. 8-9. 

Caseta 3. Comisia parlamentară norvegiană de supraveghere a serviciilor 
de informaţii 


Activităţile Comisiei parlamentare norvegiene de supraveghere a serviciilor de 
informaţii (Comisia EOS) sunt stipulate în „Legea privind monitorizarea serviciilor de 
informaţii, supraveghere și securitate” din 3 februarie 1995. Această lege stabilește 
rolul de „pură monitorizare” ce revine Comisiei EOS.” Potrivit legii, „Comisia nu 
poate să ordone organismelor monitorizate sau să fie consultată de acestea.” * 


Secţiunea 3 a legii prevede că această Comisie EOS „va monitoriza cu regularitate 
practica serviciilor de informaţii, supraveghere și securitate în administraţia publică 
și militară.” Secţiunea 4 permite comisiei, în îndeplinirea mandatului său, să intre în 
incinta acestor servicii, iar Secţiunea 5 dă comisiei permisiunea de a obliga martorii 
să compară în faţa ei la audieri. 


Mai mult, Secţiunea 8 obligă comisia să emită un raport neclasificat ca răspuns la 
orice reclamaţie pe care o primește și să înainteze rapoarte anuale Storting-ului 
(parlamentul norvegian), în care să-și prezinte activitatea. În plus, comisia poate ela- 
bora rapoarte periodice pe anumite subiecte dacă „se descoperă elemente care ar 
trebui aduse imediat la cunoștința Storting-ului.””” Această ultimă competenţă per- 
mite Comisiei EOS să efectueze o supraveghere serioasă pe parcurs a activităţilor 
desfășurate de serviciile norvegiene de informații. 


2.3.3 Supravegherea ex post 


Cele mai frecvente forme de supraveghere ex post sunt verificările tematice, 
verificările de caz, verificarea cheltuielilor (a se vedea Wills — Instrumentul 8) și 
verificările anuale. Totuși, în anumite situaţii, așa cum ar fi atunci când este se- 
sizată o presupusă faptă reprobabilă, supravegherea ex post poate lua forma 
unei anchete ad hoc. Asemenea anchete sunt iniţiate, în mod normal, pentru a 
cerceta și a face recomandări cu privire la anumite evenimente. 


De exemplu, în 2004, guvernul canadian a lansat o anchetă specială privind 
rolul jucat de Poliția Regală Călare Canadiană (RCMP) în cazul Maher Arar, un 
cetăţean canadian care, în urma extrădării sale de către SUA în Siria, a fost tor- 
turat (a se vedea Roach — Instrumentul 7). Ancheta a avut două aspecte: o ve- 
rificare faptică și o verificare a politicilor RCMP. Scopul verificării faptice a fost 
de „a investiga și raporta cu privire la acţiunile oficialilor canadieni în legătură 


sii Norvegia, The Act relating to the Monitoring of Intelligence, Surveillance and 
Security Services, Act No. 7 of 3 February 1995 [Legea privind monitorizarea servici- 
ilor de informaţii, supraveghere și securitate, Legea nr. 7 din 3 februarie 1995], 
Secţiunea 2. 

ae Ibid., Secțiunea 2. 

a Ibid., Secțiunea 8, Paragraful 2. 

cu ceea ce i s-a întâmplat lui Maher Arar.” “ Scopul verificării politicilor a fost 


de „a face recomandări pentru un mecanism independent și neutru de verifi- 
care a activităților RCMP legate de securitatea naţională.” * Structurarea 
investigaţiilor ex post în această manieră, în două părţi, este utilă deoarece 
stabilește adevărul despre ceea ce a fost deconspirat și, în același timp, oferă o 
oportunitate pentru formularea unor politici adecvate. 


O altă zonă importantă a supravegherii ex post este gestionarea reclamațiilor 
(a se vedea Forcese — Instrumentul 9), care se poate realiza în diverse for- 
mate instituționale. Deseori, reclamaţiile sunt gestionate de puterea judecăto- 
rească, însă ele pot fi gestionate și pe cale nejudiciară, de entități precum 
instituţiile de tip ombudsman (de exemplu în Serbia), comisiile parlamentare 
(ca în Ungaria) sau organismele specializate de supraveghere (în Norvegia). 


2.4 EVALUAREA SUPRAVEGHERII SERVICIILOR DE INFORMAȚII 


Organismele de supraveghere a serviciilor de informaţii evaluează rezultatele 
serviciilor de informaţii, dar cine evaluează rezultatele sistemelor de suprave- 
ghere și cum se face această evaluare? Persoanele care supraveghează servici- 
ile de informaţii și teoreticienii au început numai de curând să își pună astfel 
de întrebări, deoarece, printre alte motive, în multe state, sistemele de supra- 
veghere a serviciilor de informaţii nu au fost înfiinţate decât începând cu anii 
1990. 


Puţine țări au apelat la evaluarea externă a sistemelor lor de supraveghere a 
serviciilor de informaţii. În Canada, o comisie specială a Camerei Comunelor a 
făcut acest lucru ca parte a unei evaluări după cinci ani a Legii privind Serviciul 
Canadian pentru Informaţii de Securitate,” în vreme ce în Olanda, la cererea 
CTIVD, un expert independent a efectuat o examinare similară a Legii privind 


28 RI M da ; îi ear T š sA 
Comisia de anchetă privind acțiunile oficialilor canadieni în cazul Maher Arar, A New 


Review Mechanism for the RCMP's National Security Activities [Un nou mecanism de 
verificare a activităţilor RCMP legate de securitatea naţională] (2006), p. 17. 

Ibid., p. 17. 

Deși reclamațiile se referă de regulă la evenimente care au fost deconspirate, tre- 
buie precizat că, uneori, ele implică și operațiuni în curs sau care nu au trecut nicio- 
dată de faza de planificare. 

Stuart Farson, „The Noble Lie Revisited:Parliament's Five-Year Review of the CSIS 
Act:Instrument of Change or Weak Link in the Chain of Accountability?” [„Nobila 
minciună reexaminată: verificarea de către parlament, după cinci ani, a Legii CSIS — 
un instrument al schimbării sau o verigă slabă în lanţul responsabilităţilor?”], în 
Accountability for Criminal Justice: Selected Essays, ed. Philip C. Stenning (Toronto: 
University of Toronto Press, 1995). 

serviciile de informaţii și de securitate.” În plus, unele ţări și-au evaluat siste- 
mele de supraveghere ca parte a unor anchete parlamentare sau indepen- 
dente, referitoare la presupuse eșecuri sau acte reprobabile ale serviciilor de 
informaţii. Asemenea exemple includ Comisia 9/11 din SUA și ancheta cazului 
Arar în Canada. 


Următoarele principii pot ghida cercetările viitoare asupra acestui important 
subiect, a cărui complexitate, în ansamblul său, depășește sfera lucrării de 
față: 
e Legea de reglementare trebuie să prevadă verificări periodice ale siste- 
mului de supraveghere a serviciilor de informaţii pentru a stabili dacă 
el servește în continuare scopului pentru care a fost creat. 


e Aceste verificări periodice trebuie să vizeze întreg sistemul de suprave- 
ghere — inclusiv conducerea superioară a serviciilor de informaţii, exe- 
cutivul, parlamentul, puterea judecătorească, organismele indepen- 
dente de supraveghere, societatea civilă și mass-media. 


e Asemenea verificări trebuie să stabilească dacă mandatele organisme- 
lor de supraveghere a serviciilor de informaţii, atunci când sunt evalu- 
ate în ansamblu, acoperă cele mai importante aspecte din activitatea 
serviciilor. Ele trebuie să determine, în special, dacă mandatele aco- 
peră atât legalitatea, cât și eficacitatea conduitei serviciilor. 


e Evaluarea organismelor specifice de supraveghere trebuie să se axeze 
pe capacitatea acestora de a trage la răspundere serviciile pe care le 
supraveghează. Cu alte cuvinte, competențele și resursele de care dis- 
pune un organism de supraveghere sunt suficiente pentru a-și executa 
mandatul? Mai precis, este acest organism îndeajuns de independent 
față de executiv și de serviciile de informaţii, poate accesa în suficientă 
măsură informaţiile clasificate, are competențele necesare pentru in- 
vestigare și dispune de un număr suficient de experți în stafful său ? 


3. DE CE ESTE IMPORTANTĂ SUPRAVEGHEREA SERVICIILOR DE 
INFORMAȚII? 
Cele trei raţiuni principale pentru care statele creează sisteme de suprave- 


ghere a serviciilor de informaţii sunt întărirea guvernanţei democratice a servi- 
ciilor de informaţii (inclusiv a responsabilităţii lor în fața electoratului), 


ic, Cyrille Fijnaut, Het Toezicht op de Inlictingenen- en Veiligheidsdiensten: de noodzaak 
van krachtiger samenspel [Supravegherea serviciilor de securitate și de informaţii: 
necesitatea unei cooperări mai strânse] (Haga, aprilie 2012) (în olandeză). 

susţinerea statului de drept și asigurarea eficacităţii și eficienței activităţii ser- 
viciilor. 


3.1 GUVERNANȚA DEMOCRATICĂ ȘI RESPONSABILITATEA 


Unul dintre principiile fundamentale ale guvernanţei democratice este respon- 
sabilitatea instituţiilor de stat în faţa electoratului. În plus, deoarece serviciile 
de informaţii folosesc fonduri publice, populaţia are dreptul să știe dacă aceste 
fonduri sunt utilizate în mod corect, legal, eficace și eficient. 


Dată fiind natura confidențială a unei părţi importante din activitatea de 
intelligence, serviciile de informaţii nu pot fi pe deplin transparente; așa încât, 
societatea trebuie să creeze un mecanism alternativ (altul decât examinarea 
publică) pentru a monitoriza, în numele electoratului, conduita acestor servicii. 
Cele mai frecvente mecanisme sunt comisiile parlamentare și organismele 
specializate de supraveghere, create de parlament în îndeplinirea obligaţiei 
sale de a asigura existenţa unui sistem de pârghii și contraponderi pentru con- 
trolul tuturor agențiilor guvernamentale. 


Un astfel de sistem trebuie să permită, în special, ca serviciile de informaţii să 
acționeze pentru apărarea securităţii naționale, și nu a securităţii guvernului în 
funcţie. Într-adevăr, serviciile de informaţii nu trebuie să acţioneze niciodată 
ca unelte ale unui partid politic, ci numai ca entităţi aflate în slujba populaţiei. 


Totodată, guvernanţa democratică poate să întărească încrederea populaţiei 
în munca serviciilor de informaţii dacă publicul larg știe că serviciile sunt su- 
pravegheate corespunzător de reprezentanţii săi în parlament și de celelalte 
organisme de supraveghere. 


3.2 APĂRAREA STATULUI DE DREPT 


Serviciile de informaţii, ca orice altă agenţie guvernamentală, sunt obligate să 
respecte și să apere statul de drept. Nici chiar existenţa unei ameninţări la 
adresa securităţii naţionale nu constituie un argument suficient pentru ca un 
serviciu de informaţii să încalce legea. Activitatea ilegală a unui serviciu de 
informaţii contravine statului de drept pe care serviciul are obligaţia de a-l pro- 
teja și, în plus, afectează reputaţia serviciului și pe cea a guvernului, în plan in- 
tern și internaţional. Îndeosebi utilizarea puterilor speciale de către serviciile 
de informaţii trebuie monitorizată îndeaproape, datorită existenţei unui 
potenţial de încălcare a drepturilor omului. 


În ţările în care serviciile de informaţii au fost asociate în trecut cu abuzuri 
ținând de încălcarea legii și a drepturilor omului, este deosebit de importantă 
o supraveghere minuțioasă nu numai pentru a descuraja repetarea unor 

greșeli, dar și pentru a genera încrederea și un sentiment de siguranţă din par- 
tea populaţiei față de servicii și guvern. 


3.3 EFICACITATEA ȘI EFICIENȚA 


Dat fiind că serviciile de informaţii joacă un rol vital în protejarea securităţii 
naționale și deoarece resursele lor sunt limitate, e important ca acele resurse 
să fie utilizate într-o manieră eficace și eficientă și nu risipite ori folosite inutil. 
Astfel încât, este necesar ca un sistem bine conceput de supraveghere să ur- 
mărească dacă serviciile de informaţii își folosesc într-adevăr resursele într-o 
manieră care asigură îndeplinirea priorităţilor ce le-au fost stabilite de guvern, 
obţinând, în același timp, cea mai mare valoare în raport cu costurile suportate 
din banii contribuabililor. 


De regulă, eficiența serviciilor este verificată atât de parlament, cu ocazia au- 
dierilor privind bugetul, cât și de instituţia supremă de audit pe parcursul 
operaţiunilor ei obișnuite de verificare a cheltuielilor. Natura secretă a 
activităţii de intelligence permite cu mai multă ușurință serviciilor de 
informaţii (în comparaţie cu alte agenţii guvernamentale) să ascundă situaţiile 
de fraudă și risipă; prin urmare, organismele de supraveghere trebuie să exa- 
mineze cu deosebită atenţie utilizarea fondurilor publice (a se vedea Wills — In- 
strumentul 8). 


4. BUNE PRACTICI 


Orice stat are nevoie să se asigure că serviciile sale de informaţii acţionează în 
conformitate cu obligaţiile lui legale internaţionale, inclusiv cu cele cuprinse în 
Carta Naţiunilor Unite și în Convenţia internaţională cu privire la drepturile ci- 
vile și politice. În funcţie de mandatul unui serviciu, pot fi, de asemenea, apli- 
cabile acordurile internaţionale referitoare la utilizarea puterilor polițienești. O 
cale pentru a respecta asemenea obligaţii este urmarea bunelor practici. În lu- 
crarea de faţă, bune practici înseamnă prevederi legale naţionale și interna- 
tionale, precum și structuri instituționale, proceduri și modele naţionale care 
promovează o supraveghere eficace a serviciilor de informaţii. 


Deoarece nu există un model de supraveghere a serviciilor de informaţii potri- 
vit tuturor cazurilor, nu se poate emite pretenţia că o anumită normă sau 
practică este indiscutabil cea mai bună. Mai degrabă, se poate spune că di- 
verse modele și abordări, valabile în egală măsură, pot fi găsite în state din în- 
treaga lume. Transferul bunelor practici de la un stat la altul poate fi dificil din 
cauza diferenţelor în sistemele legale, politice și culturale; și chiar atunci când 
e posibil, procesul solicită, de obicei, adaptarea practicilor înainte de a putea fi 
aplicate de o manieră relevantă. Cu toate acestea, se pot identifica norme și 

practici comune care contribuie la o supraveghere eficace a serviciilor de 
informaţii. 


Caseta 4: Compilaţia Naţiunilor Unite de bune practici în supravegherea 
serviciilor de informații 


În 2010, pe baza cercetării întreprinse de DCAF, Raportorul special al Naţiunilor 
Unite pentru promovarea și protejarea drepturilor omului și libertăților fundamen- 
tale în contextul combaterii terorismului a prezentat o compilaţie de bune practici 
privind serviciile de informaţii și supravegherea acestora.” În vreme ce compilaţia 
cuprinde 35 de bune practici privind baza legală, supravegherea și responsabilitatea, 
respectarea drepturilor omului și funcţiile serviciilor de informații, lista de mai jos se 
referă numai la bune practici în supravegherea acestor servicii. 


PRACTICA 6. Serviciile de informaţii sunt supravegheate de un ansamblu de entităţi 
de supraveghere interne, guvernamentale, parlamentare, judiciare și specializate, 
ale căror mandate și competenţe se bazează pe o legislaţie disponibilă public. Un sis- 
tem eficace de supraveghere a serviciilor de informaţii cuprinde cel puțin o instituţie 
civilă care e independentă atât față de serviciile de informații, cât și față de executiv. 
Sfera combinată de competenţe ale instituțiilor de supraveghere acoperă toate as- 
pectele activității serviciilor de informaţii, inclusiv modul în care acestea respectă le- 
gea, eficacitatea și eficienţa activităţilor lor, finanţele și practicile lor administrative. 


PRACTICA 7. Instituţiile de supraveghere sunt abilitate și au resursele și expertiza ne- 
cesare pentru a iniţia și desfășura propriile lor investigaţii și dispun, totodată, de ac- 
ces deplin și neîngrădit la informaţiile, oficialii și facilitățile de care au nevoie pentru 
a-și îndeplini mandatele. Instituţiile de supraveghere se bucură de deplina cooperare 
a serviciilor de informaţii și a autorităților însărcinate cu aplicarea legii în procesul de 
audiere a martorilor și în obţinerea documentelor și a altor probe. 


PRACTICA 8. Instituţiile de supraveghere iau toate măsurile necesare pentru a pro- 
teja informaţiile clasificate și datele personale la care au acces în decursul muncii lor. 
Sunt prevăzute penalități pentru încălcarea acestor cerințe de către membrii 
instituţiilor de supraveghere. 


33 Consiliul Naţiunilor Unite pentru Drepturile Omului, Report of the Special 
Rapporteur on the promotion and protection of human rights and fundamental 
freedoms while countering terrorism: Compilation of good practices on legal and 
institutional frameworks and measures that ensure respect for human rights by 
intelligence agencies while countering terrorism, including on their oversight |Rapor- 
tul Raportorului Special pentru promovarea și protejarea drepturilor omului și 
libertăţilor fundamentale în contextul combaterii terorismului: Compilatie de bune 
practici privind cadrul și măsurile legale și instituționale, care asigură respectarea 
drepturilor omului de către agențiile de informații în contextul combaterii teroris- 
mului, inclusiv supravegherea acestora], United Nations Document A/HRC/14/46 (17 
mai 2010). 

În 2010, DCAF a pregătit pentru Raportorul special al Naţiunilor Unite pentru 
promovarea și protejarea drepturilor omului și libertăţilor fundamentale în 
contextul combaterii terorismului un catalog de bune practici în supraveghe- 
rea serviciilor de informaţii. Catalogul respectiv s-a bazat pe o analiză compa- 
rativă a constituţiilor, legilor, decretelor, rezoluţiilor parlamentare, anchetelor 
independente și deciziilor luate de instanţe judecătorești din mai mult de 50 
de state (a se vedea Caseta 4). 


5. RECOMANDĂRI 


e Sistemele eficace de supraveghere utilizează atât organisme interne, 
cât și externe, inclusiv conducerea superioară a serviciilor, executivul, 
puterea judecătorească, comisiile parlamentare, organismele speciali- 
zate, instituţiile de tip ombudsman, instituțiile supreme de audit, soci- 
etatea civilă și mass-media. 


e  Luate împreună, mandatele organismelor care alcătuiesc sistemul de 
supraveghere a serviciilor de informaţii trebuie să se ocupe de corecti- 
tudinea, legalitatea, eficacitatea și eficiența întregii comunităţi de 
informaţii. 

e Cel puţin un organism din sistemul de supraveghere a serviciilor de 
informaţii trebuie să fie civil, independent și să se situeze în afara aces- 
tor servicii și a executivului. 


e Ce înseamnă exact un serviciu de informaţii trebuie definit într-o mani- 
eră funcţională. Și anume, orice organizaţie de stat ale cărei sarcini 
principale sunt culegerea, analizarea și diseminarea informaţiilor pri- 
vind securitatea naţională este un serviciu de informaţii. 


e Monitorizarea activităţii serviciilor trebuie să acopere întreg ciclul de 
supraveghere a activității de intelligence, care constă din supraveghe- 
rea ex ante, pe parcurs și ex post. 


e Eficacitatea unui sistem de supraveghere a serviciilor de informaţii tre- 
buie evaluată regulat de organisme independente. 


e Organismele de supraveghere a serviciilor de informaţii trebuie să 
comunice cu regularitate cu omologii lor din străinătate în scopul iden- 
tificării și schimbului de bune practici. 


INSTRUMENTUL 2 


Înfiinţarea unor sisteme 
eficace de supraveghere a 
serviciilor de informaţii 


Stuart Farson 


2 


Înfiinţarea unor sisteme eficace de 


supraveghere a serviciilor de informaţii 
Stuart Farson 


1. INTRODUCERE 


Acest instrument examinează una din temele majore ale reformei sectorului 
de securitate: înființarea în statele aflate în tranziţie a unor mecanisme eficace 
(în special mecanisme legislative) de supraveghere a serviciilor de informații și 
de stabilire a responsabilităţilor. O întrebare imediată ar fi următoarea: sunt 
oare mecanismele folosite de democraţiile consolidate modele adecvate pen- 
tru statele aflate încă în procesul de dezvoltare și extindere a formelor de 
guvernanţă democratică? Răspunsul depinde de caracteristicile statului în 
tranziţie ţinând cont de considerente pertinente, care includ munca pe care 
serviciile de informații din statul respectiv au sarcina să o desfăşoare, sfera de 
cuprindere și dimensiunile activităților acestor servicii, precum și tabloul speci- 
fic al amenințărilor cu care se confruntă statul respectiv. În analizarea unor 
asemenea factori, trebuie să se ţină totodată seama de aspecte de ordin mai 
general, îndeosebi de gradul în care acel stat a dezvoltat o cultură politică de- 
mocratică și a încorporat practici democratice recunoscute. 


Plasarea instituţiilor guvernamentale sub control democratic și tragerea lor la 
răspundere este una din cele mai importante sarcini ale democraţiei. Statele 
democratice diferă, totuși, în privinţa modului în care o aduc la îndeplinire. 
Unele se bazează pe parlamente pentru tragerea la răspundere a guvernului; 
altele au un sistem combinat, care înglobează o varietate de organisme speci- 
alizate. Eficacitatea acestui proces, denumit de obicei supraveghere, depinde 
nu numai de puterea ce decurge din regulile legale și constituționale care de- 
termină ce anume poate fi examinat, unde, când și cât de des, dar și de mă- 
sura în care informaţiile sunt puse la dispoziția organismelor de supraveghere. 
Fără capacitatea de a dobândi cunoștințe și de a păstra o memorie 
instituţională, niciun organism de supraveghere nu poate dezvolta expertiza 

necesară pentru a ști unde să caute și ce întrebări să pună în scopul îndeplinirii 
obiectivelor sale. 


Instituţiile independente, precum Centrul pentru Controlul Democratic al 
Forţelor Armate de la Geneva, au făcut mult în ultimii ani pentru dezvoltarea 
unor norme legale și bune practici în scopul reformării sectorului de securitate, 
în special în privința supravegherii serviciilor de informaţii.” În același timp, 
cercetătorii, pe lângă elaborarea unor studii despre anumite organisme de su- 
praveghere, au încercat să analizeze funcţiile serviciilor de informaţii și ale ac- 
tivităţii de supraveghere a acestora dintr-o perspectivă comparată.” Totuși, 
sunt foarte puţine studii care încearcă să discearnă eficacitatea în timp a mo- 
delelor de supraveghere.” În acest sens, au fost publicate numai studii ale unor 
exemple engleze și americane.” 


A se vedea, de exemplu, Hans Born (editor), Parliamentary Oversight of the Security 
Sector: Principles, Mechanisms and Practices [Supravegherea parlamentară a secto- 
rului securităţii: principii, mecanisme și practici] (Geneva: DCAF, 2003); și Hans Born 
și lan Leigh, Making Intelligence Accountable: Legal Standards and Best Practice for 
Oversight of Intelligence Agencies |Responsabilizarea în domeniul intelligence: stan- 
darde legale și cele mai bune practici pentru supravegherea agențiilor de informații] 
(Geneva: DCAF, Universitatea din Durham și Parlamentul Norvegiei, 2005). 

Pentru studii comparative, a se vedea Jean-Paul Brodeur, Peter Gill și Dennis 
Tollborg (editori), Democracy, Law, and Security: Internal Security Services in 
Contemporary Europe [Democraţie, lege și securitate: serviciile de securitate internă 
în Europa contemporană] (Aldershot, UK: Ashgate, 2003); Thomas C. Bruneau și 
Steven C. Boraz (editori), Reforming Intelligence: Obstacles to Democratic Control 
and Effectiveness [Reforma în domeniul intelligence: obstacole în calea controlului 
democratic și a eficacității] (Austin: University of Texas Press, 2007); Stuart Farson, 
Peter Gill, Mark Phythian, și Shlomo Shpiro (editori), PS/ Handbook of Global 
Security and Intelligence: National Approaches [Manualul Praeger Security 
International privind securitatea globală și intelligence: abordări naţionale] 
(Westport, CT: Praeger Security International, 2008); Greg Hannah, Kevin O'Brien, și 
Andrew Rathmell, Intelligence and Security Legislation for Security Sector Reform, 
Technical Report TR-288-SSDAT [Legislația referitoare la intelligence și securitate 
pentru reforma sectorului de securitate, Raport tehnic TR-288-SSDAT] (RAND Eu- 
rope, 2005). 

Puţine studii s-au ocupat de eficacitatea anumitor organisme de supraveghere pe 
parcursul unei perioade de timp. Acestea includ: Stuart Farson, „The Noble Lie 
Revisited: Parliament's Five-Year Review of the CSIS Act:Instrument of Change or 
Weak Link in the Chain of Accountability?” [„Nobila minciună reexaminată: verifica- 
rea de către parlament, după cinci ani, a Legii CSIS — un instrument al schimbării sau 
o verigă slabă în lanţul responsabilităților?”], în Accountability for Criminal Justice: 
Selected Essays, ed. Philip C. Stenning (Toronto: University of Toronto Press, 1995), 
pp. 185—212; Loch Johnson, A Season of Inquiry: The Senate Intelligence Investiga- 

Numărul limitat de studii privind eficacitatea supravegherii constituie un factor 
restrictiv atunci când se pune problema de a recomanda o instituţie de supra- 
veghere în defavoarea alteia. Mai întâi, examinarea sistemelor de suprave- 
ghere care nu includ evaluări în timp are, prin comparaţie, o valoare limitată 
(valoarea pe care o oferă, în mod real, rezidă, probabil, în problemele pe care 
le descoperă prin studierea diferitelor abordări în materie de supraveghere). În 
al doilea rând, sistemele de supraveghere american și englez, care au fost stu- 
diate în timp, poate nu sunt cele mai bune modele pentru statele în tranziţie. 
De exemplu, în cazul SUA, o examinare a sistemului de supraveghere a servici- 
ilor de informaţii din această ţară — date fiind sfera de acţiune și dimensiunile 
aparatului de intelligence, bugetele de mari dimensiuni și nivelul de implicare a 
sectorului privat —, are o valoare modestă pentru un stat în tranziție, unde 
condiţiile sunt cu totul diferite. 


Făcând distincție între diverse forme de guvernanţă democratică, următoarea 
secţiune a acestui instrument analizează natura statelor în tranziţie. Cea de-a 
treia secțiune aduce în discuţie caracteristicile unei supravegheri eficace. Cea 
de-a patra secțiune identifică mai multe abordări instituţionale ale suprave- 
gherii, care s-au dezvoltat în diverse state, atrăgând atenţia asupra avantajelor 
și dezavantajelor lor. A cincea secţiune analizează obstacolele în calea unei su- 
pravegheri eficace, în vreme ce a șasea secțiune discută despre mandatele le- 
gale de care au nevoie organismele de supraveghere pentru a funcţiona. In- 
strumentul se încheie cu mai multe recomandări de maximă importanţă. 


2. STATELE ÎN TRANZIȚIE 


Statele aflate în proces de dezvoltare a formelor democratice de guvernanţă 
sunt frecvent numite state în tranziţie. Ele împărtășesc experienţa democrati- 
zării, însă, în rest, pot avea puţine în comun, diferențiindu-se nu numai în 


tion [Un sezon de anchete: investigaţiile Senatului în domeniul intelligence] 
(Lexington: University Press of Kentucky, 1985); Kathryn S. Olmsted, Challenging the 
Secret Government: The Post-Watergate Investigations of the CIA and FBI [Provo- 
când guvernarea secretă: investigarea post-Watergate a CIA și FBI] (Chapel Hill: 
University of North Carolina, 1996); și Kent Roach, „The Parliamentary Review of the 
Anti -Terrorism Act” [„Examinarea parlamentară a Legii împotriva terorismului”], în 
Criminal Law Quarterly 52 (mai 2007), pp. 281-4. 

Anthony Glees, Philip H.J. Davies, și John L. Morrison, The Open Side of Secrecy: 
Britain's Intelligence and Security Commitee [Latura vizibilă a secretelor: Comisia bri- 
tanică pentru informaţii și securitate] (Londra: Social Affairs Unit, 2006); Frank J. 
Smist Jr., Congress Oversees the United States Intelligence Community, 1947-1994, 
[Congresul supraveghează comunitatea de informaţii din Statele Unite, 1947-1994], 
a Il-a ediţie (Knoxville: University of Tennessee Press, 1994). 

privinţa punctului de la care au pornit, dar și în privinţa formei de democraţie 
pe care au ales-o. Se poate ca unele să fi fost state democratice cândva, îna- 
inte de a trece printr-o perioadă totalitară; poate că unele sunt state nou 
înfiinţate, create ca rezultat al dezintegrării unui stat mai mare; și poate că al- 
tele au trecut prin experienţa unei dominări tribale, a unor divizări etnice pro- 
funde sau chiar printr-un război civil. Depinzând în parte de istoria lor diferită, 
direcţiile către care se vor îndrepta democraţiile acestor ţări vor fi diferite. 
Unele vor crea un stat unitar; altele, un stat federal. Unele vor avea o 
președinție cu atribuţii clare de control și verificări reciproce în raport cu pute- 
rea executivă; altele vor alege un sistem parlamentar care combină ramurile 
legislativă și executivă ale guvernării. Unele vor fi monarhii constituționale; al- 
tele — republici. Unele vor avea sisteme electorale majoritare cu vot uninomi- 
nal; altele — o formă de reprezentare proporţională. Unele vor avea parla- 
mente unicamerale; altele vor avea parlamente bicamerale. În plus, sistemele 
lor judiciare vor fi, adesea, diferite. Puse laolaltă, alegerile făcute de fiecare 
stat în tranziţie vor avea un impact direct asupra tipului de cultură politică pe 
care îl dezvoltă. 


Cultura politică a unui stat democratic, în special gradul în care idealurile de- 
mocratice sunt acceptate de populaţie, determină căile prin care acele idealuri 
sunt puse în practică. De exemplu, membrii ramurii executive dintr-un stat pot 
fi mai dispuși să răspundă public pentru acţiunile lor decât membrii ramurii 
executive dintr-un alt stat. Astfel că și dezvoltarea responsabilității legislative 
va fi diferită de la un stat la altul. Progresul către o guvernanţă democratică 
poate fi afectat în multe cazuri de o tendinţă spre de-democratizare * — 
alimentată de înclinația persistentă a celor aflaţi la putere de a folosi instru- 
mentele statului pentru a-și menţine puterea și, mai general, de corupţie. 


Chiar și terminologia referitoare la guvernanţa democratică poate varia de la o 
țară la alta, îndeosebi atunci când e utilizată în contextul specific al suprave- 
gherii serviciilor de informaţii. De pildă, responsabilitatea este înţeleasă în ge- 
neral ca procesul prin care se dă socoteală; mai liber spus, ea implică 
transparenţă. Totuși, în statele Commonwealth-ului, care urmează modelul 
Westminster, responsabilitatea se referă și la o obligaţie constituţională, speci- 
fică miniștrilor responsabili din cabinet, de a prezenta în și pentru parlament 
rapoarte veridice privind acțiunile (sau lipsa de acțiune) a organizaţiilor care 
sunt incluse în portofoliile lor ministeriale. Semnificaţii variabile au și alţi ter- 
meni, precum ameninţări, riscuri, securitate naţională, independenţă, discreţie, 
competenţă, securitate, informaţii și însăși supravegherea. 


> A se vedea Charles Tilly, Democracy [Democratia] (Cambridge: Cambridge University 


Press, 2007). 

3. O SUPRAVEGHERE EFICACE 


Orice for legislativ, înainte de a înfiinţa un sistem de supraveghere a serviciilor 
de informaţii, ar dori să estimeze dacă acel sistem are șansa de a fi eficace. Cu 
atât de multă literatură nouă referitoare la un asemenea subiect, s-ar putea 
crede că e o sarcină ușoară. Cu toate acestea, câteva comentarii care în- 
deamnă la prudenţă sunt binevenite. Deși unii cercetători au publicat recent 
studii documentare descriind funcţiile anumitor organisme de supraveghere, 
sunt puţine studiile care analizează eficacitatea acestor organisme într-o ma- 
nieră suficient de detaliată și de-a lungul unei perioade de timp îndeajuns de 
mari pentru a ajunge la concluzii semnificative. (Din păcate, studiile care au 
luat în considerare o perioadă mare de timp nu au reușit să formuleze criterii 
utile pentru aprecierea eficacităţii.) 


Ceea ce tulbură și mai mult apele este tendinţa ramurilor executivă și legisla- 
tivă ale guvernării de a urmări obiective diferite în supraveghere. Drept rezul- 
tat, multe țări democratice au dezvoltat un sistem combinat, în care mai multe 
organisme de supraveghere își propun să realizeze o varietate de obiective că- 
rora le corespund diferite forme de verificare. Într-un asemenea sistem, comi- 
siile legislative pot coexista cu organisme specializate de supraveghere, cu care 
uneori acționează coordonat, iar alteori, nu. 


Oricare ar fi sistemul în vigoare, e important ca legislatorii să fie informaţi asu- 
pra activităților desfășurate de organismele de supraveghere, să primească 
informaţiile la momentul oportun, iar rapoartele acestor organisme să fie ac- 
cesibile imediat — ceea ce nu se întâmplă întotdeauna. Și, cel mai important, 
legislatorii trebuie să rămână în permanenţă conștienți de obiectivele ce tre- 
buie îndeplinite prin supravegherea serviciilor de informaţii; altminteri, ei pot 
cădea în capcana unor abordări mai mult simbolice decât reale.€ Scopul este, 
fără îndoială, unul simplu, același ca în cazul oricărei alte agenţii guvernamen- 
tale. Nu e vorba de a controla munca serviciilor de informaţii,” ci de a le trage 
la răspundere în parlament, atât pe ele, cât și executivul, pentru acţiunile lor și 
pentru lipsa de acțiune, într-un mod pe care publicul să-l poată vedea și 
înțelege. Și totuși, acestea fiind spuse, elemente de control pot rezulta din cel 


€ A se vedea Peter Gill, „Symbolic or Real? The Impact of the Canadian Security 


Intelligence Review Committee, 1984-88” [„Simbolic sau real? Impactul Comisiei de 
Verificare a Informaţiilor de Securitate din Canada, 1984-88”], în Intelligence and 
National Security 4, Nr. 3 (1989) pp. 550-575. 

În democraţiile parlamentare, controlul serviciilor de informaţii este în mod normal 
responsabilitatea executivului. Totuși, elemente de control parlamentar pot rezulta 
din competențele parlamentului de a aproba finanţarea serviciilor de informaţii și de 
a adopta legislaţia care reglementează funcţionarea serviciilor. 


7 


36 Supravegherea serviciilor de informații: Set de instrumente 


puţin două dintre responsabilitățile majore ale parlamentului — aceea de a 
examina și, ulterior, a aproba alocarea de fonduri publice pentru a acoperi cos- 
tul activităților desfășurate de un serviciu de informaţii și aceea de a adopta 
sau amenda legislaţia care reglementează funcționarea serviciilor respective. 


În îndeplinirea responsabilităţilor lor de supraveghere, legislatorii trebuie să-şi 
evalueze capacităţile, înclinațiile și limitele. Lipsa de timp, expertiza limitată și 
resursele insuficiente, toate afectează ceea ce se poate realmente obține. În 
consecinţă, legislatorii trebuie să se gândească serios la ceea ce doresc să 
obțină și cum se poate realiza acest lucru pe durata unui ciclu parlamentar de 
activitate. Poate că un organism specializat de supraveghere ar fi mai potrivit 
pentru anumite sarcini de supraveghere. Dacă răspunsul e afirmativ, care ar fi 
relaţia parlamentului cu acel organism? 


În termeni foarte generali, parlamentele trebuie să fie implicate în suprave- 
gherea serviciilor de informaţii în două moduri distincte: primul se referă la 
conformare, celălalt, la eficacitate. Și anume, parlamentele trebuie să se asi- 
gure că serviciile de informaţii și contractorii acestora nu încalcă legea, regu- 
lamentele serviciilor sau politica guvernului. Ei trebuie să se asigure, totodată, 
că fondurile publice sunt folosite în mod adecvat și eficace. 


Prea adesea, parlamentarii presupun că responsabilitatea lor primordială este 
să desfășoare o examinare ex post facto a activităţii serviciilor de informaţii — 
adică să o verifice după ce a fost efectuată. Ceea ce este numai parțial corect. 
Deși o verificare de substanţă poate și trebuie să aibă loc numai după efectu- 
are, parlamentarii au totuși responsabilitatea de a face o anumită verificare şi 
înainte ca operaţiunile în cauză să aibă loc, precum și pe parcursul desfăşurării 
lor. De exemplu, parlamentarii au responsabilitatea să se asigure că regulile și 
politicile guvernului, neapărat necesare, există înainte de desfășurarea 
operaţiunilor. În mod asemănător, deși eficacitatea poate fi apreciată numai 
după efectuare, criteriile de capacitate și performanţă trebuie să fie evaluate 
înainte și pe parcursul operaţiunilor. 


4. TIPURI DE ABORDARE A SUPRAVEGHERII 


Această secțiune analizează trei tipuri de abordare a supravegherii folosite ac- 
tualmente într-o serie de state democratice. Ele se referă la abordarea de că- 
tre: 


e comisiile legislative; 
e inspectorii generali; 


e organismele specializate de supraveghere. 

Aici, termenul de comisie legislativă este utilizat generic pentru a include nu 
numai comisiile parlamentare, ci și comisiile unor foruri legislative care nu se 
referă la ele însele ca „parlamente.” 


4.1 COMISIILE LEGISLATIVE 


Comisiile legislative variază din punct de vedere al tipului şi competenţelor. În 
unele țări, cum sunt cele care urmează modelul Westminster, comisiile legisla- 
tive pot reflecta un grad de combinare sau suprapunere între membrii aleși ai 
legislativului și cei care fac parte din structurile executive ale guvernării. În alte 
țări, nu există niciun fel de suprapunere.* 


De la bun început, trebuie făcută o distincție netă între comisiile legislative din 
sistemele congresionale și cele din democraţiile parlamentare. Esenţială e 
diferenţa în modul de abordare a responsabilităţi. În SUA, unde separarea pu- 
terilor încurajează fiecare ramură a guvernării să facă o verificare a celorlalte, 
Congresul este singurul care decide ce informaţii va primi și ce subiecte va 
examina în cadrul audierilor din comisiile sale. Puterile de a aloca fonduri pu- 
blice și de a adopta legislaţia, acordate exclusiv Congresului, fac ca voinţa aces- 
tuia să fie, cu câteva excepții notabile, respectată. Astfel, comisiile din Congre- 
sul SUA audiază cu regularitate mărturiile tuturor categoriilor de oficiali de 
rang înalt din executiv, inclusiv pe cele ale şefilor administrativi ai serviciilor de 
informaţii, din partea cărora se așteaptă să dea toate răspunsurile la întrebări 
legate de politici şi administrare. (Membrii aleși din ramura executivă a SUA — 
anume președintele și vicepreședintele — nu depun mărturie în faţa Congre- 
sului.) 


Prin contrast, în majoritatea sistemelor parlamentare, ramura executivă are 
ultimul cuvânt în privinţa informaţiilor clasificate care vor fi prezentate comisi- 
ilor legislative, pur și simplu pentru că partidul la putere, prin definiţie, con- 
trolează majoritatea din parlament. Există totodată o puternică diferenţă în aş- 
teptările legate de cei care se vor prezenta în faţa comisiilor și subiectele în 
privinţa cărora vor răspunde la întrebări. În unele jurisdicții parlamentare, 
membrii aleși ai ramurii executive se prezintă în fața comisiilor legislative pen- 
tru a răspunde la chestiuni privind politicile, în vreme ce alţi oficiali din execu- 
tiv se prezintă numai dacă doresc pentru a vorbi despre chestiuni administra- 
tive. 


8 1 š ET x a s 
In unele sisteme guvernamentale unde există separarea puterilor în stat, comisiile 


legislative nu pot chema să depună mărturie membrii aleși ai ramurii executive. 

4.1.1 Abordările din Congres în SUA și Brazilia 


În SUA, ca rezultat al investigaţiilor Comisiilor Church şi Pike din anii 1970, 
Congresul a decis să înființeze comisii permanente pentru informații atât la 
Camera Reprezentanţilor, cât și la Senat. Aceste comisii au primit misiunea de 
a examina întreaga activitate a SUA din domeniul intelligence, analizând corec- 
titudinea și eficacitatea acesteia. Întrunindu-se în locuri securizate și ajutate de 
un staff numeros, verificat din punct de vedere al securităţii, aceste comisii 
sunt împuternicite să-şi efectueze supravegherea înaintea, pe parcursul și 
după desfășurarea unei acţiuni. Responsabilitatea pentru examinarea 
activităţii interne în domeniul intelligence revine în prezent comisiilor din Con- 
gres, care supraveghează munca Departamentului de Justiţie și a Departamen- 
tului pentru Securitate Internă. Stafful comisiilor, numit atât de partidul majo- 
ritar, cât şi de cel minoritar, oferă o serie de servicii membrilor din partidul 
care i-a numit. Acestea sunt completate cu serviciile unor importante agenţii 
care acordă sprijin Congresului, cum sunt Serviciul de cercetare al Congresului 
și Oficiul Guvernamental de Conturi. 


Brazilia oferă un alt exemplu de sistem congresional în contextul tranziţiei re- 
cente de la un regim militar la o democraţie federală. Timp de cel puţin un de- 
ceniu după tranziţia din 1985, atenţia noii ramuri executive din Brazilia a fost 
dominată de probleme presante, precum economia și nivelul ridicat al datoriei 
externe a ţării. Aceste preocupări, împreună cu percepţia larg răspândită că 
Brazilia nu avea dușmani străini, au făcut să nu pară urgentă reformarea secto- 
rului de intelligence.’ Totuşi, de curând, Congresul brazilian nu numai că a res- 
tructurat sistemul, dar a înființat în Congres o serie de comisii care au rolul de 
a controla serviciile de informații. În 1999, el a creat ceea ce se numește acum 
Comisia mixtă pentru controlul activităţilor de intelligence (CCAI). De atunci, 
Congresul a mai creat patru comisii — inclusiv comisii de apărare atât la Ca- 
mera Reprezentanţilor, cât și la Senat, Comisia pentru securitate publică împo- 
triva crimei organizate, în Camera Reprezentanţilor, și Subcomisia permanentă 
pentru securitate publică, din cadrul Comisiei pentru constituție, justiție și 
cetățenie a Senatului. Toate au reușit să asigure o mai mare transparenţă — 
deși CCAI, în primii săi ani de existenţă, a avut de suferit ca urmare a lipsei de 
interes în rândul membrilor Congresului, a faptului că nu s-a reuşit agrearea 


? A se vedea Thomas C. Bruneau, „Intelligence Reforms in Brazil: Contemporary 


Challenges and the Legacy of the Past” [„Reformele din domeniul intelligence în Bra- 
zilia: Provocări contemporane și moștenirea trecutului”], în Strategic Insights VI, 
no. 3 (mai 2007) (disponibil la www.dtic.mil/cgi-bin/GetTRDoc?AD=ADA485122). 

regulamentului intern al comisiei, precum și din cauza insuficienţei resurselor 
š î n 10 
tehnice şi a personalului de suport. 


4.1.2 Abordări parlamentare 


Abordările parlamentare în supravegherea serviciilor de informaţii diferă nu 
numai faţă de abordările din Congrese, ci şi între ele." Principalele diferențe 
se referă la accesul la informaţii clasificate, la stafful şi celelalte resurse pe care 
le au la dispoziţie, la mandatul comisiei și la modul în care sunt numiţi membrii 
ei. 

În practica actuală a parlamentelor, există nu mai puţin de cinci tipuri de abor- 
dare a supravegherii serviciilor de informaţii: 


e comisii parlamentare în afara circuitului secretizat; 
e comisii statutare de parlamentari; 

e comisii parlamentare statutare permanente; 

e comisii speciale statutare de verificare; 


e comisii și sisteme combinate. 


Comisii parlamentare în afara circuitului secretizat 


În unele democraţii parlamentare (precum Canada și Irlanda), ramura execu- 
tivă nu stabilește nicio prevedere specială privind accesul comisiilor parlamen- 
tare la informaţii clasificate. Ca atare, orice persoană din cadrul circuitului 
secretizat — altfel spus, căreia i se permite să opereze cu informaţii clasificate — 
ar comite probabil o infracțiune dacă ar „face să se scurgă” o asemenea 
informaţie către un parlamentar. Drept rezultat, comisiile parlamentare din 
aceste democraţii trebuie să lucreze fără o cunoaştere din interior a domeni- 
ului intelligence. Și totuși, ele nu sunt cu totul neputincioase. Deoarece dispun 


19 A se vedea Marco Cepik, „Structural Change and Democratic Control of Intelligence 
in Brazil” [„Modificări structurale și controlul democratic în domeniul intelligence în 
Brazilia”], în Thomas C. Bruneau și Steven C. Boraz (editori), Reforming Intelligence: 
Obstacles to Democratic Control and Effectiveness (Austin: University of Texas Press, 
2007) pp. 149-169. 

Pentru o analiză comparativă a sistemelor de supraveghere parlamentară din Uniu- 
nea Europeană, a se vedea Aidan Wills și Mathias Vermeulen, Parliamentary 
Oversight of Security and Intelligence Agencies in the European Union [Supraveghe- 
rea parlamentară a agențiilor de securitate și de informaţii în Uniunea Europeană] 
(Bruxelles: Parlamentul European, 2011), în special, tabelele de la pp. 92-95. 

de puteri depline de investigare și de resurse ale parlamentului, pot efectua 
verificări utile și pot aduce în atenţia guvernului probleme importante.” 


Două avertismente suplimentare trebuie date în legătură cu această abordare. 
Mai întâi, există cu certitudine chestiuni care nu pot fi abordate în mod adec- 
vat. De pildă, acolo unde organismele specializate de supraveghere semna- 
lează anumite probleme îngrijorătoare, parlamentul nu poate fi ușor alertat în 
privinţa lor. În al doilea rând, fără un mandat precis, alegerea chestiunilor care 
vor face obiectul activității unei comisii va fi mai curând nesistematică. O dată 
cu schimbarea conducerii comisiei, se vor schimba și agenda acesteia și practi- 
cile și memoria instituţională. 


Comisiile statutare de parlamentari 


O a doua abordare, practicată în Marea Britanie, implică o comisie statutară de 
parlamentari.” Creată mai curând prin intermediul legislației decât ca preroga- 
tivă parlamentară, Comisia pentru informații și securitate (ISC) din Marea 
Britanie e alcătuită din parlamentari din Camera Comunelor și din Camera Lor- 
zilor — selectați nu de partidele politice, ca în cazul comisiilor parlamentare, ci 
de primul ministru, căruia ISC îi raportează. Motivul este că ISC nu este, de 
fapt, o comisie parlamentară. Ea nu are, de exemplu, competențele de investi- 
gare ale unei comisii parlamentare și nu poate să se folosească de resursele și 
privilegiile obișnuite parlamentare. Este mai curând o comisie de parlamentari. 


Avantajul ei principal rezidă în faptul că lucrează în interiorul circuitului 
secretizat, reunindu-se într-un mediu securizat și dispunând de un staff verifi- 
cat din punct de vedere al securităţii. Alt avantaj îl reprezintă continuitatea. 
Membrii comisiei proveniți din Camera Lorzilor nu au nevoie, precum colegii 
lor din Camera Comunelor, să fie realeși; astfel, fac posibile o continuitate mai 
îndelungată și dezvoltarea unei memorii instituţionale. 


Pe de altă parte, mandatul statutar al ISC e limitat, incluzând numai cheltuie- 
lile, administrarea și politicile principalelor servicii de informaţii. Tot limitate 
sunt și resursele ei de investigare. Deși au crescut de curând, ele continuă să 
lase de dorit. În consecinţă, abordarea din Marea Britanie tinde să descurajeze 
monitorizarea continuă a evenimentelor, care constituie, fără îndoială, un as- 
pect important al supravegherii. 


Eforturile de a aduce ISC sub control parlamentar au eșuat până acum, însă 
rolul partidelor politice a crescut. În prezent, ele influenţează puternic selecţia 


Comisia pentru securitate națională și apărare din Senatul canadian, atunci când era 
prezidată de Colin Kenny, s-a ocupat de o gamă largă de subiecte și a elaborat mai 
multe rapoarte importante, unele bazate pe activitatea desfăşurată in camera. 

1% Canada a analizat această abordare, dar nu a adoptat-o deocamdată. 

membrilor comisiei și se alocă cu regularitate timpul necesar pentru dezbate- 

rea versiunilor editate (publice) ale rapoartelor ISC. 


Comisiile parlamentare statutare permanente 


Comisiile parlamentare statutare permanente pentru informații diferă de 
abordarea britanică prin aceea că ele sunt într-adevăr comisii parlamentare. 
Membrii lor sunt numiți de partidele politice și se pot folosi, în funcţie de ne- 
voi, de resurse parlamentare. 


Spre deosebire de ISC, al cărei staff o asistă după cum doreşte executivul, o 
comisie parlamentară permanentă poate să-și determine în mare măsură pro- 
pria cale de acţiune nu numai în ceea ce privește stafful pe care îl angajează 
(cu condiţia să fie verificat din punct de vedere al securităţii), dar și în privința 
locului de întrunire (atâta vreme cât e securizat). 


Cerinţele legate de componenţă variază de la o ţară la alta. În Africa de Sud, de 
exemplu, regula o constituie reprezentarea proporţională și toate partidele 
politice importante trebuie să fie reprezentate în comisie. În Noua Zeelandă, 
atât primul ministru cât și liderul opoziţiei trebuie să fie membri ai acesteia. În 
Australia, comisia trebuie să aibă membri din ambele camere ale parlamentu- 
lui federal. 


Legislaţia care instituie asemenea comisii parlamentare permanente specifică, 
de regulă, care sunt organizaţiile pe care le pot verifica. Deși anumite activități 
sunt uneori excluse, domeniul lor de competenţă poate fi destul de larg. În 
Australia, de pildă, Comisia parlamentară mixtă pentru informaţii și securitate 
(PJCIS) are misiunea de a examina toate organizaţiile importante de informaţii 
din ţară, deși lista activităților pe care comisia nu le poate verifica este destul 
de lungă (a se vedea Caseta 1). 


O diferență semnificativă între comisiile statutare de parlamentari și comisiile 
parlamentare statutare permanente rezidă în puterile și privilegiile lor. Cele 
din urmă pot acuza de sfidare părţile care nu respectă cerinţele comisiei, în 
special solicitările de prezentare a unor documente și înregistrări. În plus, 
legislația australiană prevede explicit că fiecare cameră a parlamentului poate 
trimite spre verificare către PJCIS „orice chestiune” care priveşte principalele 
servicii de informaţii.” 


11 Aceste rapoarte au fost pregătite iniţial la Secretariatul Cabinetului. Totuși, deoa- 
rece Secretariatul Cabinetului a fost perceput ca intrând într-un potenţial conflict de 
interese, ele sunt pregătite în prezent într-un mediu securizat, considerat a fi mai 
independent. 

1 Ibid., Secţiunea 29(1)(b). 

Caseta 1: Limitele mandatului Comisiei parlamentare mixte pentru 
informații și securitate din Australia 


Funcțiile comisiei nu includ: 


a. verificarea modului de culegere a informațiilor și de evaluare a priorităților de 
către Organizaţia Australiană pentru Informaţii de Securitate (ASIO), Serviciul 
Australian pentru Informaţii Secrete (ASIS), Organizaţia de Imagistică și 
Informaţii Geospaţiale pentru Apărare (DIGO), Organizaţia de Informaţii pentru 
Apărare (DIO), Directoratul Semnale în domeniul Apărării (DSD) sau Oficiul de 
Evaluări Naţionale (ONA); sau 
verificarea surselor de informaţii, a altor forme de asistență operaţională sau 
metode operaţionale disponibile pentru ASIO, ASIS, DIGO, DIO, DSD ori ONA; 
sau 
verificarea unor operaţiuni specifice care au fost, sunt sau se propune a fi între- 
prinse de ASIO, ASIS, DIGO, DIO ori DSD; sau 
verificarea informaţiilor furnizate de un guvern străin ori de o agenţie a unui gu- 
vern străin, acolo unde respectivul guvern nu consimte la dezvăluirea 
informaţiilor; sau 
verificarea unui aspect al activităților desfășurate de ASIO, ASIS, DIGO, DIO, DSD 
ori ONA, care nu afectează un cetăţean australian; sau 
verificarea regulilor prevăzute în Secţiunea 15 a acestei Legi; sau 


efectuarea unor anchete privind reclamaţii individuale împotriva activităţilor 
desfășurate de ASIO, ASIS, DIGO, DIO, DSD ori ONA; sau 


verificarea conţinutului sau a concluziilor evaluărilor şi rapoartelor elaborate de 
DIO sau ONA, sau verificarea surselor de informaţii pe care se bazează aceste 
evaluări sau rapoarte; sau 


ara E pa e z 16 
verificarea activităților de coordonare și evaluare asumate de ONA. 


Comisiile speciale statutare de verificare 


În cel puțin o jurisdicție (Canada), viitoarele parlamente au fost obligate să 
înființeze comisii statutare de verificare, a căror misiune este examinarea le- 
gislației din domeniul intelligence după un număr de ani de la intrarea ei în vi- 
goare. Adoptarea în 1984 a „Legii privind Serviciul Canadian pentru Informații 
de Securitate” și a „Legii privind infracțiunile împotriva securității” a impus în 
mod special parlamentului să creeze o comisie pentru verificarea acestor legi, 
la cinci ani de la intrarea lor în vigoare." În mod asemănător, „Legea împotriva 


i Australia, Intelligence Services Act 2001 [Lege privind serviciile de informaţii — 2001], 
Secţiunea 29(3). 

17 A se vedea Canada, Comisia specială pentru verificarea Legii CSIS și a Legii privind 
infracțiunile împotriva securităţii, în Flux But Not In Crisis (septembrie 1990). 

terorismului” adoptată de Canada în 2001, a obligat parlamentul să înființeze o 
comisie de verificare după o perioadă de trei ani.** În fiecare caz, mandatul 
comisiei era de a verifica prevederile și modul în care funcţiona legea și de a 
include în raportul său către parlament recomandări pentru orice modificări pe 
care le considera necesare. 


Comisiile, care erau cu caracter ad hoc, au fixat un termen de un an pentru ra- 
port. Deoarece nu erau considerate a face parte din circuitul secretizat, au 
primit un sprijin redus din partea organismelor de supraveghere stabilite prin 
aceleaşi legi.” 


Comisiile si sistemele combinate 


O serie de ţări au înființat comisii combinate, ai căror membri includ atât par- 
lamentari, cât ṣi persoane care nu fac parte nici din executiv, nici din legislativ. 


Comisia pentru Protejarea Securității şi Integrității din Suedia 


În Suedia, de exemplu, președintele și vicepreședintele Comisiei pentru Pro- 
tejarea Securităţii și Integrităţii (SAKINT) trebuie să fi ocupat funcţia de judecă- 
tor sau să aibă o experienţă juridică echivalentă. Ceilalţi membri ai comisiei, în 
număr de până la 10, sunt numiţi dintre persoanele propuse de grupurile poli- 
tice din parlamentul suedez (Riksdag) și pot fi sau nu parlamentari. 


SAKINT are două responsabilităţi principale: să supravegheze utilizarea de că- 
tre agenţiile de combatere a criminalităţii a urmăririi secrete, a identităţilor 
false și a tehnicilor speciale de investigare asociate; și să supravegheze prelu- 
crarea datelor cu caracter personal de către Serviciul de Securitate suedez. 
SAKINT îndeplinește aceste responsabilităţi în primul rând prin inspecții, al că- 
ror scop este să asigure respectarea legilor și reglementărilor suedeze. 


În desfășurarea activităţilor sale, SAKINT e sprijinită de un staff condus de un 
director numit de guvern. Legea de înființare a SAKINT a autorizat comisia să 
obțină informaţii și asistenţă din partea organismelor administrative pe care le 
supraveghează. Comisia poate obține informaţii şi de la organisme care nu 


13 A se vedea Kent Roach, „The Parliamentary Review of the Anti -Terrorism Act” [,„Exa- 
minarea parlamentară a Legii împotriva terorismului”], în Criminal Law Quarterly 52 
(mai 2007), pp. 281-4. 

19 A se vedea Stuart Farson, „The Noble Lie Revisited:Parliament's Five-Year Review of 
the CSIS Act:Instrument of Change or Weak Link in the Chain of Accountability?” 
[„Nobila minciună reexaminată: verificarea de către parlament, după cinci ani, a Le- 
gii CSIS — un instrument al schimbării sau o verigă slabă în lanțul responsa- 
bilităților?”], în Accountability for Criminal Justice: Selected Essays, ed. Philip C. 
Stenning (Toronto: University of Toronto Press, 1995), pp. 185-212. 

sunt supuse supravegherii ei. SAKINT are sarcina de a prezenta anual un raport 
guvernului. În ceea ce privește Riksadg-ul, nu există o astfel de obligaţie. 


Sistemul combinat din Germania 


În Germania, sistemul de supraveghere a serviciilor de informaţii este combi- 
nat într-o manieră asemănătoare. Unii l-au numit „multilateral” deoarece cu- 
prinde mai multe organisme care funcţionează unul lângă altul.” Organismul 
principal este Comisia specială de control parlamentar (PKG), organul perma- 
nent de supraveghere a serviciilor de informații din camera inferioară a parla- 
mentului german (Bundestag). Prin lege, PKG trebuie să se întrunească cel 
puțin o dată pe trimestru. Deși componenţa PKG reflectă configurația politică 
a Bundestag-ului, funcția de președinte revine anual, prin rotație, unui mem- 
bru al majorității și unuia al opoziției. Membrii acestei structuri sunt asistați în 
munca lor de un secretariat format din șapte persoane. Ei își concentrează 
atenția asupra activităților celor trei servicii federale de informații și delibe- 
rează cu ușile închise. Comisia poate cita, pentru a depune mărturie, angajaţi 
din sectorul de intelligence, poate obţine documente în funcţie de necesități și 
poate intra oricând în incinta serviciilor. Ea trebuie să raporteze Bundestag- 
ului la mijlocul și la sfârșitul fiecărui mandat electoral. 


Un al doilea organism este Comisia pentru chestiuni confidenţiale, care răs- 
punde de examinarea bugetelor serviciilor de informaţii (ale căror sume totale 
sunt comunicate Comisiei pentru buget a Bundestag-ului în vederea includerii 
lor în recomandările acesteia privind bugetul). Semnificativ este faptul că, 
uneori, PKG și Comisia pentru chestiuni confidenţiale ţin ședințe comune 
atunci când se discută chestiuni bugetare (a se vedea Wills — Instrumentul 8 
pentru alte informații). 


Componenta finală a sistemului combinat german este Comisia G10 — un orga- 
nism independent, cvasi-judiciar, ale cărui decizii sunt obligatorii pentru servi- 
ciile de informaţii și guvern. Cei patru membri ai Comisiei G10, aleși de PKG, 
pot fi, dar nu neapărat, membri ai Bundestag-ului. 


Comisia G10 a fost iniţial creată pentru a autoriza și supraveghea interceptarea 
corespondenţei și a telecomunicațţiilor de către serviciile de informaţii. Totuși, 
atunci când, prin amendamentele la „Legea privind lupta împotriva teroris- 
mului”, adoptată în 2007, s-au acordat noi competenţe serviciilor de infor- 
maţii, s-a schimbat și rolul Comisiei G10. Acum, se cere serviciilor de informaţii 


20 A se vedea Shlomo Shpiro, „Parliamentary and Administrative Reforms in the Con- 
trol of Intelligence Services in the European Union” [„Reforme parlamentare și ad- 
ministrative în controlul serviciilor de informaţii în Uniunea Europeană”], în Colum- 
bia Journal of European Law 4 (1998), pp. 545-578. 

să obţină aprobarea prealabilă din partea Comisiei G10 înainte de a putea să 
solicite furnizorilor de servicii de telecomunicaţii date care ar dezvălui locul în 
care se află un telefon mobil activat, seriile sau codurile de card. 


4.2 INSPECTORII GENERALI 


Această secțiune examinează trei tipuri diferite de abordare în crearea prin 
lege a funcţiei de Inspector General (1G).”! Cea dintâi, dezvoltată în SUA, a ser- 
vit de atunci ca model pentru celelalte două. Totuși, acestea variază conside- 
rabil în privința entității care îl angajează pe Inspectorul General, a entității că- 
reia îi raportează Inspectorul General și în privinţa subiectelor la care se referă 
respectivele rapoarte. Experiențele practice ale diferiților Inspectori Generali 
au fost și ele diferite, unii bucurându-se de un acces mai extins la personalul 
cheie și la informaţiile necesare în comparaţie cu alţii. 


4.2.1 Inspectorul General al Agenţiei Centrale de Informaţii (CIA) din SUA 


Cu toatecă „Legea privind Inspectorul General,” din 1978, a cerut tuturor de- 
partamentelor majore din guvernul SUA să aibă inspectori generali, ea nu s-a 
aplicat Agenţiei Centrale de Informaţii, care avea deja propriul ei Inspector 
General. Înființat pentru întâia oară în 1952, Inspectorul General al CIA (IG-CIA) 
era, în 1978, încă numit de directorul agenţiei și, în opinia multora, insuficient 
de independent. Abia în 1989 au fost acordate, în sfârșit, IG-CIA o bază statu- 
tară și o mai mare independenţă. IG-CIA rămâne un angajat al CIA și continuă 
să raporteze directorului, dar poziţia este ocupată în prezent de o persoană 
nominalizată de președinte, confirmată de Senat și care poate fi schimbată din 
funcţie numai de către președinte. 


Rolul IG-CIA este în principal acela de a promova economia, eficienţa, eficaci- 
tatea și responsabilitatea în cadrul CIA. El sau ea își îndeplinește rolul prin rea- 
lizarea de audituri, inspecții, investigaţii și verificări independente ale progra- 
melor și operațiunilor CIA. IG-CIA răspunde și pentru depistarea și prevenirea 
fraudelor, risipei, abuzului și administrării deficitare. Legat de raportare, IG-CIA 
i se cere să comunice cu promptitudine constatările și recomandările sale di- 
rectorului agenţiei și comisiilor pentru informaţii din Congres. În cazul în care o 


1 A se vedea Geoffrey R. Weller, „Comparing Western Inspectors General of 
Intelligence and Security” [„Comparaţie între inspectorii generali pentru informații și 
securitate”], în International Journal of Intelligence and Counterintelligence 9, no. 4 
(1996), pp. 383—406. 

constatare se referă la presupuse încălcări ale legii, IG-CIA trebuie să îl infor- 
5 22 
meze și pe procurorul general. 


4.2.2 Inspectorul General al Serviciului Canadian pentru Informații de Securi- 
tate 


Spre deosebire de IG-CIA, care e un angajat al agenției pe care o suprave- 
ghează, persoana care deține funcția de Inspector General în cadrul Oficiului 
Inspectorului General al Serviciului Canadian pentru Informații de Securitate 
(OIG-CSIS) nu este un angajat al serviciului, ci al Departamentului pentru 
Siguranța Publică, numit de cabinet și care raportează ministrului adjunct pen- 
tru siguranţa publică. Mandatul OIG-CSIS, prevăzut prin „Legea privind Servi- 
ciul Canadian pentru Informaţii de Securitate” din 1984, este mult mai limitat 
decât cel al IG-CIA. El e în întregime axat pe respectarea legilor, regulamente- 
lor și politicilor canadiene. O dată la 12 luni, OIG-CSIS trebuie să verifice rapor- 
tul prezentat de directorul CSIS ministrului responsabil, referitor la activităţile 
operaţionale ale serviciului. OIG-CSIS trebuie să certifice raportul, identificând 
orice activităţi neautorizate de legea CSIS sau care contravin dispoziţiilor mi- 
nistrului. În plus, OIG-CSIS trebuie să identifice orice activități care implică fo- 
losirea excesivă sau inutilă a puterilor CSIS. 


Legea de reglementare conferă în mod expres OIG-CSIS dreptul de a primi de 
la directorul CSIS și de la alți angajaţi ai CSIS orice informaţii, rapoarte și 
explicaţii pe care le consideră necesare în vederea îndeplinirii îndatoririlor sale. 
Cu toate acestea, în practică, inspectorii generali au întâmpinat dificultăţi în 
demersurile de a se întâlni cu directorii CSIS. 


OIG-CSIS nu comunică direct cu parlamentul, nici chiar referitor la situaţii de 
nerespectare a prevederilor legale. În fapt, parlamentarii pot afla asemenea 
informaţii doar pe trei căi: dacă ministrul responsabil optează în mod voluntar 
să îi informeze; dacă obţin informaţiile printr-o cerere în temeiul „Legii privind 
accesul la informaţii”; sau dacă informaţiile sunt incluse într-unul din rapoar- 
tele anuale elaborate de Comisia de Verificare a Informaţiilor de Securitate 
(SIRC), un organism specializat care funcţionează totalmente separat de ra- 
mura executivă (a se vedea Secţiunea 4.3 de mai jos).” 


* A se vedea Frederick M. Kaiser, „The watchers’ watchdog: The CIA inspector gene- 
ral” [„Paznicul paznicilor: Inspectorul General al CIA”], în International Journal of 
Intelligence and Counterintelligence 3, no. 1 (1989), pp. 55-75. 

Vreme de mai mulţi ani, întârzierile în acordarea de către OIG-CSIS, a certificatelor 
de conformitate pentru SIRC au făcut ca raportul anual al comisiei să nu poată co- 
menta aspectele referitoare la respectarea legii de către CSIS și, deci, să nu poată in- 
forma parlamentul în acest sens. 

4.2.3 Inspectorul General australian pentru Informaţii și Securitate 


Inspectorul General australian pentru Informaţii și Securitate (AIGIS) se asea- 
mănă cu omologii săi din SUA și Canada prin faptul că are o bază statutară. 
Înfiinţată în 1986 prin „Legea privind Inspectorul General pentru Informaţii și 
Securitate,” funcţia respectivă nu face parte din niciun departament ori 
agenţie. Are statut independent și e inclusă în portofoliul propriu al primului 
ministru. 


AIGIS, care e numit de guvernatorul general, are o sferă de acţiune mult mai 
largă decât inspectorii generali din SUA și Canada. În loc să examineze doar un 
serviciu, responsabilitatea sa se extinde asupra întregii comunităţi de 
informaţii din Australia. Deși acest inspector general îndeplinește, într-o anu- 
mită măsură, funcţii diferite pentru servicii diferite, obligaţiile sale principale 
sunt în număr de patru, și anume: 

1. monitorizează respectarea legilor, dispoziţiilor și liniilor directoare care 

guvernează activitățile diverselor servicii; 


evaluează corectitudinea acestor activităţi; 
evaluează eficacitatea acestor activităţi; 


stabilește dacă vreuna din aceste activităţi nu e conformă cu un drept 
al omului sau contravine acestuia. 


Poate că nu în mod surprinzător, AIGIS a dedicat prin tradiţie majoritatea re- 
surselor sale investigative activităţilor Organizaţiei Australiene pentru 
Informaţii de Securitate (ASIO), motivul fiind acela că jurisdicţia ASIO este, în 
principal, naţională și, astfel, există o mai mare probabilitate ca ASIO să încalce 
drepturile cetăţenilor şi rezidenţilor australieni prin comparaţie cu serviciile 
australiene de informaţii externe și de apărare. (O estimare recentă sugerează 
că 60-70% din resursele AIGIS sunt cheltuite pe programe proactive de 
inspecţie). În desfășurarea unei anchete complete, AIGIS poate să utilizeze și 
utilizează aceleași competenţe de investigare prevăzute pentru comisiile re- 
gale de anchetă. Cu alte cuvinte, AIGIS poate obliga martorii să compară înain- 
tea sa pentru a fi audiaţi și a depune mărturii veridice. Totodată, el/ea este 
împuternicit /ă să impună prezentarea obligatorie de documente, precum și să 
intre în incinta serviciilor respective. În același timp, siguranța menţinerii sale 


* A se vedea lan Carnell și Neville Bryan, „Watching the watchers: How the Inspector- 
General of Intelligence and Security helps safeguard the rule of law” [,„Păzindu-i pe 
paznici: cum contribuie Inspectorul General pentru Informaţii și Securitate la apăra- 
rea statului de drept”] (document prezentat la conferința Safeguarding Australia 
2005, 12-14 iulie 2005) (disponibil la http://www.igis.gov.au/public_statments/ 
conference_papers.cfm). 

în această poziție e dată de faptul că poate fi înlăturată din funcţie doar pentru 
un motiv întemeiat. 


Legea de reglementare dispune ca AIGIS să prezinte un raport anual de activi- 
tate primului ministru, care trebuie să îl înainteze celor două camere ale par- 
lamentului. Deși cei care au deținut anterior această funcţie nu consideră că 

n š M epey 25 
AIGIS este un organism de supraveghere capabil să provoace modificări, 
recomandările pe care acesta/aceasta le face sunt, totuși, luate în serios de 
serviciile de informaţii și de miniștrii respectivi. 


În final, trebuie remarcat că, pe lângă verificările făcute de AIGIS și PJCIS (des- 
pre care s-a amintit mai sus), serviciile de informaţii din Australia sunt verifi- 
cate și de Oficiul Naţional Australian de Audit. 


4.3 ORGANISMELE SPECIALIZATE DE SUPRAVEGHERE 


Organismele specializate de supraveghere sunt în mod normal înființate prin 
lege. Caracteristicile lor distinctive includ funcţiile pe care le îndeplinesc, gra- 
dul lor de independenţă faţă de executiv și parlament, entitatea căreia îi dau 
raportul, modul în care sunt selectați membrii lor și existenţa sau absenţa unor 
cerinţe privind calitatea de membru. 


4.3.1 Comisia de Verificare a Informaţiilor de Securitate și Oficiul Comisaru- 
lui pentru Centrul de Securitate a Telecomunicaţiilor din Canada 


Canada are două asemenea organisme specializate de supraveghere: SIRC și 
Oficiul Comisarului pentru Centrul de Securitate a Telecomunicaţiilor (OCSEC). 
SIRC, care funcţionează în afara ramurilor executivă și legislativă ale guvernării, 
e format din maximum cinci membri care trebuie să fie, cu toţii, membri ai 
Consiliului Privat și, deci, aflaţi sub un jurământ de păstrare a secretului. În 
plus, niciun membru al SIRC nu poate fi în acelaşi timp şi membru al parlamen- 
tului.” Inițial, s-a sperat că, în componenţa sa vor fi atrase persoane cu 
experienţă în calitate de membri ai Consiliului Privat, care au ocupat funcţii de 
miniștri cu responsabilităţi în domeniu. Dar lucrurile nu s-au petrecut întot- 


23 în unele jurisdicții care urmează modelul Westminster, membrii executivului fac o 
distincţie între examinare și supraveghere. Ei folosesc termenul de examinare pen- 
tru a desemna verificarea și termenul de supraveghere pentru a desemna o verifi- 
care însoțită de puterea de a efectua modificări. Astfel, în monitorizarea activităților 
din serviciile de informaţii, organismele de examinare pot doar să recomande modi- 
ficări, în vreme ce organismele de supraveghere le pot impune ca obligatorii. 

A se vedea lan Carnell și Neville Bryan, „Watching the watchers: How the Inspector- 
General of Intelligence and Security helps safeguard the rule of law.” 

Inițial, s-a sperat că membrii SIRC vor fi foști miniștri cu responsabilităţi în domeniu, 
dar lucrurile nu s-au petrecut întotdeauna aşa. 

deauna aşa. SIRC se întrunește într-un mediu securizat și dispune de un staff 
verificat din punct de vedere al securității. Pe lângă primirea certificatului de 
conformitate din partea Oficiului Inspectorului General-CSIS, SIRC are propriul 
său mandat de a asigura respectarea legii de către CSIS, inclusiv competenţa 
de investigare a reclamaţiilor împotriva serviciului (a se vedea Caseta 2). În 
acest sens, SIRC poate trasa OIG-CSIS ori chiar serviciului sarcina de a efectua 
verificarea unor activități specifice. 


Caseta 2: Mandatul Comisiei de Verificare a Informaţiilor de Securitate din 
Canada 


Funcţiile comisiei de verificare sunt următoarele: 
a. verificarea, în general, a modului în care serviciul își îndeplinește obligațiile și 
funcţiile și, în legătură cu aceasta, 


verificarea rapoartelor directorului și a certificatelor Inspectorului General, 
transmise comisiei conform subsecțiunii 33(3); 


verificarea dispoziţiilor date de Ministru în temeiul subsecțiunii 6(2); 


verificarea înțelegerilor făcute de serviciu conform subsecțiunilor 13(2) și 
(3) și 17(1) și monitorizarea furnizării de informaţii și produse de 
intelligence potrivit acelor înţelegeri; 


verificarea oricărui raport sau comentariu care i-a fost prezentat conform 
subsecţiunii 20(4); 


monitorizarea oricărei cereri înaintate serviciului, conform paragrafului 
16(3)(a); 
verificarea reglementărilor; și 
compilarea și analizarea statisticilor referitoare la activitățile operaţionale 
ale serviciului; 

b. stabilirea verificărilor de efectuat sau efectuarea verificărilor în conformitate cu 

secțiunea 40; și 
c. efectuarea investigațiilor privind: 


i.  reclamaţiile făcute către comisie, în conformitate cu secţiunile 41 și 42; 


ii. rapoartele prezentate comisiei, potrivit secţiunii 19 din “Legea cetăţeniei”; 
și 


chestiunile repartizate comisiei conform secţiunii 45 din "Legea drepturilor 
poa 28 
omului” din Canada. 


zi Legea privind Serviciul Canadian pentru Informaţii de Securitate, R.S.C. 1985, Capito- 
lul C-23, Secţiunea 38. 

La efectuarea verificărilor, SIRC are drept de acces la orice informaţii gestio- 
nate de OIG-CSIS sau CSIS, pe care SIRC le consideră necesare pentru îndeplini- 
rea obligaţiilor şi funcţiilor sale — inclusiv rapoarte și explicaţii. SIRC poate pre- 
zenta rapoarte ministrului responsabil oricând doreşte; totuși, comisia trebuie 
să prezinte întotdeauna un raport anual pe care ministrul responsabil să-l 
poată înainta parlamentului. Deși SIRC poate să decidă conţinutul raportului 
anual, acesta nu trebuie să dezvăluie informaţii clasificate. 


Iniţial, s-a sperat că raportul anual al SIRC va oferi parlamentului informaţiile 
de care avea nevoie pentru a efectua o supraveghere eficace în domeniul 
A x a ni sui r A 29 
intelligence. In practică, totuși, SIRC nu a fost întotdeauna cooperantă. 


Atunci când Comisia specială a Camerei Comunelor pentru verificarea legii CSIS 
și a „Legii privind infracțiunile împotriva securităţii” (a se vedea Secţiunea 4.1.2 
de mai sus) s-a întrunit pentru a analiza rolurile asumate de SIRC și, respectiv, 
de Oficiul Inspectorului General CSIS, membrii acesteia nu au reușit să 
înțeleagă de ce funcţiile OIG-CSIS nu puteau fi contopite cu cele ale SIRC. Mi- 
nistrul responsabil de la vremea aceea s-a străduit mult să îi convingă pe 
membrii comisiei speciale de importanţa Oficiului Inspectorului General CSIS și 
de necesitatea existenţei celor două organisme. În consecință, comisia specială 
și-a schimbat orientarea și a renunţat să recomande desfiinţarea Oficiului In- 
spectorului General CSIS. Totuși, câţiva ani mai târziu, un alt guvern a acceptat 
demisia celui care deţinea postul — post pe care l-a lăsat ulterior vacant vreme 
de peste un an. De curând, guvernul și-a manifestat intenţia de a contopi rolul 
OIG-CSIS cu cel al SIRC. Pretinzând că măsura preconizată urma să reducă chel- 
tuielile administrative, el a argumentat totodată că activitatea de suprave- 
ghere va fi ameliorată.“ 


Până în 1996, când OCSEC a fost înfiinţată prin decret, Centrul de Securitate a 
Telecomunicațiilor (CSE), serviciul canadian de culegere de informaţii prin in- 
terceptarea semnalelor, nu era supus niciunei supravegheri externe. Cinci ani 
mai târziu, parlamentul a adoptat „Legea împotriva terorismului,” ca parte a 


"9 A se vedea Stuart Farson, „The Noble Lie Revisited:Parliament's Five-Year Review of 
the CSIS Act:Instrument of Change or Weak Link in the Chain of Accountability?” 
[„Nobila minciună reexaminată: verificarea de către parlament, după cinci ani, a Le- 
gii CSIS — un instrument al schimbării sau o verigă slabă în lanţul responsabilită- 
ţilor?”], în Accountability for Criminal Justice: Selected Essays, ed. Philip C. Stenning 
(Toronto: University of Toronto Press, 1995), pp. 185-212. 

Bruce Cheadle, „Conservatives use budget bill to cut spy agency inspector general's 
office” [„Conservatorii folosesc proiectul legii bugetului pentru a reduce fondurile 
oficiului inspectorului general al agenţiei de spionaj”], în Canadian Press, 26 aprilie 
2012. 

unui proiect general de lege a Codului penal, care a oferit o bază statutară atât 
OCSEC, cât și CSE (care funcţionase, ca şi CSEC, în temeiul unui decret). „Legea 
împotriva terorismului” a acordat OCSEC un mandat limitat, acela de a se asi- 
gura că CSE funcţionează în conformitate cu legislația canadiană. OCSEC e au- 
torizat și să examineze reclamaţii împotriva agenţiei. Cerinţele pentru ocupa- 
rea acestei funcţii includ experiența ca judecător la o instanţă superioară. 
Odată numit în funcţie, OCSEC poate fi demis numai dintr-un motiv întemeiat. 


Similar cu OIG-CSIS și SIRC, OCSEC operează într-un mediu secretizat, într-o in- 
cintă securizată și cu un număr limitat de staff care a fost verificat din punct de 
vedere al securității. În plus, OCSEC se bucură de aceleași puteri de investigare 
acordate comisarilor în baza „Legii anchetelor.” La fel ca SIRC, OCSEC trebuie 
să prezinte un raport anual pe care ministrul responsabil să-l poată înainta 
parlamentului. 


Aceste două rapoarte anuale furnizează singurele informaţii pe care parlamen- 
tul canadian le primește direct de la OCSEC și SIRC. În nici unul din cazuri, gu- 
vernul nu este obligat să acţioneze pe baza recomandărilor din rapoarte. 


4.3.2 Comisia Permanentă pentru Verificarea Agenţiilor de Informaţii din 
Belgia 


Un organism specializat similar SIRC-ului efectuează supravegherea serviciilor 
de informaţii în Belgia. Cu toate astea, Comisia belgiană Permanentă pentru 
Verificarea Agenţiilor de Informaţii (cunoscută sub denumirea de Comisia 1) di- 
feră de exemplul canadian în mai multe privinţe care sunt importante. Mai în- 
tâi, mandatul său acoperă două servicii de informaţii (Securitatea de Stat, care 
e un serviciu civil, și Serviciul General pentru Informaţii și Securitate, omologul 
militar al Securității de Stat), precum și Unitatea de Coordonare pentru Evalua- 
rea Ameninţărilor.* În al doilea rând, mandatul Comisiei | nu se limitează la 
asigurarea conformităţii cu legile și reglementările, ci analizează și eficiența 
serviciilor, precum și coordonarea dintre ele. În al treilea rând, cei trei membri 
ai Comisiei | — care trebuie să fie verificați din punct de vedere al securităţii, să 
aibă o diplomă în drept și experienţă profesională corespunzătoare — sunt 
numiţi de Senatul belgian (și nu de Cabinet, ca în Canada). În fine, președintele 
comisiei trebuie să fie un magistrat. 


Niciun membru al Comisiei | nu poate fi parlamentar, însă legea, în virtutea că- 
reia funcţionează aceasta, stipulează obligaţia celor două camere ale parla- 
mentului de a crea comisii permanente pentru monitorizarea activităţii Comi- 


31 e za a: ajs P ga iz s 
Comisia | are și responsabilitatea de a se asigura că informațiile referitoare la tero- 
rism și extremism sunt transmise de Unitatea de Coordonare pentru Evaluarea 
Ameninţărilor către autorităţile relevante politice, administrative și judiciare. 

siei | și analizarea rapoartelor sale. Legea mai cere membrilor comisiilor par- 
lamentare să ia măsuri de precauţie adecvate legate de securitate și îi obligă să 
păstreze confidenţialitatea informaţiilor pe care le primesc chiar după ce nu 
mai deţin funcţia respectivă, atitudinea contrară fiind pedepsită prin lege. 


5. OBSTACOLE ÎN CALEA UNEI SUPRAVEGHERI EFICACE 


În statele aflate în tranziţie, numeroşi factori pot constitui un impediment în 
stabilirea unor practici de supraveghere eficace a serviciilor de informaţii. 
Această secţiune se ocupă de cele mai frecvente obstacole. 


5.1 RETICENȚA ÎN A TRAGE LA RĂSPUNDERE RAMURA EXECUTIVĂ 


Cel mai important impediment pentru o supraveghere eficace este reținerea 
legislatorilor în a adopta şi aplica măsuri pentru tragerea la răspundere a ra- 
murii executive. În statele în tranziţie, unde, anterior, ramura executivă nu a 
fost trasă la răspundere, de regulă, legislatorii trebuie să experimenteze o di- 
versitate de abordări înainte de a stabili care e metoda cea mai bună pentru ei. 
A se baza numai pe audierile din comisii pentru a asigura o supraveghere efi- 
cace se va dovedi, probabil, o metodă inadecvată. Experienţa a arătat că sunt, 
de asemenea, necesare munca staffului, studiile de cercetare, vizitele pe teren 
și audierile in camera. 


5.2 UN PROCES DIFICIL DE ÎNVĂŢARE 


Activităţile din domeniile securităţii și intelligence diferă de majoritatea celor- 
lalte funcţii ale guvernului prin aceea că afectează și/sau implică aproape toate 
departamentele sau ministerele. Deoarece o supraveghere corespunzătoare 
necesită un grad ridicat de familiarizare cu funcţiile și practicile serviciilor de 
informaţii și cu modalitățile complexe în care ele interacționează cu alte 
agenţii guvernamentale, procesul de învăţare este lent şi, deci, dificil pentru 
legislatori, care au de rezolvat multe alte solicitări, ce le ocupă timpul şi aten- 
ţia. Dezvoltarea expertizei necesare ia timp, în special dacă avem în vedere 
reticența generală a ofiţerilor de informaţii în a-și împărtăși în detaliu 
cunoștințele. 


5.3 LIPSA DE ÎNCREDERE 


Dacă serviciile de informații și organismele de supraveghere a acestor servicii 
nu au încredere unele în altele, nu pot exista discuţii sincere, schimburi semni- 
ficative de informaţii și nici o supraveghere eficace. Pentru construirea unor 
relații de încredere, organismele externe de supraveghere (în special comisiile 
legislative) trebuie să evite să se concentreze exclusiv pe respectarea legii. Li- 
mitarea în acest fel a supravegherii generează un mediu conflictual, pe princi- 

piul „noi împotriva lor” și descurajează personalul din domeniul intelligence să 
vadă vreun beneficiu pe care i l-ar putea aduce procesul de supraveghere. 
Dimpotrivă, cel puţin în faza iniţială, el percepe doar dificultăți considerabile. 


Pentru ca o supraveghere să fie eficace, e necesar ca serviciile de informaţii să 
cunoască și beneficiile acesteia. De exemplu, un accent pe eficacitate poate 
aduce beneficii unui serviciu prin recomandări care încurajează executivul să-i 
pună la dispoziţie mai multe resurse. Serviciul poate, de asemenea, să vadă 
beneficiile supravegherii atunci când o comisie legislativă sau un organism 
specializat de supraveghere corectează o relatare de presă, care acuză în mod 
eronat membri ai serviciului de conduită incorectă sau pune sub semnul între- 
bării eficacitatea lor. 


5.4 REFUZAREA ACCESULUI LA PERSOANE, LOCURI, DOCUMENTE ȘI 
ÎNREGISTRĂRI 


Cel mai important obstacol în calea unei supravegheri eficace este refuzarea 
accesului la persoane, locuri, documente și înregistrări. Fără un asemenea ac- 
ces, organismele de supraveghere nu pot funcţiona în mod adecvat (a se ve- 
dea și Nathan — Instrumentul 3). Ele nu pot verifica dacă informaţiile pe care le 
primesc din partea executivului sunt exacte și nici nu pot să dezvolte un plan 
corespunzător de investigare pe o anumită temă. Dimpotrivă, se pot baza nu- 
mai pe ceea ce li se spune și pe ceea ce obțin din surse deschise. 


5.5 PRESIUNEA TIMPULUI ȘI EFECTUL El ASUPRA VERIFICĂRII 


Presiunea timpului, resimţită de legislatori, poate avea un efect negativ asupra 
tipului de examinare pe care o întreprind. Studiile comisiilor de supraveghere 
din Congresul SUA au arătat că legislatorii, în loc să identifice ei înşişi proble- 
mele, sunt înclinați mai degrabă să preia probleme care au atras deja atenţia 
opiniei publice a= și au motive întemeiate să procedeze astfel. Deoarece 
legislatorii sunt oameni ocupați, cu multe responsabilităţi (inclusiv propria lor 
realegere), ei au tendinţa să urmărească acele probleme care le oferă, cu cea 
mai mare probabilitate, un beneficiu politic personal. Verificarea serviciilor de 
informaţii, dat fiind că se desfășoară arareori în public, le oferă prea puţine 
oportunităţi de beneficii politice. 


Capacitatea legislatorilor de a supraveghea serviciile de informaţii este 
obstrucționată și de însăși natura ramurii legislative. Timpul disponibil pentru 


32 A se vedea, de exemplu, Mathew D. McGubbins și Thomas Schwartz, „Congressional 
Oversight Overlooked: Police Patrols versus Fire Alarms” [,„Supravegherea Congre- 
sului ignorată: patrule de poliție contra alarme de incendiu”], în American Journal of 
Political Science 28, no. 1 (februarie 1984), pp. 165—179. 

supraveghere este limitat nu numai de munca pe care toţi legislatorii trebuie 
să o desfășoare, ci și de ședințele forului legislativ. În cele mai multe jurisdicții, 
activitatea legislativă se oprește atunci când forul legislativ nu e în sesiune și în 
perioada alegerilor. O soluţie parţială la această problemă este încredințarea 
responsabilității de supraveghere unui organism specializat. 


5.6 PARTIZANATUL 


Procesul de supraveghere poate fi mult prea ușor obstrucționat de partizanat. 
De pildă, în SUA, când partizanatul devine excesiv, el poate zădărnici eforturile 
opoziţiei de a verifica un serviciu de informaţii prin amânarea sau controlarea 
activității comisiilor de supraveghere din Congres.” În mod asemănător, în 
cele mai multe sisteme parlamentare, partidul aflat la guvernare controlează 
agenda tuturor comisiilor legislative prin intermediul reprezentării majoritare. 
Pentru a contracara această dominație, ce reprezintă regula generală, unele 
sisteme solicită ca președintele comisiei pentru supravegherea informațiilor să 
fie un membru al unui partid de opoziţie. 


Alternarea președinției în acest mod și selectarea membrilor comisiei pe baza 
echilibrului corect între guvern și opoziție sunt modalităţi importante prin care 
partizanatul poate fi diminuat, iar cooperarea — promovată. În general, supra- 
vegherea funcţionează cel mai bine atunci când membrii comisiilor de supra- 
veghere colaborează într-un efort colectiv de obţinere a unor rezultate ce slu- 
jesc interesului naţional. 


5.7 RAPOARTE PREZENTATE CU ÎNTÂRZIERE DE ORGANISMELE SPECIALIZATE 
DE SUPRAVEGHERE 


În situaţia în care sunt înfiinţate organisme specializate pentru a efectua dife- 
rite forme de verificare, proactive și de rutină, este foarte important ca ra- 
poartele și analizele lor să fie puse la dispoziţia legislatorilor la momentul 
oportun. Indiferent care sunt aspectele concrete din sfera intelligence pe care 
legislatorii le examinează ei înşişi, aceştia au totuşi nevoie să-și facă o imagine 
cât mai cuprinzătoare posibil pentru a duce la îndeplinire responsabilități ex- 
trem de importante, precum alocarea fondurilor publice şi examinarea legisla- 
ţiei în vigoare. Dacă legislatorii nu pot primi rapoarte la momentul oportun și 
nu-i pot chestiona pe membrii organismelor specializate cu privire la reco- 
mandările pe care le fac, capacitatea celor dintâi de a-și îndeplini responsabili- 
tăţile ce le revin va fi serios afectată. 


33 Marvin C. Ott, „Partisanship and the Decline of Intelligence Oversight” [„Partizanatul 
și declinul supravegherii serviciilor de informații”], în International Journal of 
Intelligence and Counterintelligence 16, no. 1 (2003), pp. 69-94. 

5.8 RESURSE NECORESPUNZĂTOARE 


Capacitatea legislatorilor de a efectua o supraveghere eficace depinde în mare 
măsură de resursele care li se pun la dispoziţie. Cele mai importante resurse în 
acest sens sunt stafful și accesul. Așa cum s-a arătat mai înainte, legislatorii 
sunt oameni ocupați, cu o sferă largă de responsabilități. Fără ajutorul unui 
staff permanent, cu înaltă calificare și fără atitudini partizane, care să aibă 
cunoștințe vaste despre comunitatea de informaţii, legislatorii vor efectua, cel 
mai probabil, o supraveghere care, în cel mai bun caz, va fi limitată, axându-se 
mai curând pe audierile în comisie decât pe activitatea de investigare. Mai 
mult, pentru a efectua o supraveghere eficace, legislatorii au nevoie și de ac- 
ces la o gamă extinsă de informaţii, inclusiv la servicii de cercetare și capacităţi 
de auditare. 


Constituirea unui staff permanent de suport, fără atitudini partizane, poate 
contribui şi la dezvoltarea și păstrarea unei memorii instituționale. Dat fiind că 
expertiza în domeniul intelligence se obține în timp îndelungat, ritmul schim- 
bării legislatorilor (care poate fi considerabil în unele sisteme) duce deseori la 
o pierdere de cunoştinţe şi experienţă. Din motive evidente, prezenţa unui 
staff permanent nepartizan diminuează acest obstacol în calea unei suprave- 
gheri eficace. 


6. CONCEPEREA CADRULUI LEGAL ȘI INSTITUŢIONAL PENTRU UN 
SISTEM DE SUPRAVEGHERE 


Mandatele de supraveghere trebuie să aibă cea mai amplă sferă posibil. Deși 
mandatul unui anumit organism de supraveghere ar trebui să depindă în mare 
măsură de locul pe care îl ocupă respectivul organism în ansamblul sistemului 
de supraveghere, luate împreună, aceste mandate trebuie să acopere o gamă 
largă de aspecte referitoare la serviciile de informaţii, de la administrare și 
operaţiuni, la politici și mod de bugetare. 


Pentru ca un sistem de supraveghere să fie eficace, el trebuie să se asigure că 
serviciile de informaţii pe care le monitorizează respectă legile, reglementările 
și politicile aplicabile și sunt eficace în îndeplinirea sarcinilor. Dacă monitoriza- 
rea conformităţii poate fi o misiune relativ simplă, evaluarea eficacităţii este 
mult mai complicată, fiindcă necesită o examinare cuprinzătoare a întregului 
sistem de intelligence şi securitate. În acest demers, nu e suficient să fie exa- 
minate pur și simplu agenţiile care culeg informaţii. E necesar, de asemenea, 
să se verifice dacă liderii aleși: sunt angajați activ și constant în stabilirea stra- 
tegiilor și responsabilităţilor pentru serviciile de informaţii; stabilesc cerinţe în 
materie de intelligence, care răspund amenințărilor şi oportunităţilor curente; 

stabilesc priorităţile ce trebuie urmărite; şi se asigură că diferitele componente 
ale sistemului de intelligence urmăresc aceste priorităţi. 


Dacă se consideră sistemul de intelligence și securitate ca un întreg, este evi- 
dent că, pentru a contribui la apărarea securităţii naţionale, serviciile de 
informaţii trebuie să ofere guvernului, în orice moment, „cel mai bun adevăr” 
de care dispun. Totuși, munca de informaţii nu e o știință perfectă, iar „adevă- 
rul cel mai bun” poate avea uneori defecte serioase. Aceasta este natura mun- 
cii; dar chiar și așa, este esenţial ca serviciile de informaţii „să-i spună puterii 
adevărul,” fără a ţine seama de consecinţele unui eșec. Pentru a promova și 
menține o astfel de atitudine în cadrul comunităţii de informaţii, serviciile au 
nevoie de sprijinul deplin al tuturor partidelor politice, chiar dacă ele fac obiec- 
tul unor critici obiective. Problema o constituie faptul că, în forul legislativ, al- 
cătuit din partide politice, guvernele „în aşteptare” urmăresc, de regulă, să 
eclipseze partidul la putere, oferind puncte de vedere alternative. Așa că, 
tentaţia de a obţine un avantaj partizan învinge deseori dorinţa de cooperare. 
Din acest motiv, supravegherea serviciilor de informaţii are frecvent cea mai 
mare eficacitate atunci când este efectuată de organisme specializate de su- 
praveghere care nu au o legătură directă cu executivul ori cu legislativul. O ast- 
fel de abordare oferă posibilitatea de a elimina politicul din munca de supra- 
veghere a serviciilor de informaţii. 


Cât despre respectarea legii de către serviciile de informaţii, organismele spe- 
cializate de supraveghere ar trebui mandatate nu doar să verifice operaţiunile 
serviciului după ce acestea au avut loc, ci și să examineze în mod constant 
dacă legile, regulamentele și politicile aplicabile funcționează bine sau este ne- 
cesar să fie revizuite. Totodată, aceste organisme ar trebui să fie obligate să 
investigheze reclamaţiile împotriva serviciilor care au capacităţi de intruziune 
și coerciție sau să se asigure că reclamaţiile sunt complet investigate de tribu- 
nalele competente (a se vedea Forcese — Instrumentul 9). Mai mult, ar trebui 
să li se ceară să prezinte regulat rapoarte tuturor autorităţilor competente, iar 
aceste rapoarte ar trebui să conţină, acolo unde este cazul, recomandări de 
remediere. 


În ceea ce privește eficacitatea serviciilor de informaţii, organismele speciali- 
zate de supraveghere trebuie să le evalueze atât capacităţile, cât și 
performanţele. Adeseori, evaluarea se face post factum (lecţii de învăţat), însă 
ea ar trebui să includă şi o componentă de parcurs, cu ajutorul căreia să se 
stabilească în ce măsură capacităţile de care dispune serviciul în prezent vor 
putea răspunde nevoilor preconizate de guvern pentru viitor. Instituţiile su- 
preme de audit (SAI) dispun în mod obișnuit de capacităţile necesare pentru a 
concepe astfel de măsurători (a se vedea Wills — Instrumentul 8); însă, dată fi- 


DOI: Înființarea unor sisteme eficace de supraveghere a serviciilor de informaţii 57 


ind responsabilitatea lor curentă pentru întreaga gamă de operaţiuni guver- 
namentale, e posibil să nu acorde în mod constant sectorului intelligence 
atenţia cuvenită. În consecinţă, legislativul poate considera necesar să acorde 
SAI dispense speciale sau să înfiinţeze noi organisme de audit care să răspundă 
acestei cerinţe. 


La stabilirea mandatelor pentru organismele de supraveghere, legislatorii tre- 
buie să se asigure că legislaţia de reglementare le permite acestora un acces 
suficient la toate componentele infrastructurii de securitate şi de intelligence. 
Procedând astfel, organismele de supraveghere vor putea face o evaluare a 
ansamblului capacităţilor de care dispune comunitatea de informaţii. Dacă nu 
au o sferă de acţiune atât de extinsă, executivul poate foarte uşor să paseze 
responsabilităţile și să evite o examinare atentă. O sferă extinsă de acţiune 
permite totodată celor care efectuează supravegherea să examineze relaţiile 
structurale dintre organizaţiile implicate şi modul în care relaţiile respective 
funcţionează în practică și influenţează costurile operaţiunilor mixte. 


În plus, legislaţia de reglementare ar trebui să garanteze membrilor organis- 
melor în cauză o oarecare siguranţă a funcţiei pentru a reduce potenţiala in- 
fluenţare de către ramura executivă a procesului lor decizional. Altfel spus, ele 
pot ține din punct de vedere organizatoric de ramura executivă, însă nu ar tre- 
bui să facă parte efectiv din ea. 


Astfel, se pune întrebarea: dacă legislativul înființează organisme specializate 
de supraveghere a serviciilor de informaţii, ce le mai rămâne legislatorilor de 
făcut în materie de supraveghere? Răspunsul are legătură cu trei 
responsabilități principale care revin forului legislativ în democraţiile parla- 
mentare, și anume: 


e dezbaterea și adoptarea legislaţiei; 


e aprobarea cheltuirii de fonduri publice de către departamentele și 
agenţiile guvernamentale; 


e tragerea la răspundere a guvernului pentru acțiunile sale sau pentru 
lipsa acestora. 


Toate aceste responsabilități impun ca legislatorii să fie implicaţi activ în activi- 
tatea de supraveghere a serviciilor de informaţii. Pentru a-şi putea îndeplini 
obligaţiile privind adoptarea legislaţiei, aprobarea bugetului și stabilirea res- 
ponsabilităţilor, membrii comisiilor legislative vor avea nevoie nu numai de ac- 
ces, la momentul oportun, la rapoartele organismelor specializate de suprave- 
ghere, dar și de competenţa de a pune întrebări membrilor acestora pe baza 
rapoartelor pe care le prezintă. În plus, legislatorii vor avea uneori nevoie să 
desfășoare propriile lor investigaţii, atunci când au apărut probleme ce afec- 

tează încrederea populaţiei în serviciile de informaţii. Totodată, e necesar ca 
legislatorii să efectueze verificări de rutină ale activităților desfășurate de or- 
ganismele specializate de supraveghere pentru a se asigura că acestea 
funcţionează în mod eficace și dispun de resurse adecvate. 


În fine, după cum s-a menţionat în secţiunea 5.4, fără acces la persoane, locuri, 
documente și înregistrări, nu poate exista o supraveghere eficace. Prin urmare, 
cea mai importantă competenţă a unui organism de supraveghere este dreptul 
de acces, acordat în mod obligatoriu. Deși legislativul poate avea drept de ac- 
ces, în general, comisiile legislative pot fi împiedicate să acceseze informaţii, 
personal şi medii de lucru cu caracter secret, deoarece condițiile necesare 
pentru un astfel de acces nu au fost prevăzute ferm în legea statutară. 


7. RECOMANDĂRI 


Orice legislaţie prin care se instituie un sistem de supraveghere a serviciilor de 
informaţii trebuie să includă în special următoarele aspecte: 


Înființarea unei comisii legislative căreia să i se garanteze accesul la persoane, 
locuri, documente și înregistrări. 


Legea de înfiinţare a acestei comisii trebuie să specifice puterile ei în privința 
accesului — așa cum sunt puterea de a trimite citaţii, puterea de a obliga la de- 
punerea unei mărturii sub jurământ sau declaraţie solemnă, puterea de a intra 
în, şi de a cerceta incinta serviciilor de informaţii. Ea trebuie să specifice toto- 
dată cine poate deveni membru al comisiei și care sunt resursele de care va 
dispune comisia. Aceste două obiective ale ei, definite prin lege, ar trebui să 
prevină abuzurile din partea serviciilor de informaţii și de securitate și să ame- 
lioreze eficacitatea, eficienţa şi economicitatea operaţiunilor lor. În plus, comi- 
sia ar trebui să poată trasa oricărui organism de suport sarcina de a-și asuma 
proiecte de supraveghere, pe care ea nu are nici competenţa, nici răgazul de a 
le urmări; astfel de proiecte vor trebui finalizate și raportate într-o perioadă 
rezonabilă de timp. 


Obligaţiile ce-i revin comisiei trebuie să includă cerința ca supravegherea să se 
desfăşoare într-un mediu securizat. Membrii și stafful ei trebuie să fie verificaţi 
din punct de vedere al securităţii și să declare sub jurământ că nu vor divulga 
informații clasificate." în plus, deși are permisiunea să prezinte rapoarte pu- 


34 Verificarea de către serviciile de securitate a legislatorilor și a altor persoane care 
deţin funcţii importante (precum judecătorii) poate pune probleme constituționale 
din punctul de vedere al separaţiei puterilor. Și anume, este în general nepotrivit ca 
un membru al executivului să decidă dacă un membru al legislativului sau al ramurii 
judiciare corespunde poziției ocupate. Din motive evidente, o formă de verificare 

blice oricând dorește, comisia ar trebui să fie obligată să elaboreze cel puţin o 
dată pe an un raport care va fi înaintat forului legislativ și pus la dispoziţia opi- 
niei publice. Toate rapoartele de acest fel trebuie să fie verificate de servicii 
pentru cazul în care ar conţine materiale clasificate, însă decizia finală în 
privinţa subiectelor care vor fi incluse ar trebui să revină comisiei. 


Legea ar trebui să stipuleze și efectuarea de către comisie a unor examinări 
periodice ale legilor referitoare la securitatea naţională pentru a stabili dacă 
ele funcţionează așa cum s-a dorit și continuă să reflecte amenințările și teh- 
nologiile curente. Ea ar trebui să includă pedepse specifice pentru membrii 
comisiei și stafful care divulgă informaţii. În fine, ar trebui să-i autorizeze pe 
membrii comisiei să creeze comisii ad hoc de anchetă atunci când se impune 
expertiză din exterior sau când există probabilitatea ca o problemă să aibă un 
puternic caracter partizan. 


Înființarea unui organism independent pentru examinarea reclamaţiilor împo- 
triva unui serviciu de informații. 


Un astfel de organism trebuie să fie primul punct de contact pentru oricine ar 
face o reclamaţie împotriva unui serviciu de informaţii. Legea de reglementare 
ar trebui să prevadă măsuri specifice de protecţie pentru informatorii interni. 
Aceștia trebuie protejaţi, cu condiţia să nu fi dezvăluit informaţii clasificate ce 
nu au devenit în prealabil publice și să fi făcut dezvăluirile respective cu bună 
credință. Măsurile de protecţie trebuie să se aplice, de asemenea, dacă dez- 
văluirile au fost considerate a fi de interes public. Mai mult, organismul trebuie 
să aibă și puterea de a examina cazuri individuale după ce au fost soluționate, 
pentru a se asigura că informatorii interni nu au suferit repercusiuni care le-au 
afectat slujba. 


este necesară pentru oricine va lucra de regulă cu informaţii clasificate. Din fericire, 
există mai multe căi pentru a ocoli problema constituțională. Puterea legislativă și 
cea judecătorească pot efectua propriile lor verificări informale, de genul celor care 
au loc atunci când o persoană e numită în funcţia de ministru; alternativ, ele pot 
folosi firme de securitate din afara sistemului pentru verificări mai formale. O ase- 
menea verificare are trei beneficii importante: Întâi, serviciile de informaţii vor avea 
mai multă încredere și vor fi mai cooperante cu organismele de supraveghere ai că- 
ror membri au fost verificați. În al doilea rând, partenerii străini sunt mai dispuși să 
facă schimb de informaţii dacă sunt siguri că informaţiile pe care le furnizează nu vor 
fi dezvăluite de organisme de supraveghere care nu au fost verificate. În al treilea 
rând, studiile privind devianţa elitelor arată că „există mere stricate în toate butoa- 
iele.” Judecătorii au fost corupți, membrii organismelor de supraveghere au fost siliți 
să demisioneze în urma unor conflicte de interese, iar legislatorii au fost găsiţi 
vinovaţi de trădare. Verificarea poate îndepărta aceste „mere stricate” înainte ca ele 
să provoace vreun rău. 

Crearea unuia sau mai multor organisme de supraveghere pentru a efectua o 
supraveghere, în principal, dar nu exclusiv, proactivă. 


Aceste organisme trebuie să se poată întâlni și discuta liber între ele și cu co- 
misiile legislative, cu condiţia ca asemenea întâlniri să aibă loc în medii securi- 
zate. Ele pot răspunde și necesităților executivului, însă scopul lor primordial 
trebuie să fie asistenţa acordată comisiilor legislative în prevenirea abuzurilor 
de putere și stimularea unei mai mari eficacități. Cu toate că aceste organisme 
de supraveghere trebuie să fie capabile să-și dezvolte propriile lor planuri și 
grafice de activitate, ele trebuie să se orienteze și în funcție de dispoziţiile pri- 
mite din partea comisiilor legislative și a ramurii executive. Examinarea pe care 
o efectuează poate avea loc înainte de evenimentele pe care au decis să le ve- 
rifice, pe parcursul sau după încheierea lor. 


INSTRUMENTUL 3 


Transparenţa, secretizarea și 
supravegherea în domeniul 
intelligence într-o democraţie 


Laurie Nathan 


3 


Transparenţa, secretizarea și supravegherea 


în domeniul intelligence într-o democraţie 
Laurie Nathan * 


1. INTRODUCERE 


Existenţa serviciilor de informaţii în ţările democratice dă naștere unui paradox 
politic. Pe de o parte, serviciile sunt înființate pentru a proteja statul, cetăţenii 
și alte persoane aflate în jurisdicția acestuia, precum și ordinea democratică; şi 
în acest scop li se acordă puteri și competenţe speciale. De obicei, în temeiul 
legislației, serviciile sunt autorizate să obțină informaţii confidenţiale prin in- 
termediul urmăririi, interceptării comunicaţiilor și al altor metode care încalcă 
dreptul la viață privată, să întreprindă operațiuni sub acoperire pentru contra- 
cararea amenințărilor la adresa securităţii naţionale și să desfăşoare operaţiuni 
cu un nivel înalt de secretizare. 


Pe de altă parte, serviciile de informaţii și membri ai executivului pot abuza de 
aceste puteri și competenţe pentru a submina siguranţa unor persoane şi pen- 
tru a compromite procesul democratic. Contravenind legii, pot încălca dreptu- 
rile omului, pot interveni în activităţi politice legale și pot favoriza sau prejudi- 
cia un partid ori un lider politic. îi pot intimida pe oponenții guvernului, pot 
crea un climat de frică și pot fabrica sau manipula informaţii pentru a influenţa 
deciziile guvernului și opinia publică. Totodată, pot abuza în folos personal de 
fondurile și metodele din domeniul intelligence. 


Acest instrument se bazează pe experienţa și cercetările mele în calitate de membru 
al Comisiei ministeriale de verificare a serviciilor de informaţii, înfiinţată de ministrul 
pentru informaţii din Africa de Sud în 2006. Instrumentul se bazează și pe lucrarea 
lui L. Nathan Lighting up the Intelligence Community: A Democratic Approach to 
Intelligence Secrecy and Openness [Comunitatea de informaţii adusă la lumină: o 
abordare democratică a caracterului secret și deschis al informaţiilor], document 
orientativ (Birmingham, UK: Global Facilitation Network for Security Sector Reform, 
2009). 

Date fiind pericolele menţionate, țările democratice se confruntă cu provoca- 
rea de a crea reguli, sisteme de control şi mecanisme de supraveghere pentru 
a diminua potenţialul de conduită ilegală și abuz de putere și pentru a se asi- 
gura că serviciile de informaţii își îndeplinesc responsabilităţile în conformitate 
cu constituţia și legislaţia. 


Aceste obiective, valabile şi pentru organismele care controlează și suprave- 
ghează alte organizaţii de stat, sunt foarte dificil de realizat în sfera intelligence 
din cauza înaltului nivel de secretizare care înconjoară serviciile de informaţii și 
operațiunile lor. Secretizarea inhibă monitorizarea și verificarea efectuate de 
organismele de supraveghere, sufocă examinarea publică și facilitează ascun- 
derea de către ofițerii de informaţii a greșelilor de conduită. 


Instrumentul de față prezintă aspecte referitoare la caracterul secret și carac- 
terul deschis al informaţiilor și la furnizarea de informaţii, raportate la orga- 
nismele de supraveghere a serviciilor de informaţii. Aceste organisme includ 
parlamentul, o comisie parlamentară de supraveghere a serviciilor de 
informaţii, puterea judecătorească, o instituție supremă de audit (SAI), un in- 
spector general independent pentru informaţii (ca în Australia, Noua Zeelandă 
și Africa de Sud) și un organism specializat de supraveghere a serviciilor de 
informaţii (precum Comisia de Verificare a Serviciilor de Informaţii și de Securi- 
tate din Olanda). Instrumentul aduce în atenţie dezbaterea politică și concep- 
tuală referitoare la secretizarea și transparenţa informaţiilor, prezintă bune 
practici privind legislația ce reglementează protejarea informaţiilor, precum și 
accesul la ele și discută despre informaţiile pe care au nevoie să le cunoască 
parlamentul și celelalte organisme de supraveghere. Capitolul se încheie cu un 
set de recomandări. 


Deşi discuţiile asupra caracterului secret al informaţiilor se axează, în general, 
pe ceea ce nu trebuie dezvăluit, acest instrument explorează, într-o manieră 
mai pozitivă, zonele din domeniul intelligence, care ar trebui dezvăluite în inte- 
resul unei supravegheri eficace și al guvernanţei democratice. 


De asemenea, trebuie subliniat de la început că o secretizare excesivă dă 
naștere suspiciunilor și temerilor față de organizaţiile de informaţii, reducând 
sprijinul public în favoarea lor. Într-o democraţie, spre deosebire de un stat 
polițienesc, agenţiile de informaţii, pentru a avea succes, trebuie să se bazeze 
pe cooperarea populaţiei, şi nu pe coerciţie și teroare. Oferirea unor informaţii 
mai ample despre servicii este de natură să le aducă în atenţie de o manieră 
pozitivă, să diminueze îndoiala şi temerile induse de caracterul secret, să ame- 
lioreze cooperarea cu serviciile și, prin urmare, să le sporească eficacitatea. 

2. PROBLEMA TRANSPARENŢEI ŞI SECRETIZĂRII ÎN 
SUPRAVEGHEREA SERVICIILOR DE INFORMAŢII 


Cea mai importantă și controversată chestiune legată de guvernanţa democra- 
tică a serviciilor de informaţii este cea a caracterului secret. Și asta, deoarece 
cu cât este mai mare nivelul de secretizare, cu atât este mai dificil să se stabi- 
lească și să se evalueze caracteristicile și performanţele serviciilor. În absenţa 
unor informaţii adecvate, organismelor de supraveghere le este imposibil să 
determine și să dezbată în mod real rolul și orientarea serviciilor, necesitatea 
unor reforme în domeniul intelligence, precum și întrebarea-cheie dacă servi- 
ciile apără ori subminează siguranţa și libertatea cetățenilor și ale altor per- 
soane aflate sub jurisdicţia unui stat. 


Subiectul este disputat pentru că i se asociază puternice presiuni care intră în 
competiție. Pe de o parte, anumite aspecte din comunitatea de informații și 
activităţile ei trebuie să rămână secrete, pentru a evita compromiterea 
operaţiunilor și a vieţii ofițerilor de informaţii, precum și a surselor lor. Pe de 
altă parte, secretizarea se află în antiteză cu guvernanţa democratică, împiedi- 
când responsabilizarea deplină și oferind un teren fertil pentru abuz de putere, 
ilegalităţi și o cultură a impunităţii. 


Secţiunea aceasta studiază dezbaterea referitoare la transparenţă şi secreti- 
zare și prezintă o abordare democratică. Astfel de chestiuni sunt de o mare în- 
semnătate pentru parlament. Dată fiind implicarea sa în elaborarea şi aproba- 
rea legilor și politicilor care reglementează caracterul secret și accesul la 
informaţii, parlamentul joacă un rol major în stabilirea măsurii în care dome- 
niul intelligence este supus sau nu examinării publice. Mai mult, nu numai că 
parlamentul are sarcina de a trage la răspundere executivul și organele statu- 
lui, dar este el însuși răspunzător faţă de populaţie și are obligaţia de a-i in- 
forma pe cetățeni despre comunitatea de informaţii. În consecinţă, dezbaterile 
parlamentare privind legile, politicile şi bugetele serviciilor de informaţii tre- 
buie să se desfășoare cu ușile deschise. 


2.1 MOTIVAȚII PENTRU SECRETIZAREA INFORMAȚIILOR 


Caracterul secret este o trăsătură intrinsecă și necesară a serviciilor de 
informaţii, datorită naturii mandatului și funcţiilor lor. Serviciile se ocupă de 
amenințările convenţionale și neconvenţionale la adresa securităţii naţionale, 
de ţări ostile și de organizaţii teroriste și criminale, de protecţia fizică a demni- 
tarilor și a obiectivelor strategice ale statului, precum și de protejarea 
informaţiilor de stat clasificate. Caracterul secret dă serviciilor de informaţii un 
avantaj concurenţial în abordarea acestor preocupări, iar transparenţa ex- 
tremă le-ar crea un dezavantaj evident şi periculos. 

Mai precis, secretizarea e necesară pentru : 


e a preveni cunoașterea de către ţintele operaţiunilor de informaţii a 
faptului că sunt puse sub urmărire; 


e a preveni cunoașterea de către ţinte și adversari a metodelor folosite 
de servicii; 
e a proteja viaţa ofiţerilor de informaţii și a informatorilor; 


e aapăra siguranţa persoanelor foarte importante (VIP) care se află sub 
protecţia serviciilor de informaţii; 


e a păstra confidenţialitatea informaţiilor furnizate de serviciile străine 
de informaţii; 

e a evita compromiterea pe diverse căi de către servicii rivale de 
informaţii. 


În vreme ce aceste motive pentru secretizare sunt rezonabile, serviciile de 
informaţii tind spre o atitudine excesivă și, uneori, obsesivă privind 
secretizarea. Ele argumentează că transparenţa în zone care nu sunt sensibile 
va duce inexorabil spre deschidere în zonele sensibile, cu rezultate dramatice. 
În consecinţă, serviciile dezvoltă sisteme, proceduri și reguli interne care nu 
permit nicio relaxare sau flexibilitate în privinţa caracterului secret. În același 
timp, s-ar putea ca serviciile să preţuiască atât de mult secretizarea și fiindcă le 
oferă un anumit statut misterios, de elită. 


Serviciile de informaţii sunt uneori reticente în a dezvălui informaţii chiar or- 
ganismelor parlamentare de supraveghere care sunt autorizate să le pri- 
mească. Serviciile își motivează reținerea prin aceea că parlamentarii nu au 
pregătirea și disciplina necesare pentru a păstra confidenţialitatea și există ris- 
cul ca ei să divulge informaţii sensibile unor persoane neautorizate și să folo- 
sească greșit informaţiile în scopuri politice partizane. Totuși, după cum se 
arată în continuare, pot fi aplicate o serie de măsuri care să minimizeze riscul 
de dezvăluire neautorizată a informaţiilor. 


2.2 SECRETIZAREA CA EXCEPȚIE, NU CA NORMĂ 


Deoarece motivațiile de mai sus pentru secretizarea informaţiilor sunt rezona- 
bile, multe articole privind guvernanta democratică în domeniu afirmă că „tre- 
buie găsit un echilibru adecvat între secretizare și transparenţă.” Însă, această 
formulă este prea neangajantă pentru a avea cât de cât valoare şi nu pleacă de 
la o premisă corectă. Punctul de plecare ar trebui să-l constituie principiile 
fundamentale ale democraţiei. Acestea includ transparenţa și dreptul persoa- 
nelor de a avea acces la informaţiile deținute de stat. Sunt principii esenţiale, 
deoarece reprezintă cerinţe preliminare pentru: tragerea la răspundere a exe- 

cutivului de către parlament și alte organisme de supraveghere; o suprave- 
ghere eficace din partea acestor organisme; libertatea politică și personală; 
contestarea democratică a puterii; dezbateri de substanţă şi schimburi intense 
de idei; exercitarea deplină a calităţii de cetățean; și prevenirea abuzului de 
putere. 


Ideea că libertatea informaţiei este o bază necesară pentru alte drepturi și 
libertăţi este cuprinsă în Rezoluţia nr. 59(1) din 1946, a Adunării Generale a 
Naţiunilor Unite, care proclamă că „libertatea informaţiei este un drept fun- 
damental al omului și temelia tuturor libertăţilor cărora le este consacrată 
Organizaţia Naţiunilor Unite.” Aceeași logică se evidenţiază în „Legea pentru 
promovarea accesului la informaţii,” adoptată în 2002 în Africa de Sud, care 
urmărește „să promoveze activ o societate în care populaţia Africii de Sud să 
aibă acces efectiv la informaţii, pentru a-i permite, în mai mare măsură, să-și 
exercite pe deplin toate drepturile și să le protejeze.” 


Dat fiind că deschiderea e o condiţie necesară pentru guvernanta democratică 
și protecția drepturilor omului, provocarea în sfera intelligence nu ar trebui de- 
finită ca „găsirea echilibrului corect între secretizare și transparenţă.” Mai cu- 
rând, secretizarea ar trebui privită ca o excepție care are nevoie, în fiecare caz, 
de o justificare convingătoare. În vreme ce comunităţile de informaţii din în- 
treaga lume, cu câteva excepţii, pun accentul pe secretizare, în societăţile de- 
mocratice, accentul ar trebui pus, cu unele excepţii, pe deschidere. Este o 
chestiune atât de principiu, cât și de imperativ pragmatic. În istorie, există o 
mulțime de dovezi că probabilitatea abuzului de putere și a încălcării dreptu- 
rilor omului este mai mare în condiţii de secretizare decât într-un mediu politic 
deschis. Deschiderea permite o supraveghere eficace de către parlament și o 
examinare din partea mass-mediei și a grupurilor vigilente din societatea civilă, 
asigurând o bază pentru depistarea ilegalităţilor și a conduitei greșite și preve- 
nind astfel apariţia unei culturi a impunităţii. 


2.3 RISCUL PRODUCERII UNUI PREJUDICIU PRECIZAT 


Atunci, care este temeiul corect pentru stabilirea caracterului secret al 
informaţiilor, ca o excepţie în raport cu caracterul deschis? Răspunsul obișnuit 
în țările democratice și, deopotrivă, în cele cu regimuri autoritare, este „secu- 
ritatea naţională.” Ceea ce reprezintă o abordare eronată și primejdioasă din 
cauza elasticității și ambiguităţii conceptului de „securitate naţională.”? Dacă 
securitatea națională este interpretată în sens larg, ca acoperind toate aspec- 


Pentru o discuţie detaliată asupra acestui punct, a se vedea A. Wolfers, „National 
Security as an Ambiguous Symbol!” [„Securitatea naţională ca simbol ambiguu”], în 
Political Science Quarterly 67, no. 4 (1952), pp. 481-502. 

tele securității umane, atunci secretizarea bazată pe acest teren vast poate 
duce la o clasificare excesivă și artificială a informaţiilor. Chiar acolo unde „se- 
curitatea naţională” are o definiţie mai restrictivă, ea este invocată adeseori 
de stat pentru a justifica măsuri extraordinare, ce încalcă drepturile omului. De 
exemplu, oficialii de rang superior din Administrația SUA condusă de 
Președintele George W. Bush au aprobat utilizarea torturii în scopul protejării 
securității naţionale.” 


Într-o motivare din 1971, Curtea Supremă din SUA și-a exprimat preocuparea 
în privința impreciziei termenului de „securitate naţională” în raport cu res- 
trângerea libertății de exprimare: 


Cuvântul „securitate” este o noţiune generală amplă, imprecisă, ale cărei di- 
mensiuni nu trebuie invocate pentru a abroga principiul fundamental consacrat 
de Primul Amendament (care se referă la libertatea de exprimare). Protejarea 
secretelor militare și diplomatice în detrimentul guvernării reprezentative, exer- 
citate în cunoştinţă de cauză, nu oferă republicii noastre o securitate reală.“ 


Într-o democraţie, termenul de „securitate națională” trebuie să acopere secu- 
ritatea țării, a sistemului ei de guvernare, a valorilor ei și a tuturor persoanelor 
aflate sub jurisdicția statului respectiv. În consecinţă, el oferă un fundament 
care obligă mai curând la deschidere decât la secretizare. Nu este o noţiune de 
pus în balanţă cu drepturile omului și libertăţile individuale. O abordare demo- 
cratică a securităţii naţionale include şi îşi însuşeşte drepturile omului şi liber- 
tăţile individuale. 


În loc să se bazeze pe noțiunea amorfă de „securitate naţională,” secretizarea 
în comunitatea de informaţii trebuie motivată prin referirea la un prejudiciu 
precizat și însemnat, care ar putea decurge din dezvăluirea publică a unor 
informaţii. Ea ar trebui restrânsă la acele zone în care dezvăluirea publică ar 
produce un prejudiciu însemnat vieții unor persoane, serviciilor de informaţii, 
statului sau ţării în ansamblu. Aceste zone cuprind următoarele: 


e identitatea ofiţerilor de informaţii (alţii decât șefii serviciilor de 
informaţii); 

e identitatea informatorilor cu care lucrează serviciile de informaţii; 

e detaliile tehnice ale metodelor operaţionale; 

e detaliile privind protecția persoanelor foarte importante (VIP); 


e operaţiunile și investigaţiile în curs; 


Uniunea Americană pentru Libertăţi Civile, web site-ul The Torture Report (disponibil 
la www.thetorturereport.org). 

New York Times Co vs United States [New York Times Co versus Statele Unite] 403 US 
713 (1971) la 719. 

e identitatea și datele personale ale indivizilor puși sub urmărire. 


În funcţie de circumstanţe, s-ar putea ca prejudiciul provocat de divulgarea 
informaţiilor din zonele menţionate mai sus să trebuiască a fi evaluat în raport 
cu intensitatea interesului public pentru dezvăluirea în cauză. Dezvăluirea în 
interes public ar putea fi o opțiune corectă dacă, de pildă, operaţiunile de 
informaţii au avut drept ţintă, în mod ilegal, politicieni, dacă protecţia acor- 
dată persoanelor foarte importante (VIP) este extrem de laxă, sau dacă ofiţeri 
de informaţii de rang superior au manifestat un comportament personal deo- 
sebit de compromiţător. În general, guvernele democratice nu îşi pot propune 
să evite toate prejudiciile posibile care ar putea decurge din dezvăluirea pu- 
blică a unor informaţii sensibile. Trebuie tolerat un oarecare nivel al prejudici- 
ului, fiindcă pericolele atrase de secretizare pot ameninţa însăşi ordinea de- 
mocratică. 


Accesul public şi accesul liber al parlamentarilor la informaţii despre comunita- 
tea de intelligence este necesarmente mai limitat decât accesul de care se bu- 
cură organismele specializate de supraveghere, precum o comisie parlamen- 
tară de supraveghere și un inspector general independent pentru informații. În 
vederea îndeplinirii mandatelor lor, aceste organisme au nevoie de mai multe 
informaţii decât cele disponibile în spaţiul public. Cerinţele de informare ale 
organismelor respective sunt prezentate mai jos. 


2.4 BENEFICIILE PRACTICE ALE CARACTERULUI DESCHIS AL INFORMAȚIILOR 


Discuţia precedentă s-a axat pe necesitatea unei deschideri în domeniul 
intelligence, din perspectiva guvernanţei democratice, a respectului pentru 
drepturile omului și a prevenirii abuzului de putere. În plus, mai puţină 
secretizare și mai multă informaţie disponibilă privind serviciile de informaţii 
ar fi chiar în beneficiul serviciilor. Un sistem de clasificare care mărește excesiv 
volumul informaţiilor clasificate e lipsit de credibilitate, e dificil de menţinut și 
de pus în aplicare, e costisitor și ineficient. Se dedică prea mult timp și efort 
pentru clasificarea și protejarea unor informaţii inofensive, posibil în detrimen- 
tul apărării informaţiilor cu adevărat sensibile. 


În faimoasa decizie din 1971 a Curţii Supreme din SUA, dată în cazul Docu- 
mente ale Pentagonului, judecătorul Potter Stewart a afirmat următoarele în 
această privinţă: 

Atunci când totul e clasificat, nimic nu e clasificat, iar sistemul ajunge să fie ig- 

norat de cei cinici sau indiferenți și manipulat de cei care intenţionează să se 
i P 5 

auto-protejeze ori auto-promoveze. 


În plus, după cum s-a remarcat în introducere, o mai mare transparenţă cu pri- 
vire la serviciile de informații ar contribui la diminuarea suspiciunilor opiniei 
publice față de respectivele organizații și la creșterea încrederii publice în aces- 
tea. Ceea ce este vital într-o democrație, deoarece agențiile de informații tre- 
buie să obțină informaţii de la indivizi și comunităţi mai curând prin relații de 
cooperare decât prin teroare şi coerciție. 


3. LEGISLAȚIA PRIVIND PROTECŢIA INFORMAȚIILOR ȘI ACCESUL 
LA INFORMAŢII 


În ţările democratice, dezbaterea pe tema secretizării și transparenţei 
informaţiilor, evidenţiată mai sus, nu e niciodată rezolvată definitiv și perma- 
nent. Poate fi o arenă de luptă, în special în vremuri de criză și scandal în sfera 
intelligence, iar balanţa poate înclina spre o deschidere mai mare sau spre o 
secretizare mai mare, în funcţie de circumstanţele politice și de securitate ale 
ţării, de conduita serviciilor de informaţii și de punctele de vedere ale executi- 
vului, parlamentului şi publicului. 


Totuşi, în sens formal, dezbaterea e rezolvată cu ajutorul legislaţiei care re- 
glementează accesul la informaţiile deţinute de stat și protejarea acestora. De 
regulă, legislaţia respectivă include următoarele subiecte: 


e principiile și criteriile pentru clasificarea și dezvăluirea informaţiilor; 
e autoritatea competentă şi procedurile de clasificare şi declasificare; 
e verificarea de nivel înalt, judiciară sau de altă natură, a clasificărilor; 


e dreptul persoanelor și al grupurilor de interes public de a obține acces 
la informaţiile deţinute de stat; 


e procedurile pentru solicitarea unui astfel de acces și dreptul de apel 
dacă accesul e refuzat; 


e rolul instanțelor în judecarea disputelor legate de clasificare și acces; 
e pedepse pentru dezvăluirea ilegală de informaţii. 
Serviciile de informaţii sunt, de regulă, responsabile pentru clasificarea 
informaţiilor deţinute de stat și pentru conceperea și menţinerea sistemului de 


protejare a informaţiilor clasificate. Ele ar putea fi implicate, de asemenea, în 
elaborarea proiectelor de lege aplicabile. De aici, pericolul ca legea să fie de- 


” New York Times Co vs United States [New York Times Co versus Statele Unite], 403 


US 713 (1971). 

turnată în favoarea unei secretizări excesive. Dat fiind că serviciile de 
informații au o tendință funcțională spre secretizare și împotriva deschiderii, 
responsabilitatea pentru elaborarea proiectelor de lege trebuie să revină mi- 
nisterului de justiție sau pentru probleme constituționale. 


Parlamentul și comisiile sale de supraveghere, precum cele care se ocupă de 
chestiuni constituționale și de intelligence, au un rol crucial în a se asigura că 
legislația corespunde normelor democratice. Astfel de structuri pot ameliora 
calitatea și caracterul democratic al legii prin: solicitarea adresată executivului 
de a prezenta o motivare publică pentru legislația propusă și pentru orice pre- 
vederi controversate; facilitarea unor dezbateri de substanţă între partidele 
politice; organizarea de audieri publice care să permită cetăţenilor, mass-me- 
diei și altor grupuri de interese să comenteze proiectele de lege; amendarea 
proiectelor de lege. În ultimă instanţă, aprobarea legilor revine parlamentului. 


În noile democraţii, parlamentarii ar putea beneficia de pe urma unei exami- 
nări comparative internaţionale în scopul stabilirii celor mai bune practici.” 
Următoarele aspecte pot fi considerate bune practici referitoare la legile care 
reglementează accesul la informaţii și protecţia informaţiilor: 


e Legislaţia trebuie să recunoască explicit importanţa transparenţei și a 
accesului la informaţii ca principii fundamentale ale democraţiei, care 
promovează drepturile omului și libertăţile individuale, buna 
guvernanţă, răspunderea publică și dezbaterea informată. Legislaţia 
trebuie să stipuleze că clasificarea informaţiilor este, în consecinţă, o 
măsură excepţională, care ar trebui folosită cu moderație. 


e Legislaţia trebuie să urmărească, într-o manieră explicită, să prevină 
restricționarea nejustificată a accesului la informaţii (Caseta 1). 


e Criteriile de clasificare a informaţiilor trebuie să indice că s-ar putea 
produce, cu un anumit grad de certitudine, un prejudiciu însemnat în 
eventualitatea dezvăluirii lor publice. Legislaţia nu trebuie să permită 
recurgerea la secretizare pe baze nebuloase precum „securitatea 


>» | » 


națională” sau „interesul naționa 


e Criteriile privind dezvăluirea sau nedezvăluirea informaţiilor trebuie 
să fie precise și simple, pentru a facilita luarea unor decizii temeinice 
și consecvente de către oficialii guvernamentali și pentru a permite 


Ca exemplu pentru o astfel de analiză, a se vedea D. Banisar, „Public Oversight and 
National Security: Comparative Approaches to Freedom of Information” [,„Suprave- 
gherea publică și securitatea naţională: abordări comparative ale libertăţii de infor- 
mare”], în Democratic Control of Intelligence Services: Containing Rogue Elephants, 
editori H. Born și M. Caparini (Aldershot, UK: Ashgate, 2007), pp. 217-235. 

indivizilor să înţeleagă modul prin care își pot exercita dreptul de a 
obţine informaţii deținute de stat. 


e Legislația trebuie să prevadă evaluări ale situaţiei informaţiilor clasifi- 
cate, la intervale specificate (de pildă, o dată la cinci ani), iar oficialii 
responsabili trebuie să informeze opinia publică asupra rezultatelor 
acestor evaluări. 


e Atunci când se refuză cererea unei persoane pentru acces la 
informații deținute de stat, oficialul responsabil trebuie să-l informeze 
pe solicitant care este motivul pentru care informaţiile respective nu 
pot fi dezvăluite și care este durata clasificării lor. Legea trebuie să 
prevadă că solicitantul, în temeiul unui interes personal sau public le- 
gitim, poate cere oficialului cu atribuţii în domeniu să declasifice 
informaţiile. Dacă acesta respinge cererea, solicitantul trebuie să aibă 
dreptul de a ataca decizia în justiţie. Apelul trebuie examinat de un 
judecător. 


e Legislaţia trebuie să prevadă mai degrabă clasificarea informațiilor de- 
cât clasificarea documentelor. În acest fel, oficialii guvernamentali vor 
avea posibilitatea să clasifice informaţiile sensibile dintr-un document 
fără a fi nevoie să clasifice întregul document. Asemenea documente 
pot fi apoi dezvăluite public într-o formă editată. 


e Atunci când informaţiile clasificate sunt relevante pentru procedurile 
din instanţă, decizia privind examinarea informaţiilor cu ușile închise 
sau în ședință publică trebuie să revină mai curând judecătorului de- 
cât executivului. 


e Legislaţia trebuie să permită persoanei acuzate de dezvăluirea ilegală 
a unor informaţii clasificate să invoce în apărarea sa divulgarea „în in- 
teres public.” Această situație poate să survină atunci când, de exem- 
plu, un ziar divulgă detalii despre instalarea ilegală a unor microfoane 
de către serviciile de informații. Validitatea apărării din raţiuni de in- 
teres public trebuie apreciată de judecătorul care examinează cazul. 

e Legislaţia trebuie să impună executivului obligația de a promova și 
facilita accesul public la informaţiile deținute de stat, inclusiv, după 
cum se arată mai jos, la datele privind serviciile de informaţii. 


Această listă a elementelor de legislaţie ce constituie o bună practică are de-a 
face în egală măsură cu chestiuni procedurale și cu chestiuni de substanţă și se 
referă la informaţiile deţinute de stat care includ — dar nu se limitează la — in- 
formaţii privind comunitatea de informaţii. Următoarele secțiuni se axează pe 

aspectele de fond din domeniul intelligence, care ar trebui să fie puse la 
dispoziţia diferitelor organisme de supraveghere. 


Caseta 1: Evitarea clasificării necorespunzătoare a informaţiilor 


Decretul prezidenţial din SUA referitor la clasificare stabilește că informaţiile nu pot 
fi clasificate cu scopul de a ascunde încălcări ale legii, ineficienţă ori erori administra- 
tive; de a preveni punerea într-o situație delicată a unei persoane, organizaţii sau 
agenții; ori de a împiedica sau amâna dezvăluirea unor informaţii care nu necesită 


protecție în interesul securităţii naţionale. În mod asemănător, „Legea privind 
protecţia informaţiilor clasificate” din Slovenia interzice clasificarea informaţiilor re- 
feritoare la infracţiuni. În Mexic și Peru, legislaţia aferentă împiedică clasificarea 
informaţiilor legate de încălcarea drepturilor omului și a normelor de drept 
internaţional.” 


4. INFORMAŢIILE NECESARE PARLAMENTULUI 


Într-o democraţie, parlamentul este principala instituție responsabilă pentru 
supravegherea activităților executivului și ale departamentelor de stat. Pentru 
a îndeplini această responsabilitate în ceea ce privește comunitatea de 
informaţii, parlamentul trebuie informat cu privire la: priorităţile din domeniul 
intelligence; politici, reglementări și acţiuni ale executivului în domeniul 
intelligence; evaluări, bugete și rapoarte financiare din domeniul intelligence; 
rapoartele SAI privind serviciile de informații; activităţile și constatările orga- 
nismelor specializate de supraveghere a serviciilor de informaţii; orice 
investigaţii asupra conduitei serviciilor de informaţii. Această secţiune anali- 
zează informaţiile de care are nevoie parlamentul, reunit în plen, în ședință cu 
caracter public, în contrapondere cu informaţiile de care au nevoie comisiile 
parlamentare de supraveghere a serviciilor de informaţii, despre care se va 
vorbi mai târziu. 


4.1 PRIORITĂȚILE NAȚIONALE ÎN DOMENIUL INTELLIGENCE 


Din când în când, de regulă anual, executivul trebuie să decidă care vor fi 
priorităţile sale în domeniul intelligence pentru perioada următoare. Și asta, 
fiindcă serviciile de informaţii nu trebuie să își traseze ele însele sarcinile, iar 
stabilirea priorităţilor în raport cu amenințările și zonele de acțiune constituie 
o chestiune de politică de înalt nivel. Prin determinarea de către executiv a 
priorităților în domeniu, se stabilește orientarea politică a serviciilor și se pun 


Informaţiile din această casetă sunt extrase din Banisar, „Public Oversight” 
[„Supravegherea publică”]. 

bazele pentru planificare, bugetare, alocarea resurselor, operaţiuni și pentru 
stabilirea responsabilităţilor. 


Priorităţile naţionale ale executivului în domeniul intelligence (NIP) nu trebuie 
să fie clasificate. Discuţiile parlamentare asupra NIP sunt de natură să întă- 
rească responsabilitatea, precum și caracterul democratic al procesului decizi- 
onal în raport cu un aspect al politicii naţionale care are o influenţă profundă 
asupra siguranţei și bunăstării persoanelor aflate sub jurisdicţia statului res- 
pectiv. Securitatea națională nu ar fi subminată prin dezvăluire, deoarece NIP 
pot fi furnizate parlamentului fără a numi indivizi sau organizaţii anume, fă- 
când în schimb referire la categorii precum „crimă organizată,” „terorism” și 
„proliferare nucleară.” 


Informaţiile sensibile ar putea fi eliminate din versiunea NIP care e prezentată 
parlamentului și ar putea fi furnizate confidenţial comisiei parlamentare de 
supraveghere a serviciilor de informații. 


4.2 POLITICILE, REGLEMENTĂRILE ȘI ACȚIUNILE EXECUTIVULUI 


Politicile și reglementările executivului în domeniul intelligence sunt frecvent 
secrete chiar în democraţiile bine consolidate. Fapt anormal și de nedorit, 
deoarece încalcă principiul cardinal al responsabilităţii. Regulile principale care 
guvernează serviciile de informaţii, îndeosebi cele referitoare la metodele de 
investigare care încalcă drepturile constituţionale, ar trebui să fie supuse dez- 
baterii și revizuirii de către parlament. E necesar să se facă o distincţie între 
regulile și procedurile departamentale care trebuie ţinute secret, fiindcă dez- 
văluie detalii tehnice sensibile ale metodelor operaţionale, și reglementările și 
politicile executivului care trebuie să fie de domeniu public, deoarece sunt 
parte integrantă a guvernanţei democratice. 


În temeiul legislaţiei privind domeniul intelligence, executivul trebuie să pre- 
zinte parlamentului, spre analiză și comentarii, politicile și reglementările sale 
asupra următoarelor aspecte: 


e exercitarea funcţiilor și puterilor de către organizaţiile de informaţii, 
inclusiv a puterilor lor de a încălca drepturile constituționale; 
e politicile operaționale, excluzând detaliile tehnice sensibile; 


e controlul ministerial și relaţia dintre serviciile de informaţii și șeful 
statului, cabinet și ministrul cu responsabilităţi în domeniu; 


e relația dintre diferitele servicii de informaţii și repartizarea 
responsabilităţilor între acestea, coordonarea activităţilor în domeniu 
și funcţiile fiecărui mecanism naţional de coordonare în materie; 

e relațiile cu serviciile străine de informaţii; criteriile și regulile pentru 
schimbul de informaţii cu guverne străine referitor la persoane; 


e sistemul disciplinar al serviciilor de informaţii și mecanismele interne 
prin care se asigură respectarea constituţiei și a statului de drept. 


Parlamentul răspunde pentru supravegherea executivului și a instituțiilor de 
stat. În consecinţă, el are nevoie să fie informat despre acțiunile semnificative 
ale guvernului în privinţa serviciilor de informaţii. Acţiunile relevante includ 
numirea și demiterea staffului de rang înalt; acţiunea disciplinară împotriva 
staffului de rang înalt; autorizarea ministerială a operaţiunilor intruzive, acolo 
unde aceasta e cerută prin lege (a se vedea Hutton — Instrumentul 5); și refor- 
mele și inovările majore din sistemele și operațiunile comunităţii de informaţii. 
Informaţiile prea sensibile pentru domeniul public trebuie să fie prezentate 
comisiei parlamentare de supraveghere a serviciilor de informaţii. 


4.3 RAPOARTELE ANUALE ALE SERVICIILOR DE INFORMAȚII 


Într-o democraţie, publicarea unor rapoarte anuale de către departamentele 
guvernului și alte organe ale statului este un mijloc necesar de asigurare a 
responsabilităţii față de parlament și opinia publică în general. Ea oferă parla- 
mentului o bază pentru a stabili dacă priorităţile și politicile guvernului sunt 
însușite și dacă banii contribuabililor sunt cheltuiţi eficient. Nu există niciun 
motiv valabil pentru ca serviciile de informaţii să fie excluse din această prac- 
tică. Rapoartele anuale ale Serviciului General de Informaţii și Securitate din 
Olanda (AIVD) oferă un exemplu excelent de furnizare a unor informaţii cu- 
prinzătoare și utile, fără a compromite securitatea națională.’ 


Rapoartele anuale ale serviciului de informații trebuie să acopere următoarele 
chestiuni (fără a divulga detaliile sensibile): obiectivele și prioritățile anuale ale 
serviciului; evaluarea sa în privinţa amenințărilor majore la adresa securităţii; 
orice reforme majore în politicile, sistemele și operaţiunile serviciului de 
informaţii; îndeplinirea, de către serviciu, a funcţiilor sale de raportare și asu- 
mare a răspunderii; și răspunsul acestuia la cererile de informare în temeiul 
legislaţiei privind libertatea informaţiei. 


Aceste rapoarte pot fi găsite pe web site-ul Serviciului General de Informaţii și 
Securitate din Olanda (disponibil la https://www.aivd.nl/english/). Pentru raportul 
din 2010, a se vedea https://www.aivd.nl/english/publications-press/Q2827/ 
annual-report-2010. 

4.4 EVALUĂRILE SERVICIILOR DE INFORMAȚII 


În multe situaţii, evaluările făcute de comunitatea de informaţii, referitoare la 
indivizi și organizaţii, nu se pretează a fi prezentate parlamentului din cauza 
riscului de compromitere a unor operațiuni de informaţii și a unor cercetări 
penale. Cu toate acestea, evaluările făcute de serviciile de informaţii referi- 
toare la tipuri de securitate și de ameninţări la adresa securităţii pot fi, în 
multe cazuri, comunicate public, fără a exista riscul vreunui prejudiciu. 


Ca exemplu, Serviciul Canadian pentru Informaţii de Securitate (CSIS) publică o 
serie de materiale ce cuprind: documente de suport pe teme precum securita- 
tea economică, proliferarea armelor și lupta împotriva terorismului; o 
publicaţie intitulată Commentary [„Comentariu”], care se axează pe chestiuni 
legate de securitatea Canadei; și o serie de rapoarte de cercetare, bazate pe 
analiza CSIS a unor informaţii din surse deschise.” Rapoartele anuale ale 
Serviciului General de Informaţii și Securitate din Olanda merg până acolo, în- 
cât includ comentarii despre organizaţiile radicale și teroriste, menţionându-le 
numele." 


Prezentarea unor astfel de evaluări parlamentului și comisiei/comisiilor sale de 
supraveghere a serviciilor de informaţii e o formă importantă de responsabili- 
zare, care permite parlamentarilor, teoreticienilor și organizaţiilor neguverna- 
mentale să discute despre abordările serviciilor de informaţii în materie de po- 
litici şi de securitate. În timp, discuţiile bine fundamentate, parlamentare și 
publice, pot conduce la o rafinare a acestor abordări. 


4.5 BUGETELE, RAPOARTELE FINANCIARE ȘI RAPOARTELE INSTITUȚIILOR 
SUPREME DE AUDIT 


În țările democratice, parlamentul primește, examinează și dezbate bugetele 
anuale și rapoartele financiare ale organismelor guvernamentale. Este o formă 
indispensabilă de responsabilizare, ce permite reprezentanţilor aleși ai popo- 
rului să supravegheze și să aprobe utilizarea fondurilor publice în conformitate 
cu legislaţia, politica guvernului și propriile priorităţi și opţiuni ale parlamen- 
tului. Totuși, versiunile complete ale rapoartelor financiare și ale bugetelor 
serviciilor de informaţii sunt, de regulă, prezentate cu titlu confidenţial numai 
comisiei parlamentare de supraveghere și nu sunt înaintate parlamentului în 
ansamblu (a se vedea Wills — Instrumentul 8). 


A se vedea web site-ul Serviciului Canadian pentru Informaţii de Securitate, disponi- 
bil la www.csis-scrs.gc.ca. 
19 A se vedea Banisar, „Public Oversight” [„Supravegherea publică”]. 

Caseta 2: Publicarea bugetelor și a rapoartelor financiare ale serviciilor de 
informaţii 


În 2006, Comisia ministerială de verificare a serviciilor de informaţii din Africa de Sud 
a examinat bugetele, rapoartele financiare și planurile strategice clasificate, prezen- 
tate anual de serviciile de informaţii comisiei parlamentare de supraveghere a servi- 
ciilor de informaţii. Comisia a ajuns la concluzia că publicarea acestor documente nu 
ar compromite în niciun fel operaţiunile serviciilor de informaţii ori securitatea țării. 
Comisia a fost de acord cu opinia Trezoreriei Naţionale că bugetele și rapoartele fi- 
nanciare ale serviciilor de informaţii ar trebui prezentate în mod deschis parlamen- 
tului. Detaliile sensibile ar putea fi incluse doar în documentele care sunt analizate în 
ședințele cu ușile închise ale comisiei de supraveghere." 


Organizațiile de informaţii se opun dezvăluirii bugetelor lor pe motivul că ser- 
viciile străine de informaţii ar obţine astfel un avantaj asupra lor. Este un ar- 
gument exagerat. Un serviciu străin de informaţii nu va avea niciun beneficiu 
dacă va cunoaşte cât cheltuie o altă ţară pentru serviciile ei de informaţii. Și 
nici nu va apărea vreun avantaj ori prejudiciu din dezvăluirea modului în care 
îşi repartizează fondurile pentru cheltuielile de personal, costuri de funcţio- 
nare și cheltuieli de capital. Numai la un nivel mult mai înalt al detaliilor — în 
ceea ce privește țintele, metodele, sursele, rezultatele și constrângerile 
operaţionale — securitatea ar putea fi subminată prin dezvăluire (a se vedea 
Caseta 2). 


Caseta 3: Protecţia informaţiilor sensibile în auditul financiar 


„Legea auditului public” (2004) din Africa de Sud conţine mai multe prevederi legate 
de protecția informaţiilor sensibile. Ea stipulează că auditorul general trebuie să ia 
măsuri de precauţie pentru a preveni dezvăluirea informaţiilor secrete sau clasifi- 
cate, obţinute pe parcursul unui audit. Atunci când raportează despre un cont 


confidenţial de securitate, auditorul general „trebuie să acorde atenţia cuvenită na- 
turii speciale a contului și, la recomandarea scrisă a ministrului relevant, în temeiul 
interesului naţional, poate exclude detaliile confidenţiale, secrete sau clasificate ale 
constatărilor din raportul de audit, cu condiția ca raportul de audit să menţioneze că 
aceste detalii au fost excluse.” 


11 Africa de Sud, Comisia ministerială de verificare a serviciilor de informaţii, 
Intelligence in a Constitutional Democracy: Final Report to the Minister for 
Intelligence Services, the Honourable Mr. Ronnie Kasrils, MP {Intelligence într-o 
democraţie constituțională: Raport final în atenția ministrului pentru serviciile de 
informații, Hon. Mr. Ronnie Kasrils, MP] (10 septembrie 2008) (disponibil la 
www.ssronline.org/document_result.cfm?id=3852). 

Într-o manieră similară, un raport anual al SAI referitor la serviciile de 
informaţii ar trebui să aibă două versiuni: un raport public ce e prezentat par- 
lamentului și un raport clasificat, conținând mai multe detalii, care e prezentat 
comisiei parlamentare de supraveghere cu atribuţii în domeniu. Legislaţia care 
reglementează rapoartele auditorului general trebuie să asigure protecția 
informaţiilor sensibile (a se vedea Caseta 3). 


4.6 GESTIONAREA SCANDALURILOR DIN DOMENIUL INTELLIGENCE 


Discuţia precedentă s-a axat pe informaţiile de care are nevoie parlamentul, în 
mod firesc, în vederea îndeplinirii responsabilităţii sale de supraveghere. Dacă 
există o criză ce implică serviciile de informaţii (de exemplu, dezvăluirea unor 
acțiuni de spionare a politicienilor), parlamentul poate înfiinţa o comisie de 
anchetă sau poate cere unuia dintre organismele specializate de supraveghere 
a serviciilor de informaţii să facă o investigaţie. Constatările investigaţiei tre- 
buie să fie prezentate parlamentului și dezbătute cu ușile deschise. Dacă nu se 
va proceda astfel, opinia publică nu va avea nicio încredere în investigaţie și 
nici siguranţa că eventualul delict a fost tratat corespunzător. 


5. INFORMAȚIILE NECESARE ORGANISMELOR SPECIALIZATE DE 
SUPRAVEGHERE A SERVICIILOR DE INFORMAȚII 


Informaţiile de care au nevoie organismele specializate de supraveghere a ser- 
viciilor de informaţii — dintre care, în primul rând comisia parlamentară de pro- 
fil, un inspector general independent pentru informaţii și un organism speciali- 
zat de supraveghere a serviciilor de informaţii (precum Comisia de Verificare a 
Serviciilor de Informaţii și de Securitate din Olanda) — derivă din mandatul și 
funcţiile acestor organisme. Mandatul și funcţiile diferă de la o ţară la alta, însă 
pot include următoarele: 

e respectarea de către serviciile de informaţii a constituţiei, legislaţiei, 
reglementărilor, precum și a politicilor guvernului; 

e performanțele și succesul serviciilor de informaţii în raport cu manda- 
tul şi funcţiile lor stabilite prin lege și cu priorităţile determinate de 
guvern; 

e sistemele și metodele interne de prevenire, depistare și gestionare a 
conduitei incorecte; 


e sistemele financiare interne și cheltuielile. 
Din perspectiva acestor funcţii de supraveghere, secțiunea de faţă analizează 


necesităţile în materie de informare ale unei comisii parlamentare de suprave- 
ghere a serviciilor de informaţii, ale unui inspector general pentru informații și 

ale altor instituţii de tip ombudsman, precum și ale puterii judecătoreşti. 
Secţiunea analizează apoi căi de minimizare a riscului de dezvăluire involuntară 
sau deliberată a informaţiilor clasificate. 


5.1 COMISIILE PARLAMENTARE DE SUPRAVEGHERE A SERVICIILOR DE 
INFORMAŢII 


Comisia parlamentară de supraveghere a serviciilor de informaţii ar trebui să 
primească, în mod firesc, toate informaţiile în domeniu, care sunt prezentate 
parlamentului în ansamblul său. Comisia, de regulă, ar trebui să fie prima care 
primeşte aceste informaţii, astfel încât, înainte de dezbaterea parlamentară, 
să aibă ocazia de a le examina cu atenţie, de a delibera asupra lor și a 
interacționa cu ofiţerii de informaţii de rang superior și cu membrul/membrii 
din executiv cu responsabilităţi în materie. Comisia, în mod colectiv, și membrii 
săi, care reprezintă diferite partide politice, sunt astfel pregătiţi să aibă contri- 
buţii bine fundamentate într-o dezbatere parlamentară mai amplă. 


În plus, comisia de supraveghere trebuie să primească pe cale confidențială 
informaţii mai detaliate și mai sensibile decât cele care sunt prezentate între- 
gului parlament. Subiectele asupra cărora trebuie să primească informaţii de- 
taliate includ următoarele: 


e prioritățile naționale ale executivului în domeniul intelligence; 


e politicile, reglementările și acțiunile executivului în domeniul intelli- 
gence; 


e rapoartele anuale ale serviciilor de informaţii; 

e  evaluările făcute de servicii în privinţa securităţii și amenințărilor; 
e bugetele și rapoartele financiare anuale ale serviciilor; 

e rapoartele SAI asupra serviciilor; 


e activităţile și constatările organismelor specializate de supraveghere 
a serviciilor de informaţii (dacă există). 


Chestiunea crucială și dificilă este aceea de a determina cât de multe detalii și 
ce nivel de sensibilitate ar trebui să aibă informaţiile prezentate comisiei de 
supraveghere. Pe de o parte, membrii comisiei nu sunt instruiți în ceea ce pri- 
veşte păstrarea caracterului secret și, inevitabil, ei au loialităţi politice mixte, 
atât față de ţara lor, cât și față de partidul politic din care fac parte. Mai mult, 
există axioma potrivit căreia cu cât este mai mare numărul oamenilor care 
deţin o informaţie secretă, cu atât mai mică va fi probabilitatea ca ea să ră- 
mână secretă. Prin urmare, serviciile de informaţii sunt reticente în a dezvălui 
detalii sensibile privind operaţiunile, metodele și personalul lor. Pe de altă 
parte, comisia parlamentară trebuie să primească îndeajuns de multe 

informaţii detaliate pentru a-și desfășura supravegherea în mod corespunză- 
tor. Dacă sunt prea multe informaţii care nu parvin membrilor comisiei, supra- 
vegherea va fi superficială și nu va depista sau examina corespunzător o con- 
duită greșită, rezultatele slabe sau o utilizare defectuoasă a fondurilor. 


Chestiunea legată de numărul detaliilor şi nivelul de sensibilitate al informații- 
lor ce trebuie prezentate comisiei parlamentare de supraveghere se impune a 
fi abordată în cadrul legislaţiei, cât mai precis posibil, cu scopul de a minimiza 
posibilitatea apariţiei unor neînţelegeri și dispute între parlament și serviciile 
de informaţii și/sau ramura executivă. Modul în care asemenea reguli și linii di- 
rectoare sunt formulate în legislaţie diferă de la o ţară la alta (a se vedea mai 
multe exemple în Caseta 4). 


Caseta 4: Prevederi legislative referitoare la accesul la informaţii al comisi- 
ilor parlamentare de supraveghere 


În România, serviciile de informaţii sunt obligate să dea curs, într-o perioadă rezo- 
nabilă de timp, solicitărilor de informaţii primite din partea comisiei parlamentare 
de supraveghere în domeniu, cu excepţia cazului în care, procedând astfel, ar peri- 
clita operaţiunile în curs, identitatea agenţilor, metodele sau sursele. Comisiile par- 
lamentare pot face vizite neanunţate serviciilor și trebuie să li se acorde acces deplin 
la personal, date și facilităţi.” Prin contrast, în Marea Britanie, mandatul actual al 
comisiei parlamentare de supraveghere este limitat la „cheltuielile, administrarea și 
politicile” serviciilor de informaţii și de securitate, fiind implicit excluse operaţiunile 
din sfera de acţiune a comisiei și limitându-se, astfel, accesul ei la informaţii.” 


Legislaţia trebuie să specifice totodată mijloacele de soluţionare a disputelor 
privind accesul comisiei parlamentare la informaţii. În Africa de Sud, de pildă, 
legea în materie stabilește că disputele vor fi rezolvate de o comisie ad hoc din 
care fac parte ministrul pentru domeniul intelligence, șeful serviciului de 


aci oi Matei, „Romania's Transition to Democracy and the Role of the Press in 
Intelligence Reform” [,„Tranziţia României spre democraţie și rolul presei în reforma 
domeniului intelligence”], în Reforming Intelligence: Obstacles to Democratic Con- 
trol and Effectiveness, editori T. Bruneau și S. Boraz (Austin: University of Texas 
Press, 2007), p. 227. 

P. Gill, „Evaluating Intelligence Oversight Commitees: The UK Intelligence and 
Security Commitee and the “War on Terror” [„Evaluarea comisiilor de supraveghere 
a serviciilor de informaţii: Comisia britanică pentru informaţii și securitate și «Răz- 
boiul împotriva terorii»”], în Intelligence and National Security 22, no. 1 (februarie 
2007), pp. 14-37. 

informaţii, președintele comisiei parlamentare de supraveghere și inspectorul 
$ .. 14 
general pentru informații. 


Puterile comisiei parlamentare de supraveghere de a obţine informaţii din 
domeniul intelligence diferă de la o ţară la alta. În mod obişnuit, comisia tre- 
buie să primească rapoarte regulate de la membrul/ membrii executivului cu 
responsabilităţi în domeniu, de la serviciile de informaţii, SAI, judecătorul sau 
membrul din executiv responsabil pentru autorizarea operaţiunilor intruzive, 
precum și de la toate organismele specializate de supraveghere a serviciilor de 
informaţii. De asemenea, comisia trebuie să fie împuternicită să solicite un ra- 
port din partea oricăreia din entităţile amintite. În plus, ea poate avea 
competența de a efectua o anchetă, de a cita martori și de a inspecta incintele 
serviciilor de informaţii. 


5.2 INSPECTORII GENERALI PENTRU INFORMAȚII ȘI ALTE INSTITUȚII DE TIP 
OMBUDSMAN 


Caracterul secret care înconjoară serviciile de informaţii face ca o suprave- 
ghere eficace să întâmpine dificultăți substanţiale. În consecinţă, este nevoie 
de organisme de supraveghere a acestor servicii, care să dispună de 
competențe speciale și de expertiza unor specialiști. Un astfel de organism 
este un inspector general (IG) independent pentru informaţii.” Pentru a 
desfășura o supraveghere eficace într-un mediu secret, Inspectorul General 
(IG) trebuie să aibă următoarele atribute: 


e IG trebuie să fie un oficial independent, care să aibă siguranţa 
menţinerii în funcţia respectivă. 

e El/ea trebuie să aibă mandatul și competențele legale pentru a 
monitoriza respectarea de către servicii a constituției, legislației și a 
politicilor guvernului, precum și pentru a investiga reclamaţiile de 
conduită incorectă, ilegalitate și abuz de putere. 


e IG trebuie să raporteze nu numai ministrului cu responsabilităţi în do- 
meniu, ci și comisiei parlamentare de supraveghere a serviciilor de in- 
formaţii, iar, în cazul unor investigaţii majore, și parlamentului în an- 
samblul său. 


14 Africa de Sud, Intelligence Services Oversight Act [Lege privind supravegherea 
serviciilor de informaţii], Legea nr. 40 din 1994, Secţiunea 4(2)(b). 

'5 Trebuie făcută distincţia între un inspector general pentru informaţii, ca poziţie 
independentă cu statut propriu (precum în Australia, Noua Zeelandă și Africa de 
Sud) și poziţia din cadrul unei organizații de informaţii (precum Agenţia Centrală de 
Informații din SUA). 

e IG și stafful său trebuie să aibă un înalt nivel de expertiză și experiență 
în domeniul intelligence. 


În plus, legislaţia care reglementează un astfel de organism, trebuie să prevadă 
că inspectorului general și staffului său nu li se poate refuza accesul la 
informaţii, date sau incinte aflate sub controlul serviciilor de informaţii și că 
orice refuz al unui asemenea acces constituie o infracțiune. Acestea sunt 
cerințe esenţiale atunci când un organism de supraveghere independent inves- 
tighează operaţiuni și sisteme secrete. 


Comentariile precedente despre IG se aplică în egală măsură și altor instituţii 
de tip ombudsman, așa cum sunt comisarii pentru drepturile omului în țările în 
care nu există un inspector general pentru informaţii. Marele avantaj în utiliza- 
rea unui IG specializat constă în faptul că inspectorul general și stafful său dis- 
pun de expertiză în domeniul intelligence, ceea ce îi ajută atât să depisteze 
faptele reprobabile comise într-un mediu secret, cât şi să protejeze corespun- 
zător informaţiile clasificate la care au acces. 


La auditarea cheltuielilor, alocărilor bugetare, veniturilor (dacă există) și siste- 
melor financiare ale serviciilor de informaţii, SAI trebuie să aibă acces la toate 
informaţiile referitoare la operaţiunile și fondurile secrete ale serviciilor (pen- 
tru mai multe detalii, a se vedea Wills — Instrumentul 8). Prin urmare, SAI tre- 
buie să aibă o echipă de specialiști care au fost instruiți să gestioneze docu- 
mente clasificate și au primit certificatul de securitate. Ca alternativă, ar putea 
fi potrivit ca oficiul inspectorului general independent pentru informaţii să 
efectueze auditul financiar în cooperare cu SAI. 


5.3 PUTEREA JUDECĂTOREASCĂ 


Serviciile de informaţii și agenţiile de aplicare a legii încalcă dreptul la viaţă pri- 
vată atunci când desfășoară operaţiuni intruzive, precum interceptarea 
comunicaţiilor, percheziţiile și sechestrarea. În consecință, în majoritatea 
țărilor democratice, organismele guvernamentale trebuie să obțină o 
autorizaţie judiciară pentru a întreprinde astfel de operațiuni (pentru alte de- 
talii, a se vedea Hutton — Instrumentul 5). În funcţie de ţară, agenţiile pot apela 
la orice judecător în acest scop sau poate exista un judecător special desem- 
nat, care examinează toate cererile de interceptare. 


Informaţiile de care are nevoie un judecător sunt precizate, de regulă, în 
legislația privind interceptarea comunicaţiilor. Solicitantul trebuie să furnizeze 
suficiente fapte care să-l convingă pe judecător că interceptarea e un mijloc 
necesar și justificabil pentru culegerea de informaţii despre o activitate crimi- 
nală sau o ameninţare la adresa securităţii naţionale ori a siguranţei publice. S- 
ar putea ca legislaţia să considere interceptarea comunicaţiilor ca o metodă la 

care să se recurgă în ultimă instanţă, în care caz, solicitantul trebuie să îl con- 
vingă pe judecător şi de faptul că metodele neintruzive sunt inadecvate sau 
necorespunzătoare. 


Pe lângă chestiunea cererilor de interceptare, cazurile penale sau civile care 
privesc comunitatea de informaţii pot fi examinate în instanţă dacă, de exem- 
plu, un ofiţer de informaţii este acuzat de o infracțiune sau dacă un politician 
afirmă că în biroul său au fost instalate ilegal microfoane. S-ar putea ca execu- 
tivul să vrea ca unele sau toate cazurile de acest gen să fie audiate cu ușile în- 
chise. Democraţiile diferă în ceea ce privește modul în care este abordată 
această problemă. Chestiunea poate fi tranșată cu ajutorul legislaţiei sau poate 
fi lăsată la discreţia judecătorului care prezidează (Caseta 5). 


Caseta 5: Gestionarea informaţiilor sensibile în cadrul procedurilor din 
instanță 


Într-un caz examinat de Curtea Constituţională din Africa de Sud în 2008, un grup de 
ziare a cerut un ordin pentru a obliga la dezvăluirea publică a unor porţiuni 
restricționate din înregistrarea procedurilor judiciare care au implicat Agenţia 
Naţională de Informaţii (NIA). Grupul și-a întemeiat cererea pe dreptul la o justiţie 
transparentă. Ministrul pentru informaţii s-a opus dezvăluirii, invocând raţiuni de 
securitate naţională. Curtea a decis dezvăluirea unei părți a materialului, conside- 
rând că nu există nici un temei valid de natura securităţii naţionale, care să împie- 
dice dezvăluirea, însă a apreciat că celelalte informaţii — privind relaţiile cu serviciile 
străine de informaţii, ierarhia de comandă în cadrul NIA și identitatea agenţilor 
NIA — trebuie să rămână restricționate. În opinia unei minorităţi s-a considerat că 
dezvăluirea întregului material, cu excepția numelui anumitor agenţi, era în interesul 
public." 


5.4 CREŞTEREA RĂSPUNDERII ORGANISMELOR DE SUPRAVEGHERE 


Țările democratice pot avea o supraveghere parlamentară sau independentă 
relativ puternică a serviciilor de informaţii și, totuși, este posibil ca răspunde- 
rea organismelor de supraveghere faţă de populaţie să nu fie adecvată. Orga- 
nismele de supraveghere sunt ele însele prea secretoase. Ceea ce subminează 
încrederea publică atât în aceste organisme, cât și în serviciile de informații. Le 
revine, deci, organismelor de supraveghere sarcina să prezinte parlamentului 
rapoarte elocvente și să publice pe website-ul lor propriile rapoarte, precum și 


ci Independent Newspapers (Pty) Ltd vs Minister for Intelligence Services [Independent 
Newspapers (Pty) Ltd versus ministrul pentru serviciile de informaţii] CCT 38/07 
[2008] ZACC 6 (Africa de Sud). 

rapoarte ale serviciilor de informaţii. Un bun exemplu pentru o astfel de 
practică este Comisia de Verificare a Serviciilor de Informaţii și de Securitate 
din Olanda, care publică anual un raport cuprinzător asupra monitorizării și 
investigaţiilor pe care le-a efectuat.” 


5.5 MINIMIZAREA RISCULUI DE DEZVĂLUIRE A INFORMAȚIILOR CLASIFICATE 


După cum s-a arătat mai înainte, serviciile de informații sunt uneori reticente 
în ceea ce privește dezvăluirea informaţiilor sensibile către comisiile parlamen- 
tare de supraveghere, deoarece membrii celor din urmă sunt politicieni și, de 
obicei, nu au instruirea necesară în materie de disciplină și practici de prote- 
jare a informaţiilor clasificate. Ca urmare, există riscul de dezvăluire, deliberată 
sau involuntară, a unor informaţii sensibile. Pentru minimizarea unui aseme- 
nea risc, pot fi luate următoarele măsuri: 
e Legislaţia privind protecţia informaţiilor trebuie să stipuleze că dezvă- 
luirea neautorizată a unor informaţii clasificate constituie o 
infracţiune. 


e Membrii comisiilor parlamentare de supraveghere trebuie să fie 

supuși verificării de către un serviciu de informaţii înainte de numirea 
A . +. 18 
lor în astfel de comisii. 

e Comisiile trebuie să fie împuternicite prin lege să ţină şedinţe cu ușile 
închise. 

e Experții din domeniul intelligence trebuie să se asigure că birourile 
comisiilor de supraveghere, computerele, telefoanele și sistemele de 
evidenţă sunt protejate împotriva urmăririi. 

e Experții din domeniul intelligence trebuie să asigure formarea şi 
instruirea membrilor şi staffului comisiilor. 

e Comisiile și serviciile de informaţii trebuie să convină asupra regulilor 
şi procedurilor referitoare la primirea, deținerea, utilizarea și distru- 
gerea informaţiilor clasificate. 


Măsurile menționate mai sus sunt relevante, în întregime sau parțial, și pentru 
alte organisme specializate de supraveghere. Totuși, dat fiind că aceste orga- 


17 Rapoartele anuale ale acestei comisii pot fi consultate la http://www.ctivd.nl/. 

18 Pentru mai multe informaţii privind verificarea membrilor comisiilor parlamentare 
de supraveghere, a se vedea H. Born și |. Leigh, Making Intelligence Accountable: 
Legal Standards and Best Practice for Oversight of Intelligence Agencies [Responsa- 
bilizarea în domeniul intelligence: standarde legale și cele mai bune practici pentru 
supravegherea agențiilor de informaţii] (Geneva: DCAF, Universitatea din Durham și 
Parlamentul Norvegiei, 2005), pp. 88—90. 

nisme sunt formate din profesioniști, în contrast cu politicienii, e posibil ca ris- 
cul dezvăluirii unor informaţii clasificate să fie mai mic. 


6. 


RECOMANDĂRI 


Transparenţa și accesul la informaţiile deţinute de stat sunt condiţii nece- 
sare pentru guvernanţa democratică, protecția drepturilor omului și pre- 
venirea abuzului de putere. Prin urmare, secretizarea ar trebui să consti- 
tuie o excepţie. În ceea ce privește comunitatea de informaţii, secretizarea 
trebuie motivată printr-un prejudiciu precizat şi semnificativ care ar putea 
să se producă în urma dezvăluirii de informaţii. Ea ar trebui limitată la 
acele aspecte a căror dezvăluire ar periclita în mod serios viaţa unor per- 
soane, serviciile de informaţii, statul sau ţara în ansamblul ei. Prejudiciul 
cauzat de dezvăluire ar trebui pus în balanţă cu interesul public ce obligă la 
dezvăluire. 


Responsabilitatea pentru elaborarea legislaţiei referitoare la protecţia 
informaţiilor și accesul la informaţii trebuie să revină departamentului de 
justiţie sau pentru probleme constituţionale, și nu serviciilor de informații. 
Prin strădania lui, parlamentul trebuie să se asigure că legislaţia este com- 
patibilă cu normele democratice. 


Legislaţia trebuie să sublinieze că transparenţa și accesul la informaţii sunt 
principii fundamentale ale democraţiei, iar secretizarea informaţiilor tre- 
buie utilizată cu moderație. Criteriile de clasificare trebuie să indice un ni- 
vel îndeajuns de ridicat al prejudiciului și certitudinea că nedivulgarea este 
garantată. Legislaţia trebuie să permită unei persoane acuzate de dezvălui- 
rea ilegală a unor informaţii clasificate să-și întemeieze apărarea pe moti- 
vul rațiunilor de interes public. Executivul trebuie să fie obligat să promo- 
veze și să faciliteze accesul public la informaţiile deţinute de stat, inclusiv la 
cele referitoare la serviciile de informaţii. 


Parlamentul trebuie informat cu privire la: priorităţile din domeniul 
intelligence; politicile, reglementările și acțiunile în materie ale executivu- 
lui; evaluările, bugetele și rapoartele financiare din domeniul intelligence; 
rapoartele SAI cu privire la serviciile de informaţii; activităţile și constată- 
rile organismelor specializate de supraveghere a respectivelor servicii; și 
orice investigații asupra conduitei serviciilor de informaţii. Comisia parla- 
mentară de supraveghere a serviciilor de informaţii trebuie să primească în 
mod confidenţial informaţii mai detaliate și mai sensibile cu privire la sub- 
iectele de mai sus. Informaţiile trebuie să fie suficiente comisiei pentru a-și 
îndeplini într-o manieră corespunzătoare funcţiile de supraveghere. Detali- 
ile în acest sens trebuie specificate în legislaţie. 

Legislaţia referitoare la inspectorul general pentru informaţii și/sau la orga- 
nismul specializat de supraveghere a serviciilor de informaţii trebuie să 
prevadă că nu se poate refuza accesul entității și al staffului său la 
informaţii, date sau incinte aflate sub controlul serviciilor de informaţii și 
că orice refuz de acest fel constituie o infracţiune. 


În cazurile penale sau civile care implică serviciile de informaţii, decizia de 


a examina cazurile respective parțial sau integral cu ușile închise trebuie 
luată de judecătorul care prezidează. 


Organismele de supraveghere trebuie să prezinte parlamentului rapoarte 
și să publice pe website-ul lor propriile rapoarte, precum și rapoarte ale 
serviciilor de informaţii. 


Pot fi luate măsuri pentru reducerea riscului ca membrii comisiei parla- 
mentare de supraveghere a serviciilor de informaţii să divulge, deliberat 
sau involuntar, informaţii clasificate: membrii săi pot fi verificaţi de un ser- 
viciu de informaţii; ei pot fi instruiți în vederea protejării informaţiilor clasi- 
ficate; iar birourile, computerele, telefoanele și sistemele de evidenţă pot 
fi protejate împotriva urmăririi. 


INSTRUMENTUL 4 


Efectuarea supravegherii 


Monica den Boer 


4 


Efectuarea supravegherii 
Monica den Boer 


1. INTRODUCERE 


În noile democraţii, supravegherea eficace a comunităţii de informaţii este 
crucială din cauza tensiunii inerente care există între munca în domeniul 
intelligence și anumite valori democratice, cum sunt deschiderea și 
transparenţa. Dacă serviciile naţionale de informaţii trebuie să fie puse sub un 
control extern civil, atunci civilii trebuie să acumuleze cunoştinţe despre 
munca de informaţii. Altminteri, această activitate va continua să fie monopo- 
lizată de profesioniștii serviciului. De asemenea, trebuie să se dezvolte o nouă 
cultură politică în măsură să prevină abuzurile, continuând, în acelaşi timp, să 
susţină rolul legitim al serviciilor de informaţii într-o societate democratică. 


Acest instrument explică modul în care organismele de supraveghere investi- 
ghează serviciile de informaţii. El analizează cea mai amplă gamă posibil de ti- 
puri de supraveghere, pornind de la investigaţiile ad hoc și mergând până la 
anchetele pe termen lung. În plus, sunt analizate acele situaţii în care mai 
multe organisme permanente au responsabilităţi de supraveghere, precum și 
situaţiile în care nu există niciun organism permanent, ceea ce impune crearea 
unui organism temporar. 


Mai mult, se intenționează ca acest instrument să servească drept ghid practic 
pentru modul în care se efectuează supravegherea serviciilor de informaţii. 
Dat fiind că organismele de supraveghere din diferite ţări se confruntă cu 
multe provocări similare, înţelegerea metodologiei de bază poate ajuta orga- 
nismele de profil nou create să evite capcanele și să-și maximizeze eficacita- 
tea. 

2. MOTIVE PENTRU EFECTUAREA SUPRAVEGHERII SERVICIILOR 
DE INFORMAŢII 


Responsabilitatea în domeniul intelligence are mai multe niveluri. Unele se re- 
feră la controlul serviciilor de informaţii practicat pe plan intern de oficialii din 
cadrul acestora, iar pe plan extern, de membri ai executivului. Altele se referă 
la supravegherea exercitată de parlament, de puterea judecătorească și de or- 
ganismele specializate de supraveghere (a se vedea Born și Geisler Mesevage — 
Instrumentul 1). Scopul fundamental al supravegherii serviciilor de informaţii 
este acela de a descuraja o activitate necorespunzătoare din partea serviciilor 
naționale de informaţii. Prin opoziţie cu controlul, care se referă la conducerea 
directă a serviciului, supravegherea include monitorizarea, evaluarea, exami- 
narea și verificarea. Prin promovarea deschiderii și transparenţei, organismele 
de supraveghere pot restrânge tendinţele abuzive din cadrul unui serviciu și 
pot oferi membrilor parlamentului și executivului (și altor entităţi care exercită 
responsabilități de control) informaţii utile și expertiză. 


2.1 ÎNCĂLCAREA DREPTURILOR OMULUI 


Posibila încălcare a drepturilor omului de către serviciile de informaţii consti- 
tuie întotdeauna un motiv de îngrijorare publică. În deceniile '60-70, de 
exemplu, agenţiile guvernamentale din SUA au autorizat operaţiuni de 
intelligence sub acoperire, cu caracter agresiv, care s-au îndreptat împotriva 
drepturilor civile și mișcărilor antirăzboinice. Mai recent, serviciile naţionale de 
informaţii, în cadrul cooperării pentru combaterea terorismului, au folosit 
practici precum extrădarea extraordinară, funcţionarea centrelor secrete de 
detenţie și utilizarea de informaţii obţinute prin tortură. Aceste practici care 
ameninţă fățiș drepturile omului sunt, toate, subiecte adecvate pentru supra- 
veghere. 


Activităţile necorespunzătoare și/sau ilegale sunt deseori aduse în atenţia or- 
ganismelor de supraveghere de către mass-media, în special de jurnaliștii de 
investigaţii, care acţionează pe baza indiciilor primite de la organizaţii negu- 
vernamentale cum sunt Human Rights Watch și Amnesty International. Con- 
form spuselor Marinei Caparini, 


Mass-media constituie o reţea care conectează indivizi și grupuri cu guvernul și 
care are un rol esenţial în transmiterea informaţiilor despre schimbările la nive- 
lul opiniei publice şi al preferințelor politice ... Populaţia poate fi informată în 
primul rând prin intermediul unei prese libere, iar guvernul poate fi tras la răs- 

pundere prin intermediul amenințării cu examinarea publică a deciziilor și 
îi . r P SA 1 
acțiunilor sale, precum și a abuzurilor de putere săvârșite. 


2.2 ÎNTREBĂRI PARLAMENTARE 


Membrii parlamentelor naţionale, chiar cei care nu fac parte din comisiile de 
supraveghere, pot pune întrebări despre activitățile serviciilor de informații. 
Acestea pot varia de la întrebări generale despre nivelul amenințărilor și 
priorităţile serviciilor, până la întrebări precise despre metodele folosite în 
operaţiunile sub acoperire și interacţiunile cu anumite grupuri. Uneori, între- 
bările pot identifica un vid în legislaţie, ce apare atunci când e iniţiată o nouă 
operaţiune pentru care nu există încă un mecanism de supraveghere. De pildă, 
în 2003, parlamentarii olandezi au pus întrebări despre modul de culegere a 
informaţiilor privind alegaţiile despre armele de distrugere în masă deţinute 
de fostul guvern al lui Saddam Hussein în Irak.” Aceste întrebări au dus la 
înființarea în Olanda a Comisiei de anchetă referitoare la Irak. 


3. MANDATE DE SUPRAVEGHERE 


Serviciile de informaţii trebuie să se conformeze legilor, directivelor, manda- 
telor și politicilor guvernelor pe care le servesc.“ În mod asemănător, organis- 
mele de supraveghere a serviciilor de informaţii trebuie să respecte legile sau 
mandatele prin care sunt stabilite, dar și limitate, competentele lor de investi- 
gare. Mandatele de supraveghere sunt redactate, de obicei, în forma cea mai 
neutră posibil, în ideea de a evita controversele politice. Ceea ce este deosebit 
de important atunci când organismul de supraveghere e temporar, ca în cazul 
anchetării pe baze ad hoc a unui anumit incident. Totuși, mandatele trebuie să 
fie precise, clare și proporţionale cu puterile, metodele și resursele pe care le 
are/au serviciul/serviciile de supravegheat. 


Mandatele organismelor de supraveghere pot fi complementare sau se pot 
suprapune. Ultima variantă e de preferat, deoarece un singur mecanism de 
supraveghere e considerat, în general, insuficient. Din acest motiv, în Italia, sis- 
temul de supraveghere a serviciilor de informaţii a fost de curând extins de la 
o simplă supraveghere ex post, efectuată de Curtea Constituţională, și a inclus 


Marina Caparini, “Controlling and Overseeing Intelligence Services in Democratic 
States” [„Controlul și supravegherea serviciilor de informaţii în statele democra- 
tice”], în Democratic Control of Intelligence Services:Containing Rogue Elephants, 
editori: Hans Born și Marina Caparini (Aldershot, UK: Ashgate, 2007), p. 12. 

Comisia pentru afaceri externe, 26 septembrie 2003, 03-BuZa-61. 

În interesul legitimităţii sociale, serviciile de informaţii trebuie să acţioneze și în con- 
formitate cu interesul public. Și anume, trebuie să se abţină de la a invada fără te- 
mei viaţa privată a cetăţenilor, într-o manieră disproporţionată și/sau ilegală. 

două noi mecanisme: un organism administrativ intern (Biroul Inspectorului 
General) și un mecanism politic extern (Comisia parlamentară pentru securita- 
tea Republicii — COPASIR).” În ceea ce privește Serviciul Canadian pentru 
Informaţii de Securitate (CSIS) există patru mecanisme de supraveghere care 
se suprapun: un Inspector General, care monitorizează conformitatea activită- 
ţilor CSIS cu politicile operaţionale; o Comisie de Verificare a Informaţiilor de 
Securitate (SIRC), care verifică activitățile CSIS și investighează reclamaţiile îm- 
potriva serviciului (a se vedea Farson — Instrumentul 2); Curtea Federală a Ca- 
nadei, care e singurul organism autorizat să permită utilizarea măsurilor speci- 
ale de investigare; și raportarea publică sub forma Declarației anuale a minis- 
trului pentru siguranţa publică cu privire la securitatea naţională şi Raportul 
public al CSIS.S 


Mandatul unei comisii parlamentare de supraveghere, precum COPASIR, tre- 
buie să acopere întreaga comunitate naţională de informaţii, inclusiv depar- 
tamentele și oficialii care o sprijină.” Mandatul trebuie să confere comisiei în- 
treaga autoritate de care are nevoie pentru a monitoriza legalitatea, eficacita- 
tea și eficienţa serviciilor de informaţii, precum și practicile lor de bugetare și 
de evidenţă contabilă, respectarea standardelor în materia drepturilor omului 
și alte aspecte legate de politici/administrare. Dacă nu reușește să îndepli- 
nească aceste obiective, mandatul comisiei trebuie revizuit. De exemplu, 
atunci când, într-o anchetă ad hoc din Australia, s-a constatat că Organizaţia de 
Imagistică și Informaţii Geospaţiale pentru Apărare (DIGO) nu avea un grad de 
răspundere îndeajuns de mare, din cauza unui mandat de supraveghere limi- 
tat, ancheta a recomandat ca mandatul comisiei parlamentare de suprave- 
ghere cu atribuţii în domeniu să fie extins pentru a include toate serviciile de 
informaţii din Australia. Ancheta a mai recomandat ca mandatul Inspectorului 


Tommaso F. Giupponi și Federico Fabbrini, „Intelligence agencies and the State se- 
cret privilege: the Italian Experience” [„Agenţiile de informaţii și privilegiul secretului 
de stat: experienţa italiană”], în International Constitutional Law Journal 4, no. 3 
(toamna anului 2010), pp.443-466 (disponibil la http://www.international 
constitutionallaw.net/download/53c4319b67f44d52a392c655f17245a3/Giupponi_ 
Fabbrini.pdf). 

Măsurile speciale de investigare includ interceptarea comunicaţiilor, coordonarea 
informatorilor și a persoanelor infiltrate și construirea aparenţelor. 

Website-ul Serviciului Canadian pentru Informaţii de Securitate, „Accountability and 
Review” [„Responsabilitate și verificare”] (disponibil la http://www.csis-scrs.gc.ca/ 
bts/ccntblt-eng.asp). 

În general, se recomandă ca întreaga comunitate de informaţii a unei naţiuni să fie 
supusă supravegherii efectuate de cel puţin o comisie parlamentară. 

General pentru Informaţii și Securitate să fie extins pentru a include monitori- 
zarea DIGO (a se vedea Born și Geisler Mesevage — Instrumentul ÎI 


3.1 TIPURI DE MANDATE 


Mandatele pot fi ample sau restrânse. De pildă, mandatul unui organism de 
supraveghere poate fi pur și simplu acela de a verifica legalitatea activităților 
unui singur serviciu de informaţii. Un alt organism poate fi însărcinat să verifice 
eficacitatea mai multor agenţii, inclusiv performanţele cadrelor de conducere 
și derularea procesului bugetar. Mandatele mai ample contribuie, în general, la 
evitarea unei supravegheri fragmentate sau imperfecte din alte puncte de ve- 
dere. 


Uneori, mandatele de supraveghere includ competenţe care se extind dincolo 
de ceea ce este strict necesar pentru realizarea monitorizării. De exemplu, pot 
include puterea de a aresta și de a plasa în detenţie preventivă, precum și de a 
utiliza forţa letală. De asemenea, pot include controlul transferului de 
informaţii către servicii străine și aprobarea numirilor făcute de executiv în 
funcţiile cele mai înalte din domeniul intelligence.* 


În ceea ce privește activităţile sub acoperire, în special acolo unde sunt utili- 
zate măsuri de investigare pentru culegerea datelor cu caracter personal, 
mandatele includ uneori puteri preventive sau proactive. De pildă, în Belgia, 
„Legea privind informaţiile speciale” autorizează Comisia Permanentă pentru 
Verificarea Agenţiilor de Informaţii (Comisia | — un organism specializat de su- 
praveghere) să dea un aviz serviciilor de informaţii în privinţa utilizării măsuri- 
lor speciale de investigare. Dacă avizul este negativ, serviciile nu îl pot con- 
testa. Mai mult, dacă pe parcursul monitorizării modului de utilizare a măsuri- 
lor speciale de investigare, Comisia permanentă identifică practici ilegale, ea le 
poate suspenda.” 


Website-ul Departamentului australian al Primului ministru și al Cabinetului: Report 
of the Inquiry into Australian Intelligence Agencies, Chapter 4 [Raportul anchetei cu 
privire la agenţiile australiene de informatii, Capitolul 4] (disponibil la 
www.dpmc.gov.au/publications/intelligence_inquiry/chapter4/oversight.htm). 

Hans Born, „Towards Effective Democratic Oversight of Intelligence Services: 
Lessons Learned from Comparing National Practice” [„Către o supraveghere demo- 
cratică efectivă a serviciilor de informații: lecții învăţate din compararea practicilor 
naționale”], în Connections: Quarterly Journal 3, no. 4 (decembrie 2004), p. 6 (dis- 
ponibil la http://www.pfpconsortium.org/file/1645/view). 

Guy Rapaille, „Le Comité permanent R dans un rôle d'organe juridictionnel: Le 
nouveau rôle du Comité belge dans le cadre du contrôle des methodes particulières 
de recueil de données” [„Comitetul permanent R în rolul unui organ jurisdicțional: 
noul rol al Comitetului belgian în cadrul controlului asupra metodelor speciale de 

Mandatele de supraveghere pot include și verificări de natură bugetară. De 
exemplu, în Marea Britanie, auditul contabilităţii serviciului de informaţii este 
efectuat de Oficiul Naţional de Audit, iar Comisia parlamentară pentru 
informaţii și securitate examinează și ea același subiect, căci, în raportul ei 
anual, face publice unele detalii privind finanţarea şi cheltuielile serviciului.” 
Într-o manieră similară, în Africa de Sud, Comisia mixtă pentru informaţii exa- 
minează managementul financiar al serviciilor naţionale de informaţii; 12 în 
același timp, în Polonia, comisia parlamentară de supraveghere verifică proiec- 
tele de buget din domeniul intelligence și monitorizează implementarea lor. 
Unele state merg atât de departe, încât includ controlul bugetar în mandatele 
organismelor lor de supraveghere. De pildă, Comisia bicamerală pentru supra- 
vegherea organismelor și activităților de informaţii din Argentina și comisiile 
pentru informaţii din Congresul SUA dispun de această competenţă. 


3.2 SCHIMBĂRI ÎN MANDATE 


Mandatele organismelor de supraveghere a serviciilor de informaţii nu trebuie 
să fie fixe. De pildă, atunci când mandatul unui serviciu de informaţii se ex- 
tinde, mandatul organismului care îi supraveghează activitățile trebuie să fie, 
de asemenea, revizuit.” 


Evenimentele strategice cu repercusiuni politice semnificative pot, de aseme- 
nea, să producă schimbări în mandatele organismelor de supraveghere a servi- 
ciilor de informații, în special atunci când respectivele evenimente implică 


culegere a datelor”] (expunere la cea de-a 6-a Conferință a comisiilor parlamentare 
pentru supravegherea serviciilor de informaţii și securitate din statele membre ale 
Uniunii Europene, Bruxelles, 30 septembrie — 1 octombrie 2010) (disponibil la 
http://www.parlement-eu2010.be/pdf/30sep-1okt-Thema0-Guy-Rapaille.pdf). 

De exemplu, a se vedea Marea Britanie, Comisia pentru informații și securitate, 
Annual Report 2010-2011, Cm 8114 (2011) [Raport anual 2010-2011, Cm 8114 
(2011)] (disponibil la http://www.cabinetoffice.gov.uk/sites/default/files/resources/ 
isc-annualreport1011.pdf). 

Sandy Africa, „The South African Intelligence Services: A Historical Perspective” 
[„Serviciile de informaţii din Africa de Sud: o perspectivă istorică”], în Changing 
Intelligence Dynamics in Africa, editori: S. Africa și J. Kwadjo (Birmingham, UK: Glo- 
bal Facilitation Network for Security Sector Reform/African Security Network, 2009), 
pp. 61-94. 

Pentru o discuţie asupra acestui punct, a se vedea Paul Robinson, Eyes on the Spies: 
Reforming Intelligence Oversight in Canada [Cu ochii pe spioni: reforma supraveghe- 
rii serviciilor de informaţii în Canada], Centre for International Policy Studies (CIPS) 
Document orientativ nr. 1 (Ottawa: CIPS, University of Ottawa, noiembrie 2008) 
(disponibil la  http://www.sciencessociales.uottawa.ca/cepi-cips/eng/documents/ 
CIPS_PolicyBrief_Robinson_Nov2008.pdf). 

eșecuri ale acestor servicii. De exemplu, eșecul comunităţii de informaţii din 
SUA în detectarea și prevenirea atacurilor din 11 septembrie 2001 au dus la 
reconsiderarea mecanismelor de comunicare a informaţiilor. Schimbările 
aduse acestor mecanisme au avut un impact asupra muncii organismelor de 
supraveghere, impunând și o schimbare în mandatele lor. 


Alteori, organismele de supraveghere, pe parcursul activităţii lor, identifică ele 
însele modificări pe care este nevoie să le facă în propriile mandate. Din acest 
motiv, unele organisme de supraveghere efectuează în mod regulat examinări 
de ordin strategic, pentru a identifica și recomanda asemenea schimbări. Ast- 
fel, organismele de supraveghere pot transforma deficienţele în recomandări 
constructive, pozitive, în scopul perfecționării activității din sectorul 
intelligence. 


4. COMPETENŢE DE SUPRAVEGHERE 


Competenţele conferite organismelor de supraveghere variază foarte mult. 
Cele descrise mai jos fac parte dintre cele mai obișnuite. Însă lista nu e com- 
pletă. De exemplu, unele mandate includ puterea de sesizare, care autorizează 
un organism de supraveghere să sesizeze o conduită incorectă unui organism 
intern (așa cum e un inspector general) în vederea aplicării unor măsuri disci- 
plinare, sau unui organism extern în vederea declanșării urmăririi penale. 
Competența de denunţare dă organismelor de supraveghere puterea de a in- 
forma cea mai înaltă autoritate a statului respectiv, așa cum este Procurorul 
General din SUA, despre situații de nerespectare a legii, erori de judecată sau 
încălcări ale legii; este o competenţă ce depășește cu mult sesizarea unui in- 
spector general. 


4.1 DREPTUL LA INFORMAȚIE 


Dreptul la informaţie, care dă organismelor de supraveghere acces la 
informaţii, poate fi pasiv sau activ. Un organism de supraveghere cu drept la 
informaţie pasiv poate primi informaţii despre activităţile din domeniul 
intelligence sub forma unui document și prin intermediul unor briefinguri. În 
mod ideal, aceste briefinguri au loc în mod curent şi sunt cuprinzătoare; însă, 
în funcţie de legile aplicabile, ele nu pot include informaţii cu grad mare de 
sensibilitate, așa cum sunt chestiunile bugetare și operațiunile sub acoperire. 


Organismele de supraveghere care dispun numai de drept la informaţie pasiv 
sunt dependente în totalitate de agenţiile pe care le supraveghează în privința 
anvergurii și preciziei informaţiilor pe care le primesc. Din acest motiv, e de 
preferat ca organismele de supraveghere să dispună atât de dreptul la 
informaţie pasiv, cât și de cel activ. Organismele de supraveghere cu drept la 

informaţie activ sunt împuternicite să caute informaţiile de care au nevoie — 
de exemplu, obligând oficialii să le furnizeze informaţii sau efectuând vizite 
neanunţate în incinta serviciului în cauză. 


Deși organismele de supraveghere ar trebui să aibă acces nelimitat la toate 
informaţiile care le sunt necesare pentru a-şi îndeplini îndatoririle, nu se în- 
tâmplă întotdeauna astfel. De pildă, accesul la informaţii clasificate îl au majo- 
ritatea organismelor de supraveghere, dar nu toate. Pe de altă parte, unele 
restricţii pot fi impuse din prudenţă, aşa cum sunt cele care protejează identi- 
tatea surselor. Astfel de restricţii se aplică, de exemplu, pentru accesul la 
informaţii al Comisiei parlamentare mixte permanente pentru informaţii din 
Africa de Sud. În Argentina, Canada și SUA, anumite organisme de suprave- 
ghere au acces nelimitat la informaţii. 


4.2 COMPETENŢE DE INVESTIGARE 


Pe lângă simpla capacitate de a examina informaţiile ce le-au fost furnizate, 
organismele de supraveghere a serviciilor de informaţii au nevoie de puterea 
de a iniţia investigaţii. Comisia olandeză de Verificare a Serviciilor de Informaţii 
și de Securitate (CTIVD), de pildă, are puterea de a iniția investigaţii pe baza 
reclamaţiilor pe care le primește împotriva serviciilor de informaţii. Mandatele 
altor organisme de supraveghere le autorizează să iniţieze investigaţii din pro- 
prie iniţiativă, fără a se baza pe o reclamaţie. Puterile specifice de investigare 
cuprind autoritatea de a cere oficialilor și/sau a-i obliga să se prezinte în fața 
organismului respectiv de supraveghere pentru a răspunde la întrebări. 


4.3 COMPETENŢE DE APROBARE 


Unele mandate dau organismelor de supraveghere dreptul de a aproba sau de 
a autoriza programe strategice în domeniul intelligence, bugetul serviciilor 
și/sau numirile la cel mai înalt nivel. Organismele de supraveghere care deţin 
una sau mai multe dintre aceste competenţe de aprobare le pot folosi pentru 
a exercita o influență semnificativă asupra serviciilor pe care le supraveghează, 
îndeosebi în ceea ce priveşte stabilirea priorităţilor în activitatea de 
intelligence. De exemplu, „puterea portmoneului,” exercitată de comisiile pen- 
tru informaţii din Congresul SUA, este considerată un instrument puternic de 
supraveghere și control, deoarece permite comisiilor să indice prioritățile în 
materie de intelligence și politici prin intermediul alocărilor bugetare. 


5. METODE DE SUPRAVEGHERE 


Pe lângă precizarea atribuțiilor, mandatul unui organism de supraveghere tre- 
buie să definească metodele pe care acesta le poate utiliza în desfășurarea 

unei investigaţii. Cel mai frecvent folosite sunt inspecţiile, audierile și analiza 
documentelor. Alte metode includ interviurile, declaraţiile martorilor și accesul 
direct la baze de date (ultima dintre ele fiind considerată de oficialii belgieni și 
olandezi ca o metodă-cheie de supraveghere). Toate metodele sunt utilizate în 
mod individual, în tandem şi secvențial, pentru atingerea scopurilor suprave- 
gherii. 


5.1 INSPECȚIILE 


Unele organisme de supraveghere efectuează inspecții regulate în incintele 
serviciilor de informaţii pe care le supraveghează. Aceste vizite pot avea loc 
anual, trimestrial sau chiar lunar. În majoritatea cazurilor, organismele de su- 
praveghere aduc la cunoștința serviciilor de informaţii vizitele pe care urmează 
să le facă, însă multe dintre ele sunt autorizate să facă inspecții neanunţate. În 
timpul vizitelor, membrii organismului de supraveghere pot intervieva 
angajaţii sau pot examina bazele de date computerizate folosind tehnici pre- 
cum sondajele aleatorii. În Norvegia, comisia parlamentară de supraveghere a 
serviciilor de informaţii (cunoscută drept Comisia EOS) efectuează mai multe 
inspecții în fiecare an; în Olanda, CTIVD are un mandat similar. În Noua 
Zeelandă, Inspectorul General pentru Informaţii și Securitate are autoritatea 
de a intra în incinta serviciilor, dar numai dacă directorul serviciului în cauză a 
fost notificat în prealabil." 


5.2 AUDIERI 


Audierile sunt o modalitate obișnuită prin care organismele de supraveghere 
obțin informaţii din partea oficialilor din serviciile de informaţii, a experţilor 
independenţi și a altor respondenţi. Cu toate că sunt laborioase și sensibile, 
audierile pot fi esenţiale în reconstituirea unei situaţii despre care înregistrările 
documentare nu oferă suficiente date sau care a fost tăinuită. Audierile pot 
contribui și la stabilirea responsabilităţilor politice și/ori executive pentru deci- 
zii luate și/sau implementate de serviciile de informaţii și alţi oficiali. Ancheta 
în curs din Marea Britanie asupra implicării naţionale în războiul din Irak, pre- 
zidată de Sir John Chilcot, a inclus numeroase audieri, toate fiind difuzate în 
timp real.” Comisia olandeză de anchetă referitoare la Irak a organizat audieri 
asemănătoare, care, însă, nu au fost publice. 


14 Comisia de anchetă privind acţiunile oficialilor canadieni în cazul Maher Arar, A New 
Review Mechanism for the RCMP's National Security Activities [Un nou mecanism de 
verificare a activităţilor RCMP legate de securitatea națională] (2006), p. 351 (dis- 
ponibil la http://www.sirc-csars.gc.ca/pdfs/cm_arar_rcmpgrc-eng.pdf). 

'5 Website-ul Anchetei Irak, „About the Inquiry” [„Despre anchetă”] (disponibil la 
http://www.iraginquiry.org.uk/about.aspx). 

5.3 ANALIZA DOCUMENTELOR 


Organismele de supraveghere verifică cu regularitate rapoartele clasificate și 
neclasificate, precum și alte documente prezentate de serviciile de informații. 
Aceste documente furnizează deseori informaţii utile și pot răspunde unor în- 
trebări; în același timp, însă, ele pot ridica alte întrebări legate de munca servi- 
ciilor de informaţii, cărora trebuie să li se răspundă pe alte căi. 


Analiza documentelor nu trebuie limitată la materialele prezentate de servici- 
ile de informaţii. Comisia olandeză de anchetă referitoare la Irak, de exemplu, 
a creat un website public pentru a solicita alte documente care ar putea fi 
utile. 


6. PROGRAMAREA SUPRAVEGHERII 


Supravegherea poate avea loc înainte de luarea unei decizii în privinţa unei 
operațiuni sau politici, în timpul implementării sau după implementare. Pro- 
gramarea supravegherii depinde de mandatul organismului de supraveghere (a 
se vedea Born și Geisler Mesevage — Instrumentul 1). 


6.1 SUPRAVEGHEREA EX POST 


Cea mai comună formă de supraveghere este supravegherea ex post. Rațiunea 
fundamentală este aceea că organismele de supraveghere trebuie să verifice 
deciziile de management ale serviciilor de informaţii, dar să nu interfereze cu 
ele." Supravegherea ex post nu exclude, în mod necesar, încunoștinţarea orga- 
nismelor de supraveghere în privința operaţiunilor planificate sau în curs de 
realizare, dar ea pune un accent puternic pe abordarea retrospectivă a eveni- 
mentelor, examinându-se doar evenimentele care deja s-au petrecut. 


6.2 SUPRAVEGHEREA EX ANTE 


Unele organisme de supraveghere au mandatul de a efectua supravegherea ex 
ante. Aceasta e privită ca un mijloc de a întări autoritatea sistemului de supra- 
veghere. Ea implică inspecția și/sau aprobarea activităţilor de intelligence îna- 
inte de a fi inițiate. Se poate vorbi și despre un „mandat proactiv,” care e defi- 
nit ca „un mandat care permite organismului de supraveghere să interzică sau 


1€ pentru o discuție privind sistemul norvegian de supraveghere a serviciilor de 
informaţii, care are această abordare, a se vedea Trygve Harvold, „Norwegian 
Parliamentary Oversight: an „effective remedy'?” [„Supravegherea parlamentară din 
Norvegia: un «remediu efectiv»?”] (expunere la cea de-a 6-a Conferinţă a comisiilor 
parlamentare pentru supravegherea serviciilor de informaţii și securitate din statele 
membre ale Uniunii Europene, Bruxelles, 30 septembrie — 1 octombrie 2010) (dis- 
ponibil la www.parlement-eu2010.be/pdf/30sep-1okt-Thema-Trygve Harvold.pdf). 

să modifice politica sau funcţionarea serviciilor înainte ca politica sau 
operaţiunea în cauză să fie puse în practică.” " Numeroase organisme de 
supraveghere sunt în situația de a examina strategia și politicile serviciilor de 
informaţii relevante și pot cere sau indica organismelor de verificare interne să 
efectueze o investigație înainte de demararea unei activităţi specifice sau a 
unei operaţiuni de intelligence sub acoperire. 


Raportorul special al Naţiunilor Unite pentru promovarea și protejarea dreptu- 
rilor omului și libertăţilor fundamentale în contextul combaterii terorismului 
recomandă supravegherea ex ante, pe care o consideră utilă pentru preveni- 
rea încălcării drepturilor omului de către serviciile de informaţii în lupta împo- 
triva terorismului. În mod similar, se recomandă ca organismele de suprave- 
ghere să efectueze verificarea ex ante a acordurilor de cooperare între servici- 
ile naţionale de informaţii și partenerii străini înainte de semnarea acestora (a 
se vedea Roach — Instrumentul ze 


Pe de altă parte, organismele de supraveghere care efectuează verificarea ex 
ante pot fi trase la răspundere pentru eșecuri și încălcări ale legii în sfera 
intelligence, care se produc ca rezultat al activităților aprobate. Totodată, abili- 
tarea unui organism de supraveghere de a efectua o verificare ex ante poate 
bloca relaţiile cu parteneri străini care preferă să nu dezvăluie informaţii confi- 
denţiale organismelor de supraveghere.” 


Multe dintre serviciile interne de informaţii manifestă îngrijorări similare în 
privinţa securităţii atunci când e vorba de dezvăluirea în avans a informaţiilor 
legate de operaţiuni, în special când sunt implicaţi parlamentari. Din acest mo- 


17 Hans Born, „Towards Effective Democratic Oversight of Intelligence Services: 
Lessons Learned from Comparing National Practice” [„Către o supraveghere demo- 
cratică efectivă a serviciilor de informații: lecţii învăţate din compararea practicilor 
naţionale”], în Connections: The Quarterly Journal 3, no. 4 (decembrie 2004), p.9 
(disponibil la http://www.pfpconsortium.org/file/1645/view). 

18 Consiliul Naţiunilor Unite pentru Drepturile Omului, Promotion and protection of all 

human rights, civil, political, economic, social and cultural rights, including the right 

to development: Report of the Special Rapporteur on the promotion and protection 
of human rights and fundamental freedoms while countering terrorism, |Promova- 
rea și protejarea tuturor drepturilor omului, a drepturilor civile, politice, economice, 
sociale și culturale, inclusiv dreptul la dezvoltare: Raportul Raportorului special al 

Naţiunilor Unite pentru promovarea și protejarea drepturilor omului și libertăţilor 

fundamentale în contextul combaterii terorismului], Document al Naţiunilor Unite 

A/HRC/10/3 (4 februarie 2009), p. 24 (disponibil la http://www.unhcr.org/refworld/ 

pdfid/49b138c32.pdf). 

Born, „Towards Effective Democratic Oversight of Intelligence Services: Lessons 

Learned from Comparing National Practice.” 

tiv, deseori, parlamentarii care fac parte din comisiile de supraveghere a servi- 
ciilor de informaţii trebuie să treacă prin verificarea de securitate. Uneori, nici 
chiar această măsură de precauţie nu e considerată suficientă. 


6.3 SUPRAVEGHEREA PERIODICĂ 


Supravegherea poate avea loc şi periodic. În mod frecvent, mandatele servici- 
ilor de informaţii impun conducerii lor superioare să pregătească rapoarte pe- 
riodice (de regulă, anuale) cu privire la activităţile serviciilor, pentru a fi pre- 
zentate executivului, parlamentului sau amândurora. De asemenea, și orga- 
nismele de supraveghere pot să-și efectueze examinarea mai curând ciclic de- 
cât ocazional. Recunoscându-și capacitatea limitată, SIRC din Canada a adoptat 
un plan care asigură supravegherea tuturor aspectelor referitoare la serviciile 
de informații într-un ciclu de trei până la cinci ani. Raportul anchetei australi- 
ene ad hoc asupra serviciilor de informaţii (despre care s-a discutat mai îna- 
inte) a recomandat, în mod similar, ca verificările asupra comunităţii de 
informaţii să aibă loc o dată la cinci până la șapte ani. 


7. INVESTIGAȚIILE ÎN CADRUL SUPRAVEGHERII 


În cadrul supravegherii, investigaţiile pot fi iniţiate pe mai multe căi diferite. 
Parlamentarii sau executivul le pot solicita oficial. Mass-media poate crea 
agitaţie în favoarea lor. În unele ţări, precum Belgia și Canada, reclamaţia fă- 
cută de un cetățean oarecare va atrage după sine o investigaţie. Adeseori, or- 
ganismele de supraveghere sunt împuternicite să iniţieze propriile lor 
investigaţii. Totuși, în cele mai multe cazuri, organismele de supraveghere își 
rezervă decizia finală cu privire la problemele de care se vor ocupa sau nu. 


7.1 INVESTIGAREA UNOR CAZURI SPECIFICE 


Organismele de supraveghere pot iniţia investigații asupra unor cazuri speci- 
fice în temeiul alegaţiilor făcute, de pildă, de reclamanţi, de parlamentari sau 
de mass-media. Se pot desfășura investigaţii asupra anumitor evenimente sau 
alegaţii privind serviciile de informaţii, şi aceste investigaţii pot fi iniţiate chiar 
de organismele de supraveghere. În funcţie de procedurile corespunzătoare, 
serviciile de informaţii pot furniza organismului de supraveghere rapoarte 
asupra unor incidente serioase, care se pot referi, de exemplu, la activităţi ile- 
gale, breșe de securitate sau scurgeri de informaţii. Aceste rapoarte pot fi fur- 


* Website-ul Departamentului australian al Primului ministru și al Cabinetului: Report 
of the Inquiry into Australian Intelligence Agencies [Raportul anchetei cu privire la 
agențiile australiene de informații], Capitolul 8, Recomandarea 22 (disponibil la 
www.dpmc.gov.au/publications/intelligence_inquiry/chapter8/1_findings.htm). 

nizate fie regulat, fie cu ocazia anchetelor ad hoc. Un astfel de raport a fost 
pregătit de Poliţia Regală Călare din Canada (RCMP) pentru Comisia de an- 
chetă privind acţiunile oficialilor canadieni în cazul Maher Arar. Printre altele, 
ancheta a stabilit că RCMP nu și-a respectat propriile politici ce impun exami- 
narea riguroasă a datelor cu caracter personal, pentru a stabili dacă sunt rele- 
vante şi sigure, înainte de a le transmite altor servicii de informaţii. Printre cele 
23 de recomandări ale comisiei se afla și avertismentul ca RCMP să rămână în 
limitele mandatului său ca forţă de poliţie.” 


7.2 INVESTIGAȚII TEMATICE 


investigaţiile tematice se axează în principal pe chestiuni generale şi mai puţin 
pe anumite evenimente. Uneori, ele au ca punct de pornire anchete privind 
evenimente specifice, ale căror constatări evidenţiază chestiuni de mult mai 
mare anvergură. 


8. ORGANIZAREA SUPRAVEGHERII 


Dat fiind că cea mai eficace supraveghere e cea sistematică, este instructiv să 
separăm procesul de supraveghere în etape distincte, succesive. 


8.1 IDENTIFICAREA ȘI SELECTAREA PROBLEMELOR 


Munca de informaţii este un domeniu complex, dinamic, ce implică numeroși 
actori și mai multe proceduri și politici. Din acest motiv, o gamă largă de pro- 
bleme pot deveni subiecte ale unei supravegheri. Cea mai bună modalitate de 
a începe un proces de supraveghere este alcătuirea unui inventar al tuturor 
problemelor posibile și compararea lui cu mandatul legal al organismului de 
supraveghere. Problemele care se regăsesc atât în inventar, cât și în mandat 
constituie subiecte potrivite pentru examinare. 


8.2 OBŢINEREA CERTIFICATULUI DE SECURITATE 


Membrii și angajaţii organismelor de supraveghere trebuie, de regulă, să 
obțină certificate de securitate în vederea lucrului cu informații clasificate. 
Exceptii notabile sunt membrii comisiilor parlamentare de supraveghere, care 
au tendinţa de a refuza investigarea vieţii lor personale, în special atunci când 
serviciul de informaţii care efectuează verificarea este, paradoxal, chiar entita- 


21 Comisia de anchetă privind acţiunile oficialilor canadieni în cazul Maher Arar, Report 
of the Events Relating to Maher Arar: Analysis and Recommendations [Raportul 
evenimentelor legate de cazul Maher Arar: analiză și recomandări] (2006), Capitolul 
9 (disponibil la http://www.sirc-csars.gc.ca/pdfs/cm_arar_rec-eng.pdf). 


tea supusă verificării sau investigării. Cu toate acestea, exceptarea politicieni- 
lor de la verificarea de securitate este puternic controversată. 


Biroul organismului de supraveghere trebuie să fie securizat. De pildă, el tre- 
buie verificat periodic pentru înlăturarea dispozitivelor electronice de urmă- 
rire. În plus, computerele și celelalte echipamente informatice trebuie să fie 
parolate și criptate. În mod asemănător, tot personalul de suport care are ac- 
ces în incintă (inclusiv secretare, translatori, personal de catering, personal de 
curățenie) trebuie să treacă printr-un control de securitate. 


În 1993, o echipă interregională olandeză pentru investigaţii penale, căreia i s-a tra- 
sat sarcina de a culege informaţii despre un traficant de droguri, a folosit măsuri 
speciale de investigare pentru a-și îndeplini îndatoririle. După cum s-a pretins, 
aceste măsuri au inclus acte ilegale, îndeosebi eliberarea controlată de droguri pe 
piaţă. Ca reacţie la aceste alegaţii de conduită incorectă, echipa a fost dizolvată, iar, 
în aprilie 1994, parlamentul olandez a iniţiat o anchetă oficială asupra utilizării mă- 
surilor speciale de investigare de către autorităţile olandeze.” 


Ancheta a început cu analiza documentelor și convorbiri orientative cu politicieni și 
profesioniști din domeniul intelligence. În plus, ancheta a delegat unor specialişti din 
mediul universitar sarcina de a pregăti două rapoarte: o evaluare a naturii, gravităţii 
și amplorii crimei organizate în Olanda și un studiu internaţional comparativ al 
legislaţiei ce reglementează utilizarea măsurilor speciale de investigare. 


În același timp, stafful implicat în desfășurarea anchetei (supus în ansamblu verifică- 
rii de securitate) a ținut audieri cu ușile închise vreme de șase luni. Scopul audierilor 
a fost obţinerea de informaţii despre utilizarea măsurilor speciale de investigare în 
Olanda și înţelegerea lor temeinică. Audierile cu ușile închise au servit, de asemenea, 
la pregătirea unei serii de audieri deschise, publice, care au fost difuzate în direct. 


În urma anchetei, care s-a încheiat în 1996, a fost elaborat un raport detaliat de 
6.700 de pagini, ce cuprindea 129 de recomandări. Doi ani mai târziu, parlamentul a 
înființat o nouă comisie, temporară, pentru analizarea gradului de aplicare a acelor 
recomandări. Noua comisie a adus multe informaţii noi, inclusiv probe privind 
corupția legată de droguri în cadrul poliţiei și al serviciilor vamale. Aceste descoperiri 
au fost la un pas să provoace schimbarea din funcţie a ministrului justiției Benk 
Korthals care, însă, a reuşit să supravieţuiască dezbaterii din parlament. 


* Pentru o discuție asupra acestei anchete, a se vedea website-ul Parlement & 
Politiek, „Parlementaire enquête opsporingsmethoden, IRT (1994-1996)” (disponibil 
la http://www.parlement.com/9291000/modulesf/g8pdkcx4). 


e data inspecției 

e baza legală pentru inspecţie 

e  scopulinspecţiei 

e obiectivele inspecției 

e numele membrilor personalului de supraveghere care vor efectua inspecția 
e desemnarea unităţilor din serviciu care urmează a fi inspectate 
e numele persoanelor din serviciu care urmează a fi intervievate 
e cerinţe pentru interviuri 

e lista documentelor ce urmează a fi inspectate 

e cererea de documente în pregătirea inspecției 

e resurse 

e asistența administrativă 


e graficulde raportare.” 


Membrii organismelor de supraveghere trebuie să fie riguroși în lucrul cu do- 
cumente și note. Trebuie să se respecte regula biroului fără hârtii, iar 
informațiile clasificate trebuie să urmeze rutina depozitării în seifuri. Docu- 
mentele clasificate, fie imprimate pe hârtie, fie arhivate digital într-un compu- 
ter ori pe un dispozitiv de memorie externă, nu trebuie să părăsească biroul 
fără o autorizare adecvată. Înregistrările interne referitoare la surse 
confidențiale, martori sau alți respondenţi-cheie trebuie să-și păstreze caracte- 
rul anonim. În sfârșit, toate aceste cerințe trebuie să fie prezentate explicit 
într-un manual intern cuprinzând procedurile corespunzătoare. 


Unora dintre organismele de supraveghere li se cere să pregătească un set de 
reglementări sau protocoale sau chiar planuri detaliate de inspecţie, care să fie 
aprobate înainte de începerea activităților de supraveghere. Scopul acestui 
exerciţiu este de a evita neînțelegerile cu privire la drepturile și puterile orga- 
nismului de supraveghere și cele ale serviciului de informaţii care este supra- 
vegheat. Printre cerințele minime specifice, incluse în astfel de documente, se 


*% Acest rezumat derivă dintr-un model de plan prezentat la Școala de Inspectori Gene- 
rali din Armata Statelor Unite, Intelligence Oversight Guide, Appendix D [Ghid pentru 
supravegherea serviciilor de informaţii — Anexa D] (februarie 2008) (disponibil la 
http://www.fas.org/irp/doddir/army/ioguide.pdf). 


numără identitatea unităţii sau misiunii supuse examinării, tehnologiile folosite 
și dosarele care vor fi inspectate. 


Dat fiind că o supraveghere poate fi complicată, este de obicei, util ca membrii 
unui organism de supraveghere, chiar atunci când nu există nicio cerință în 
acest sens, să conceapă și să convină asupra unui scenariu comun înainte de 
începerea activităţii de supraveghere. Planurile detaliate de inspecţie, cu pre- 
cădere, stimulează angajamentul celor implicaţi față de procesul de suprave- 
ghere. Mai mult, pregătirea în avans a unor proceduri amănunțite permite 
membrilor unui organism de supraveghere să se concentreze mai uşor asupra 
conținutului odată începută inspecția. 


e Alcătuirea unui calendar pentru inspecţie. 
e Schițarea unei liste de respondenţi. 


e Redactarea unei scrisori de invitare a potenţialilor respondenţi și a unei scrisori 
către superiorii respondențţilor care au nevoie de autorizare pentru depunerea 
unei mărturii. 

e Elaborarea unui protocol pentru respondenții cu statut diplomatic (privilegii și 
imunităţi). 

e Stabilirea tipurilor de interviuri care vor fi realizate (confidenţiale, anonime, 
înregistrate, etc.). 


e Elaborarea protocoalelor pentru interviuri, stabilind răspunsuri la întrebări pre- 
cum: Va avea respondentul acces prealabil la întrebări? | se va permite respon- 
dentului să facă uz de documente sau alte forme de suport de memorie în tim- 
pul interviului? Are respondentul dreptul de a revedea sau edita transcrierea in- 
terviului ? 


e Elaborarea unui protocol pentru lucrul cu surse și informaţii clasificate. 
e Stabilirea asistenței pentru transcriere și traducere. 


e Elaborarea unui protocol pentru comunicarea publică a informaţiilor obținute 
din interviuri. 


Oamenii care trăiesc în societăţi democratice se așteaptă ca agenţiile lor gu- 
vernamentale să respecte legile țării și, dacă nu o fac, să fie trase la răspun- 
dere de organismele de supraveghere. Datorită puterilor excepţionale de care 
dispun serviciile de informaţii — care pot limita sau încălca drepturile omului — 
organismele care le supraveghează au, în mod corespunzător, o mare respon- 

sabilitate. Așa încât, acestora din urmă le revine datoria de a demonstra, în ac- 
tivitatea și conduita lor publică, cele mai înalte standarde de profesionalism în 
supraveghere. Altminteri, credibilitatea procesului de supraveghere va avea de 
suferit, iar oamenii își vor pierde încrederea în instituțiile guvernamentale. 


9.1 INDEPENDENȚA ORGANISMULUI DE SUPRAVEGHERE 


Un organism de supraveghere nu poate fi considerat profesionist dacă 
independenţa și autonomia sa nu sunt pe deplin garantate prin lege. Totodată, 
profesionalismul impune ca organismele de supraveghere să fie cu desăvârșire 
nepartizane — adică libere față de presiunile politicilor de partid, imixtiunea 
executivului și presiunea exercitată de mass-media. 


Practic vorbind, cea mai bună cale de a se apăra împotriva presiunii politicului 
sau a mass-mediei este să fie conștiente de ea. Din acest motiv, personalul or- 
ganismelor de supraveghere beneficiază adesea de instruire în relaţia cu mass- 
media, care, printre altele, îl pregătește să răspundă la întrebări neașteptate 
din partea politicienilor sau a mass-mediei. Ceea ce e deosebit de important, 
având în vedere necesitatea de a preveni dezvăluirea accidentală de informaţii 
confidenţiale atunci când se răspunde unor asemenea întrebări. 


9.2 EXPERTIZA ANGAJAȚILOR DIN ORGANISMELE DE SUPRAVEGHERE 


În mod ideal, membrii organismelor de supraveghere și angajaţii lor trebuie să 
aibă cunoștințe prealabile și o experienţă de lucru într-o serie de agenţii de se- 
curitate, inclusiv agenţii de poliţie și militare, precum și în servicii de informaţii 
interne și externe. Cei care nu le au trebuie să fie instruiți în cel mai scurt timp 
şi să fie încurajați și/sau să li se ceară să participe regulat la seminarii de pregă- 
tire și să parcurgă cu atenţie regulile și regulamentele aplicabile. 


9.3 INFORMAȚIILE CLASIFICATE 


Una din cele mai dificile dileme profesionale cu care se confruntă personalul 
din organismele de supraveghere este stabilirea echilibrului optim între 
exigenţele divergente de asigurare a transparenţei și, respectiv, de secretizare 
(a se vedea Nathan, Instrumentul 3). Deoarece dezvăluirea anumitor informaţii 
confidenţiale poate să pericliteze realmente securitatea națională, guvernele 
au dreptul legitim de a le păstra secrete față de publicul larg. Din acest motiv, 
angajaţii organismelor de supraveghere trebuie să obţină certificatul de securi- 
tate înainte de a lucra cu informaţii clasificate. Cu toate acestea, nici o 
secretizare prea mare nu e de dorit, în special atunci când clasificarea e folo- 
sită în exces pentru a ascunde activităţi stânjenitoare din punct de vedere poli- 
tic (precum crearea, în SUA, a programelor secrete de detenție, interogare și 
extrădare). Incorecta utilizare a legilor privind secretul de stat îi poate deter- 

mina pe cetățeni să își piardă încrederea în propriul guvern, subminându-se 
astfel legitimitatea tuturor instituțiilor guvernamentale. Mai mult, clasificarea 
excesivă obstrucționează o supraveghere eficace. (Această problemă e amelio- 
rată în unele jurisdicții prin legi care autorizează puterea judecătorească să ve- 
rifice dacă anumite documente au fost clasificate în mod justificat sau nu.) 


10.CONDUITA ORGANISMELOR DE SUPRAVEGHERE 


Maniera în care se comportă un organism de supraveghere poate avea un im- 
pact substanţial asupra eficacității sale. Dacă organismele de supraveghere nu 
adoptă ele însele valori precum transparenţa și consecvenţa, nu se pot 
aștepta, în mod legitim, ca serviciile de informaţii să facă acest lucru. 


10.1 TRANSPARENŢA 


Eficacitatea unui organism de supraveghere este susținută cel mai bine printr- 
o transparență maximă. Este esenţial, în special, ca organismele de suprave- 
ghere să acționeze în conformitate cu standardele și protocoalele convenite, 
astfel încât să își poată explica întotdeauna acțiunile și să demonstreze aceeaşi 
responsabilitate pe care o așteaptă din partea serviciilor de informaţii pe care 
le supraveghează. Transparenţa unui organism de supraveghere poate fi spo- 
rită prin includerea în rapoartele sale a unor informaţii privind sursele consul- 
tate și termenii de referinţă utilizaţi într-o anumită investigație. 


10.2 CONSECVENȚA 


Șocurile sau scandalurile produc, de regulă, runde intense de supraveghere a 
serviciilor de informaţii, urmate de perioade de riguroasă monitorizare. Și 
totuși e important ca supravegherea să se petreacă fără întreruperi și nu doar 
ca reacţie la anumite probleme. Organismele de supraveghere a serviciilor de 
informaţii pot promova o mai mare consecvență în activitatea lor prin dezvol- 
tarea unui tipar de monitorizare și inspecție. O astfel de abordare ajută la evi- 
tarea neglijării unor aspecte sau a unor lacune în supraveghere și reduce, în ul- 
timă instanță, posibilitatea reapariției unor eșecuri în activitatea de 
intelligence.” 


* Loch K. Johnson, Secret Spy Agencies and a Shock Theory of Accountability [Agentiile 
secrete de spionaj și o teorie soc a responsabilităţii], Department of International 
Affairs Occasional Papers (University of Georgia, School of International and Public 
Affairs, 2006), p. 2. 

10.3 INTERACȚIUNEA CU SERVICIILE DE INFORMAȚII 


Chiar dacă serviciile de informaţii pot părea entităţi birocratice închise, izolate, 
cele mai multe dintre ele sunt organizaţii care își reconsideră activitatea din 
dorinţa de a-și remedia deficiențele. Din acest motiv, organismele de suprave- 
ghere sunt interesate ca interacţiunea lor cu serviciile de informaţii să fie sti- 
mulativă, să survină la timp şi să fie instructivă. De exemplu, recomandările 
specifice privind acţiuni de remediere trebuie să fie prezentate sub o formă 
care să permită serviciilor de informaţii să le traducă în linii directoare con- 
crete, în protocoale, proceduri și grafice care să aibă relevanţă în propriile lor 
organizații. 


De asemenea, e important ca personalul de supraveghere să fie conştient de 
efectele adverse pe care le pot avea constatările lor asupra anumitor ofiţeri de 
informaţii şi care duc frecvent la pedepsirea acestora și, uneori, chiar la demi- 
tere. lată de ce se recomandă, de obicei, ca membrii organismelor de suprave- 
ghere să discute asemenea chestiuni cu conducerea superioară a serviciului 
respectiv înainte de raportarea celor constatate. 


11.RAPORTAREA 


Cu toate că organismele de supraveghere a serviciilor de informaţii folosesc o 
gamă largă de proceduri, ele sunt obligate în toate cazurile să aducă la 
cunoștință rezultatele anchetelor lor. În aproape toate situaţiile, legea le im- 
pune să prezinte periodic rapoarte, de regulă, anual. Asemenea rapoarte in- 
clud, în general, descrierea investigaţiilor întreprinse, precum și analiza buge- 
tară, dacă face parte din mandatul organismului de supraveghere. Rapoartele 
pot conţine și recomandări adresate serviciilor de informaţii și/sau executivu- 
lui pentru creşterea răspunderii, transparenţei, legalităţii şi eficacităţii servici- 
ilor respective. 


De asemenea, pe parcursul unui an, organismele de supraveghere pot elabora 
rapoarte speciale. Acestea pot fi tematice sau pot descrie o anumită 
investigaţie. De pildă, dacă un organism de supraveghere află despre o activi- 
tate de intelligence ce poate fi pusă sub semnul întrebării, se impune, în gene- 
ral, să o raporteze în timp util autorităţii competente. 


Potrivit lui Aidan Wills, „De obicei, organismele de supraveghere alcătuiesc 
două versiuni ale rapoartelor lor. Pentru executiv și serviciile de informaţii ela- 
borează o versiune ce poate conţine informaţii clasificate; iar cea de-a doua 
versiune, de interes public, nu conţine, în general, informaţii clasificate. Orga- 
nismele de supraveghere se consultă cu executivul și serviciile de informații 
înainte de difuzarea rapoartelor publice. O asemenea consultare oferă servici- 

ilor șansa de a-și face cunoscută eventuala îngrijorare față de includerea, în 
š . zë Le 25 
rapoartele respective, a unor informaţii sensibile.” 


11.1 PREZENTAREA RAPOARTELOR 


Rutina prezentării de rapoarte variază de la o ţară la alta. În Belgia, Comisia | 
trimite raportul său anual președinților celor două camere ale parlamentului și 
ministrului responsabil. Totuși, rapoartele speciale sunt prezentate mai întâi 
ministrului responsabil și abia ulterior președintelui camerei superioare a par- 
lamentului.** Mai mult, rapoartele prezentate parlamentului nu conțin 
informaţii clasificate. În Canada, unde regulile de raportare sunt diferite, SIRC 
își prezintă raportul anual executivului, care trebuie să îl transmită parlamen- 
tului în termen de 15 zile. De asemenea, prin lege, SIRC trebuie să se consulte 
cu directorul CSIS înainte de a-și face public raportul. 


11.2 DREPTUL DE PROPRIETATE ASUPRA RAPOARTELOR 


Organismele de supraveghere trebuie să aibă control deplin asupra rapoarte- 
lor lor, inclusiv asupra conţinutului şi datei la care le prezintă. În unele cazuri, 
legile sau regulile de procedură pot stabili modul în care se lucrează cu 
informaţiile clasificate sau perioada de timp după care rapoartele respective 
pot deveni publice. În Olanda, CTIVD acordă ministrului responsabil șase săp- 
tămâni. Dacă ministrul nu dă niciun răspuns oficial în cele șase săptămâni, ra- 
portul organismului de supraveghere este publicat. 


11.3 CONSIDERENTE POLITICE 


Activitatea în domeniul intelligence, care are loc la limita legitimităţii politice, 
poate fi intens controversată. Ca exemple pot fi amintite culegerea de 
informaţii în jurisdicţia unei ţări străine și utilizarea măsurilor speciale de in- 
vestigare care încalcă drepturile omului. Prin urmare, investigațiile întreprinse 
în cadrul unei supravegheri atrag frecvent partizani dornici să utilizeze consta- 
tările în propriul lor avantaj politic. Cea mai bună cale de a face față unor ase- 
menea presiuni este de a le anticipa. De exemplu, trebuie să se ţină seama de 
calendarul politic și de efectul său asupra atenţiei jurnaliștilor. Anticiparea po- 
sibilelor consecinţe politice ale unui raport poate ajuta la pregătirea lui. Pe de 
altă parte, orchestrarea excesivă a difuzării unui raport poate face ca organis- 


23 Aidan Wills, Guidebook: Understanding Intelligence Oversight, Toolkit — Legislating 
for the Security Sector [Ghid pentru înțelegerea activității de supraveghere a servici- 
ilor de informaţii, Set de instrumente — Legiferarea pentru sectorul de securitate] 
(Geneva, DCAF, 2010), p. 40. 

% Ibid., p. 37. 

mul de supraveghere să pară mai curând complice decât independent și obiec- 
tiv. 


11.4 IMPLEMENTAREA RAPOARTELOR 


Un raport nu constituie un sfârșit în sine. Scopul lui este mai degrabă să gene- 
reze discuţii asupra chestiunilor prezentate în parlament, în guvern și chiar în 
afara acestora. Numai astfel constatările unui raport pot duce la aplicarea re- 
comandărilor pe care le face. 


Orice raport de supraveghere, ocazional sau periodic, trebuie să menționeze 
clar concluziile desprinse și recomandările privind schimbările ce trebuie efec- 
tuate. Ele trebuie formulate precis și numerotate. În plus, odată ce raportul a 
fost prezentat autorităţilor competente, organismul de supraveghere trebuie 
să colaboreze cu acestea pentru a alcătui un calendar al aplicării. Ulterior, or- 
ganismul de supraveghere trebuie să redacteze și să prezinte un raport de 
evaluare a implementării, prezentând măsura în care recomandările sale au 
fost aplicate de către respectivele servicii de informaţii. 


11.5 ACCESIBILITATEA RAPOARTELOR 


În prezent, cu ajutorul tehnologiilor moderne, precum Internet-ul, organismele 
de supraveghere pot face ca rapoartele lor să fie larg accesibile publicului. An- 
cheta din Marea Britanie referitoare la implicarea naţională în războiul din Irak 
(ancheta Chilcot) a publicat deja pe website-ul propriu transcrierile, decla- 
rațiile martorilor și alte documente neclasificate, în pregătirea difuzării rapor- 
tului său final. 


Se poate întâmpla ca raportul unui organism de supraveghere să fie publicat 
pe un website care nu se află sub controlul său — așa cum e un website minis- 
terial sau parlamentar. Ca să se asigure că rapoartele pe care le elaborează 
rămân accesibile publicului, organismul respectiv trebuie să insiste să i se 
aducă la cunoștință anticipat ori de câte ori se decide eliminarea rapoartelor 
sale de pe website-ul în cauză. În consecinţă, e recomandabil ca organismele 
de supraveghere să aibă în permanenţă website-uri publice pentru a facilita 
accesul la rapoarte și la alte documente. 


12.CONSTATĂRI POSIBILE 


Organismele de supraveghere a serviciilor de informaţii analizează o gamă 
largă de chestiuni, dintre care unele sunt generale (precum cadrul legislativ 
aplicabil unui serviciu) și altele — specifice (așa cum e investigarea unui anumit 
incident). În continuare se regăsesc exemplele a trei constatări posibile, rezul- 

tate din investigațiile de supraveghere. Fiecare din ele prezintă recomandări 
de ameliorare, ce ar putea rezulta în urma investigațiilor. 


12.1 UN SERVICIU DE INFORMAȚII A EȘUAT ÎN VERIFICAREA INFORMAȚIILOR 
FURNIZATE DE PARTENERI STRĂINI 


Se poate întâmpla ca serviciile de informaţii, în special atunci când acţionează 
în cooperare cu parteneri străini, să nu verifice în mod corespunzător 
informaţiile pe care le primesc din partea unor surse din afară. În 2009, în 
Olanda, de pildă, CTIVD a investigat utilizarea de către Serviciul General de 
Informaţii și Securitate (GISS) a informaţiilor provenite din străinătate și a con- 
statat că GISS nu a reușit, în repetate rânduri, să stabilească, așa cum impunea 
legea, dacă un serviciu străin de informaţii se califica pentru o relaţie de coo- 
perare. Potrivit raportului final al CTIVD, „Nu a fost identificat niciun proces 
structurat de luare a deciziilor.” În schimb, continua raportul, „deciziile erau 
luate frecvent într-o manieră ad hoc,” pe care CTIVD a criticat-o ca fiind „prea 
limitată” și „de nedorit.” În consecință, GISS a fost sfătuit să facă evaluări 
atente nu numai atunci când iniţiază o nouă relaţie de cooperare, ci și în 
privinţa relaţiilor deja stabilite.” 


Realizarea unor asemenea evaluări înainte de a acţiona pe baza informaţiilor 
primite sunt deosebit de importante atunci când acele informaţii ar fi putut fi 
obținute prin tortură. Din acest motiv, Comisia de anchetă privind acţiunile 
oficialilor canadieni în cazul Maher Arar a recomandat ca toate acordurile de 
cooperare cu străinătatea să fie prezentate spre examinare, ca regulă gene- 
rală, organismelor de supraveghere.” Într-un mod similar, Raportorul special 
al ONU a recomandat ca țările să includă în acordurile lor de schimb de 
informații o clauză conform căreia aplicarea acestor acorduri să fie supusă 
examinării de către organismele lor respective de verificare și care să afirme că 
acele organisme de verificare au competenţa de a coopera între ele în vederea 


*7 Bert van Delden, „Partners in Business?” [„Parteneri în afaceri?”] (expunere la cea 
de-a 6-a Conferinţă a comisiilor parlamentare pentru supravegherea serviciilor de 
informaţii și securitate din statele membre ale Uniunii Europene, Bruxelles, 30 sep- 
tembrie — 1 octombrie 2010), p. 4 (disponibil la http://www.parlement-eu2010.be/ 
pdf/30sep-1okt-Thema3-Bert%20Van%20Delden.pdf). 

Comisia de anchetă privind acţiunile oficialilor canadieni în cazul Maher Arar, A New 
Review Mechanism for the RCMP's National Security Activities [Un nou mecanism de 
verificare a activităţilor RCMP legate de securitatea națională] (2006) (disponibil la 
http://www.sirc-csars.gc.ca/pdfs/cm_arar_rcmpgrc-eng.pdf). 

evaluării performanţelor uneia sau ambelor părţi.” (Pentru alte detalii privind 
schimbul de informaţii, a se vedea Roach -— Instrumentul 7). 


12.2 UN SERVICIU DE INFORMAȚII ȘI-A DEPĂȘIT MANDATUL 


Organismele de supraveghere trebuie să analizeze cu regularitate dacă 
activităţile unui serviciu de informaţii depășesc mandatul pe care îl are, cu de- 
osebire în privinţa utilizării puterilor speciale pentru culegerea de informaţii (a 
se vedea Hutton — Instrumentul 5). Dacă serviciul în cauză nu a respectat, în 
mod real, limitele autorității sale, organismul de supraveghere trebuie să îl 
tragă la răspundere. Ceea ce se poate realiza prin raportarea încălcării limitelor 
către autoritățile competente și, dacă mandatul organismului de supraveghere 
o permite, prin anularea uneia sau mai multor puteri speciale ale serviciului 
respectiv. 


După ce a stabilit, printre altele, că RCMP și-a depășit mandatul, Comisia Arar 
a recomandat ca RCMP să respecte, din acel moment, rolul distinct pe care îl 
are CSIS în cadrul comunităţii de informaţii din Canada.“ 


12.3 DOMENIUL INTELLIGENCE A FOST POLITIZAT 


Informaţiile pot fi politizate pe mai multe căi, dintre care nu toate implică ser- 
viciul de informaţii care le produce. Cu toate astea, politizarea rezultă cel mai 
frecvent dintr-o relaţie prea strânsă între executiv și oficialii serviciului, care, 
conștient sau inconștient, adaptează informaţiile în așa fel, încât să sprijine 
poziţiile recunoscute ale executivului („informaţii care plac”). O formă înrudită 
de politizare se referă la folosirea serviciilor de informaţii de către oficialii gu- 
vernamentali pentru a obține informaţii ce aduc prejudicii oponenților lor poli- 
tici. Politizarea poate rezulta și în cadrul unui serviciu de informaţii, din rivali- 
tatea între analiști, care intră în competiţie pentru a produce informaţii în mă- 
sură să determine acţiuni în justiţie, cu scopul de a avansa în carieră. 


* Consiliul Naţiunilor Unite pentru Drepturile Omului, Promotion and protection of all 
human rights, civil, political, economic, social and cultural rights, including the right 
to development: Report of the Special Rapporteur on the promotion and protection 
of human rights and fundamental freedoms while countering terrorism. Cu referire 
la C. Forcese, „The Collateral Casualties of Collaboration: the Consequence for Civil 
and Human Rights of Transnational Intelligence Sharing” [Victimele colaterale ale 
colaborării: consecinţele schimbului transnațional de informaţii asupra drepturilor 
civile și a drepturilor omului”] (contribuţie scrisă la seminarul DCAF privind respon- 
sabilitatea în cooperarea internațională din domeniul intelligence, Oslo, 17 octom- 
brie 2008). 

Comisia de anchetă privind acţiunile oficialilor canadieni în cazul Maher Arar, A New 
Review Mechanism for the RCMP's National Security Activities. 

Un organism de supraveghere care descoperă probe privind politizarea muncii 
de informaţii trebuie să recomande parlamentului să dezbată în mod deschis 
obiectivele de politică externă și de apărare stabilite. Totodată, el trebuie să 
analizeze care sunt măsurile de siguranţă ce ar putea fi luate pentru a preveni 
utilizarea pe viitor a informaţiilor drept instrument politic.” 


13.RECOMANDĂRI 


e Mandatul unui organism de supraveghere a serviciilor de informaţii trebuie 
să fie formulat în mod precis şi în detaliu, de preferat ca parte a unui cadru 
legislativ cuprinzător, care înglobează supravegherea tuturor serviciilor de 
informaţii. 


e Dacă mandatul unui serviciu de informaţii este modificat, trebuie revizuit 
în mod corespunzător și mandatul organismului de supraveghere aferent. 


e Mandatele organismelor naţionale de supraveghere a serviciilor de 
informaţii, luate în ansamblu, trebuie să acopere întreaga comunitate de 
informaţii dintr-o ţară, inclusiv serviciile civile și militare, precum și depar- 
tamentele și oficialii care le acordă sprijin. 


e Competenţele care fac parte din mandatul unui organism de suprave- 
ghere, referitoare la acces, investigare, inspecţie și aprobare, trebuie să fie 
pe măsura competenţelor de care dispun serviciile de informaţii suprave- 
gheate de respectivul organism. 


e Un organism de supraveghere a serviciilor de informaţii trebuie să aibă 
autoritatea de a face inspecții pe teren, de a organiza audieri cu ușile des- 
chise și închise, precum și de a avea acces la informaţiile clasificate din do- 
cumente, baze de date și alte fișiere computerizate. 


e Un organism de supraveghere a serviciilor de informaţii trebuie să poată 
efectua supravegherea ex post. În cazul excepţional în care un organism 
efectuează o supraveghere ex ante, membrii acestuia trebuie să fie 
verificaţi de o agenţie de securitate pentru a asigura protecţia identităţii 
surselor și a altor informaţii operaționale. 


3t pentru o discuție ulterioară, a se vedea Monica den Boer, „Keeping ‘Spies & Spooks’ 
on the Right Track: Ethics in the Post 9/11 Intelligence Era” [|„Menţinerea spionilor 
britanici și americani pe drumul cel bun: etica în era informaţiilor după 11/9”], în 
Ethics and Security, editori Monica den Boer și Emile Kolthoff (Haga: Eleven, 2010), 
pp. 57-83. 

Pentru a-și organiza activitatea și a stimula angajamentul părților impli- 
cate, un organism de supraveghere a serviciilor de informaţii trebuie să 
elaboreze întotdeauna un plan de supraveghere. 


Un organism de supraveghere a serviciilor de informaţii trebuie să menţină 
un înalt nivel de profesionalism. Astfel, se va consolida nu numai legitimi- 
tatea organismului de supraveghere, dar, indirect, și cea a serviciilor de 
informaţii pe care le supraveghează. 


Conduita unui organism de supraveghere a serviciilor de informaţii trebuie 
să fie transparentă, consecventă și responsabilă. 


Un organism de supraveghere a serviciilor de informaţii trebuie să publice 
periodic (anual) rapoarte în care să-și prezinte activităţile și constatările. 
De asemenea, el trebuie să publice, dacă este cazul, rapoarte ocazionale în 
care să prezinte anumite investigații. 


Rapoartele unui organism de supraveghere a serviciilor de informații tre- 
buie să fie larg accesibile publicului. 


Un organism de supraveghere a serviciilor de informaţii trebuie să prezinte 
conducerii superioare a serviciilor respective o primă versiune a constată- 
rilor sale în vederea obținerii unei reacții din partea lor în termenul legal 
stabilit prin mandat. 


Rapoartele unui organism de supraveghere a serviciilor de informații tre- 
buie să includă întotdeauna recomandări care pot fi aplicate de serviciile în 
cauză. 


Un organism de supraveghere a serviciilor de informaţii trebuie să monito- 
rizeze activ punerea în practică a recomandărilor sale și să publice rapoarte 
de evaluare a implementării. 


INSTRUMENTUL 5 


Supravegherea culegerii 
de informaţii 


Lauren Hutton 

Supravegherea culegerii de informaţii 
Lauren Hutton 


1. INTRODUCERE 


Scopul acestui instrument este de a examina rolul pe care îl joacă organismele 
de supraveghere în monitorizarea funcţiilor de culegere a informaţiilor de că- 
tre serviciile de informaţii. Produsul de intelligence este rezultatul unui proces 
cu mai multe etape, care presupune trasarea sarcinilor, planificarea, culegerea 
de informaţii, analizarea și diseminarea lor. Însă, din toate aceste etape, cule- 
gerea de informaţii, în special prin mijloace secrete, rămâne trăsătura definito- 
rie a serviciilor de informaţii, cel puţin în accepțiunea publică. Culegerea de 
informaţii este unul din cele mai controversate aspecte ale activității în dome- 
niul intelligence și prezintă o serie de provocări ieșite din comun pentru orga- 
nismele de supraveghere, care au datoria de a susţine idealurile democratice. 


Prima parte a prezentului instrument va analiza câteva dintre metodele prin 
care serviciile de informaţii obțin informaţii. După care, vor fi studiate 
modalităţile prin care țările democratice pot utiliza legislaţia, autorizarea și su- 
pravegherea pentru a se asigura că drepturile omului sunt respectate ori de 
câte ori se folosesc metode secrete. 


2. SURSELE ȘI METODELE DE CULEGERE A INFORMAȚIILOR 


Produsul de intelligence se bazează pe informaţii culese din diferite surse. Dat 
fiind că nicio sursă unică nu e în măsură să ofere îndeajuns de multe informaţii 
pentru deplina înțelegere a unei anumite probleme, serviciile de informaţii 
folosesc surse multiple pentru a ajunge la cea mai precisă imagine a eveni- 
mentelor. Aceste surse sunt împărţite pe categorii, în funcţie de tipul lor: 


e informaţii din surse umane (HUMINT), așa cum sunt informatorii; 


e informaţii din semnale (SIGINT), așa cum sunt interceptările unor 
comunicații; 

e informaţii din surse deschise (OSINT), așa cum sunt relatările mass- 
mediei; 
e informaţii din imagini (IMINT), așa cum sunt fotografiile din satelit. 


Metodele de culegere a informaţiilor pot fi la vedere sau sub acoperire. Meto- 
dele la vedere sunt cel mai adesea folosite pentru a strânge OSINT, deoarece 
informaţiile sunt deţinute în mod deschis și sunt disponibile public. În cazul 
metodelor sub acoperire sau clandestine, culegerea informaţiilor despre ţinte 
se face în secret, fără știința acestora. Metodele sub acoperire pot include fo- 
losirea informatorilor, urmărirea electronică, interceptarea comunicaţiilor, 
urmărirea fizică și imagini culese de la distanță. Atunci când asemenea metode 
sunt folosite într-un mod care încalcă dreptul unei persoane la viaţă privată, 
ele sunt denumite „metode intruzive de investigare.” lar tehnicile aferente 
sunt numite „măsuri speciale de investigare” sau „tehnici speciale de investi- 
gare.” 


Consiliul Europei a definit tehnicile speciale de investigare drept „tehnici apli- 
cate de autoritățile competente în contextul cercetărilor penale, având ca scop 
depistarea și investigarea unor infracțiuni grave și a suspecților, și care urmă- 
resc culegerea de informații în așa fel, încât persoanele ţintă să nu intre în 
alertă.” În acest context, autorități competente pot fi ori serviciile de 
informaţii, ori agenţiile de aplicare a legii. E important să se observe că, în 
multe țări, serviciile de informaţii folosesc astfel de măsuri nu numai în cadrul 
cercetărilor penale, dar și în investigaţiile preventive, legate de securitatea 
națională. Ca principiu general, metoda utilizată pentru culegerea de 
informaţii trebuie să se bazeze pe tipul de informaţie necesar, pe scopul efor- 
tului de culegere și pe contextul operațional, legal și politic în care acționează 
serviciile de informaţii. 


3. IMPACTUL CULEGERII DE INFORMAȚII ASUPRA DREPTURILOR 
OMULUI 

Serviciile de informaţii culeg informaţii pentru a-i ajuta pe oficialii guverna- 

mentali să elaboreze politici și să ia decizii strategice și operaţionale. Modul în 

care obțin informaţiile trebuie să fie compatibil cu priorităţile și valorile 


Consiliul Europei, Comitetul Miniștrilor, Recommendation Rec(2005)10 of the 
Commitee of Ministers to member states on „special investigative techniques” in 
relation to serious crimes including acts of terrorism [Recomandarea Rec(2005)10 a 
Comitetului Miniștrilor către statele membre cu privire la «tehnicile speciale de in- 
vestigare» în legătură cu crimele grave, inclusiv actele de terorism] (20 aprilie 2005), 
Rec(2005)10, Capitolul | (disponibil la https://wcd.coe.int/ViewDoc.jsp?id=849269& 
Site=CM). 


CINCI: Supravegherea culegerii de informaţii 119 


societăţii pe care o servesc.” În țările democratice, serviciile de informaţii tre- 
buie să respecte drepturile omului, statul de drept și principiile guvernanţei 
democratice, inclusiv responsabilitatea, transparenţa și participarea la luarea 
deciziilor. Munca de informaţii trebuie să se desfășoare între acești parametri, 
de la atribuirea sarcinilor până la diseminarea informaţiilor. 


Strângerea de informaţii despre amenințările la adresa securităţii poate avea 
un impact direct asupra drepturilor fundamentale ale indivizilor.* În conformi- 
tate cu raportul din 2008 al Comisiei ministeriale de verificare a serviciilor de 
informaţii din Africa de Sud, care investiga presupuse abuzuri de putere 
săvârșite de Agenţia Naţională de Informaţii, „metodele intruzive de investi- 
gare pot avea un rol crucial în aducerea la lumină a activităților și conspiraţiilor 
criminale, însă ele pot fi folosite și în mod incorect pentru a submina procesul 
democratic, a interveni în activitatea politică și socială legală și pentru a avan- 
taja, în mod incorect, anumiţi politicieni și partide.” * 


Cu toate că utilizarea de către stat a metodelor intruzive este întotdeauna sen- 
sibilă din punct de vedere constituţional și politic, folosirea lor de către servici- 
ile de informaţii trebuie tratată cu deosebită prudenţă. Motivele pentru o 
asemenea prudență, enumerate de raportul Comisiei ministeriale de verifi- 
care,” includ următoarele: 


e inta unei investigații poate să nu afle niciodată despre utilizarea 
metodelor intruzive și, în consecinţă, nu va fi capabilă să obiecteze în 
privinţa lor și nici să le conteste validitatea în instanţă. 


Pentru o dezbatere mai amplă asupra acestui punct, a se vedea Ronnie Kasrils, „To 
spy or not to spy? Intelligence and democracy in South Africa” [A spiona sau a nu 
spiona? Intelligence și democraţie în Africa de Sud”], în To spy or not to spy? 
Intelligence and democracy in South Africa, ed. Lauren Hutton (Pretoria: Institute for 
Security Studies, 2009), pp. 9-22. 

Pentru o dezbatere mai amplă asupra acestui punct, a se vedea Marina Caparini, 
„Controlling and Overseeing Intelligence Services in Democratic States” [Controlul și 
supravegherea serviciilor de informaţii în statele democratice”], în Democratic Con- 
trol of Intelligence Services: Containing Rogue Elephants, editori: Hans Born și Ma- 
rina Caparini (Aldershot, UK: Ashgate, 2007), p. 3—24. 

Africa de Sud, Comisia ministerială de verificare a serviciilor de informaţii, 
Intelligence in a Constitutional Democracy: Final Report to the Minister for 
Intelligence Services, the Honourable Mr. Ronnie Kasrils, MP [Intelligence într-o 
democraţie constituţională: Raport final în atenția ministrului pentru serviciile de 
informații, Hon. Mr. Ronnie Kasrils, MP] (10 septembrie 2008) (disponibil la 
http://www.ssronline.org/document_result.cfm?id=3852). 

Ibid., pp. 158-159. 

e Înaltul nivel de secretizare ce însoțește metodele intruzive reduce 
capacitatea organismelor de supraveghere de a monitoriza utilizarea 
lor și de a detecta posibile abuzuri și ilegalităţi. 

e Măsura în care metodele intruzive încalcă dreptul individului la viață 
privată poate fi mult mai mare decât este necesar sau se 
intenționează. 


e Pe lângă încălcarea vieţii private a țintei, metodele intruzive afectează 
adesea drepturile la viață privată ale unor indivizi cu care ţinta intră în 
contact, chiar dacă acești indivizi nu sunt supuși investigaţiei. 


e Informaţiile sensibile referitoare la ţintă și la persoanele cu care 
aceasta intră în contact sunt înregistrate și păstrate de serviciile de 
informaţii pe o perioadă de timp mai mare decât cea a investigaţiei și, 
uneori, sunt folosite pentru alte scopuri. 


Uneori, se face o distincție între utilizarea în străinătate și utilizarea pe plan in- 
tern a tehnologiei de interceptare, deoarece, pe plan intern, există pericolul ca 
executivul să folosească sisteme clandestine de interceptare în scopuri parti- 
zane, spre exemplu, pentru spionarea oponenților politici. Pe de altă parte, in- 
terceptarea comunicaţiilor în străinătate nu periclitează în general ordinea 
democratică internă. 


În ţările democratice, organismele de supraveghere a serviciilor de informaţii 
au dreptul legitim și, deseori, responsabilitatea legală de a se asigura că servi- 
ciile au o conduită compatibilă cu ordinea constituţională. Responsabilitatea 
organismelor de supraveghere se extinde de obicei asupra întregului proces de 
intelligence, însă zona culegerii de informaţii necesită o atenţie specială, date 
fiind pericolele la care sunt expuse valorile democratice prin folosirea meto- 
delor sub acoperire, intruzive. Mai precis, organismele de supraveghere tre- 
buie să monitorizeze îndeaproape utilizarea tuturor metodelor de acest tip 
pentru a se asigura că serviciul respectiv de informaţii își menţine conduita în 
limitele legii. 


3.1 PROTEJAREA DREPTULUI LA VIAȚĂ PRIVATĂ 


Dreptul restricționat sau încălcat cel mai frecvent de serviciile de informații 
este dreptul la viață privată. În consecinţă, o funcţie cheie a organismelor de 
supraveghere trebuie să fie aceea de a se asigura că serviciile culeg informaţii 
într-un mod care respectă legislația naţională și internaţională în privința drep- 
tului la viaţă privată. 


Raportorul special al Naţiunilor Unite pentru promovarea și protejarea dreptu- 
rilor omului și libertăţilor fundamentale în contextul combaterii terorismului a 

definit dreptul la viață privată ca „presupunerea că indivizii trebuie să aibă un 
spațiu de dezvoltare, interacţiune și libertate autonome, o „sferă privată”, cu 
sau fără interacţiune cu ceilalţi, ferită de intervenţia statului și de intervenţia 
excesivă, nesolicitată a altor indivizi.” ê 


În mod asemănător, Articolul 17 al Convenţiei internaţionale cu privire la drep- 
turile civile și politice afirmă că: 
1. Nimeni nu va putea fi supus vreunor imixtiuni arbitrare sau ilegale în viaţa 


particulară, în familia, domiciliul sau corespondenţa sa, nici la atingeri ilegale 
aduse onoarei și reputației sale. 


2. Orice persoană are drept la protecţia legii împotriva unor asemenea imixtiuni 
sau atingeri. 


Având 167 de semnatari, Convenţia internațională cu privire la drepturile civile 
și politice reprezintă baza dreptului internaţional referitor la viaţa privată. 
Deoarece, potrivit acesteia, viața privată este un drept fundamental al omului, 
acțiunile unui guvern care limitează acest drept trebuie să fie autorizate prin 
legislația naţională pentru un scop anume, legitim. 


După cum a stabilit Curtea Europeană a Drepturilor Omului, protejarea 
securităţii naţionale este un scop legitim pentru limitarea unui drept al omului, 
așa cum este dreptul la viață privată. Cu toate acestea, potrivit Curţii, orice 
astfel de limitare trebuie impusă în conformitate cu legislaţia națională, care 
trebuie să includă măsuri de siguranță împotriva abuzului și căi de atac, dacă 
totuși au loc abuzuri. 


Utilizarea de către un serviciu de informaţii a metodelor intruzive, sub acope- 
rire, de culegere de informaţii constituie o limitare a dreptului la viață privată. 
În consecinţă, e necesar ca utilizarea lor să fie autorizată de legislaţia naţională 
și să se recurgă la ele numai pentru scopuri bine precizate, legitime. În Africa 


€ Consiliul Naţiunilor Unite pentru Drepturile Omului, Promotion and protection of all 


human rights, civil, political, economic, social and cultural rights, including the right 
to development: Report of the Special Rapporteur on the promotion and protection 
of human rights and fundamental freedoms while countering terrorism, [Promova- 
rea și protejarea tuturor drepturilor omului, a drepturilor civile, politice, economice, 
sociale și culturale, inclusiv dreptul la dezvoltare: Raportul Raportorului special pen- 
tru promovarea și protejarea drepturilor omului și libertăţilor fundamentale în con- 
textul combaterii terorismului], Document al Naţiunilor Unite A/HRC/10/3 (4 februa- 
rie 2009), p. 6-7 (disponibil la www.unhcr.org/refworld/pdfid/49b138c32.pdf). 
Consiliul Europei, Comisia Europeană pentru Democraţie prin Drept (Comisia de la 
Veneţia), Report on the democratic oversight of the security services [Raport privind 
controlul democratic al serviciilor de securitate], CDL-AD(2007)016 (2007) (disponibil 
la http://www.venice.coe.int/docs/2007/CDL-AD%282007%29016-e.asp). 

de Sud, fostul inspector general pentru informaţii a interpretat acest principiu 
în felul următor: 


O limitare a drepturilor poate fi justificată în temeiul unor ameninţări la adresa 
securității naţionale. Asemenea limitare trebuie să facă față testului de 
proporționalitate, care pune în balanţă natura dreptului și importanţa scopului 
pentru care se dorește limitarea. Ca atare, competenţa de a strânge informații 
trebuie să fie dublată de măsuri de siguranţă la fel de puternice, care să apere 
drepturile constituționale ale cetățenilor și să susțină o societate deschisă și 
democratică.“ 


3.2 IMPACTUL TEHNOLOGIEI ASUPRA CULEGERII DE INFORMAȚII 


Tehnologia modernă a informaţiei și comunicaţiilor face posibil ca persoane 
din întreaga lume să comunice instantaneu și permite informaţiilor să străbată 
distanțe imense într-o clipă. Totodată însă, ea oferă guvernelor posibilitatea să 
desfășoare o activitate de urmărire la un nivel fără precedent. Folosind dispo- 
zitive tehnologice avansate, serviciile de informaţii pot să culeagă informaţii în 
masă, obţinând mult mai multă informaţie decât pot absorbi și analiza. Deoa- 
rece, prin natura sa, culegerea de informaţii de acest tip nu face diferențieri, 
ea poate încălca drepturi ale omului și ar trebui să fie realizată doar într-un ca- 
dru legal, care protejează dreptul la viaţă privată. 


Sistemul de interceptare ECHELON oferă un exemplu util. Acest sistem — ope- 
rat în comun de SUA, Marea Britanie, Australia, Canada și Noua Zeelandă, ca 
parte a unui aranjament colectiv de securitate — interceptează semnalele 
transmise spre și dinspre sateliți orbitali. În anul 2000, Parlamentul European a 
creat o comisie temporară care să investigheze impactul potenţial al sistemu- 
lui ECHELON asupra drepturilor omului, din perspectiva legislației Uniunii Eu- 
ropene (UE). Raportul final al comisiei a ajuns la concluzia că sistemele de in- 
terceptare în masă, precum ECHELON, sunt susceptibile să încalce dreptul la 
viață privată, deoarece nu se conformează principiului proporționalității în 
privinţa utilizării metodelor intruzive. Recunoscând faptul că asemenea sis- 
teme de interceptare pot fi justificate din raţiuni de securitate națională, comi- 
sia a recomandat ca utilizarea lor să fie reglementată de o legislaţie clară și ac- 
cesibilă și ca statele membre UE să stabilească o supraveghere riguroasă.” 


Africa de Sud, Comisia ministerială de verificare a serviciilor de informaţii, 
Intelligence in a Constitutional Democracy: Final Report to the Minister for Intelli- 
gence Services, the Honourable Mr. Ronnie Kasrils, MP. 

Parlamentul European, Comisia temporară privind sistemul de interceptare 
ECHELON, Draft document on the existence of a global system for intercepting pri- 
vate and commercial communications (ECHELON interception system) [Proiect de 

4. CADRUL LEGAL PENTRU CULEGEREA DE INFORMAȚII 


În cele mai multe țări democratice, culegerea informaţiilor de către serviciile 
de informaţii este guvernată de un cadru legal care asigură responsabilitatea și 
transparenţa. De regulă, aceasta se face mutând responsabilitățile de autori- 
zare și supraveghere din sfera exclusivă a executivului și distribuindu-le (în di- 
verse proporții) între parlament, puterea judecătorească și alte entități ce nu 
fac parte din puterea executivă. 


Dreptul internațional poate servi drept bază pentru dezvoltarea legislației 
naționale. De exemplu, în 2005, Consiliul Europei a emis următoarele reco- 
mandări în vederea elaborării legislaţiei naţionale referitoare la utilizarea teh- 
nicilor speciale de investigare în cazul cercetărilor penale: i 


1.Statele membre, în conformitate cu cerinţele Convenţiei europene a drepturi- 
lor omului (ETS No.5), trebuie să definească în legislația lor națională 
circumstanţele și condiţiile în care autoritățile competente sunt împuternicite 
să recurgă la utilizarea tehnicilor speciale de investigare. 

2.Statele membre, potrivit paragrafului 1, trebuie să ia măsurile legislative 
corespunzătoare, prin care să permită utilizarea tehnicilor speciale de investi- 
gare în vederea punerii lor la dispoziţia autorităților competente respective, în 
măsura în care acest lucru este necesar într-o societate democratică și este 
considerat a fi adecvat pentru realizarea de o manieră eficientă a cercetărilor 
și urmăririlor penale. 

3. Statele membre trebuie să ia măsurile legislative corespunzătoare pentru a 
asigura un control adecvat al aplicării tehnicilor speciale de investigare de că- 
tre autoritățile judiciare sau alte organisme independente, prin intermediul 
autorizării prealabile, al supravegherii pe perioada anchetei sau al verificării 
ex post facto. 


În general, legislaţia naţională privind utilizarea metodelor intruzive, sub aco- 
perire, de culegere a informaţiilor trebuie să specifice: 
e când pot fi utilizate asemenea metode; 


e care e pragul necesar de suspiciune ce trebuie atins; 


document referitor la existența unui sistem global pentru interceptarea comuni- 
cațiilor private și comerciale (Sistemul de interceptare ECHELON)] (2001) (disponibil 
la http://cryptome.org/echelon-ep.htm). 

1 Consiliul Europei, Comitetul Miniștrilor, Recommendation Rec(2005)10 of the 
Commitee of Ministers to member states on “special investigative techniques” in 
relation to serious crimes including acts of terrorism [Recomandarea Rec(2005)10 a 
Comitetului Miniștrilor către statele membre cu privire la «tehnicile speciale de in- 
vestigare» în legătură cu crimele grave, inclusiv actele de terorism] (20 aprilie 2005), 
Rec(2005)10, Capitolul II (a) (disponibil la https://wcd.coe.int/ViewDoc.jsp?id=8492 
69&Site=CM). 

e ce restricţii și ce limitări se aplică; 
e ce autorizări sunt necesare. 


Exemple de legislație națională specifică ce reglementează utilizarea pe plan 
intern a metodelor sub acoperire, intruzive, de culegere a informaţiilor includ 
„Legea telecomunicaţiilor (interceptare și acces)” din Australia; „Legea privind 
asistenţa în materie de comunicaţii în scopul aplicării legii” din Australia; „Le- 
gea privind supravegherea informaţiilor externe” din SUA și „Legea de regle- 
mentare a puterilor de investigare” din Marea Britanie. Orice lege de acest gen 
trebuie să abordeze trei chestiuni principale: 


e obiectivele admisibile; 
e proporţionalitatea; 


e autorizarea și supravegherea. 


Mai general spus, aceste legi trebuie să impună autorităţilor competente să fie 
îndeajuns de sigure că metodele sub acoperire, intruzive vor conduce la 
obţinerea informaţiilor căutate. 


4.1 OBIECTIVELE ADMISIBILE 


Obiectivele admisibile pentru utilizarea metodelor sub acoperire, intruzive, de 
culegere a informaţiilor diferă semnificativ de la un stat la altul. În unele ţări, 
după cum a recomandat Consiliul Europei, efectuarea unei cercetări penale 
å į La 11° . PEPE T r i 

este un obiectiv admisibil. In alte state, protejarea securităţii naționale și 
apărarea ordinii democratice sunt și ele obiective admisibile. Secțiunea 3(1) 
din „Legea privind restricționarea caracterului privat al corespondenţei, poștei 
și telecomunicaţiilor” din Germania împuternicește guvernul german (adică 
serviciile de securitate, incluzând poliţia și serviciile de informaţii) să ordone 
restricționări ale dreptului unui individ la viață privată dacă „indicii concrete 
generează suspiciunea că o persoană plănuiește, comite sau a comis” o crimă 
împotriva: 

e păcii; 

e ordinii democratice; 

e securităţii naţionale; 

e trupelor de securitate staționate în Germania. 
Termenul de indicii concrete stabilește un nivel foarte înalt al pragului care 


trebuie atins înainte de a putea utiliza metode sub acoperire, intruzive. Pentru 
a se asigura faptul că există motive însemnate pentru utilizarea metodelor in- 


11 Ibid., Capitolul II (b) (4). 

truzive de investigare, o atare justificare trebuie inclusă în cererea de autori- 
zare. 


4.2 PROPORȚIONALITATEA 


Legislația care reglementează utilizarea metodelor sub acoperire, intruzive, de 
culegere a informaţiilor trebuie să impună ca gradul de intruziune să fie 
proporțional cu scopul investigaţiei. În această privință, Consiliul Europei a re- 
comandat ca tehnicile speciale de investigare să fie utilizate doar atunci când: 


e există motive verosimile pentru a crede că o infracțiune serioasă a 
fost comisă ori este în curs de planificare; 


e a fost analizată corespunzător „proporționalitatea între efectele pro- 
duse de utilizarea tehnicilor speciale de investigare și scopul care a 
î ipi 12 
fost identificat.” 


Consiliul a recomandat în continuare ca statele membre să utilizeze metode 
mai puțin intruzive ori de câte ori „asemenea metode permit ca delictul res- 
pectiv să fie depistat, prevenit sau urmărit cu eficacitate corespunzătoare.” îi 
Linii directoare de acest gen permit utilizarea metodelor intruzive în scopuri 
legitime, menţinând, în același timp, la minimum abuzul și încălcarea dreptu- 
rilor omului. 


Principiul proporţionalităţii e mai dificil de aplicat în raport cu amenințările la 
adresa securității naţionale. Principalul scop trebuie să fie asigurarea faptului 
că informaţiile culese cu ajutorul metodelor intruzive nu puteau fi obţinute 
prin alte metode mai puțin intruzive și că, prin utilizarea metodelor intruzive, 
se pot obţine informaţiile căutate. De pildă, în Germania, un ordin de utilizare 
a metodelor de culegere care limitează dreptul la viață privată poate fi emis 
numai „în situaţia în care folosirea unei alte metode de investigare a faptelor 


TEn 4x i r Pe vp A i e. pepe ei 14 
ar fi inutilă sau ar face ca investigația să fie considerabil mai dificilă.” 


4.3 AUTORIZAREA ȘI SUPRAVEGHEREA 


Pentru a preveni utilizarea abuzivă a metodelor sub acoperire, intruzive, de 
culegere de informaţii, cadrul legal trebuie să cuprindă atât procedurile de au- 
torizare (ce revin conducerii superioare a serviciilor de informaţii și puterii ju- 


1? Ibid., Capitolul II (b) (5). 

* Ibid., Capitolul II (b) (6). 

1 Germania, Act Restricting the Privacy of Correspondence, Posts and Telecommu- 
nications [Lege privind restricționarea caracterului privat al corespondenţei, poștei 
și telecomunicațiilor] (26 iunie 2001), în Federal Law Gazette I, p. 1254, revizuită 
2298, ultima dată amendată de Articolul 1 al Legii din 31 iulie 2009, Federal Law 
Gazette I, p. 2499, Secțiunea 3 (2). 

diciare), cât și mecanismele de supraveghere (care implică parlamentul și or- 
ganismele specializate de supraveghere). Structurile adecvate de autorizare și 
supraveghere vor fi prezentate în detaliu în următoarele două secţiuni. Aceste 
niveluri de autorizare și supraveghere nu se exclud reciproc, iar un sistem cu- 
prinzător și robust pentru asigurarea răspunderii și transparenţei ar putea în- 
globa mai multe niveluri de autorizare și mai multe mecanisme de suprave- 
ghere. 


5. AUTORIZAREA OPERAȚIUNILOR DE CULEGERE A 
INFORMAȚIILOR 


Diferitele tipuri de culegere a informațiilor necesită diferite grade de autori- 
zare. De pildă, urmărirea fizică, deși sub acoperire, nu este puternic intruzivă; 
așadar, o autorizare internă în cadrul serviciului de informaţii este, de obicei, 
suficientă. Însă, ascultarea unui telefon sau interceptarea corespondenţei re- 
prezintă o încălcare mai gravă în raport cu niște așteptări rezonabile în ceea ce 
privește viaţa privată și, de aceea, au nevoie de o autorizare de la un nivel mai 
înalt, așa cum ar fi din partea ministrului responsabil pentru activitatea de 
intelligence și/sau din partea unui judecător. Orice reluare a operaţiunilor de 
culegere de informații trebuie să implice același nivel de autorizare ca în solici- 
tarea iniţială. 


5.1 AUTORIZAREA INTERNĂ 


Cerinţa privind autorizarea de către conducerea superioară a unui serviciu de 
informaţii a folosirii tehnicilor speciale de investigare stabilește responsabi- 
lităţile în cadrul serviciului și constituie un obstacol major în calea unei condu- 
ite incorecte. Cu toate că această cerinţă poate să nu fie suficientă per se pen- 
tru a preveni abuzurile, ea denotă că opţiunea de a limita dreptul unui individ 
la viaţa privată reprezintă o decizie serioasă, care cântărește greu și care nu 
poate fi luată cu ușurință. În cadrul serviciului, autoritatea decidentă trebuie să 
fie structurată astfel, încât, dacă gradul de invadare a vieţii private va fi mai 
mare, va crește corespunzător și nivelul care trebuie să acorde autorizarea ne- 
cesară. 


5.2 AUTORIZAREA DE CĂTRE EXECUTIV 


Serviciile de informaţii sunt controlate de executiv, care le stabilește priori- 
tățile și le dirijează activitățile. În mod normal, aceasta este responsabilitatea 
ministrului desemnat. Același ministru poate fi responsabil și pentru autoriza- 
rea anumitor operaţiuni de culegere de informaţii. Așa cum cerinţele de auto- 
rizare internă atrag răspunderea conducerii superioare a serviciului pentru uti- 
lizarea tehnicilor speciale de investigare, tot așa, procedurile de autorizare la 

nivelul executivului atrag răspunderea ministrului cu atribuții în domeniu pen- 
tru decizia de a aproba anumite măsuri. 


Abuzurile la nivel ministerial înseamnă, cel mai adesea, utilizarea aparatului de 
culegere a informaţiilor de care dispune un serviciu pentru a obține informații 
confidenţiale despre oponenții politici ai guvernului. Din acest motiv, în cazul 
utilizării pe plan intern a metodelor sub acoperire de culegere de informaţii, 
cadrul legal trebuie să prevadă proceduri de autorizare care: 


e stabilesc limite pentru ceea ce miniștrii pot cere serviciilor să facă. 


e impun autorizarea judiciară, pe lângă aceea ministerială, pentru 
folosirea metodelor intruzive de culegere a informaţiilor. 


e creează un mecanism prin care ofițerii de informaţii pot raporta 
conduita incorectă. 


e înființează sau desemnează un organism independent de suprave- 
ghere pentru a verifica modul de desfășurare a unor asemenea 
operaţiuni. 


5.3 AUTORIZAREA JUDICIARĂ 


În cele mai multe țări democratice, o responsabilitate tradițională a puterii ju- 
diciare este de a proteja drepturile omului ale indivizilor. În virtutea acestui 
rol, este firesc ca judecătorii să aibă sarcina de a pune în balanţă protejarea 
drepturilor omului în raport cu necesităţile serviciilor de informaţii în materie 
de culegere de informaţii. În consecinţă, este o practică obișnuită ca legislaţia 
națională să impună serviciilor de informaţii să obţină autorizarea judiciară (de 
obicei, sub forma unui mandat) înainte de a încălca dreptul unei persoane la 
viaţa privată. Deoarece sunt produsul unei evaluări imparţiale, asemenea 
mandate sunt considerate a fi un mijloc important de reducere a potenţialelor 
abuzuri.” În plus, după cum se remarcă în raportul Comisiei de la Veneţia pri- 
vind controlul democratic al serviciilor de securitate, cerinţele referitoare la 
autorizarea judiciară fac ca preocuparea pentru securitate să se subordoneze 
legii și, prin aceasta, instituționalizează respectul față de lege." 


1 Pentru o discuție mai amplă asupra acestui punct, a se vedea Gregory Rose and Di- 
ana Nestorovska, „Terrorism and National Security Intelligence Laws: Assessing Aus- 
tralian Reforms” [„Terorismul și legile privind informațiile de securitate naţională: 
evaluarea reformelor australiene”], în LAWASIA Journal (2005), pp. 127-155. 

1 Consiliul Europei, Comisia Europeană pentru Democraţie prin Drept (Comisia de la 
Veneţia), Report on the democratic oversight of the security services [Raport privind 
controlul democratic al serviciilor de securitate], CDL-AD(2007)016 (2007), pp. 44-45 
(disponibil la http://www.venice.coe.int/docs/2007/CDL-AD%282007%29016-e.asp). 

Caseta 1: Cerinţele pentru solicitarea unei autorizări judiciare în Canada 


„Legea privind Serviciul Canadian pentru Informaţii de Securitate” impune ca cere- 

rile serviciilor de informaţii în vederea obținerii mandatelor judiciare de interceptare 
a za v A M Y 17 

a comunicaţiilor să cuprindă următoarele: 


e faptele în temeiul cărora poate fi justificată convingerea că există o amenințare 
la adresa securităţii naționale; 


dovada că au fost încercate tehnici mai puţin intruzive care au eșuat sau moti- 
vele pentru care acestea nu au șanse de reușită; 


tipul de comunicaţie care va fi interceptată; 

tipul de informații care vor fi obținute; 

identitatea persoanelor sau categoriile de persoane care constituie ţinta 
investigării; 

identitatea persoanelor, dacă e cunoscută, ale căror comunicaţii vor fi intercep- 
tate; 

o descriere generală a locului, dacă e cunoscut, în care se va face uz de mandat; 
perioada pentru care se solicită mandatul; 


detaliile oricărei cereri făcute anterior, care vizează o persoană identificată în 
actuala cerere — inclusiv data cererii anterioare, numele judecătorului căruia i-a 
fost adresată solicitarea și decizia luată de judecător în acel caz. 


O bună practică pentru legislația care reglementează această chestiune este 
specificarea tipului de operaţiuni care au nevoie de autorizare judiciară, pre- 
cum și a autorităţii pe care o poate avea judecătorul de a limita sfera, durata și 
ţintele unei operațiuni. Totodată, legislația trebuie să stabilească un necesar 
minim de informaţii care să stea la baza cererii de obţinere a oricărui mandat 
(a se vedea Caseta 1). 


În multe ţări, pentru interceptarea comunicaţiilor, este nevoie de un mandat 
judiciar. De exemplu, „Legea privind informaţiile naţionale” din Argentina im- 
pune serviciilor de informaţii ale ţării să obţină autorizarea judiciară înainte de 
interceptarea comunicaţiilor private de orice fel." 


Uneori, legea aplicabilă prevede ca cererile serviciilor de informaţii să fie exa- 
minate de judecători specializaţi. Canada, Franţa, Africa de Sud și Spania, prin- 


17 Canadian Security Intelligence Service Act [Lege privind Serviciul Canadian pentru 
Informaţii de Securitate] (31 august 2004), R.S.C., 1985, Capitolul C-23, Secţiunea 
21 (2) (disponibil la http://www.csis-scrs.gc.ca/pblctns/ct/cssct-eng.asp). 

ia Argentina, National Intelligence Law, Law 25520 of 2001 [Lege privind informaţiile 
naționale, Legea 25520 din 2001], Titlul VI, Articolul 18. 

tre altele, urmează această practică. Alternativ, unele țări au înfiinţat instanţe 
speciale care să asigure autorizarea judiciară. Printre ele, se numără Curtea 
pentru Supravegherea Informaţiilor Externe (FISC) din SUA, înfiinţată prin „Le- 
gea privind supravegherea informaţiilor externe” din 1978. Alcătuită din 11 ju- 
decători districtuali federali, care ocupă funcţia eșalonat, pe termen de cel 
mult șapte ani ce nu poate fi reînnoit, FISC examinează solicitările de mandate 
pentru chestiuni legate de securitatea națională. Prin lege, a fost înfiinţată Cur- 
tea de Apel pentru Supravegherea Informaţiilor Externe care audiază recursu- 
rile guvernului la deciziile FISC.” 


Uneori, acești judecători specializați și curțile în cauză au autoritatea de a veri- 
fica operaţiunile de culegere de informaţii pe parcursul desfășurării lor. În 
Africa de Sud, „Legea pentru reglementarea interceptării comunicaţiilor și a 
furnizării de informaţii asociate comunicaţiilor,” din 2002, permite judecători- 
lor să ceară rapoarte scrise intermediare asupra progreselor făcute în vederea 
atingerii obiectivelor stabilite în mandat.” În acest fel, ei pot limita intruziunea 
colaterală asupra unor ţinte ce nu au fost avute în vedere și pot să se asigure 
că metodele sub acoperire, intruzive, nu sunt folosite pe o perioadă mai lungă 
decât e necesar. 


6. SUPRAVEGHEREA OPERAȚIUNILOR DE CULEGERE DE 
INFORMAȚII 


Un complement important al autorizării este supravegherea, care include veri- 
ficarea operaţiunilor efectuate de serviciile de informaţii pentru a confirma că 
acestea au fost autorizate în mod corespunzător. Numai atunci când ambele 
măsuri de siguranţă — autorizarea și supravegherea — sunt prezente, opera- 
ţiunile de culegere a informaţiilor pot fi considerate reglementate în mod real. 
(Pentru o discuţie privind modul în care organismele de supraveghere gestio- 
nează reclamaţiile împotriva serviciilor de informaţii, a se vedea Forcese — In- 
strumentul 9). 


Supravegherea poate fi efectuată de numeroase entități diferite. Unele, pre- 
cum instituțiile supreme de audit și instituţiile naţionale de tip ombudsman, au 


19 Web site-ul Centrului Judiciar Federal „Foreign Intelligence Surveillance Court” 
[„Curtea pentru Supravegherea Informaţiilor Externe”] (disponibil la www.fjc.gov/ 
history/home.nsf/page/courts_special_fisc.html). 

2 Africa de Sud, Regulation of Interception of Communications and Provision of 
Communication-Related Information Act [Legea pentru reglementarea interceptării 
comunicaţiilor și a furnizării de informaţii asociate comunicaţiilor], Legea nr. 70 din 
2002, în Government Gazette, Vol. 451, no. 24286 (22 ianuarie 2003), Secțiunea 24 
(disponibil la www.info.gov.za/gazette/acts/2002/a70-02.pdf). 

relevanţă în virtutea mandatelor lor extinse. Altele, precum inspectorii gene- 
rali și organismele specializate de supraveghere, deţin expertiză de speciali- 
tate, ceea ce vine în sprijinul mandatelor lor specifice. Cele mai multe ţări dis- 
tribuie supravegherea între mai multe entități cu jurisdicții ce se suprapun în 
diferite proporții. 


6.1 ORGANISMELE PARLAMENTARE DE SUPRAVEGHERE 


În cadrul sistemelor democratice de guvernare, parlamentele răspund pentru 
crearea cadrului legal în care funcționează organismele guvernamentale. Ele 
au și responsabilitatea de a monitoriza respectarea legilor pe care le adoptă. 
Aceste responsabilități se aplică și în cazul serviciilor de informaţii, la fel ca în 
cazul oricărei agenţii guvernamentale. 


Totuși, dat fiind că serviciile de informaţii diferă de celelalte agenţii guverna- 
mentale din mai multe puncte de vedere, parlamentele înființează, de regulă, 
comisii de supraveghere a serviciilor de informaţii pentru a monitoriza activita- 
tea serviciilor și a recomanda revizuirea cadrului legal ce reglementează func- 
ţionarea acestora. În ceea ce privește operaţiunile de culegere de informaţii, 
comisiile respective au, de obicei, sarcina: 


e să supravegheze utilizarea metodelor intruzive, sub acoperire; 
e să monitorizeze elaborarea bugetului și utilizarea fondurilor; 


e să analizeze cadrul legal, pentru a se asigura că acesta conţine măsuri 
de siguranţă suficiente pentru protecția drepturilor omului; 


e să se asigure că serviciile de informaţii respectă cadrul legal. 


În plus, legea de reglementare poate împuternici comisiile parlamentare să ve- 
rifice operaţiunile sub acoperire, intruzive, de culegere a informaţiilor. În mod 
special, comisiile de supraveghere pot avea un rol esenţial în asigurarea aplică- 
rii corecte a procedurilor de autorizare. De pildă, „Legea privind informaţiile 
naționale” din Argentina împuternicește Comisia mixtă pentru supravegherea 
agențiilor și activităţilor de informaţii să oblige la pregătirea (și prezentarea în 
fața comisiei a) rapoartelor care enumeră „interceptările și înregistrările con- 
vorbirilor telefonice, efectuate într-o anumită perioadă.” 21 Comisia poate fo- 
losi apoi această listă pentru a verifica modul de utilizare a tehnicilor speciale 
de investigare în raport cu aprobările acordate. Astfel, ea poate confirma că 
procedurile de autorizare sunt utilizate corect; ca exemplu, a se vedea Ca- 
seta 2. 


i Argentina, National Intelligence Law, Law 25520 of 2001 [Lege privind informaţiile 
naționale, Legea 25520 din 2001], Titlul VI, Articolul 3411. 

Caseta 2: Supravegherea parlamentară a culegerii de informaţii în 
Germania 


În Germania, utilizarea metodelor intruzive de culegere a informaţiilor este suprave- 
gheată de Comisia specială de control parlamentar. 


Legea impune executivului să furnizeze comisiei de control rapoarte privind utiliza- 
rea metodelor intruzive, „la intervale nu mai mari de șase luni.” Pe baza acestor ra- 
poarte periodice, comisia pregătește un raport anual pentru Bundestag asupra natu- 


sa a 5 Ei 3 Bi Ei A Ei .„ 22 
rii și sferei de aplicare a metodelor intruzive folosite în temeiul legii. 


Totodată, pe lângă această funcţie de monitorizare, legea acordă comisiei de control 
un rol de autorizare. Serviciul Federal de Informaţii (un serviciu de informaţii ex- 
terne) trebuie să obţină aprobarea comisiei de control înainte de a putea intercepta 
traficul de telecomunicaţii internaţionale care e transmis sub „formă de pachet” și 
care poate avea legătură cu Germania sau cu cetățenii germani. Este vorba despre 
interceptări pe baza unor cuvinte-cheie, ce nu vizează comunicări anume.” 


Calitatea de membru într-o comisie parlamentară de supraveghere nu impune, 
în general, vreo expertiză în materie de intelligence. Totuși, așa cum a remar- 
cat un membru al Congresului SUA, pentru a face aprecieri corecte, membrii 
comisiei trebuie să se familiarizeze cu informațiile care sunt produse și cu me- 
todele folosite în acest scop.” 


6.2 ORGANISMELE SPECIALIZATE DE SUPRAVEGHERE 


Organismele specializate de supraveghere a serviciilor de informații sunt 
entități independente, ale căror membri și staff au o expertiză remarcabilă în 
domeniul intelligence (a se vedea Born și Geisler Mesevage — Instrumentul 1). 
Unul din cele mai obișnuite tipuri de organisme specializate de supraveghere 
este cel al inspectorilor generali. Deși funcţiile și responsabilităţile lor variază 


A Germania, Act Restricting the Privacy of Correspondence, Posts and Telecommu- 
nications [Lege privind restricționarea caracterului privat al corespondenței, poștei 
și telecomunicaţiilor] (26 iunie 2001), în Federal Law Gazette |, p. 1254, revizuită 
2298, ultima dată amendată de Articolul 1 al Legii din 31 iulie 2009, Federal Law 
Gazette I, p. 2499, Secțiunea 14. 

ză Ibid., Secţiunea 5. 

* L, Britt Snyder, Sharing Secrets with Lawmakers:Congress as a User of Intelligence 
[Secrete împărtășite legislatorilor: Congresul ca utilizator de intelligence] (Washin- 
gton: Central Intelligence Agency, februarie 1997) p.49 (disponibil la 
https://www.cia.gov/library/center-for-the-study-of-intelligence/csi-publications/ 
books-and-monographs/sharing-secrets-withlawmakers-congress-as-a-user-of- 
intelligence/toc.htm). 

de la un stat la altul, inspectorii generali sunt în mod normal entități indepen- 
dente, autorizate să primească reclamaţii privind legalitatea conduitei servici- 
ilor de informaţii și să acționeze în consecință. Mandatele lor includ de obicei 
dreptul de a efectua investigaţii asupra modului de utilizare a tehnicilor speci- 
ale de investigare și a metodelor de culegere a informaţiilor sub acoperire. În 
unele ţări, precum SUA și Canada, ei funcţionează în cadrul serviciilor de 
informaţii. În altele, precum Africa de Sud, sunt independenţi, funcţionând în 
afara acestor servicii. 


Inspectorul general pentru informaţii din Africa de Sud are următoarele 
responsabilități principale de supraveghere: 2 


e sä verifice activităţile serviciilor de informații pentru a stabili dacă au 
o conduită legală și dacă performanţele lor sunt reale. 


e să certifice legalitatea operațiunilor efectuate de serviciile de 
informaţii în fața executivului și a populaţiei din Africa de Sud; 


e să funcţioneze ca o instituție de tip ombudsman în ceea ce privește 
reclamaţiile împotriva serviciilor de informaţii, făcute de oficiali gu- 
vernamentali și de orice alte persoane. 


Spre deosebire de cele de mai sus, Belgia (a se vedea Caseta 3), Germania (a se 
vedea Caseta 4), Norvegia și Olanda folosesc organisme specializate pentru a- 
și supraveghea serviciile de informaţii. În privinţa operaţiunilor de culegere de 
informaţii, aceste organisme specializate îndeplinesc următoarele sarcini: 


e se asigură că operaţiunile respectă cadrul legal, procedurile interne 
ale serviciilor în cauză și politicile executivului; 


e monitorizează eficacitatea operaţională și fac recomandări pentru 
îmbunătăţirea ei; 

e gestionează reclamaţiile privind utilizarea ilegală a tehnicilor speciale 
de investigare, înaintate de oficiali guvernamentali și de orice per- 
soane. 


Pentru a fi eficace în supravegherea modului de culegere a informaţiilor, un 
organism specializat de supraveghere trebuie să dispună de un mandat care să 
îi permită să fie proactiv. Mai precis, el trebuie să fie împuternicit să 
desfășoare investigaţii din proprie inițiativă și să aibă acces la o gamă largă de 


23 Imtiaz Fazel, „Who shall guard the guards? Civilian oversight and the Inspector 
General of Intelligence” [Cine păzeşte paznicii? Supravegherea civilă și Inspectorul 
General pentru Informaţii”], în To spy or not to spy? Intelligence and democracy in 
South Africa, ed. Lauren Hutton (Pretoria: Institute for Security Studies, 2009), 
pp. 35-36. 

informaţii deţinute de servicii, fie ele clasificate sau nu. În schimb, el trebuie să 
ofere persoanelor care pretind că le-au fost încălcate drepturile posibilitatea 
de a face apel; și trebuie să pregătească rapoarte periodice pentru parlament. 
(Versiunile editate ale acestor rapoarte trebuie să fie difuzate public în vede- 
rea promovării transparenţei.) 


Caseta 3: Comisia Permanentă pentru Verificarea Agenţiilor de Informaţii 
din Belgia 


Un exemplu de organism specializat de supraveghere este Comisia Permanentă pen- 
tru Verificarea Agenţiilor de Informaţii din Belgia, înființată prin „Legea pentru re- 
glementarea verificării poliţiei și serviciilor de informaţii și a Unităţii de Coordonare 
pentru Evaluarea Ameninţărilor.” Comisia este mandatată să supravegheze 
funcţionarea celor două servicii de informaţii din Belgia, precum și Unitatea de Co- 
ordonare pentru Evaluarea Ameninţărilor. Supravegherea efectuată de comisie se 
axează pe legalitatea și eficacitatea activităților desfășurate de serviciile de 
informaţii, precum și pe coordonarea comunităţii de informaţii și de securitate. Pen- 
tru a face faţă acestor responsabilităţi, comisia este împuternicită să „investigheze 
activităţile și metodele serviciilor de informaţii,” inclusiv modalităţile prin care servi- 
ciile culeg informaţii.” 


În 2010, comisia a primit sarcina de a supraveghea utilizarea de către serviciile de 
informaţii a metodelor intruzive de culegere a informațiilor, adoptate recent. Comi- 
sia evaluează fiecare operațiune intruzivă de urmărire și poate ordona renunțarea la 
ea (și distrugerea informaţiilor culese) dacă nu respectă legea.” Mai mult, această 
comisie e autorizată să gestioneze „reclamaţiile și denunțţurile ... referitoare la modul 
de operare, intervenţia, acțiunea sau lipsa de acţiune a serviciilor de informaţii.” îi 


zi Belgia, Act Governing Review of the Police and Intelligence Services and of the 
Coordination Unit for Threat Assessment [Lege pentru reglementarea verificării 
poliției și serviciilor de informaţii și a Unităţii de Coordonare pentru Evaluarea 
Ameninţărilor] (18 iulie 1991); a se vedea, de asemenea, site-ul Comisiei Perma- 
nente pentru Verificarea Agenţiilor de Informaţii din Belgia (disponibil la 
www.comiteri.be). 

Belgia, Loi relative aux méthodes de recueil des données par les services de 
renseignement et de sécurité [Lege privind metodele de culegere a datelor de către 
serviciile de informaţii și de securitate] (4 februarie 2010). 

Belgia, Act Governing Review of the Police and Intelligence Services and of the 
Coordination Unit for Threat Assessment [Lege pentru reglementarea verificării 
poliției și serviciilor de informaţii și a Unităţii de Coordonare pentru Evaluarea 
Ameninţărilor] (18 iulie 1991), Articolul 34. 


27 

Caseta 4: Comisia G10 din Germania 


Organismul specializat de supraveghere care monitorizează culegerea de informaţii 
în Germania este Comisia G10. Acest organism e alcătuit din patru membri, dintre 
care unul este judecător, și poate include parlamentari. Deși membrii comisiei sunt 
numiţi de Comisia specială de control parlamentar, independenţa lor în funcţie e ga- 
rantată prin lege. Una dintre atribuţiile lor principale este de a decide cu privire la 
admisibilitatea și necesitatea folosirii metodelor intruzive de culegere a 
informaţiilor. În consecinţă, legea prevede ca guvernul german să aducă lunar la 


cunoștința membrilor comisiei viitoarele operațiuni care vor utiliza metode intruzive 
de investigare. În cazul în care membrii comisiei declară că oricare din aceste me- 
tode nu e necesară sau admisibilă, guvernul va trebui să-și revoce autorizarea pen- 
tru operaţiunile respective.” 


Comisia G10 deţine și o funcţie de gestionare a reclamaţiilor. Ea poate examina 
reclamaţii legate, inter alia, de utilizarea metodelor intruzive de culegere a 
informaţiilor și poate decide dacă aceste reclamaţii oferă un temei suficient pentru a 
limita capacitatea serviciilor de informaţii de a folosi astfel de metode.” 


7. CONCLUZII 


Instrumentul de faţă a examinat cazurile și modul în care trebuie să li se per- 
mită serviciilor de informaţii să limiteze drepturile omului pentru a-și atinge 
obiectivele de securitate. Cu alte cuvinte, a analizat întrebarea: Când se pot 
folosi resurse publice pentru a limita drepturile indivizilor? În cazul unei ase- 
menea întrebări, fundamentală este relaţia dintre cetățeni și guvernul lor. Ori- 
care ar fi răspunsul la care ajunge o societate, este întotdeauna necesar un sis- 
tem riguros și clar definit de autorizări și de supraveghere pentru a se asigura 
menţinerea conduitei agenţiilor de informaţii în parametrii legii care le regle- 
mentează. 


Supravegherea operaţiunilor de culegere de informaţii e deosebit de impor- 
tantă, deoarece, în țările democratice, o culegere eficace de informaţii de- 
pinde de legitimitatea instituţională, de o guvernare credibilă și, în cele din 
urmă, de încrederea publică. Aceste condiții pot fi întrunite doar dacă 
activităţile serviciilor de informaţii se fundamentează pe și respectă cadrul le- 


zii Ibid., Secţiunea 15. 

a Germania, Act Restricting the Privacy of Correspondence, Posts and Telecommu- 
nications [Lege privind restricționarea caracterului privat al corespondenţei, poștei 
și telecomunicațiilor] (Legea G10), (26 iunie 2001), în Federal Law Gazette I, p. 1254, 
revizuită 2298, ultima dată amendată de Articolul 1 al Legii din 31 iulie 2009, Federal 
Law Gazette I, p. 2499, Secțiunea 15. 

gal ce protejează drepturile omului și dacă serviciile își însușesc principiile de- 
mocratice ale deschiderii, transparenţei și responsabilităţii. Pe aceste baze, și 
numai pe aceste baze, poate fi asigurată utilizarea legitimă a metodelor sub 
acoperire, intruzive. 


8. RECOMANDĂRI 


Situaţiile în care este permisă folosirea metodelor de investigare ce limi- 
tează drepturile omului, inclusiv dreptul la viaţă privată, trebuie să fie clar 
definite în cadrul legal care reglementează funcţionarea serviciilor de 
informaţii. 


Cadrul legal trebuie să specifice motivele pertinente pentru utilizarea 
metodelor sub acoperire, intruzive, de culegere a informaţiilor, admițând 
faptul că acestea trebuie folosite numai atunci când corespund ca însem- 
nătate obiectivului avut în vedere și când nicio altă metodă nu ar fi sufici- 
entă. 


Cadrul legal trebuie să stabilească proceduri clare de autorizare, care să re- 
glementeze folosirea metodelor sub acoperire, intruzive, de culegere a 
informaţiilor. Cu cât este mai mare nivelul intruziunii, cu atât trebuie să fie 
mai înalt nivelul de autorizare. 


Cadrul legal trebuie să impună autorizarea judiciară pentru utilizarea pe 
plan intern a metodelor sub acoperire, intruzive, de culegere a 
informaţiilor. El va stabili, de asemenea, proceduri pentru desemnarea ju- 
decătorilor autorizaţi să acorde astfel de aprobări și va preciza de ce criterii 
trebuie să se țină seama la evaluarea cererilor respective din partea guver- 
nului. 


Cadrul legal trebuie să instituie mecanisme eficace de supraveghere, care 
să monitorizeze utilizarea metodelor sub acoperire, intruzive, de culegere 
de informaţii, prin intermediul comisiilor parlamentare, al organismelor 
specializate de supraveghere sau al ambelor tipuri de entități. 


INSTRUMENTUL 6 


Supravegherea utilizării 
datelor cu caracter personal 


lan Leigh 


Supravegherea utilizării datelor cu caracter 


personal 
lan Leigh 


1. INTRODUCERE 


Acest instrument studiază modul în care organismele de supraveghere se pot 
asigura că serviciile de informaţii folosesc datele cu caracter personal în con- 
formitate cu legea care reglementează funcţionarea respectivelor servicii. El 
urmărește să explice rolul deţinut de organismele de supraveghere în exami- 
narea modului în care serviciile de informaţii stochează, accesează și transferă 
aceste date. Nu se ocupă de culegerea informaţiilor de către serviciile respec- 
tive (abordată de Hutton — Instrumentul 5) sau de comunicarea de date cu ca- 
racter personal unor parteneri interni și externi (abordată de Roach - Instru- 
mentul 7). 


Subiectul examinat în instrumentul de față include: riscurile care decurg din 
utilizarea datelor cu caracter personal de către serviciile de informaţii; cadrul 
legal corespunzător pentru reglementarea acestei utilizări; și mijloacele prin 
care se face supravegherea ei. Capitolul se încheie cu un scurt rezumat al prin- 
cipiilor-cheie pentru adoptarea legislației cu privire la utilizarea datelor cu ca- 
racter personal de către serviciile de informații. 


În conformitate cu practica internaţională larg răspândită, acest instrument va 

folosi termenul de date cu caracter personal pentru a înţelege „orice informaţii 
s s-a A M F TA 1 . d 

referitoare la o persoană identificată sau identificabilă («subiectul datelor»).” 


1 Această definiție apare în Articolul 2 al Council of Europe Convention for the 


Protection of Individuals with regard to Automatic Processing of Personal Data 
[Convenţia Consiliului Europei pentru protejarea persoanelor față de prelucrarea 
automatizată a datelor cu caracter personal] și în Secţiunea 1(b) a lucrării 
Organisation for Economic Co-operation and Development (OECD) Guidelines on the 
Protection of Privacy and Transborder Flows of Personal Data [Liniile directoare ale 
Organizaţiei pentru Cooperare și Dezvoltare Economică (OCDE), privind protecţia 

2. RISCURI ÎN UTILIZAREA DATELOR CU CARACTER PERSONAL DE 
CĂTRE SERVICIILE DE INFORMAȚII 


Serviciile de informaţii au motive legitime, decurgând din mandatul lor legal, 
de a culege, stoca, prelucra și dezvălui date cu caracter personal. Persoanele la 
care se referă datele pot fi ţinte legitime, deoarece, de pildă, sunt suspectate 
de implicare în spionaj sau terorism. Nevoia de culegere a unor astfel de 
informaţii variază de la o ţară la alta și de la un serviciu la altul în funcţie de 
responsabilităţile legale concrete ale fiecărui serviciu. 


Există, totuși, un pericol constant de a mări excesiv volumul datelor cu carac- 
ter personal care se culeg. De exemplu, procesul prin care se stabilește dacă o 
persoană suspectă e angajată în activități teroriste are în vedere posibilitatea 
ca informaţiile culese să conducă la o concluzie negativă. Evident, într-o astfel 
de situație, culegerea inițială de informaţii nu poate fi considerată nepotrivită; 
dar, odată ce serviciul a stabilit că persoana nu e implicată, el nu ar trebui să 
continue activitatea de culegere (sau, discutabil, chiar să reţină și să folosească 
informaţiile pe care le-a obținut). Mai mult, procedând astfel, există riscul ca 
serviciul să fie tentat să culeagă informaţii din cercuri din ce în ce mai largi — de 
exemplu, despre asociaţii persoanei suspecte sau despre organizaţia societăţii 
civile din care fac parte aceștia. O astfel de tendinţă poate induce frică, 
determinându-i pe indivizi să se teamă să facă parte din organizaţii civile le- 
gale, precum sindicatele, partidele politice separatiste și grupurile ecologiste 
sau anti-nucleare. De asemenea, există și un pericol mai general, ca datele cu 
caracter personal stocate în dosarele unui serviciu de informaţii să fie incorect 
folosite — de oficiali din statele în tranziție, spre exemplu, pentru a șantaja 
oponenții politici sau a tempera jurnaliștii. 


Uneori, se susţine că simpla stocare, analizarea și păstrarea datelor de către 
serviciile de informaţii au caracter benign. În vreme ce culegerea datelor cu ca- 
racter personal prezintă mai multe riscuri evidente (a se vedea Hutton — In- 
strumentul 5), stocarea lor este potenţial dăunătoare, deoarece aceste date 
sunt strâns legate de autonomia personală. Controlul pe care persoanele îl 
exercită asupra propriei lor vieți — în special alegerile pe care le fac în privința 
detaliilor personale (cui, în ce măsură și în ce scop optează să le dezvăluie) — 
este erodat atunci când agenţiilor guvernamentale li se permite să adune date 
cu caracter personal din mai multe surse. 


vieţii private și fluxurile transfrontaliere de date personale]. O definiţie similară 
apare în Articolul 2(a) al European Union Directive 95/46/EC [Directiva Uniunii Euro- 
pene 95/46/EC]; totuși, această directivă nu se aplică la activităţile ce ţin de securi- 
tatea de stat (a se vedea Articolul 3.2). 

Prin strângerea unor informaţii personale despre indivizi, serviciile de 
informaţii dobândesc, într-o oarecare măsură, control asupra subiecţilor acelor 
informaţii. În cel mai rău caz, datele cu caracter personal, deţinute de servicii, 
pot fi utilizate necorespunzător pentru a exercita presiuni asupra politicienilor 
sau jurnaliștilor. Însăși cunoașterea faptului că serviciile deţin date cu caracter 
personal poate fi perturbatoare din punct de vedere psihologic pentru persoa- 
nele vizate, chiar dacă nicio dezvăluire dăunătoare nu va avea loc vreodată. În 
mod similar, participarea în cadrul societăţii civile poate fi descurajată de 
cunoașterea (sau suspiciunea constantă) că datele despre anumite forme de 
activism politic, industrial și social sunt păstrate în dosare de securitate. 


Ținând seama de nevoia, declarată adeseori, de a păstra informaţiile de securi- 
tate pe perioade lungi de timp, perspectiva unui prejudiciu poate afecta per- 
soanele în cauză mulţi ani sau multe decenii. Informaţiile privind activităţile 
din tinereţe, de pildă, pot fi păstrate în unele cazuri și atunci când persoanele 
respective au o vârstă înaintată, chiar dacă viaţa lor ulterioară nu oferă motive 
pentru a fi considerate drept un risc la adresa securităţii. 


Mai mult, datele cu caracter personal deţinute de serviciile de informaţii pot fi 
parţiale, inexacte sau depășite. În situații extreme, este posibil să fi fost 
obținute de la surse care doreau să facă rău persoanei respective din cauza 
unor animozităţi personale sau din invidie. În mod similar, surse motivate 
printr-o răsplată financiară pot avea tendinţa să exagereze sau să născocească 
fapte atunci când furnizează informaţii despre anumite persoane. 


Alte riscuri legate de stocarea datelor cu caracter personal includ capacitatea 
fără precedent a unor servicii de informaţii de a corela, printr-un acces privile- 
giat, informaţii despre un individ, conţinute în baze de date ale organismelor 
de aplicare a legii, medicale și ale fiscului, altminteri distincte. 


Desigur, riscurile nu se sfârșesc odată cu stocarea, ordonarea și analiza datelor 
cu caracter personal. Există și riscuri asociate cu utilizarea lor. Unele utilizări 
sunt legitime (așa cum este verificarea din punct de vedere al securităţii), în 
vreme ce altele sunt mai puţin demne de laudă (precum conturarea unui profil 
rasial sau religios ori exercitarea, pe ascuns, a unei influenţe asupra unei per- 
soane). O dezvăluire cu autor necunoscut a unor date personale în mass-me- 
dia, de exemplu, poate provoca persoanei respective prejudicii și pierderea 
unor oportunități. Statutul său profesional poate fi afectat, spre exemplu, prin 
refuzarea acordării sau pierderea certificatului de securitate; și, la un nivel mai 
general, reputaţia sa poate fi lezată. În mod similar, dezvăluirea unor date ne- 
întemeiate sau inexacte unor guverne străine poate duce la pierderea 
oportunităţilor de a călători sau poate avea consecinţe chiar mult mai grave (a 
se vedea Roach — Instrumentul 7). 

Serviciile de informaţii sunt puternic interesate să se asigure că informaţiile pe 
care le dețin despre anumite ţinte legitime sunt corecte, exacte și actualizate. 
Eficacitatea și reputaţia unui serviciu pot fi afectate dacă acesta dezvăluie, dă 
un aviz ori acționează pe baza unor informaţii greșite, incomplete sau 
depășite. Totuși, există anumite riscuri inerente activității din domeniul 
intelligence, care întăresc nevoia de control și supraveghere externe cu privire 
la procedurile de gestionare a informaţiilor. Îndeosebi imperativul anticipării 
viitoarelor riscuri de securitate poate încuraja serviciile să culeagă informaţii în 
exces despre un număr tot mai mare de persoane. Schimbările tehnologice, 
așa cum este perfecționarea activității de căutare de date, pot stimula, în 
același timp, culegerea și stocarea unor cantități vaste de date cu caracter per- 
sonal, precum datele privind traficul pe e-mail, căutările pe web-site-uri, re- 
zervările la curse aeriene și tranzacţiile financiare. 


3. CADRUL LEGAL PENTRU UTILIZAREA DATELOR CU CARACTER 
PERSONAL DE SERVICIILE DE INFORMAȚII 


Dreptul la viaţă privată este protejat conform normelor de drept în materia 
drepturilor omului, consacrate de cele mai importante tratate internaţionale.? 
Totuși, din raţiuni de relevanţă și utilitate practică, instrumentul de față se va 
concentra asupra normelor privind drepturile omului, aplicabile în Europa, în 
special cele stabilite în Convenţia europeană a drepturilor omului (ECHR), care 
sunt cele mai avansate. Deși acest capitol se axează pe dreptul la viaţă privată, 
culegerea și utilizarea datelor cu caracter personal de către agenţiile de 
informaţii poate avea și un impact indirect asupra altor drepturi ale omului, 
așa cum sunt dreptul la liberă exprimare și acela privind libera asociere. 


Articolul 8 al ECHR, care se aplică celor 47 de state membre ale Consiliului Eu- 
ropei, stipulează: 


1. Orice persoană are dreptul la respectarea vieţii sale private şi de familie, a 
domiciliului său şi a corespondenţei sale. 


Articolul 17 al International Covenant on Civil and Political Rights [Convenţia 
internaţională cu privire la drepturile civile și politice] stabilește că: „1. Nimeni nu va 
putea fi supus vreunor imixtiuni arbitrare sau ilegale în viaţa particulară, în familia, 
domiciliul sau corespondenţa sa, nici la atingeri ilegale aduse onoarei și reputației 
sale. 2. Orice persoană are drept la protecţia legii împotriva unor asemenea imixti- 
uni sau atingeri.” Articolul 12 din Universal Declaration of Human Rights [Declaraţia 
universală a drepturilor omului] precizează că „Nimeni nu va fi supus la imixtiuni ar- 
bitrare în viaţa sa personală, în familia sa, în domiciliul sau în corespondenţa sa, nici 
la atingeri aduse onoarei și reputației sale. Orice persoană are dreptul la protecție 
din partea legii împotriva unor asemenea imixtiuni sau atingeri.” 

[Curtea Europeană a Drepturilor Omului (CEDO) a interpretat această prevedere 

ca incluzând apelurile telefonice și celelalte mijloace de comunicare electro- 

nică.] 

2. Nu este admis amestecul unei autorităţi publice în exercitarea acestui drept 
decât în măsura în care acest amestec este prevăzut de lege şi dacă constituie 
o măsură care, într-o societate democratică, este necesară pentru securitatea 
naţională, siguranța publică, bunăstarea economică a ţării, apărarea ordinii și 
prevenirea faptelor penale, protejarea sănătăţii sau a moralei, ori protejarea 
drepturilor şi libertăţilor altora. 


De asemenea, Carta drepturilor fundamentale a Uniunii Europene este rele- 
vantă prin prevederile explicite referitoare la protecţia datelor cu caracter per- 
sonal, care sunt obligatorii pentru statele membre ale Uniunii Europene (UE). 
Articolul 8 afirmă: 


1 Orice persoană are dreptul la protecţia datelor cu caracter personal care o 
privesc. 

2. Asemenea date trebuie tratate în mod corect, în scopurile precizate şi pe baza 
consimţământului persoanei interesate sau în temeiul unui alt motiv legitim 
prevăzut de lege. Orice persoană are dreptul de acces la datele colectate care 
o privesc, precum şi dreptul de a obţine rectificarea acestora. 

3.Respectarea acestor norme se supune controlului unei autorităţi indepen- 
dente. 


Mai mult, în conformitate cu Articolul 52.1 al Cartei: 


Orice restrângere a exerciţiului drepturilor şi libertăţilor recunoscute prin pre- 
zenta cartă trebuie să fie prevăzută de lege şi să respecte substanţa acestor 
drepturi şi libertăţi. Prin respectarea principiului proporţionalităţii, pot fi impuse 
restrângeri numai în cazul în care acestea sunt necesare şi numai dacă răspund 
efectiv obiectivelor de interes general recunoscute de Uniune sau necesităţii 
protejării drepturilor şi libertăţilor celorlalţi. 


Totuși, dat fiind că prevederile Cartei drepturilor fundamentale nu au produs 
încă jurisprudenţă, capitolul de faţă se va axa în principal asupra ECHR. 


CEDO a constatat că dosarele guvernamentale de securitate, ce conţin date cu 
caracter personal, se încadrează în mod clar în sfera protejată a vieţii private, 
enunțată la Articolul 8 al ECHR. Curtea a mai constatat, în multe cazuri, că acti- 
vitatea de culegere, stocare și comunicare a datelor cu caracter personal de 
către un serviciu de informaţii constituie „o ingerinţă” în privința dreptului la 
viață privată — care este permisă doar în temeiul criteriilor stricte, prevăzute la 
Articolul 8.2. Constatările Curţii se aplică nu numai la dezvăluirea informaţiilor 


în atenţia altor agenţii guvernamentale, dar și la utilizarea lor pentru verifica- 

š W E r He 5 . 3 2. Ya 
rea internă și emiterea certificatului de securitate.” In decizia luată în cazul 
Rotaru versus România (2000), care se referă la dosarele de securitate 
deținute de serviciile de informaţii, Curtea a constatat că: 


atât stocarea de către o autoritate publică a datelor referitoare la viața privată a 
unei persoane, cât și utilizarea lor și refuzul de a acorda o ocazie pentru a li se 
dovedi netemeinicia echivalează cu ingerința în dreptul la viață privată, consa- 
crat în Articolul 8.1 al Convenţiei.“ 


3.1 LIMITĂRI ADMISIBILE ALE DREPTULUI LA VIAȚĂ PRIVATĂ 


Pentru ca stocarea și utilizarea datelor cu caracter personal de către un servi- 

ciu de informaţii să fie conforme cu ECHR, trebuie să se respecte criteriile sta- 

bilite în Articolul 8.2. Și anume, utilizarea trebuie să fie „în conformitate cu le- 
P 


gea,” „necesară într-o societate democratică” și „în interesul securităţii 
naționale.” 


Condiţia „în conformitate cu legea” impune un criteriu stringent. Dacă acest 
criteriu nu poate fi respectat, se încalcă Articolul 8, indiferent de interesele 
mai mari care se află în joc. 


Astfel, cerința privind legalitatea impune parlamentarilor să alcătuiască o bază 
legală solidă pentru folosirea datelor cu caracter personal de către serviciile de 
informaţii. 


CEDO a interpretat cerința „în conformitate cu legea” ca având semnificaţia că 
orice restrângere a dreptului la viață privată trebuie „să aibă o bază în dreptul 
intern” și să treacă testul „calității legii,” ceea ce înseamnă, potrivit definiţiei 
Curţii, că legea trebuie să fie „accesibilă pentru persoana interesată, care, în 
plus, trebuie să-i poată prevedea consecinţele pentru ea însăși, și (să fie) com- 
patibilă cu statul de drept.” 3 


Aplicând acest test, CEDO a constatat nerespectări ale Articolului 8 acolo unde 
nu există legi referitoare la serviciile de informații sau acolo unde o asemenea 
lege există, dar nu cuprinde prevederi care să reglementeze culegerea și stoca- 
rea datelor cu caracter personal.® Mai mult, conform testului privind „calitatea 
legii,” o astfel de lege „trebuie să fie redactată în termeni suficient de clari 
pentru a oferi cetățenilor o indicație adecvată asupra circumstanțelor în care 


* Curtea Europeană a Drepturilor Omului (CEDO) — Leander v. Sweden [Leander versus 


Suedia], Nr. 9248/81, 1987. 

Rotaru v. Romania [Rotaru versus România], Nr. 28341/95, CEDO, 2000, Paragraful 
46. 

Weber and Saravia v. Germany [Weber si Saravia versus Germania], Nr. 54934/00, 
CEDO, 2006, Paragraful 84. 

€ R. V. v. The Netherlands [R.V. versus Olanda], Nr. 14084/88, CEDO, 1991. 


ȘASE: Supravegherea utilizării datelor cu caracter personal 145 


Caseta 1: Testul „calităţii legii” în practică 


În cazul Rotaru versus România, Curtea Europeană a Drepturilor Omului a analizat 
legislația română care stabilea reguli referitoare la dosarele de securitate deţinute 
de guvern. Curtea a reţinut că legea era insuficient de clară în descrierea 
circumstanțelor în care putea fi folosită — mai precis, ce utilizări puteau fi date 
informaţiilor personale din dosare — și nici nu stabilea vreun mecanism de monitori- 
zare a modului de utilizare a informaţiilor. 


Curtea a mai constatat că legea avea lacune, deoarece nu „indica” cu o claritate re- 
zonabilă sfera de cuprindere a împuternicirii acordate guvernului român. Altfel spus, 
legea nu limita exercitarea de către guvern a puterii de a aduna, înregistra și arhiva 
informaţii personale în dosare secrete. Mai precis, legea nu definea tipul de 
informaţii ce puteau fi înregistrate, categoriile de persoane împotriva cărora puteau 
fi luate măsuri de urmărire, circumstanţele în care asemenea măsuri puteau fi luate, 
precum și procedurile de urmat. Și nici nu cuprindea vreo limitare a perioadei de 
timp pentru care informaţiile puteau fi păstrate." 


În ceea ce privește arhivele de securitate deținute de serviciile de informații de di- 
naintea Revoluției, legea permitea ca aceste arhive sä fie consultate, însă nu inclu- 
dea „prevederi explicite, detaliate, referitoare la persoanele autorizate să consulte 
dosarele, natura dosarelor, procedurile de urmat sau modul în care puteau fi 
întrebuințate informaţiile astfel obținute.” ? 


” sjt v 10 9 . . A 
[legea poate fi utilizată].” - In plus, deoarece „nu se permite ca aplicarea în 


practică a măsurilor de urmărire secretă a comunicaţiilor să fie examinată de 
persoanele interesate sau de publicul larg,” legile care reglementează culege- 
rea de date cu caracter personal nu trebuie să permită „ca împuternicirea le- 
gală acordată executivului sau unui judecător să se exprime în termenii unei 
puteri nelimitate” și, în consecinţă, respectivele legi trebuie „să indice sfera de 
cuprindere a împuternicirii acordate ... și maniera în care este întrebuințată, cu 
suficient de multă claritate, încât să asigure persoanei în cauză o protecţie co- 
respunzătoare împotriva unor ingerinţe arbitrare.” ai 


În evaluarea unor astfel de legi, Curtea verifică dacă ele explică suficient de 
clar, inter alia, procedurile de urmat pentru examinarea, utilizarea și stocarea 
datelor obținute, precauţiile ce trebuie luate atunci când datele sunt comuni- 


Rotaru v. Romania [Rotaru versus România], Nr. 28341/95, CEDO, 2000. 

Ibid., Paragraful 57. 

? Ibid. 

1° Weber and Saravia v. Germany [Weber și Saravia versus Germania], Nr. 54934/00, 
CEDO, 2006, Paragraful 93. 

i Ibid., Paragraful 94. 

cate altor părţi și circumstanţele în care înregistrările obţinute prin urmărire 
z . . e š 12 
pot fi sau trebuie să fie distruse. 


Un caz recent ce implică guvernul rus ilustrează principiile enunțate.” Curtea a 
constatat că înregistrarea unui activist pentru drepturile omului într-o bază de 
date de urmărire secretă a încălcat Articolul 8 al ECHR. Dat fiind că baza de 
date a fost creată în temeiul unui ordin ministerial nepublicat, care nu era ac- 
cesibil publicului, membrii acestuia nu puteau cunoaște de ce anumiţi indivizi 
erau înregistrați în acea bază de date, ce tip de informaţii erau stocate, cum 
erau stocate, pentru câtă vreme, cum urma să fie folosite și cine urma să le 
controleze. 


Totuși, testul privind „calitatea legii” ia în considerare preocupările legitime le- 
gate de securitate. În contextul verificării de securitate, de exemplu, „previzi- 
bilitatea,” ca parte a testului, nu impune solicitanţilor să fie capabili să prevadă 
întregul proces (altminteri, acesta ar putea fi cu ușurință evitat). Mai curând, 
legea de autorizare trebuie să conţină numai o descriere generală a practicii." 


Odată depășite obstacolele privind claritatea, accesibilitatea și previzibilitatea 
din testul „calității legii,” ECHR impune o analiză a scopului și necesităţii 
ingerinței în viața privată. Ceea ce atrage după sine o evaluare a 
proporţionalităţii — cu alte cuvinte, a stabili dacă ingerința este excesivă, chiar 
atunci când se ţine seama de scopul legitim de protejare a securităţii 
naționale. De pildă, într-un caz recent, CEDO a constatat că guvernul suedez a 
încălcat Articolul 8 al ECHR atunci când a reținut date cu caracter personal într- 
un dosar de securitate pe o perioadă care a depășit 30 de ani. Ținând cont de 
natura și vechimea informaţiilor, Curtea nu a acceptat argumentul apărării, po- 
trivit căruia decizia de a continua stocarea informaţiilor era susținută de 
rațiuni pertinente și suficiente privind securitatea naţională.” 


Atunci când analizează dacă o ingerinţă în viaţa privată este „necesară într-o 
societate democratică,” Curtea ia în considerare măsurile de siguranţă care au 
fost stabilite pentru a supraveghea stocarea și utilizarea datelor cu caracter 


12 A se vedea, de exemplu, analiza detaliată a legii referitoare la Comisia germană G10 
în Weber and Saravia v. Germany [Weber și Saravia versus Germania], decizia de 
admisibilitate nr. 54934/00, CEDO, 2006. 

15 Shimovolos v. Russia [Shimovolos versus Rusia], Nr. 30194/09, CEDO, 2011. 

14 Leander v. Sweden [Leander versus Suedia], Nr. 9248/81, CEDO, 1987. 

a Segerstedt-Wiberg and Others v. Sweden [Segerstedt-Wiberg si alții versus Suedia], 
Nr. 62332/00, CEDO, 2006. 

personal — în special cele care implică organismele independente.'$ Acolo unde 
nu există măsuri de siguranţă care să permită unei persoane să-și protejeze 
dreptul la viață privată, Curtea va constata o încălcare a Articolului 8. În cazul 
Turek versus Slovacia (2006), de exemplu — un caz în care solicitantul a recla- 
mat că a fost înregistrat drept colaborator al fostei agenţii de securitate din 
Cehoslovacia comunistă, i s-a eliberat un certificat de securitate în acest sens 
și acţiunea sa de contestare a înregistrării a fost respinsă — Curtea a constatat 
că absenţa unei proceduri prin care solicitantul să poată acţiona pentru a-și 
proteja dreptul la viață privată încălca Articolul 8.” 


Chiar și atunci când o astfel de procedură este prevăzută în lege, amânarea ex- 
cesivă a răspunsului la solicitări ale unor persoane de a avea acces la 
informaţiile care le privesc poate fi considerată o încălcare a dreptului respec- 
tiv (deoarece măsurile de siguranță nu sunt eficace). De pildă, în cazul 
Haralambie versus România (2009), Curtea a constatat că întârzierea de șase 
ani cu care guvernul român a permis solicitantului accesul la dosarul său per- 
sonal de securitate, alcătuit în vremea regimului anterior, comunist, a încălcat 
drepturile acestuia în temeiul Articolului 8 al ECHR." 


Prin urmare, este necesar să se precizeze limite legale clare pentru culegerea 
și utilizarea datelor cu caracter personal de către serviciile de informaţii, iar 
organismele de supraveghere trebuie să se asigure că serviciile respectă legile 
care reglementează gestionarea unor astfel de date. Raportorul special al 
Naţiunilor Unite pentru promovarea și protejarea drepturilor omului și 
libertăţilor fundamentale în contextul combaterii terorismului a reiterat 
această necesitate în raportul său din 2010, prezentat Consiliului Naţiunilor 
Unite pentru Drepturile Omului: 


Legislaţia disponibilă public evidenţiază tipurile de date personale pe care le pot 
deţine serviciile de informații și ce criterii se aplică pentru utilizarea, păstrarea, 
ștergerea și dezvăluirea unor asemenea date. Serviciilor de informaţii li se per- 
mite să păstreze datele personale care sunt strict necesare pentru scopul înde- 
plinirii mandatului lor.” 


Leander v. Sweden [Leander versus Suedia], Nr. 9248/81, CEDO, 1987, Paragrafele 
52-57; a se vedea și Rotaru v. Romania [Rotaru versus România], Nr. 28341/95, 
CEDO, 2000, Paragraful 59. 

Turek v. Slovakia [Turek versus Slovacia], Nr. 57986/00, CEDO, 2006. 

3 Haralambie v. Romania [Haralambie versus România], Nr. 21737/03, CEDO, 2009. 

? Consiliul Naţiunilor Unite pentru Drepturile Omului, Report of the Special 
Rapporteur on the promotion and protection of human rights and fundamental 
freedoms while countering terrorism: Compilation of good practices on legal and 
institutional frameworks and measures that ensure respect for human rights by 
intelligence agencies while countering terrorism, including on their oversight |Rapor- 

TABELUL 1: PRINCIPIILE CONSILIULUI EUROPEI PRIVIND PROTECȚIA DATELOR 


Principiu pentru 
protecţia datelor 


Cerinţe 


Calitatea datelor 
(Articolul 5) 


Datele cu caracter personal supuse prelucrării automatizate 

trebuie să fie: 

a. obţinute și prelucrate corect și legal; 

b. stocate în scopuri determinate și legitime și nu trebuie să fie 
utilizate într-un mod incompatibil cu aceste scopuri; 

c. adecvate, pertinente şi neexcesive în raport cu scopurile 
pentru care sunt stocate; 

d. exacte şi, acolo unde e necesar, actualizate; 

e. păstrate într-o formă care să permită identificarea subiecţilor 


în cauză pe o perioadă nu mai mare decât cea necesară 
scopurilor pentru care sunt stocate. 


Securitatea datelor 


Vor fi luate măsuri corespunzătoare de securitate pentru protecția 


(Articolul 7) datelor cu caracter personal, stocate în fişiere automatizate, 
împotriva distrugerii accidentale sau neautorizate ori a pierderii 
accidentale, precum şi împotriva accesării, modificării sau 
diseminării neautorizate a acestora. 

Dreptul de a Oricărei persoane i se va permite să afle despre existenţa unui 


cunoaşte existenţa 
datelor cu caracter 
personal (Articolul 8) 


fişier automatizat de date cu caracter personal, să cunoască 
scopurile principale ale acestuia, precum şi identitatea şi locul 
uzual de reşedinţă sau locul principal în care îşi desfăşoară 
activitatea gestionarul fişierului. 


Dreptul de acces 
(Articolul 8) 


Orice persoană va avea posibilitatea: 

e să obţină, la intervale rezonabile şi fără întârzieri sau cheltuieli 
excesive, confirmarea privind existenţa unor date cu caracter 
personal care o privesc, stocate într-un fişier automatizat, 
precum şi să i se comunice aceste date într-o formă inteligibilă; 

e să obţină, după caz, modificarea acestor date sau ştergerea lor, 
în situaţia în care au fost prelucrate fără a se respecta 
dispoziţiile din dreptul intern care aplică principiile de bază 
enunțate la art. 5 şi 6 ale acestei convenții. 


Dreptul la o cale de 
atac (Articolul 8) 


Orice persoană va avea posibilitatea: să dispună de o cale de atac 
dacă nu s-a dat curs unei cereri de confirmare sau, după caz, de 
comunicare, rectificare ori de ştergere, prevăzute la paragrafele b) 
şi c) din acest articol. 


tul Raportorului special al Naţiunilor Unite pentru promovarea și protejarea dreptu- 
rilor omului și libertăţilor fundamentale în contextul combaterii terorismului: 
Compilatie de bune practici privind cadrul și măsurile legale și instituționale, care 
asigură respectarea drepturilor omului de către agenţiile de informaţii în contextul 
combaterii terorismului, inclusiv supravegherea acestora], United Nations Document 
A/HRC/14/46 (17 mai 2010), p. 21 (Practica 23). 

3.2 PRINCIPII ALE PROTECȚIEI DATELOR 


Convenţia Consiliului Europei pentru protejarea persoanelor față de prelucra- 
rea automatizată a datelor cu caracter personal („Convenţia pentru 
protecția datelor”) stabilește principiile minime pentru statele membre în ma- 
terie de protecţie a datelor (a se vedea Tabelul 1). În temeiul acestei convenții, 
fiecare stat semnatar se angajează „să ia, în dreptul său intern, măsurile nece- 
sare pentru a pune în practică principiile de bază ale protecţiei de date” a și 
„Să stabilească sancţiuni şi căi de atac adecvate în cazul violării dispoziţiilor de 
drept intern care dau efect principiilor de bază pentru protecţia datelor.” * în 
plus, aspecte ale acestor principii — în special cele care se referă la prelucrarea 
corectă, consimţământ, autoritatea legală, accesul subiecților și rectificare — se 
pot regăsi în Articolul 8.2 al Cartei drepturilor fundamentale a Uniunii Euro- 
pene. 


Convenţia pentru protecția datelor (la Articolul 11) stipulează că principiile pe 
care le conţine trebuie înţelese ca standarde minime, ce pot fi suplimentate cu 
măsuri de protecţie mai extinse. 


Modul în care Convenţia pentru protecţia datelor tratează restricțiile în 
privinţa principiilor de protecţie a datelor este asemănător cu acela în care 
ECHR abordează restricțiile în privința dreptului la viaţă privată (amintite mai 
sus). Restricţiile trebuie să fie „prevăzute de legislaţie [a statelor semnatare]” 


É r u g u v ua i ._ v n23 
și trebuie să reprezinte „o măsură necesară într-o societate democratică.” 


2 Consiliul Europei, Convention for the Protection of Individuals with regard to 
Automatic Processing of Personal Data [Convenţia pentru protejarea persoanelor 
față de prelucrarea automatizată a datelor cu caracter personal], ETS No. 108 
(Strasbourg, 28.1.1981). Convenţia are la bază ampla influență a lucrării OECD 
Guidelines on the Protection of Privacy and Transborder Flows of Personal Data [Li- 
niile directoare ale Organizaţiei pentru Cooperare și Dezvoltare Economică (OCDE), 
privind protecţia vieţii private și fluxurile transfrontaliere de date personale] (23 
septembrie 1980) disponibil la http://www.oecd.org/document/18/0,3343,en_ 
2649 _34255_1815186_1 1 1 1,00.htmlipart2). Liniile directoare ale OCDE stabi- 
lesc opt principii fundamentale privind protecţia datelor, care se referă la limitarea 
activității de culegere, calitatea datelor, precizarea scopului, limitarea utilizării, mă- 
suri de asigurare a securităţii, caracterul deschis, participare individuală și responsa- 
bilitate. 

Ibid., Articolul 4. 

Ibid., Articolul 10. 

Termenul de măsură necesară trebuie înțeles în contextul doctrinei 
proporționalității, enunțată în Carta drepturilor fundamentale a Uniunii Europene. 


21 
22 
23 

pentru a proteja un interes legitim, precum securitatea națională sau dreptu- 
e 5 E aa A 5 s 24 
rile subiectului căruia îi aparțin datele respective. 


3.3 IMPORTANȚA LEGISLAŢIEI NAȚIONALE 


Dat fiind faptul că drepturile omului pot fi serios prejudiciate în urma culegerii, 
folosirii şi dezvăluirii de către serviciile de informaţii a unor date cu caracter 
personal, se cuvine ca legislaţia accesibilă public să prevadă în mod democratic 
linii directoare pentru gestionarea și utilizarea unor asemenea date. Această 
practică are mai multe avantaje: ea stimulează o dezbatere politică profundă 
asupra scopului corect al activității serviciilor de informaţii, face ca procesul 
decizional să nu fie la discreţia unui serviciu sau a executivului și atribuie servi- 
ciilor un mandat clar referitor la acţiunile care pot încălca drepturile omului. 


Legislaţia care reglementează utilizarea datelor cu caracter personal de către 
serviciile de informaţii poate aborda una sau mai multe din următoarele teme: 


e motivele admisibile și neadmisibile pentru prelucrarea datelor cu 
caracter personal; 


e limitele în privinţa dezvăluirii datelor cu caracter personal; 

e  dezvăluirea publică a tipurilor de date stocate; 

e accesul la datele cu caracter personal de către subiectul căruia îi 
aparţin; 

e notificarea faptului că au fost culese date cu caracter personal; 


e verificarea, revizuirea și ștergerea datelor cu caracter personal. 


3.3.1 Motivele admisibile și neadmisibile pentru prelucrarea datelor cu 
caracter personal 


Legislația din domeniu poate preciza tipurile de date cu caracter personal ce 
pot fi culese și reținute, precum și momentul în care un dosar care conţine 
date cu caracter personal poate fi deschis (a se vedea Caseta 2). Recunoscând 
explicit principiul proporționalităţii, legislaţia germană corelează necesitatea 
culegerii de date cu gravitatea amenințării în cauză. Mai precis, ea impune ser- 
viciului intern de informaţii (Oficiul Federal pentru Protecţia Constituţiei) să 
analizeze dacă informaţiile dorite pot fi obținute din surse deschise sau prin 
folosirea unor mijloace care încalcă în mai mică măsură dreptul la viaţă pri- 


* Consiliul Europei, Convention for the Protection of Individuals with regard to 
Automatic Processing of Personal Data [Convenţia pentru protejarea persoanelor 
față de prelucrarea automatizată a datelor cu caracter personal], ETS No. 108 
(Strasbourg, 28.1.1981), Articolul 9. 

vată.” În același timp, o astfel de legislaţie poate reduce probabilitatea ca ser- 
viciile de informaţii să încalce drepturile omului prin interzicerea anumitor 
forme de conduită, precum atunci când își îndreaptă atenţia spre anumite per- 
soane pe baza caracteristicilor lor rasiale sau religioase ori a opiniilor lor politice. 


Caseta 2: Limite în prelucrarea datelor cu caracter personal în diferite 
jurisdicții 

Această casetă cuprinde prevederi din dreptul olandez și cel argentinian, care limi- 
tează prelucrarea datelor cu caracter personal de către serviciile de informaţii în te- 
meiul unor criterii de neadmisibilitate. 

Olanda * 


„Serviciul General de Informaţii și Securitate poate prelucra numai date cu caracter 
personal referitoare la persoane: 

a. care dau motive serioase de suspiciune ca fiind un pericol pentru sistemul de- 
mocratic legal sau pentru securitate ori pentru alte interese vitale ale statului; 
care au permis să fie investigate pentru obținerea unui certificat de securi- 
tate; 
pentru care este necesar acest lucru în contextul investigațiilor privind alte 
țări; 
despre care au fost obținute informaţii de către un alt serviciu de informaţii 
sau de securitate; 
ale căror date sunt necesare în susținerea îndeplinirii corespunzătoare de că- 
tre serviciu a îndatoririlor sale; 
care sunt sau au fost angajate ale unui serviciu; 
ale căror date e necesar să fie prelucrate în contextul elaborării unor analize 
ale riscurilor și amenințărilor, așa cum sunt menţionate la Articolul 6, al doilea 


paragraf, litera e.” 
Fi 


Argentina 3 


„Nicio agenție de informații nu va ... păstra date despre anumite persoane din 
motive de rasă, religie, acțiuni private și ideologie politică sau pe baza calității aces- 
tora de membri ai unor organizații de partid, sociale, sindicale, comunitare, coope- 
rative, de asistență, culturale sau muncitorești, ori datorită activităților legale duse 
la îndeplinire în orice domeniu.” 


i Germania, Federal Act on Protection of the Constitution [Legea federală privind 
protejarea Constituţiei] (20 decembrie 1990), în Federal Law Gazette Il, p. 2954, 
2970, ultima dată amendată de Articolul 1a al Legii din 31 iulie 2009, în Federal Law 
Gazette l, p. 2499, 2502, Secțiunea 9. 

ati Olanda, Intelligence and Security Services Act [Legea privind serviciile de informaţii 
și de securitate] 2002, Articolul 13. 

= Argentina, National Intelligence Law [Legea privind informaţiile naţionale] 2001, 
Nr. 25520, Articolul 4. 

3.3.2 Limite în privinţa dezvăluirii datelor cu caracter personal 


Limitele legale în privința dezvăluirii de date cu caracter personal sunt, în ge- 
neral, de dorit, în special pentru a preveni scurgerea de informaţii din raţiuni 
politice partizane. Restricţiile de acest gen sunt deosebit de importante în sta- 
tele de tranziţie, acolo unde sarcina delicată de a clădi încrederea în neutralita- 
tea instituțiilor de securitate poate fi puternic subminată de o conduită parti- 
zană. Multe ţări stabilesc o răspundere penală pentru ofiţerii de informaţii 
care dezvăluie informaţii din dosarele serviciului lor, inclusiv date cu caracter 
personal, fără a avea autoritatea legală sau în scopuri neautorizate (a se vedea 
Caseta 3). 


Caseta 3: Interzicerea dezvăluirii abuzive a datelor cu caracter personal în 
România 


Această prevedere din legislaţia română ilustrează modul în care datele cu caracter 
personal pot fi protejate împotriva dezvăluirii abuzive de către ofițerii de informaţii. 


„Informaţiile privind viaţa particulară, onoarea sau reputaţia persoanelor, cunoscute 
incidental în cadrul obţinerii datelor necesare siguranţei naţionale, nu pot fi făcute 
publice. Divulgarea sau folosirea, în afara cadrului legal, de către salariaţii serviciilor 
de informații, a datelor prevăzute în alin. 1, constituie infracțiune și se pedepsește 
cu închisoare de la 2 la 7 ani.” % 


3.3.3 Dezvăluirea publică a tipurilor de date stocate 


În unele ţări, legislaţia privind protecţia datelor cere agenţiilor de stat, precum 
serviciile de informaţii, să publice detalii despre tipurile de date cu caracter 
personal pe care le deţin, scopurile pentru care au fost culese, scopurile pen- 
tru care pot fi dezvăluite, descrieri ale bazelor de date în care sunt păstrate și 
condiţiile și controalele aplicabile în cazul acestor baze de date. Publicarea 
unor asemenea informaţii contribuie la creşterea atât a transparenţei, cât și a 
responsabilităţii. Persoanele care doresc să își exercite drepturile de acces la 
datele proprii și de rectificare a lor, în calitate de subiecţi, pot afla din aceste 
informaţii care sunt agenţiile de stat care deţin datele lor personale, precum și 
aria de cuprindere și motivele păstrării acestor date. 


În principiu, este de dorit să se impună serviciilor de informaţii obligaţia de a 
dezvălui detalii despre datele cu caracter personal pe care le dețin deoarece 
atare demers ajută la consolidarea legitimităţii agenţiilor și la eliminarea 
speculațiilor despre munca lor. O astfel de dezvăluire e benefică chiar atunci 


iu Legea privind siguranţa naţională a României, Articolul 21. 

când există motive serioase, întemeiate pe raţiuni de securitate naţională, ca o 
persoană să fie împiedicată să afle dacă datele cu caracter personal care o pri- 
vesc sunt deținute de un serviciu de informaţii — de exemplu, acolo unde un 
răspuns la cererea de acces a subiectului, care „nici nu confirmă, nici nu 
neagă,” ar fi justificat. 


Caseta 4: Obligaţia de a dezvălui informaţii privind băncile de date 
conform legislaţiei canadiene 


Această prevedere din legislaţia canadiană ilustrează obligația generală de a face 
publice informaţii privind bazele de date ce conţin informaţii cu caracter personal: 


„Conducătorul unei instituții guvernamentale trebuie să dispună includerea în 
băncile de informaţii personale a tuturor informaţiilor cu caracter personal, aflate 
sub controlul instituţiei guvernamentale, care (a) au fost utilizate, sunt în curs de 
utilizare sau sunt disponibile pentru utilizare în scop administrativ sau (b) sunt 
organizate sau urmează să fie consultate pe baza numelui unei persoane sau pe 
baza unui număr, a unui simbol sau a altui element particular de identificare, 
atribuit unei persoane.” % 


3.3.4 Accesul subiectului la datele sale cu caracter personal 


Multe ţări au adoptat legi referitoare la protecţia datelor sau la viaţa privată, 
care recunosc dreptul subiecţilor unor date de a avea acces la datele lor per- 
sonale, deţinute de agenţiile guvernamentale (a se vedea Caseta 5). Unele legi 
privind protecția datelor recunosc, în plus, dreptul subiecţilor de a rectifica 
asemenea informaţii, de a include în informaţiile respective o declaraţie prin 
care contestă exactitatea lor sau de a determina distrugerea acestora. Din 
rațiuni de securitate naţională, asemenea legi includ invariabil dispoziții speci- 
ale pentru datele deţinute de serviciile de informaţii. Aceste dispoziţii au o 
multitudine de forme. 


În unele ţări, serviciilor li se acordă o scutire de la prevederile legilor referi- 
toare la protecţia datelor, prevederi care, pur și simplu, nu se aplică în cazul 
informaţiilor pe care le deţin. În astfel de situaţii, nu există vreun drept de ac- 
ces al subiecţilor la propriile date. Această abordare are avantajul simplităţii, 
dar poate fi considerată drept excesiv de extinsă, deoarece excepţiile scutesc 
serviciile de orice obligaţie de a explica în ce mod restrângerea accesului la 


23 Canada, Privacy Act [Lege privind viața privată], R.S.C., 1985, Capitolul P-21, 
Secțiunea 10. O prezentare generală a băncilor de informații personale deținute de 
serviciile de securitate și de informații din Canada poate fi găsită la 
http://www.infosource.gc.ca/inst/csi/fed07-eng.asp. 

anumite date este justificată de preocupările pentru securitatea naţională. O 
asemenea abordare poate, totodată, să împiedice funcţionarea unei suprave- 
gheri externe și a unor controale normale limitând, de exemplu, jurisdicţia 
unui comisar pentru viața privată. 


O variantă a acestei abordări este scutirea serviciilor de informaţii numai de 
prevederile legislaţiei referitoare la libertatea informaţiei. În asemenea cazuri, 
legile privind protecţia datelor (inclusiv dreptul de acces al subiecţilor) conti- 
nuă să se aplice, cel puţin în principiu, deși, în practică, sunt examinate de la 
caz la caz. 


Caseta 5: Dreptul de acces la datele cu caracter personal deţinute de servi- 
ciile de informaţii, conform legislaţiei olandeze 


Aceste dispoziţii din legislația olandeză ilustrează un drept limitat de acces al subiec- 
tului la datele cu caracter personal deţinute de serviciile de informaţii: 


„Articolul 47 

1. Ministrul relevant va informa orice persoană, la cererea acesteia, cât mai cu- 
rând posibil, dar cel mai târziu în termen de trei luni, dacă au fost prelucrate 
date personale care se referă la ea de către un serviciu sau în numele lui și, dacă 
da, care date anume.” 


„Articolul 48 


1. Persoana care, potrivit Articolului 47, a consultat informaţiile care o privesc, 
prelucrate de un serviciu sau în numele lui, poate prezenta o declaraţie scrisă în 
legătură cu acestea. Declaraţia va fi adăugată la informațiile respective.” 


„Articolul 53 


1. O cerere precum cea menţionată în Articolul 47 va fi în orice caz refuzată dacă: 


informaţiile privind persoana care înaintează cererea au fost prelucrate în 
contextul oricărei investigaţii, cu excepţia cazului în care: 


informaţiile relevante au fost prelucrate cu mai mult de cinci ani înainte; 


de atunci, nu au mai fost prelucrate informaţii noi privind persoana care 
face cererea, în legătură cu investigația pentru care au fost prelucrate 
informaţiile în cauză, iar informaţiile respective nu sunt relevante pentru 
nicio investigaţie în curs; 
niciun fel de informaţii nu au fost prelucrate cu privire la persoana care înain- 
tează cererea.” 


Alte ţări includ, în schimb, în legislaţia lor referitoare la protecţia datelor, 
excepții bazate pe securitatea naţională. Acestea sunt mai restrânse și mai 


3 Olanda, Intelligence and Security Services Act [Lege privind serviciile de informații și 
de securitate], 2002. 

specifice decât scutirile, deoarece lasă în seama serviciului de informaţii sar- 
cina de a justifica, de la caz la caz, motivul pentru care drepturile unei per- 
soane, stipulate în legile privind protecţia datelor, nu trebuie să se aplice. 


Această legislație poate acorda persoanelor un drept prima facie de acces al 
subiectului, exercitat pur și simplu prin înaintarea unei solicitări către un orga- 
nism de supraveghere, dar care este supus unor restricţii ce au rolul de a pro- 
teja investigațiile în curs, precum și sursele și metodele." (Toate restricţiile de 
acest gen trebuie să fie în conformitate cu legea de reglementare, propor- 
tionale cu ameninţarea și supuse unei verificări independente 32) Situată întru 
totul în afara drepturilor omului aflate în joc, o astfel de abordare poate oferi 
protecţie împotriva unui management deficitar și a corupției. 


În mod obișnuit, astfel de excepţii permit unui serviciu să dea un răspuns prin 
care „nici nu confirmă, nici nu neagă,” pentru a descuraja solicitările specula- 
tive și potenţial periculoase, care urmăresc să evalueze amploarea 
informaţiilor deținute de un serviciu. 


În practică, aplicarea excepțiilor poate duce la refuzarea celor mai multe ce- 
reri. Astfel, rezultatul unei abordări prin exceptare pare să nu fie foarte diferit 
de rezultatul unei abordări prin scutire. Cu toate acestea, există o deosebire 
importantă: abordarea prin exceptare impune ca agenţia să justifice refuzul de 
a dezvălui în raport cu prezumția legală în favoarea dezvăluirii, în vreme ce 
abordarea prin scutire nu impune justificarea. În plus, solicitarea unei excepții 
poate fi examinată de o autoritate independentă într-un mod în care solicita- 
rea unei scutiri nu poate fi. Cercetarea empirică asupra modului în care ope- 
rează în Canada „Legea privind accesul la informaţii” din 1982 și „Legea privind 
viaţa privată” din 1982 confirmă beneficiile ce rezultă din verificarea externă, 
realizată de un organism independent, a gestionării informaţiilor de către ser- 


31 A se vedea, de exemplu, Olanda, Intelligence and Security Services Act [Lege privind 
serviciile de informaţii și de securitate] 2002, Articolul 47; Suedia, Act on Supervision 
of Certain Crime-Fighting Activities [Lege privind supravegherea anumitor activități 
de combatere a criminalităţii], Articolul 3; Elveţia, Loi federale instituant des 
mesures visant au maintien de la sûreté intérieure [Lege federală care instituie mă- 
suri pentru menţinerea siguranţei interne], Articolul 18 (1). 

A se vedea, de exemplu, Olanda, Intelligence and Security Services Act [Lege privind 
serviciile de informaţii și de securitate], Articolele 53-56; Croaţia, Act on the 
Security Intelligence System [Lege privind sistemul informaţiilor de securitate], Arti- 
colul 40 (2)(3). 

viciile de informaţii — și, nu în ultimul rând, beneficiul unei sensibilizări sporite 
5 Ha PE š E . v 33 
pe plan intern cu privire la preocupările legate de informații și viața privată. 


O altă variantă este desemnarea numai a anumitor bănci de date ca fiind „scu- 
tite,” supunându-le astfel, în principiu, unor mecanisme de supraveghere dife- 
rite; în practică, serviciul de informaţii nu va mai avea obligaţia de a răspunde 
în detaliu cererilor individuale. Canada folosește acest model în completarea 
abordării prin exceptare. 


Alternativ, legea de reglementare poate împuternici un ministru, cu condiţia 
revizuirii, să elibereze un certificat de scutire cu caracter general (precum cel 
prevăzut în „Legea privind protecţia datelor” din Marea Britanie 3, Procedând 
astfel, va oferi în mare măsură serviciilor de informații siguranța că dosarele 
lor nu vor fi dezvăluite într-un mod care, de pildă, contravine angajamentelor 
asumate față de aliaţi și informatori. Pe de altă parte, asemenea certificate 
sunt, de regulă, excesiv de extinse, eliminând verificarea externă și beneficiile 
acesteia, inclusiv încrederea populaţiei în corectitudinea serviciilor. Preocupă- 


Caseta 6: Accesul la datele cu caracter personal deținute de serviciile de 
informaţii: bune practici identificate de Raportorul special al Naţiunilor 
Unite 

„Indivizii au posibilitatea de a solicita accesul la datele lor personale deţinute de ser- 


viciile de informaţii. Ei își pot exercita acest drept prin înaintarea unei cereri către o 
autoritate competentă sau prin intermediul unei instituţii independente de 


protecție a datelor sau de supraveghere. Indivizii au dreptul de a rectifica 
inexactitățile din datele lor personale. Orice excepţii de la aceste reguli generale 
sunt prevăzute prin lege și strict limitate, proporţionale și necesare pentru îndeplini- 
rea mandatului serviciului de informaţii. Acesta trebuie să justifice în fața unei 
instituţii independente de supraveghere orice decizie prin care refuză dezvăluirea 
informaţiilor cu caracter personal.” F 


33 lan Leigh, „Legal Access to Security Files: the Canadian Experience” [„Accesul legal la 
dosarele de securitate: experiența canadiană”], în Intelligence and National Security 
12, no. 2 (1997), p. 126. Pentru acest studiu, au fost luate interviuri unor oficiali din 
Serviciul Canadian pentru Informaţii de Securitate, comisarilor pentru informaţii și 
viaţa privată şi staffului acestora, utilizatorilor legislaţiei, judecătorilor din instanţele 
federale și altor experți. 

Marea Britanie, Data Protection Act [Lege privind protecţia datelor] 1998, Secțiunea 
28. 

Consiliul Naţiunilor Unite pentru Drepturile Omului Report of the Special Rapporteur 
on the promotion and protection of human rights and fundamental freedoms while 
countering terrorism, p. 23 (Practica 26). 

rilor legitime în privinţa securității informaţiilor li se răspunde mai bine prin 
exceptări specifice decât prin scutiri cu caracter general. Mai mult, în afară de 
accesul subiecților la date și posibilitatea rectificării lor, principiile de protecţie 
a datelor, referitoare la calitatea și securitatea acestora, au, de asemenea, o 
importanţă evidentă pentru serviciile de informaţii și, în consecinţă, oferă încă 
un motiv pentru a nu scuti serviciile de jurisdicția legilor de protecție a datelor. 


3.3.5 Notificarea faptului că au fost culese date cu caracter personal 


Unele țări (precum Olanda și Germania”) impun ca subiecţii culegerii (îndeo- 
sebi prin urmărire) de date cu caracter personal să fie înștiințați ex post facto, 
iar datele strânse despre ei să se încadreze în anumite limite (a se vedea 
Caseta 7). În teorie, această practică oferă posibilitatea unei contestări re- 
troactive și permite o verificare a deciziei serviciilor de informaţii de a alcătui 
un dosar referitor la subiectul vizat. Totuși, restricțiile în privinţa dreptului de 
notificare, având ca scop protejarea operaţiunilor în desfășurare și a identităţii 
surselor, pot face ca acest drept să fie iluzoriu în multe situaţii. Din acest mo- 
tiv, practica sus-menţionată este actualmente în curs de revizuire în Olanda.” 


Alternativ, acolo unde nu există dreptul de notificare sau rectificare, riscurile 
asociate utilizării datelor cu caracter personal de către serviciile de informații 
vor fi, fără îndoială, exacerbate, iar nevoia de a se efectua alte controale va fi, 
în mod corespunzător, mai mare. 


3.3.6 Verificarea, corectarea și ștergerea datelor cu caracter personal 


O altă modalitate de aplicare a principiilor de protejare a datelor poate fi pusă 
în practică atunci când serviciilor de informaţii li se impune să verifice periodic 
dacă dosarele pe care le deţin, conținând date cu caracter personal, sunt 
exacte, actualizate și relevante pentru mandatul lor." În unele țări, această 


3 în conformitate cu Articolul 34 din The Intelligence and Security Services Act [Legea 
privind serviciile de informaţii și de securitate], 2002, începând cu cinci ani după ce 
un serviciu de informaţii și-a exercitat o putere specială de investigare (și, ulterior, 
anual) „ministrul relevant va examina dacă un raport privind evenimentul poate fi 
prezentat persoanei în privința căreia a fost exercitată una din aceste puteri speci- 
ale. Dacă e posibil, prezentarea raportului va fi făcută în cel mai scurt timp.” 
Germania, Federal Act on Protection of the Constitution [Legea federală privind 
protejarea Constituţiei], Secțiunea 9.3. 

Olanda, Comisia de Verificare a Serviciilor de Informaţii și de Securitate (CTIVD), 
Annual Report 2010-2011 [Raportul anual 2010-2011], Capitolul 4. 

De exemplu, a se vedea Germania, Federal Act on Protection of the Constitution [Le- 
gea federală privind protejarea Constituţiei], Secţiunea 14.2; Germania, G10 Act [Le- 
gea G10], Secţiunile 4.1 și 5; Elveţia, Loi federale instituant des mesures visant au 

Caseta 7: Obligaţia de a notifica subiecţii datelor conform legislaţiei 
germane 


Aceste dispoziţii din legislaţia germană ilustrează principiul notificării: 


„Subiectul datelor va fi informat în privința măsurilor restrictive adoptate în confor- 
mitate cu Secţiunea 3, după ce acestea au fost suspendate. O asemenea notificare 
va fi blocată atâta vreme cât nu se exclude faptul că înștiințarea subiectului căruia îi 
aparțin datele ar putea să prejudicieze scopul restricționării sau atâta vreme cât se 
preconizează că notificarea ar aduce orice fel de dezavantaje generale la adresa in- 
tereselor Federaţiei ori ale unui stat federal. Acolo unde o astfel de notificare conti- 
nuă să fie blocată (potrivit celei de-a doua fraze) timp de 12 luni după suspendarea 
măsurii, continuarea amânării necesită aprobarea de către Comisia G10. Comisia 
G10 va stabili durata amânării.” ° 


„În ceea ce privește culegerea de date în conformitate cu subsecţiunile 2 și 1, ale că- 
rei natură și importanţă sunt echivalente cu o restrângere a caracterului privat al 
scrisorilor, poștei și telecomunicaţiilor, constând îndeosebi în ascultarea și înregis- 
trarea conversaţiilor private cu ajutorul unor mijloace tehnice clandestine, 


1. subiectul datelor va fi informat asupra măsurii după suspendarea acesteia, de 


îndată ce se exclude faptul că scopul măsurii e prejudiciat, iar 


Ea ii = ara va 41 
2. Comisia specială de control parlamentar va fi notificată în acest sens.” 


obligație e asociată cu obligațiile suplimentare de a corecta sau distruge 
š stă x 42 x 43 
informațiile care sunt incorecte “ sau care nu mai sunt relevante. 


Dacă numai în acest mod rapoartele lor se pot baza pe informaţii exacte, servi- 
ciile de informaţii trebuie să stabilească proceduri pentru verificarea și corec- 
tarea datelor cu caracter personal ca să se asigure că ele sunt la zi și complete 
(în măsura în care acest lucru este relevant pentru activităţile legale ale servi- 


maintien de la sûreté intérieure [Legea federală care instituie măsuri pentru 
menţinerea siguranţei interne], Articolul 15 (1) (5). 

Germania, Act Restricting the Privacy of Correspondence, Posts, and Telecommu- 
nications (G10 Act) [Legea privind restricționarea caracterului privat al corespon- 
denţei, poștei și telecomunicaţiilor („Legea G10”)] (26 iunie 2001), în Federal Law 
Gazette l, p. 1254, revizuit 2298, ultima dată amendată de Articolul 1 din Legea din 
31 iulie 2009, în Federal Law Gazette I, p. 2499, Secțiunea 12.1. 

Germania, Federal Act on Protection of the Constitution [Legea federală privind 
protejarea Constituţiei], Secțiunea 9.3. 

Olanda, Intelligence and Security Services Act [Legea privind serviciile de informaţii 
și de securitate], 2002, Articolul 43; Croaţia, Act on the Security Intelligence System 
[Lege privind sistemul informaţiilor de securitate], Articolul 41(1). 

Germania, Federal Act on Protection of the Constitution [Legea federală privind 
protejarea Constituţiei], Secțiunea 12.2. 

ciilor). Datele depășite pot fi înșelătoare și, prin urmare, mai periculoase chiar 
decât necunoașterea lor. În plus, din punctul de vedere al subiectului datelor, 
este mult mai puţin probabil ca informaţiile cu caracter personal care sunt co- 
recte și la zi să ducă la o nedreptate, așa cum ar fi refuzul eliberării certifica- 
tului de securitate sau o decizie defavorabilă imigrării. 


Caseta 8: Evaluări regulate ale datelor deţinute de serviciile de informaţii: 
bune practici identificate de Raportorul special al Naţiunilor Unite 


„Serviciile de informaţii efectuează evaluări regulate cu privire la relevanţa și exacti- 
tatea datelor personale pe care le deţin. Lor li se impune prin lege să șteargă sau să 
actualizeze orice informaţii apreciate ca inexacte sau ca nemaifiind relevante pentru 
propriul mandat, pentru activitatea instituţiilor de supraveghere sau pentru eventu- 
ale acţiuni în justiţie.” “ 


Datorită naturii preventive și de anticipare a evaluării amenințărilor, efectuată 
de serviciile de informaţii, unele persoane pot atrage în mod legitim atenţia 
serviciilor înainte de culegerea unor informaţii suplimentare, care stabilesc că 
nu mai sunt ţinte potrivite pentru o culegere ulterioară de date. Se poate des- 
coperi, de exemplu, că un subiect e asociat cu o ţintă legitimă, însă el însuși / 
ea însăși nu este un conspirator; sau subiectul poate avea pur și simplu un 
nume similar cu cel al unei ţinte legitime. A impune unui serviciu de informații 
să-și închidă dosarul privind subiectul în cauză poate preveni un posibil abuz. 


În mod asemănător, informaţiile tangenţiale referitoare la unele persoane, 
culese în cursul unei operaţiuni care s-a desfășurat, trebuie să fie șterse. Legea 
germană ce reglementează activitățile Oficiului Federal pentru Protecţia 
Constituţiei conţine mai multe dispoziţii relevante pentru această preocupare. 
Ea prevede, de pildă, că strângerea informaţiilor trebuie să înceteze „de îndată 
ce scopul său a fost atins sau dacă există indicaţii că scopul nu poate fi atins 
deloc sau nu poate fi atins prin utilizarea informaţiilor respective.” ul Legea im- 
pune totodată obligaţiile de verificare (la fiecare cinci ani) a datelor culese an- 
terior, de corectare a datelor inexacte (prin indicarea în dosarele aferente a 
datelor inexacte sau contestate 46) și de ștergere a datelor care nu mai sunt 


“ Consiliul Naţiunilor Unite pentru Drepturile Omului Report of the Special Rapporteur 


on the promotion and protection of human rights and fundamental freedoms while 
countering terrorism, p. 22 (Practica 24). 

Germania, Federal Act on Protection of the Constitution [Legea federală privind 
protejarea Constituţiei], Secțiunea 9.1. 

Ibid., Secţiunea 13. 

Caseta 9: Obligaţiile de verificare, corectare și ștergere a datelor cu carac- 
ter personal în conformitate cu legislaţia germană 


Aceste prevederi din legislaţia germană ilustrează principiile de verificare, modificare 

și ștergere: 

(1) Datele personale incorecte, stocate în dosare, trebuie corectate de Oficiul Fede- 
ral pentru Protecţia Constituţiei. 


(2) Datele personale stocate în dosare trebuie să fie șterse de Oficiul Federal pentru 
Protecția Constituţiei dacă stocarea lor a fost neadmisibilă sau dacă nu mai este 
necesară cunoașterea lor pentru îndeplinirea sarcinilor sale. Datele nu vor fi 
șterse dacă există motive pentru a considera că ștergerea ar afecta interesele le- 
gitime ale subiecţilor cărora le aparţin. Într-un astfel de caz, datele vor fi blocate 
și vor fi transferate numai cu consimțământul subiectului în cauză. 


Atunci când examinează cazuri particulare, Oficiul Federal pentru Protecţia 

Constituţiei va verifica la termene specificate, cel mai târziu după cinci ani, dacă 
a co rap 47 

datele personale trebuie să fie corectate sau șterse. 


necesare (a se vedea Caseta 9). În afara protejării subiecţilor cărora le aparțin 
datele, aceste obligaţii ajută activitatea de supraveghere. 


4. ROLUL ORGANISMELOR DE SUPRAVEGHERE 


Secţiunea de față prezintă căile prin care organismele de supraveghere pot 
monitoriza utilizarea de către serviciile de informaţii a datelor cu caracter per- 
sonal, pentru a se asigura că aceste date nu sunt folosite incorect. Cu toate că 
se axează, în principal, pe supravegherea externă, importanța mecanismelor 
interne nu trebuie neglijată. Acestea includ proceduri specifice pentru a de- 
termina momentul în care dosarele trebuie deschise ori închise, care membri 
ai personalului trebuie să aibă acces la ele, momentul în care conţinutul dosa- 
relor trebuie verificat și modul în care vor fi păstrate în siguranţă. 


Pe de altă parte, o supraveghere externă eficace depinde de existenţa unor 
organisme independente care au competenţe legale și resurse adecvate pen- 
tru a-și duce la îndeplinire mandatul (a se vedea Tabelul 2). Raportorul special 
al Naţiunilor Unite a subliniat necesitatea unei instituţii independente care 
„are acces la toate dosarele deţinute de serviciile de informaţii și are puterea 
de dispune comunicarea informaţiilor către persoanele în cauză, precum și dis- 
trugerea dosarelor sau a informaţiilor personale.” * Carta drepturilor fun- 


i Ibid., Secţiunea 12. 

^8 Consiliul Naţiunilor Unite pentru Drepturile Omului Report of the Special Rapporteur 
on the promotion and protection of human rights and fundamental freedoms while 
countering terrorism, p. 22 (Practica 25). 

damentale a Uniunii Europene prevede că respectarea regulilor de protecție a 
z : Aue bă „49 k 
datelor „se supune controlului unei autorități independente. La nivel 
național, legislația suedeză garantează autonomia şi resursele Comisiei 
à inate A oase BOA A š 
suedeze pentru Protejarea Securității și Integrităţii, în vreme ce legislația un- 
gară impune serviciilor de informații obligația specifică de a coopera cu orga- 
nismele independente de supraveghere în ceea ce privește utilizarea datelor 


51 
personale. 


TABELUL 2: CARACTERISTICILE ORGANISMELOR EXTERNE INDEPENDENTE DE 


SUPRAVEGHERE 


Instituția 


Independența 


Domeniul de 
activitate 


Metode 


Rezultate 


Instituția de tip Autonomă Reclamaţii Investigare Recomandări 
ombudsman individuale 
Comisarul Autonom Respectarea Investigare, Raport, 
pentru protec- legilor de verificare prin directive 
ţia datelor protecţie a sondaj 

datelor 
Tribunalul Autonom Reclamaţii Proces în Decizie 

individuale instanţă obligatorie 
Comisia Partizană Trimitere spre Audieri Raport 
parlamentară rezolvare, parlamentare 

raportare din 

proprie inițiativă 


În statele aflate în tranziţie și după conflict, serviciile recent democratizate iau 
adeseori în custodie arhive voluminoase cu dosare de securitate, ce conţin 
informaţii culese în regimul anterior. Gestionarea unor asemenea dosare 
poate pune probleme neobișnuite, îndeosebi atunci când (din raţiuni democra- 
tice temeinice) sectorul de securitate și informaţii al ţării a fost drastic redus ca 
dimensiuni. În asemenea situaţii, organismele independente de supraveghere 


^ Uniunea Europeană, Charter of Fundamental Rights of the European Union [Carta 
drepturilor fundamentale a Uniunii Europene], Articolul 8.3. 

dl Suedia, Ordinance containing instructions for the Swedish Commission on Security 
and Integrity Protection [Ordonanţă conţinând instrucţiuni pentru Comisia suedeză 
pentru Protejarea Securităţii și Integrităţii], Secțiunile 4-8 (cu privire la conducere și 
luarea deciziilor) și 12—13 (cu privire la resurse și suport). 

i Ungaria, Act on the National Security Services [Lege privind serviciile de securitate 
națională], Secțiunea 52. 

pot juca un rol util prin efectuarea unui control al practicilor de gestionare a 
dosarelor, folosind în acest scop diverse mijloace. 


În general, funcţiile organismelor independente de supraveghere, ce se referă 
la datele cu caracter personal, sunt reglementate, în parte, prin norme stabi- 
lite de legislația în materia drepturilor omului. În privinţa recursului post hoc, 
de exemplu, Articolul 13 al ECHR stabilește că „Orice persoană, ale cărei drep- 
turi şi libertăţi .... au fost încălcate, are dreptul să se adreseze efectiv unei in- 
stanţe naţionale.” În decizia sa în cazul Segerstedt-Wiberg versus Suedia 
(2006), CEDO a considerat că, deși condiţia din Articolul 13 este, în general, 
subsidiară condiţiilor din Articolul 8 privind „conformitatea cu legea” și „nece- 
sitatea într-o societate democratică,” absenţa din legislația naţională a unei 
prevederi privind recursul poate duce la încălcarea Convenţiei. În alte situaţii, 
Curtea a reținut că procedura recursului, cerută în Articolul 13, trebuie să fie 
efectivă în practică, precum și în lege, chiar în contextul securităţii naționale.” 


În cazul Asociația pentru Integrare Europeană si Drepturile Omului versus Bul- 
garia, privind o situație de interceptare a comunicațiilor, în care se pretindea 
încălcarea atât a Articolului 8, cât și a Articolului 13, Curtea a făcut trimitere, în 
susținere, la mai multe exemple de recursuri independente care răspund 
cerințelor Convenţiei. Acestea au inclus: dreptul de a reclama în fața unui or- 
ganism specializat de supraveghere (Comisia G10) și a Curţii Constituţionale în 
Germania; dreptul de apel în faţa Consiliului de Stat în Luxemburg; dreptul de 
recurs în fața unui tribunal special în Marea Britanie; și dreptul de a reclama în 
fața unui organism specializat de supraveghere în Norvegia.” (Pentru o 
discuție detaliată privind gestionarea reclamațiilor, a se vedea Forcese — In- 
strumentul 9.) 


În ceea ce privește utilizarea datelor cu caracter personal de către serviciile de 
informaţii, aspectele principale ale supravegherii le reflectă pe cele din nor- 
mele legale, și anume culegerea datelor, stocarea datelor, accesul subiecţilor, 
notificarea, verificarea, rectificarea și ștergerea. Deoarece aceste aspecte au o 
sferă largă de cuprindere, jurisdicţia organismelor de supraveghere trebuie să 
fie la fel de mare. De exemplu, autoritatea Comisiei germane G10 se extinde 
asupra „întregii arii a culegerii, prelucrării și utilizării datelor personale 
obținute în conformitate cu această lege de către serviciile de informaţii ale 


ia Al-Nashif v. Bulgaria [Al-Nashif versus Bulgaria], Nr. 50963/99, CEDO, 2002, Paragra- 
ful 136. 

*5 Association for European Integration and Human Rights v. Bulgaria [Asociaţia pen- 
tru Integrare Europeană și Drepturile Omului versus Bulgaria], Nr. 62540/00, CEDO, 
Paragraful 100. 

Caseta 10: Comisia de Control al Serviciilor de Informaţii ale Poliţiei și 
Armatei (Comisia Wamberg) din Danemarca 


Sarcina principală a Comisiei Wamberg este de a supraveghea înregistrarea și dise- 
minarea datelor cu caracter personal de către Serviciul danez de Securitate și 
Informaţii (PET). Atunci când o persoană sau o organizaţie devine subiectul unei 
investigaţii pentru obţinerea de informaţii, PET poate dori să deschidă un dosar pri- 
vind acea persoană sau organizație. Asemenea dosare sunt supuse verificării de că- 
tre Comisia Wamberg, care trebuie să aprobe înregistrarea de noi dosare referitoare 
la cetățeni danezi și cetățeni străini rezidenţi în Danemarca. 


Comisia este compusă dintr-un președinte și alţi trei membri. Toţi sunt numiţi în te- 
meiul încrederii generale și al respectului de care se bucură. Totodată, fiecare dintre 
ei trebuie considerat a fi apolitic. 


Comisia se întrunește de șase până la zece ori pe an în birourile PET pentru a exa- 
mina cazurile și a decide dacă criteriile pentru înregistrarea lor au fost îndeplinite. În 
același timp, comisia ia mostre aleatorii din dosarele vechi pentru a stabili dacă ter- 
menele pentru ștergerea lor sunt respectate. Totodată, comisia discută regulat cu 
Ministerul Justiției despre principiile de înregistrare. 


Federației, inclusiv asupra deciziei de notificare a subiecților cărora le aparțin 
54 
datele.” 


Supravegherea de acest gen este necesară pentru a asigura respectarea de că- 
tre servicii a normelor referitoare la datele cu caracter personal menționate 
mai sus. Ținând seama de natura secretă a muncii de informaţii, există o pro- 
babilitate mai mare ca o astfel de supraveghere să fie eficace și să determine 
respect din partea opiniei publice dacă este continuă (sau cel puțin periodică), 
decât dacă are loc ca simplă reacţie la reclamaţiile sau alegaţiile de abuz făcute 
în mod public. Drept urmare, mai multe țări au adoptat prevederi privind exa- 
minarea pe baze permanente în cadrul mandatelor atribuite organismelor in- 
dependente, responsabile cu supravegherea serviciilor de informaţii. De 
exemplu, în Norvegia, Comisia parlamentară de supraveghere a serviciilor de 
informaţii (un organism specializat de supraveghere) are obligația legală de a 
efectua anual șase inspecții la Serviciul de Securitate al Poliţiei norvegiene. 
Aceste inspecții trebuie să cuprindă cel puţin 10 verificări aleatorii în arhivă și, 


” Hans De With și Erhard Kathmann, „Parliamentary and Specialised Oversight of 
Security and Intelligence Agencies in Germany” [„Supravegherea parlamentară și 
specializată a agenţiilor de securitate și de informaţii în Germania”], în Parliamen- 
tary Oversight of Security and Intelligence Agencies in the European Union, Aidan 
Wills și Mathias Vermeulen (Bruxelles: Parlamentul European, 2011), Anexa A, p. 
220. 

cel puţin de două ori pe an, câte o verificare a tuturor cazurilor de urmărire 
aflate în desfășurare.” Comisia de Control al Serviciilor de Informaţii ale 
Poliţiei și Armatei din Danemarca (Comisia Wamberg, denumită astfel după 
numele primului său președinte, A.M. Wamberg) îndeplinește un rol similar (a 
se vedea Caseta 10). 


Caseta 11: Comisia pentru Protejarea Securităţii și Integrităţii din Suedia 


Aceste prevederi din legislația suedeză descriu responsabilitățile Comisiei pentru 
Protejarea Securităţii și Integrității (un organism specializat de supraveghere): 


(1) Comisia pentru Protejarea Securității și Integrităţii (Comisia) va supraveghea 
utilizarea de către agenţiile de combatere a criminalităţii a urmăririi secrete și 
schimbării de identitate, precum și a activităților asociate. 

Comisia va supraveghea și prelucrarea datelor de către Serviciul de Securitate 
suedez, în conformitate cu „Legea privind protecția datelor deţinute de poliţie”, 
îndeosebi potrivit Secţiunii 5 a acestei legi. 

Supravegherea va avea ca scop, în mod special, să se asigure că activitățile 
menţionate în primul și al doilea paragraf sunt efectuate în concordanţă cu legile 
și celelalte reglementări. 


Comisia își va exercita supravegherea prin intermediul inspecțiilor și al altor 
investigaţii. 

Comisia poate să facă declaraţii referitoare la circumstanţe identificate și să-și 
exprime opinia cu privire la necesitatea de a aduce modificări activităţilor în ca- 
uză și se va strădui să se asigure că orice deficienţe ale legilor și celorlalte regle- 
mentări sunt remediate. 


La cererea unei persoane, comisia este obligată să verifice dacă el sau ea a fost 
subiectul unei urmăriri secrete sau al prelucrării datelor sale personale, așa cum 
sunt definite în Secţiunea 1 și dacă utilizarea urmăririi secrete și activitățile aso- 
ciate ori prelucrarea datelor sale personale au fost în concordanţă cu legile și cu 
celelalte reglementări. Comisia va notifica persoana respectivă că s-a efectuat 
verificarea.5€ 


săi Norvegia, Instructions for Monitoring of Intelligence, Surveillance and Security 
Services [Instrucţiuni pentru monitorizarea serviciilor de informaţii, supraveghere și 
securitate], Secțiunile 11.1 (c) și 11.2 (d). 

Suedia, Act on Supervision of Certain Crime-Fighting Activities [„Lege privind 
supravegherea anumitor activități de combatere a criminalităţii”] (2007); a se vedea 
și Suedia, Ordinance containing instructions for the Swedish Commission on Security 
and Integrity Protection [Ordonanţă conţinând instrucțiuni pentru Comisia suedeză 
pentru Protejarea Securităţii și Integrității] (2007), Secţiunea 2 (disponibil la 
http://www.sakint.se/dokument/english/ordinance_instruction_scsip.pdf). 

Într-o serie de ţări, o persoană care reclamă modul în care un serviciu de 
informaţii a gestionat datele sale personale poate fi audiată de un organism 
independent, ce are competenţa de a inspecta dosarele serviciului și de a sta- 
bili dacă datele respective au fost folosite incorect (a se vedea Forcese — In- 
strumentul 9). De pildă, în conformitate cu legislația suedeză, Comisia pentru 
Protejarea Securităţii și Integrităţii are autoritatea, atunci când răspunde unei 
reclamaţii, de a verifica legalitatea activităţilor desfășurate de serviciul de se- 
curitate în ceea ce privește utilizarea datelor cu caracter personal (a se vedea 
Caseta 11). Comisia are și autoritatea de a verifica transmiterea datelor perso- 
nale din diferite registre de poliţie și securitate, cu scopul de a se asigura că di- 
fuzarea în cauză respectă legea statutară şi constituţională suedeză, inclusiv 
normele privind drepturile omului și principiul proporţionalității.”” 


5. RECOMANDĂRI 


Secţiunea de faţă recomandă principiile pe care parlamentarii, în mod special, 
le pot urma în stabilirea unui cadru legal adecvat pentru utilizarea de către 
serviciile de informaţii a datelor cu caracter personal într-o manieră compati- 
bilă cu obligaţiile în materia drepturilor omului. 


e Mandatul dat de legislativ fiecărui serviciu de informaţii trebuie să preci- 
zeze scopurile pentru care datele cu caracter personal pot fi culese în mod 
legal, iar dosarele — deschise în mod legal. 


e Legea care reglementează serviciile de informaţii trebuie să dispună con- 
troale efective asupra modului în care datele cu caracter personal sunt fo- 
losite și a duratei pe care pot fi păstrate. Aceste controale trebuie să res- 
pecte principiile internaţional acceptate cu privire la protecţia datelor. O 
astfel de lege trebuie să impună și verificări efectuate de un personal inde- 
pendent (adică de verificatori din afara comunităţii de informaţii) pentru a 
asigura efectuarea unor controale reale. 


e Legea care reglementează serviciile de informaţii nu trebuie să le scu- 
tească pe acestea de prevederile legilor interne referitoare la viaţa privată 
și protecţia datelor. În schimb, serviciilor trebuie să li se permită, atunci 
când este relevant pentru mandatele lor, să beneficieze de excepţiile de la 
reglementările privind dezvăluirea datelor în temeiul unui concept restrâns 
de securitate naţională. 


” lain Cameron, „Parliamentary and Specialised Oversight of Security and Intelligence 
Activities in Sweden” [„Supravegherea parlamentară și specializată a activităţilor de 
securitate și de informaţii în Suedia”], în Parliamentary Oversight of Security and 
Intelligence Agencies in the European Union, Aidan Wills și Mathias Vermeulen (Bru- 
xelles: Parlamentul European 2011), Anexa A, pp. 279-81. 

Aplicarea corectă, sau nu, a acestor excepții trebuie determinată de un 
organism independent de supraveghere, care dispune de un acces cores- 
punzător la datele relevante din dosarele serviciului. 


Persoanele care reclamă încălcarea vieţii lor private prin stocarea, utiliza- 
rea sau dezvăluirea datelor lor personale de către un serviciu de informaţii 
trebuie să aibă dreptul la un recurs efectiv în faţa unui organism indepen- 
dent. 


Deciziile serviciilor de informaţii de a stoca date cu caracter personal tre- 
buie verificate de un organism independent de supraveghere, tot așa cum 
trebuie să fie și cererile subiecților de acces, precum și deciziile de păs- 
trare, transferare și ștergere ale respectivelor date. 


INSTRUMENTUL 7 


Supravegherea schimbului 
de informaţii 


Kent Roach 


7 


Supravegherea schimbului de informaţii 
Kent Roach 


1. INTRODUCERE 


Acest instrument examinează provocările generate de dezvoltarea schimburi- 
lor de informaţii, cu care se confruntă activitatea de supraveghere a serviciilor 
de informații și a altor structuri guvernamentale care culeg, analizează și dis- 
tribuie informații privind securitatea naţională.! Termenul de schimb de 
informații se referă aici la informaţiile care sunt schimbate între serviciile de 
informaţii și agenţiile partenere, fie ele străine sau naţionale. Deși acest in- 
strument se axează în principal pe organismele de supraveghere, el analizează 
și implicaţiile asupra drepturilor omului și a vieţii private, pe care le are extin- 
derea schimburilor de informaţii — ceea ce poate prezenta interes şi pentru 
alte entităţi, așa cum sunt ramurile judiciară și executivă ale guvernării, mass- 
media și societatea civilă. 


Serviciile de informații au avut întotdeauna sarcina de a comunica informaţiile 
pe care le culeg. Cu toate acestea, de la atacurile teroriste din 11 septembrie 
2001, s-a pus un accent mult mai mare pe schimbul de informaţii pe plan 
internațional, între serviciile de informaţii, precum și între serviciile de 
informaţii și alte entități. Din motive evidente, creșterea volumului de 
informaţii transmise și a numărului de servicii implicate a făcut ca și proble- 
mele asociate acestei creșteri să fie mai mari. Informaţiile transmise pot fi ine- 
xacte, ducând la alocarea greșită de către primitor a resurselor limitate de care 
dispune. În plus, ele pot fi folosite într-un mod inadecvat de serviciul care le 


Termenul de serviciu de informații este folosit aici cu sensul de organizație guverna- 


mentală, ale cărei sarcini principale sunt culegerea și analizarea informaţiilor privind 
securitatea naţională și transmiterea lor către decidenţi. Această definiţie a fost 
preluată din lucrarea lui Aidan Wills, Guidebook: Understanding Intelligence 
Oversight, Toolkit — Legislating for the Security Sector [Ghid pentru înțelegerea 
activității de supraveghere a serviciilor de informaţii, Set de instrumente — Legifera- 
rea pentru sectorul de securitate] (Geneva, DCAF, 2010), p. 10. 

primește. În unele situaţii extreme, se poate chiar ca serviciile să devină com- 
plice la tortură și la alte abuzuri împotriva drepturilor omului, comise fie de 
furnizorul, fie de primitorul de informaţii. 


Practicile incorecte în comunicarea informaţiilor pot dăuna grav reputației sta- 
tului furnizor, așa cum s-a dovedit recent în cazul schimburilor de informaţii în- 
tre serviciile de informaţii libiene, americane și britanice.? Și mai semnificative 
încă sunt prejudiciile grave pe care le poate avea schimbul defectuos de 
informaţii asupra reputației unor persoane. Asemenea consecinţe regretabile 
fac ca supravegherea efectivă a practicilor asociate schimbului de informaţii să 
fie deosebit de importantă, chiar dacă informaţiile furnizate sunt, frecvent, 
strict clasificate. Supravegherea acestor practici este deosebit de importantă, 
deoarece asemenea activități se desfășoară în mod normal în secret și, deci, 
nu sunt verificate cu ușurință în instanţe sau de către mass-media. Este posibil 
ca cei care pot fi afectați de schimbul de informaţii să nici nu știe că au fost 
afectaţi și nici să nu poată depune o plângere. În general, organismele de su- 
praveghere au nevoie de acces la informaţiile care au fost transmise. Altmin- 
teri, ele nu vor fi capabile să verifice în mod real practicile în materie ale servi- 
ciilor de informaţii pe care le supraveghează. Totuși, intensificarea recentă a 
schimbului de informaţii, precum și caracterul secret al informaţiilor respective 
atrag provocări pentru organismele de supraveghere, care cu greu ar putea fi 
supraestimate. 


Acest instrument începe cu o scurtă examinare a schimburilor de informaţii în 
lumea de după evenimentele din 11 septembrie 2001. Sunt studiate, în princi- 
pal, provocările cu care se confruntă organismele de supraveghere în ceea ce 
priveşte comunicarea de informaţii în plan extern și, apoi, în cel intern, cu re- 
ferire atât la primirea, cât și la diseminarea informaţiilor. Capitolul se încheie 
cu recomandări specifice pentru a ameliora supravegherea comunicării de 
informaţii. Recomandările se referă nu numai la aspecte care vizează politicile, 
organizarea şi conducerea supravegherii, ci și la cadrul legal care poate regle- 
menta de o manieră mai eficace schimbul de informaţii. 


BBC News, „Libya: Gaddafi regime's US-UK spy links revealed” [Știrile BBC, „Libia: 


Dezvăluirea legăturilor de spionaj dintre serviciile de informaţii din SUA și Marea 
Britanie și regimul Gaddafi”], 3 septembrie 2011 (disponibil la: www.bbc.co.uk/ 
news/world-africa-14774533). 

2. SCHIMBUL DE INFORMAȚII 


2.1 NEVOIA DE A FACE SCHIMB DE INFORMAȚII 


Este evident că serviciile de informaţii, atât externe, cât și interne, au nevoie 
să facă schimb de informaţii pentru a răspunde în mod eficace amenințărilor 
complexe la adresa securităţii, cu care se confruntă. Oricum, în mediul 
transnațional actual, a fost adesea subliniată nevoia de dezvoltare a schimbu- 
rilor de informaţii. De exemplu, în Rezoluţia 1373 (din 28 septembrie 2001), 
Consiliul de Securitate al Naţiunilor Unite a cerut în mod expres intensificarea 
schimburilor de informaţii între statele membre. În Europa, instituții precum 
Europol, Clubul de la Berna, Statul-Major al Uniunii Europene și Centrul de 
Situaţii al Uniunii Europene au pledat pentru creșterea comunicării de 
informaţii. Drept rezultat, țări cu tradiţii foarte diferite, care, altfel, poate n-ar 
fi fost dornice să se angajeze împreună în operațiuni comune de securitate, 
sunt totuși pregătite, în prezent, să facă schimb de informaţii privind nu doar 
combaterea terorismului, ci și operaţiuni militare și de menţinere a păcii, 
inspecții ale armamentului și urmărirea în justiţie a crimelor de război. 


Nivelul pe care l-a atins în prezent schimbul de informaţii dintre serviciile de 
informaţii este dificil de estimat, deoarece informaţiile sunt secrete, tot așa 
cum sunt și înțelegerile pe baza cărora se face schimbul de informaţii. Cu toate 
acestea, datele disponibile oferă o oarecare imagine a dimensiunilor atinse. De 
pildă, serviciile interne de informaţii din Canada și Australia fac, fiecare, 
schimburi de informaţii cu circa 250 de agenţii externe. Agenţia Centrală de 
Informaţii din SUA (CIA) are stabilite relații cu peste 400 de agenţii din întreaga 
lume." Aceste schimburi se produc atât formal, cât și informal. 


Din cauza naturii complexe a amenințărilor actuale, țările care respectă drep- 
turile omului se pot simţi uneori constrânse să facă schimb de informaţii cu 
națiuni care au performanţe scăzute în ceea ce privește respectarea drepturi- 
lor omului. Un serviciu poate considera că trebuie să avertizeze o ţară în 
privinţa unei persoane suspectate de terorism, care a intrat sau plănuiește să 
intre în ţara respectivă, chiar dacă ţara care primește informaţiile poate să 
aibă antecedente de abuzuri împotriva drepturilor omului. Totodată, e de la 


James Walsh, „Intelligence-Sharing in the European Union: Institutions Are Not 
Enough” [,„Schimbul de informaţii în Uniunea Europeană: instituţiile nu sunt sufici- 
ente”], în Journal of Common Market Studies 44, no. 3 (septembrie 2006), pp. 625- 
643. 

Elizabeth Sepper, „Democracy, Human Rights and Intelligence Sharing” [„Demo- 
crația, drepturile omului și schimbul de informaţii”], în Texas International Law 
Journal 46 (2010), p. 155. 

sine înţeles că furnizorii de informaţii se așteaptă la un anumit grad de reci- 
procitate din partea celor care au primit informaţiile. 


În deceniul de după evenimentele din 11 septembrie 2001, multe guverne 
naționale au făcut eforturi pentru a elimina barierele legale și organizaționale 
în schimbul de informații între agenţiile interne cu responsabilități în materie 
de securitate și intelligence. Ceea ce este valabil, în special, în SUA, unde o 
comisie guvernamentală a stabilit că barierele dintre agenţiile de informaţii și 
de securitate s-ar putea să fi împiedicat identificarea unora dintre teroriștii de 
la 11 septembrie 2001. Drept rezultat, noul zel în favoarea schimbului de 
informaţii s-a extins mult dincolo de combaterea terorismului, vizând o gamă 
largă de responsabilităţi legate de aplicarea legii, inclusiv în domenii precum 
siguranţa frontierelor, imigrația, contrabanda și spionajul. 


2.2 PROBLEME GENERATE DE SCHIMBUL DE INFORMAȚII 


Deși există un larg consens în privinţa faptului că schimbul de informaţii este 
necesar pentru întărirea securităţii, recenta expansiune a acestuia a generat o 
serie de probleme potenţiale, care impun o gestionare și o supraveghere vigi- 
lente. De exemplu, agenţiile de aplicare a legii sunt acum mai predispuse să ac- 
ţioneze pe baza unor informaţii nesigure pe care le-au primit, așa că, în pre- 
zent, există un risc mai mare ca informaţiile furnizate de serviciile de informaţii 
să fie dezvăluite în cadrul unor acţiuni ulterioare în justiţie. La rândul lor, indi- 
vizii sunt expuși într-o mai mare măsură riscului de a le fi încălcate drepturile, 
îndeosebi dreptul la viață privată. Indivizii vor avea rareori ocazia să conteste 
exactitatea informaţiilor furnizate, fiindcă, cel mai adesea, nu vor ști că au fost 
comunicate informaţii despre ei și nu vor avea acces la respectivele informaţii. 


În multe ţări, serviciile de informaţii au fost, prin tradiţie, reticente să comu- 
nice informaţii secrete poliţiei și altor agenţii de aplicare a legii. O comisie de 
anchetă din Canada a ajuns la concluzia că o asemenea reticenţă a contribuit la 
reușita atentatului cu bombă din 1985 asupra avionului companiei Air India, 
precum și la o serie de deficienţe în investigaţiile care au avut loc după explo- 
zie.€ Serviciile de informații au tendința de a păstra informaţiile, fiindcă se tem 
că, odată comunicate, vor fi divulgate până la urmă, ceea ce ar putea însemna 
expunerea unor surse și metode importante și ar pune în pericol capacitatea 
serviciului de a culege informaţii în viitor. În plus, dacă informaţiile au fost 


Ernest R. May (ed.), The 9/11 Commission Report [Raportul Comisiei 11 septembrie] 
(New York: St. Martins Press, 2007), Secţiunea 3.2. 

Comisia de anchetă pentru investigarea exploziei cu bombă în cursa 182 a compa- 
niei Air India, Air India Flight 182: A Canadian Tragedy [Zborul 182 al companiei Air 
India: o tragedie canadiană) (2010). 

obținute într-o manieră considerată neadmisibilă în cadrul unei acţiuni judici- 
are, transmiterea lor către agenţiile de aplicare a legii poate deveni și mai pro- 
blematică. Forțele de poliție, deși mai dispuse, probabil, decât serviciile de 
informaţii, să facă schimb de informaţii, sunt, la rândul lor, preocupate de fap- 
tul că furnizarea informaţiilor pe care le deţin va perturba propria lor capaci- 
tate de a investiga și urmări în justiție cazurile care constituie ameninţări la 
adresa securităţii. 


Organismele însărcinate cu supravegherea serviciilor de informaţii se con- 
fruntă cu unele din cele mai serioase provocări. Ele trebuie să ţină pasul cu 
volumul imens de informaţii care fac obiectul schimburilor la ora actuală, un 
volum atât de mare, încât aceste organisme se văd frecvent obligate să se ba- 
zeze pe controale care vizează doar un segment al informaţiilor. Cele mai 
multe organisme de supraveghere întâmpină, de asemenea, dificultăți în 
obţinerea accesului și urmărirea traseului urmat de informaţiile secrete care 
au fost transmise. De pildă, e posibil ca un organism de supraveghere în a cărui 
jurisdicție intră poliţia să nu aibă autoritatea de a afla cum au fost culese 
informaţiile obținute de poliţie de la un serviciu de informaţii. Ceea ce este în 
mod special valabil atunci când furnizorul de informaţii este o agenţie străină. 


În multe jurisdicții, au fost create reţele ale serviciilor de informaţii și de secu- 
ritate (uneori denumite „centre de fuziune”), care au rolul de a agrega 
informaţii privind amenințările la adresa securităţii, furnizate de mai multe 
surse interne și externe. Unele din aceste rețele chiar permit agenţiilor străine 
să facă schimburi de informaţii între ele. Organismele interne de supraveghere 
trebuie să aibă acces la informaţiile culese și distribuite de aceste rețele pentru 
a putea înțelege pe deplin operaţiunile agenţiei pe care sunt mandatate să o 
supravegheze — în special, dacă agenţia în cauză oferă și primește informații de 
la astfel de instituții regionale, naţionale și supranaţionale. 


Ca o reacţie la volumul crescut al schimbului de informaţii atât pe plan intern, 
cât și cu agenţii străine, au fost dispuse anchete ad hoc cu jurisdicție specială 
pentru examinarea schimbului de informaţii între mai multe agenţii. Casetele 1 
și 2 analizează exemple ale unor asemenea anchete ad hoc în Canada și Marea 
Britanie. 


Serviciile de informaţii au evident nevoie să schimbe informaţii cu parteneri 
din ţară și din străinătate. Un serviciu care pur și simplu culege informaţii, fără 
a le comunica și altora, nu va reuși să-și îndeplinească obligația de a-i avertiza 
pe ceilalți în privința amenințărilor pe care le detectează. Natura 
transnaţională a multora dintre amenințările actuale face necesară extinderea 
schimburilor de informaţii atât pe plan intern, cât și la nivel internațional. 

Caseta 1: Anchetele ad hoc din Canada privind schimburile de informaţii 


În conformitate cu rapoartele a două comisii multianuale de anchetă din Canada 
(Comisia de anchetă privind acţiunile oficialilor canadieni în cazul Maher Arar și An- 
cheta internă privind acţiunile oficialilor canadieni în cazul Abdullah Almalki, Ahmad 
Abou-Elmaati și Muayyed Nureddin), practicile poliţiei și ale serviciilor de informații 
canadiene privind schimbul de informaţii au contribuit indirect la torturarea unor 
cetățeni canadieni reţinuţi în Siria și Egipt, suspectaţi de terorism.” Ambele comisii 
erau organisme ad hoc, numite de guvern, în principal, ca reacţie la scandalurile pu- 
blice, dar și ca o recunoaștere crescândă a faptului că instituţiile de supraveghere 
existente, asociate fiind anumitor agenţii, nu dispuneau de competenţa de a exa- 
mina modul în care guvernul, în ansamblul său, reacționa la problemele majore de 
securitate internațională. 


Ambele comisii au solicitat guvernelor american, egiptean și sirian să coopereze în 
cadrul anchetelor lor. Niciunul din cele trei guverne nu a dat curs solicitării. În plus, 
guvernul canadian a restricționat competenţa celor două comisii de a face publice 
informaţiile secrete în a căror posesie intraseră. Totuși, deoarece aceste restricții au 
fost supuse unei examinări judiciare, comisiile au fost în măsură, în unele situații, să 
facă publice mai multe informaţii decât ar fi dorit guvernul — fie în urma unui litigiu 
câștigat, fie ca urmare a perspectivei unui asemenea litigiu. Comisiile au examinat 
unele detalii ale informaţiilor pe care Canada le furnizase oficialilor din SUA, Siria și 
Egipt. Acestea includeau informații care făceau legătura între diverși cetăţeni cana- 
dieni și grupări teroriste. Și anume, includeau liste de întrebări trimise de oficiali ca- 
nadieni omologilor sirieni și egipteni, urmând ca întrebările respective să fie puse 
cetățenilor canadieni reținuți în Siria și Egipt ca fiind suspecți de terorism. 


Comisiile canadiene au analizat și informaţiile primite de la respectivii oficiali străini, 
care au fost ulterior distribuite în interiorul Canadei și incluse în cel puţin o acțiune 
judiciară. Ambele comisii au descoperit deficienţe în ceea ce privește modalităţile în 
care au fost comunicate informaţiile respective — nu numai la nivelul personalului 
din poliția locală, securitate, vamă și afaceri externe, dar și al agenţiilor din străină- 
tate. 


Cele două anchete s-au axat, în principal, pe corectitudinea schimbului de informaţii, 
în special din punct de vedere al pericolelor la care au fost expuse drepturile omului, 
cum sunt dreptul de a nu fi supus torturii și dreptul la viaţă privată. Cu toate aces- 
tea, ar fi greșit să se concluzioneze că cele două comisii s-au opus creșterii schimbu- 


Comisia de anchetă privind acţiunile oficialilor canadieni în cazul Maher Arar, Report 
of the Events Relating to Maher Arar: Analysis and Recommendations [Raportul 
evenimentelor legate de cazul Maher Arar: analiză și recomandări] (2006); și An- 
chetă internă privind acţiunile oficialilor canadieni în cazul Abdullah Almalki, Ahmad 
Abou-Elmaati și Muayyed Nureddin, Internal Inquiry into the Actions of Canadian 
Officials in Relation to Abdullah Almalki, Ahmad Abou-Elmaati and Muayyed 
Nureddin [Anchetă internă privind acţiunile oficialilor canadieni în cazul Abdullah 
Almalki, Ahmad Abou-Elmaati și Muayyed Nureddin] (2008). 

rilor de informaţii. Ele au dorit, pur și simplu, controale mai bune și verificări mai 
aprofundate. Comisia Arar a ajuns la concluzia că „schimbul de informaţii este vital, 
dar trebuie să se desfășoare într-o manieră sigură și responsabilă. Nevoia de a face 
schimb de informaţii nu înseamnă că informaţiile trebuie comunicate fără control, 
îndeosebi fără folosirea unor avertismente. Și nici nu înseamnă că schimbul de 
informaţii trebuie realizat fără a lua în considerare cât de relevante, de sigure și de 
exacte sunt acestea sau fără a ține seama de legile care protejează informaţiile per- 
sonale ori drepturile omului.” & 


O a treia anchetă canadiană, care a examinat explozia în 1985 a unei bombe în avio- 
nul companiei Air India, a făcut o analiză a modului în care au fost comunicate 
informaţiile dintr-o perspectivă întrucâtva diferită. Luând în considerare eficacitatea 
schimbului de informaţii (în contrapondere cu corectitudinea lor), Comisia Air India 
a formulat recomandări pentru diminuarea reticenței manifestate de serviciile de 
informaţii în ceea ce privește schimbul de informații cu poliţia și cu celelalte agenţii 
de aplicare a legii, din cauza riscului de divulgare a acestor informaţii. Toate cele trei 
comisii au recunoscut dilema fundamentală a schimbului de informaţii: dacă este 
prea limitat, e ameninţată securitatea; dacă este prea extins, îndeosebi atunci când 
informaţiile sunt furnizate fără un control, sunt amenințate drepturile omului. 


Totuși, amplificarea schimbului de informaţii nu se produce fără inconveni- 
ente. Ea poate duce la încălcări ale dreptului la viață privată, precum și ale al- 
tor drepturi ale omului, în forme care nu sunt nici autorizate prin lege, nici jus- 
tificate din punct de vedere etic. În același timp, există și riscul dezvăluirii unor 
informaţii secrete, obţinute din surse sensibile. 


Schimbul de informaţii prin intermediul rețelelor naţionale și supranaţionale 
(centre de fuziune) poate dilua și distorsiona responsabilitatea. Adesea, orga- 
nismele parlamentare și specializate de supraveghere al căror mandat le limi- 
tează jurisdicţia la o singură agenţie nu dispun de acces la dosarele rețelelor 
din care fac parte serviciile de informaţii — un neajuns care poate împiedica se- 
rios activitatea de supraveghere. 


Totodată, schimbul de informaţii dincolo de frontierele naţionale poate genera 
conflicte în ceea ce privește politicile, precum în situaţia în care ţări cu bune 
antecedente în domeniul drepturilor omului sunt presate să schimbe 
informaţii cu ţări ale căror antecedente în materie sunt slabe. A schimba 
informaţii într-o asemenea situație poate face ca un stat să devină complice la 
abuzuri împotriva drepturilor omului, cum ar fi tortura, comise de partenerul 
său în schimbul de informaţii. 


Comisia de anchetă privind acţiunile oficialilor canadieni în cazul Maher Arar, Report 
of the Events Relating to Maher Arar: Analysis and Recommendations, p. 331. 

Pe scurt, serviciile de informaţii nu și-ar putea desfășura activitatea dacă ar re- 
fuza întru totul să comunice informaţii; însă creșterea schimburilor de 
informaţii comportă numeroase riscuri. Cele care privesc indivizii, se referă la 
abuzuri împotriva drepturilor omului, în special, dreptul la viață privată. Riscu- 
rile pentru serviciile de informaţii includ diseminarea unor informaţii nesigure 
și/sau incorect obținute, care pot prejudicia reputaţia unui serviciu și pot avea 
ca rezultat alocarea defectuoasă a unor resurse insuficiente. Riscurile pentru 
organismele de supraveghere se referă la noi limitări ale capacităţii lor de a 
înţelege ce informații sunt furnizate și cum are loc schimbul de informaţii. 


Caseta 2: O anchetă britanică ad hoc privind schimbul de informații 


În 2010, guvernul britanic a iniţiat o anchetă oficială (Ancheta privind deţinuţii) pen- 
tru a evalua măsura implicării britanice în relele tratamente la care au fost supuși 
deținuți aflați în alte ţări. 


La început, a fost pregătit un protocol care stipula că guvernul va furniza pentru an- 
chetă toate informaţiile relevante, exceptând situaţia în care furnizarea unor atari 
informaţii contravine obligaţiilor existente în materie de confidenţialitate.” De 
asemenea, protocolul a avut în vedere ca Secretarul Cabinetului să aibă ultimul cu- 
vânt în ceea ce privește materialele ce puteau fi făcute publice. Scopul acestei pre- 
vederi era de a se asigura că nu va fi adus niciun prejudiciu interesului public prin 
dezvăluirea neautorizată a unor informaţii legate de securitatea naţională, relaţiile 
internaţionale, apărare și economie. Un asemenea proces diferă semnificativ de 
procesul folosit de cele trei anchete canadiene amintite mai înainte, deoarece 
lipsește orice prevedere referitoare la examinarea judiciară a obiecţiilor guvernului 
față de dezvăluirea informaţiilor. Ca urmare a acestor restricţii și a altora, mai multe 
organizații pentru drepturile omului au refuzat să participe la anchetă. 


În ianuarie 2012, guvernul britanic a întrerupt ancheta din cauza amânărilor conti- 
nue, determinate de necesitatea de a aștepta concluzia cercetărilor penale — în 
privinţa unor activităţi pe care ancheta urma să le examineze — înainte ca ancheta să 
își poată începe munca. Deși această anchetă ad hoc de amploare ar fi putut fi un 
extraordinar exercițiu de supraveghere, faptul că guvernul britanic a recurs la astfel 
de măsuri discreţionare și tranzitorii subliniază limitările cu care se confruntă struc- 
turile sale permanente de supraveghere. 


Ancheta privind deţinuţii, „Protocol for the Detainee Inquiry” [,„Protocol pentru an- 
cheta privind deţinuţii”] (2011) (disponibil la http://www.detaineeinquiry.org.uk/ 
key-documents/protocol). 

3. SUPRAVEGHEREA SCHIMBULUI DE INFORMAȚII CU AGENŢII 
STRĂINE 


Schimbul de informaţii cu agenţii străine prezintă, în general, cele mai mari 
provocări pentru organismele de supraveghere și cele mai mari riscuri pentru 
drepturile omului. Agenţiile străine pot include servicii de informaţii, servicii de 
poliţie și alte ramuri ale guvernelor străine care au acces la canale diplomatice 
de comunicare. Ele pot include și reţele supranaţionale din care fac parte una 
sau mai multe dintre aceste agenţii. Un comentator a observat că, în contrast 
cu schimbul de informații pe plan intern, care poate fi supus unui control cen- 
tralizat, „pe tărâmul internaţional haotic ... nu toate ţările aderă la normele 
vieţii private sau la alte libertăți fundamentale. Așadar, respectarea dreptului 
la viață privată se află la latitudinea fiecărei și oricărei agenţii din reţea.” ii 


Alte drepturi expuse riscului includ dreptul de a nu fi supus la tortură sau alte 
forme de tratament crud, neobișnuit sau degradant. După cum a observat 
Comisia Arar, „furnizarea către alte ţări a informaţiilor rezultate din investi- 
gaţiile din Canada poate avea un efect «de undă» dincolo de frontierele cana- 
diene, cu consecinţe ce nu pot fi controlate din interiorul Canadei.” " În cel 
mai rău scenariu posibil, informaţiile trimise unei agenţii străine pot fi utilizate 
de acea agenţie în susţinerea detenţiei extrajudiciare, a torturii și chiar a 
execuțiilor. Și invers, e posibil ca informaţiile primite de la o agenţie străină să 
fie obţinute prin tortură sau denaturate în alte moduri. 


Din raţiuni evidente, serviciile de informaţii și de poliţie nu cunosc, în general, 
sursele și metodele utilizate de agenţiile străine pentru a obţine informaţiile 
pe care, ulterior, le transmit. Ceea ce reprezintă o problemă, deoarece sursele 
și metodele folosite influențează atât corectitudinea informaţiilor, cât și 
obligaţiile celui care le primește de a respecta drepturile omului. În mod ase- 
mănător, furnizorii de informaţii nu cunosc utilizarea pe care o agenţie externă 
o poate da informaţiilor transmise. Uneori, agenţiile furnizoare atașează 
informaţiilor respective avertismente care restricționează utilizarea, însă nu 
dispun de nicio modalitate prin care să se asigure că partenerii străini vor ţine 
seama de restricțiile respective. Schimbul de informații la nivel internațional se 
subsumează uneori suveranităţii statului și nevoii de a proteja caracterul se- 
cret al surselor, metodelor și utilizării informaţiilor. Organismele interne de 


19 Francesca Bignami, „Toward a Right to Privacy in Transnational Intelligence Net- 
works” [„Pentru dreptul la viaţă privată în rețelele transnaţionale de informaţii”], în 
Michigan Journal of International Law 28, no. 3 (Primăvara 2007), p. 674. 

11 Comisia de anchetă privind acţiunile oficialilor canadieni în cazul Maher Arar, A New 
Review Mechanism for the RCMP's National Security Activities [Un nou mecanism de 
verificare a activităților RCMP legate de securitatea națională] (2006), p. 431. 

supraveghere pot avea jurisdicție asupra agenţiei care transmite informaţiile 
sau asupra celei care le primește, însă nu asupra amândurora atunci când una 
dintre ele este o agenție străină. Astfel că, în practică, aceste organisme pot 
supraveghea doar una din părțile implicate în operaţiunea de schimb. 


3.1 PRACTICI GREȘITE ÎN SCHIMBUL DE INFORMAȚII LA NIVEL 
INTERNAȚIONAL 


Cel mai notoriu exemplu recent de practică greșită în schimbul de informaţii 
pe plan internaţional a fost cazul Maher Arar. În urma atacurilor din 11 sep- 
tembrie 2001, investigatorii din cadrul Poliţiei Regale Călare din Canada 
(RCMP), care au efectuat cercetări pe teren, au furnizat unor oficiali din guver- 
nul SUA conţinutul unei baze de date de investigare. Nici una dintre informaţii 
nu a fost verificată în prealabil pentru a se determina cât este de sigură și de 
relevantă, iar RCMP nu a impus nicio restricţie cu privire la utilizarea lor. Ulte- 
rior, o comisie canadiană de anchetă a stabilit faptul că informaţiile în cauză au 
jucat, probabil, un rol în reținerea domnului Arar de către SUA și, apoi, în ex- 
trădarea lui în Siria, unde a fost torturat. În mod semnificativ, comisia nu a 
ajuns la nicio constatare definitivă, fiindcă nici guvernul SUA, nici cel sirian nu 
au cooperat cu ancheta întreprinsă. Confruntat cu aserţiuni referitoare la su- 
veranitatea statului, un organism de supraveghere poate face prea puţin pen- 
tru a aprofunda problematica schimbului de informaţii secrete la nivel 
internațional. Cu toate acestea, atât Comisia Arar, cât și ancheta, care a urmat, 
privind reținerea de către Siria și Egipt a altor trei cetățeni canadieni, au con- 
statat că întrebările trimise autorităţilor siriene și egiptene de către RCMP și 
Serviciul Canadian pentru Informaţii de Securitate au contribuit la torturarea 
deținuților de către agenţii sirieni și egipteni. 

Asemenea constatări reprezintă lecţii importante de precauţie în privința a 
ceea ce trebuie evitat. Ele avertizează că serviciile de informaţii, chiar dacă se 
confruntă cu circumstanţe urgente, trebuie să verifice cu atenţie informaţiile 
înainte de a le furniza unor parteneri străini. Totodată, dacă e cazul, ele tre- 
buie să atașeze avertismente unor informaţii și să stabilească restricţii în utili- 
zarea informaţiilor. În plus, serviciile trebuie să se abțină de la a trimite cereri 
pentru continuarea investigării, precum liste de întrebări, către parteneri 
străini, ai căror anchetatori se știe că practică tortura sau alte forme de abu- 
zuri împotriva drepturilor omului. 


3.2 BUNE PRACTICI ALE SERVICIILOR DE INFORMAȚII ÎN SCHIMBUL DE 
INFORMAȚII LA NIVEL INTERNAȚIONAL 


Ce este o bună practică în schimbul de informaţii la nivel internațional? Pentru 
început, agenţiile implicate trebuie să se asigure că sunt bine informate cu pri- 

vire la partenerii cu care fac schimb de informaţii. Raportorul special al 
Naţiunilor Unite pentru promovarea și protejarea drepturilor omului și 
libertăţilor fundamentale în contextul combaterii terorismului a recomandat 
ca „înainte de a iniția un acord de schimb de informaţii sau de a transmite 
informaţii pe baze ad hoc, serviciile de informaţii să facă o evaluare a antece- 
dentelor partenerului în ceea ce privește drepturile omului și protecţia datelor, 
precum și a măsurilor legale de siguranță și a mecanismelor instituționale de 
control care guvernează activitatea partenerului. Înainte de a transmite 
informaţii, serviciile de informaţii (trebuie) să se asigure că orice informaţii 
furnizate sunt relevante pentru mandatul primitorului, că vor fi folosite în con- 
formitate cu condiţiile specificate și că nu vor fi întrebuințate în scopuri ce în- 
calcă drepturile omului.” i Deși raportorul special a adresat această recoman- 
dare serviciilor de informaţii, ea are relevanţă și pentru organismele de supra- 
veghere, a căror datorie este de a asigura respectarea bunelor practici și posi- 
bilitatea de recurs dacă acest lucru nu se întâmplă. 


Comisia Arar a constatat că RCMP nu a avut informaţii adecvate despre practi- 
cile forțelor de securitate siriene și egiptene atunci când a decis să le furnizeze 
acestora informaţii. În general, dintre agenţiile care fac schimb de informaţii 
pe plan internaţional, forțele de poliție au cea mai redusă expertiză în evalua- 
rea practicilor partenerilor străini. În consecinţă, ar fi prudent ca agențiile in- 
terne care fac schimb de informaţii pe plan internaţional să creeze și să 
menţină o bază de date comună, care să includă date la zi despre potenţialii 
parteneri străini. În acest fel, agenţiile interne ar putea lua decizii în cunoștință 
de cauză privind furnizarea anumitor informații. O astfel de abordare ar ameli- 
ora procesul decizional în ceea ce privește nu numai transmiterea de 
informaţii, ci și evaluarea informaţiilor primite. În exemplele anterioare din 
Canada, informaţiile au rezultat în urma unor interogatorii brutale și au fost ul- 
terior distribuite pe scară largă oficialilor din agenţiile de aplicare a legii și de 
informaţii și din domeniul afacerilor externe. După cum a conchis Comisia 


12 Consiliul Naţiunilor Unite pentru Drepturile Omului, Report of the Special 
Rapporteur on the promotion and protection of human rights and fundamental 
freedoms while countering terrorism: Compilation of good practices on legal and 
institutional frameworks and measures that ensure respect for human rights by 
intelligence agencies while countering terrorism, including on their oversight [Rapor- 
tul Raportorului Special pentru promovarea și protejarea drepturilor omului și 
libertăţilor fundamentale în contextul combaterii terorismului: Compilatie de bune 
practici privind cadrul și măsurile legale și instituţionale, care asigură respectarea 
drepturilor omului de către agenţiile de informații în contextul luptei împotriva tero- 
rismului, inclusiv supravegherea acestora], United Nations Document A/HRC/14/46 
(17 mai 2010), p. 46. 


180 Supravegherea serviciilor de informaţii: Set de instrumente 


Arar, „Nu are niciun sens ca agenţii diferite să opereze pe baza unor evaluări 
š š că Sa PNI r 5 v: 13 
diferite ale acelorași informaţii primite din partea unui guvern străin.” 


Totodată, așa cum s-a arătat mai înainte, este imperios necesar ca serviciile de 
informaţii să atașeze avertismente informaţiilor pe care le furnizează unor 
entități din străinătate, prin care să restricționeze utilizarea acestora. Cu toate 
că nu există nicio garanţie privind respectarea de către guvernele străine a 
acestor avertismente, există bune practici care măresc probabilitatea că se va 
ţine seama de ele — și, dacă nu sunt luate în considerare, asemenea practici 
pot îmbunătăţi șansele ca abaterile să fie remediate. Comisia Arar a făcut mai 
multe recomandări în această privinţă. Mai întâi, avertismentele trebuie să fie 
formulate cât mai clar și precis. De exemplu, a permite unui guvern să distri- 
buie informaţiile primite în cadrul „comunităţii sale de informaţii” îi oferă 
acestuia posibilitatea de a-și extinde prea mult mandatul, ținând seama de 
numărul mare de agenţii care pot fi incluse într-un concept atât de vag. În al 
doilea rând, trebuie să li se interzică guvernelor primitoare să folosească 
informaţiile ce le-au fost furnizate în cadrul unor proceduri judiciare, fie ele 
penale sau referitoare la imigrație ori extrădare. Mai mult, trebuie să se ane- 
xeze întotdeauna un avertisment prin care se solicită guvernelor primitoare să 
contacteze anumiţi oficiali din guvernul care a furnizat informaţii în situaţia în 
care doresc să modifice un avertisment sau să raporteze un abuz. În acest 
mod, s-ar înlocui actuala practică greșită în care o astfel de solicitare e adre- 
sată vag către agenţia sau guvernul care transmite datele în cauză și s-ar întări 
responsabilitatea individuală. Potrivit Comisiei Arar, „un avertisment poate 
contribui la stabilirea unor canale corespunzătoare pentru o comunicare clară 
cu privire la utilizarea și distribuirea informaţiilor la care se referă acel aver- 
tisment.” f În fine, întotdeauna trebuie anexat un avertisment prin care se 
solicită agenţiei primitoare să respecte reglementările privind informaţiile cu 
caracter personal, impuse de legislaţia din jurisdicția furnizorilor de informaţii, 
precum și pe acelea care se aplică în jurisdicţia celor care le primesc.” 


Dacă un serviciu de informații sau de securitate află că unul din avertismentele 
sale a fost încălcat, trebuie să adreseze imediat o reclamaţie agenției respec- 
tive. În funcţie de gravitatea abuzului, agenţia care a transmis informaţiile ar 


13 Comisia de anchetă privind acţiunile oficialilor canadieni în cazul Maher Arar, Report 
of the Events Relating to Maher Arar: Analysis and Recommendations, p. 349. 

14 Ibid., p. 342. 

1 Hans Born și lan Leigh, Making Intelligence Accountable: Legal Standards and Best 
Practices for Oversight of Intelligence Agencies [Responsabilizarea în domeniul 
intelligence: standarde legale și cele mai bune practici pentru supravegherea 
agențiilor de informaţii] (Geneva: DCAF, Universitatea din Durham și Parlamentul 
Norvegiei, 2005), p. 45. 

putea să reconsidere măsura în care se justifică acordul în baza căruia s-a făcut 
schimbul de informaţii. În același timp, trebuie să se aducă la cunoștința orga- 
nismelor de supraveghere fiecare încălcare, precum și reacția agenţiei care a 
transmis informaţiile. Organismele de supraveghere pot avea un rol important 
în asigurarea faptului că agenţiile pe care le supraveghează cer respectarea 
avertismentelor și iau măsurile corespunzătoare de remediere când este nece- 
sar. 


După cum sugerează constatările Comisiei Arar, trebuie să se acorde o atenție 
specială atunci când se transmit întrebări agenţiilor străine nu numai pentru că 
acestea ar putea să ducă la folosirea unor tactici dure de interogare, dar și 
pentru că agenţiile străine ar putea folosi astfel de întrebări într-un mod chiar 
și mai puţin controlabil printr-un avertisment. „Informaţiile,” după cum a con- 
chis Comisia Arar, „nu trebuie niciodată furnizate unei țări străine în care 
există un risc verosimil că vor conduce sau contribui la utilizarea torturii.” '* Ra- 
portorul special al Naţiunilor Unite a făcut recomandări similare, subliniind că 
organismele de supraveghere trebuie să acorde o atenţie deosebită conduitei 
care ar putea încălca drepturile omului. În plus, el a recomandat ca angajaţii 
serviciilor de informaţii, care au primit dispoziţii să participe la acţiuni ce în- 
calcă drepturile omului, să fie autorizaţi să refuze dispoziţiile respective și să 
înainteze reclamaţii organismelor de supraveghere. 


Schimbul de informaţii cu parteneri din străinătate trebuie să fie întotdeauna 
bine documentat din cauza riscurilor pe care le implică și, totodată, pentru a 
facilita verificarea și supravegherea. Secțiunea 17 a „Legii privind Serviciul Ca- 
nadian pentru Informaţii de Securitate” acordă ministrului pentru siguranţa 
publică (în consultare cu ministrul afacerilor externe) autoritatea legală de a 
încheia acorduri de cooperare cu agenții și guverne străine. În absenţa unui 
astfel de acord, CSIS nu poate să furnizeze legal informaţii unei entităţi din 
străinătate. (Totuși, poate primi informații.) 18 O directivă ministerială 
adițională impune ca RCMP să încheie acorduri scrise specifice cu partenerii săi 
de schimb de informaţii. Aceste acorduri trebuie susţinute cu avize juridice și, 
în cazul agenţiilor străine, cu avize de politică externă. Chiar și așa, Comisia 


1 Comisia de anchetă privind acţiunile oficialilor canadieni în cazul Maher Arar, Report 
of the Events Relating to Maher Arar: Analysis and Recommendations, p. 345. 

"7 Consiliul Naţiunilor Unite pentru Drepturile Omului, Report of the Special Rap- 
porteur on the promotion and protection of human rights and fundamental free- 
doms while countering terrorism. 

18 Anchetă internă privind acțiunile oficialilor canadieni în cazul Abdullah Almalki, 
Ahmad Abou-Elmaati și Muayyed Nureddin, Internal Inquiry into the Actions of Ca- 
nadian Officials in Relation to Abdullah Almalki, Ahmad Abou-Elmaati and Muayyed 
Nureddin, p. 82. 

Arar a constatat că RCMP nu a aplicat această directivă în activitatea curentă 

de schimb de informaţii. Comisia a ajuns la concluzia că, deși acordurile scrise 

„nu trebuie să fie excesiv de formale sau detaliate,” ele pot spori sensibilitatea 

agenţiilor față de nevoia de a respecta avertismentele și drepturile omului 
3 A r Ẹ . 19 

atunci când fac schimb de informații. 


Verificarea antecedentelor are o importanță specială atunci când un serviciu 
de informatii încheie un acord de cooperare cu un partener străin care are un 
istoric discutabil în privința drepturilor omului. Atunci când informațiile sunt 
transmise unui astfel de partener, Comisia Arar a recomandat ca agenția furni- 
zoare să aibă o evidență în scris a informațiilor comunicate și a motivației care 
a stat la baza deciziei de a le transmite.” În continuare, comisia a recomandat 
ca o abordare similară să fie adoptată și în cazul primirii de informații din par- 
tea unor țări cu antecedente discutabile în privinţa drepturilor omului: 


În materie de responsabilitate, este important ca procesul decizional să fie pre- 
zentat clar în scris, iar responsabilii pentru luarea deciziilor să fie specificaţi. În 
plus, deciziile de a primi informaţii din partea unor ţări cu antecedente discuta- 
bile în privința drepturilor omului trebuie să fie verificate de organismul cores- 
punzător de verificare.” 


3.3 BUNE PRACTICI ALE ORGANISMELOR DE SUPRAVEGHERE CU PRIVIRE LA 
SCHIMBUL DE INFORMAȚII ÎNTRE AGENŢII LA NIVEL INTERNAȚIONAL 


Este extrem de important ca organismele de supraveghere să aibă acces la 
informaţiile furnizate de agenţiile pe care le supraveghează, indiferent dacă 
aceste informaţii sunt secrete, sau nu. Printre bunele practici recomandate de 
raportorul special al Naţiunilor Unite, este aceea ca „instituţiile independente 
de supraveghere să fie în măsură să examineze acordurile privind schimburile 
de informaţii, precum și orice informaţii transmise de serviciile de informaţii 
unor entități străine.” * în fapt, potrivit raportorului special al Naţiunilor Unite, 
„O bună practică pentru legislația naţională este de a solicita explicit serviciilor 
de informaţii să prezinte unui organism independent de supraveghere ra- 
poarte referitoare la schimbul de informaţii.” în 


Comisia de anchetă privind acţiunile oficialilor canadieni în cazul Maher Arar, Report 

of the Events Relating to Maher Arar, p. 322. 

Ibid., p. 347. 

Ibid., p. 348. 

? Consiliul Naţiunilor Unite pentru Drepturile Omului, Report of the Special 
Rapporteur on the promotion and protection of human rights and fundamental 
freedoms while countering terrorism, p. 48. 

? Ibid., p. 49. 

O posibilă barieră în calea unei supravegheri eficace este regula terţei părţi, un 
avertisment asociat frecvent informaţiilor transmise, care restricționează dis- 
tribuirea acestora altor entităţi („terţe părți”). Unele țări, precum Germania, 
nu acordă organismelor de supraveghere acces la informaţiile transmise, 
deoarece organismele respective sunt considerate a fi terțe părți. 


O reacţie serioasă la o asemenea interpretare a regulii terţei părți ar fi ca or- 
ganismele de supraveghere să insiste asupra faptului că, în ceea ce privește 
schimbul de informații cu entităţi din străinătate, ele pot fi considerate ca fă- 
când parte din serviciul care primește informaţiile din afara ţării. Serviciile de 
informaţii se pot opune unei poziţii de acest gen, temându-se că serviciile 
străine vor fi mai puţin dornice să facă schimb de informaţii cu ele. Însă pot fi 


Caseta 3: Supravegherea schimbului de informaţii cu străinătatea de către 
Comisia olandeză de Verificare a Serviciilor de Informaţii și de Securitate 


În 2002, guvernul olandez a înființat un organism permanent, cu atribuţii de supra- 
veghere a unei palete largi de aspecte din domeniul intelligence, având inclusiv 
jurisdicţia de a verifica operaţiunile mai multor servicii de informaţii și de a accesa 
informaţiile secrete necesare efectuării unor astfel de verificări. În 2009, această 
Comisie de Verificare a Serviciilor de Informaţii și de Securitate a publicat un raport 
amplu referitor la cooperarea olandeză cu serviciile străine, care a vizat politicile și 
practicile unui singur serviciu olandez de informaţii între anul 2002 și jumătatea 
anului 2005. 


Raportul a constatat că serviciul olandez de informaţii și departamentul său de afa- 
ceri externe nu au urmărit cu suficientă atenţie dacă partenerii străini, inclusiv cei cu 
antecedente de încălcare a drepturilor omului, au respectat un standard adecvat 
pentru schimbul de informaţii. Raportul a mai constatat că serviciile olandeze de 
informaţii acţionaseră ilegal, furnizând date cu caracter personal partenerilor străini. 
El a recomandat ca aceste servicii să întrerupă schimbul de informaţii cu partenerii 
străini pe care îi suspectează că ar putea întrebuința informaţiile în scopuri ilegale.” 
Raportul a mai recomandat punerea în aplicare a unui proces structurat, prin care să 
se determine oportunitatea încheierii unor acorduri de schimb de informaţii cu ser- 
vicii străine. Asemenea acorduri trebuie să fie supuse unei verificări periodice și tre- 
buie să prevadă păstrarea unor evidențe scrise cu toate informaţiile personale care 
au făcut obiectul schimbului.” 


zi Olanda, Comisia de Verificare a Serviciilor de Informaţii și de Securitate (CTIVD), 
Review Report on the cooperation of the GISS with foreign intelligence and/or 
security services [Raportul de verificare a cooperării GISS cu serviciile de informaţii 
și/sau de securitate străine], CTIVD Nr.22A (12 august 2009) (disponibil la: 
http://www.ctivd.nl/?English ), Secţiunea 14.2. 

23 Ibid., Secţiunile 14.6 și 14.15. 

încurajate să-și informeze partenerii din străinătate cu privire la responsabilita- 
tea lor de a coopera cu organismele de supraveghere, care, în multe cazuri, 
urmează aceleași proceduri de secretizare ca și agenţia care primeşte informa- 
tiile. 

De asemenea, organismele de supraveghere trebuie să fie conștiente că servi- 
ciile de informații utilizează uneori schimbul de informații ca pe un mijloc de a 
evita restricțiile interne la adresa activităților lor. Abordând această problemă, 
raportorul special al Națiunilor Unite a propus o bună practică, bazată pe un 
raport al Parlamentului European cu privire la sistemul ECHELON de informații 
provenite din semnale, și anume că „serviciilor de informaţii li se interzice ex- 
plicit să folosească asistenţa din partea serviciilor omoloage din străinătate în 
orice mod care duce la eludarea normelor legale naţionale și a controalelor 
instituţionale asupra propriilor activităţi.” i 


În fine, organismele de supraveghere trebuie să adopte și/ori să încurajeze 
aceleași bune practici în schimbul de informaţii pe care le recomandă servicii- 
lor de informaţii aflate în sarcina lor. De pildă, organismele de supraveghere 
trebuie să se informeze ele însele cu privire la antecedentele partenerilor 
străini în materia drepturilor ale omului. În mod similar, trebuie să încurajeze 
agenţiile pe care le supraveghează să încheie în scris acorduri formale cu par- 
tenerii străini. 


3.4 BUNE PRACTICI ALE ORGANISMELOR DE SUPRAVEGHERE CU PRIVIRE LA 
SCHIMBUL DE INFORMAȚII PRIN INTERMEDIUL REȚELELOR 


Dat fiind că schimbul internaţional de informaţii poate avea loc în plan multila- 
teral, ca și în plan bilateral, organismele de supraveghere trebuie să se 
poziționeze astfel, încât să poată minimiza provocările și să maximizeze 
oportunităţile ce decurg din schimbul de informații prin intermediul rețelelor. 
De exemplu, reţelele de schimburi de informaţii pot efectua evaluări ale 
agenţiilor partenere cu privire la respectarea drepturilor omului; această mo- 
dalitate de evaluare poate fi preferabilă în raport cu evaluările similare făcute 
de agenţii individuale. De asemenea, reţelele pot exercita o influență mai 
mare decât agenţiile individuale atunci când se pune problema aplicării aver- 
tismentelor referitoare la drepturile omului şi viaţa privată, care însoțesc 
multe schimburi de informaţii.” În fine, reţelele au potenţialul de a disemina 
bune practici referitoare la informaţiile sigure și supraveghere, prin faptul că 


2 Ibid., pp. 49-50. 
i Bignami, „Toward a Right to Privacy in Transnational Intelligence Networks,” 
pp. 683-684. 

cer agențiilor membre să respecte standardele impuse de acei membri care 
utilizează cele mai bune practici. 


Unele dintre rețelele europene de schimburi de informaţii, așa cum sunt cele 
conduse de Europol și Clubul de la Berna, au impus într-adevăr standarde 
înalte, care s-au dovedit benefice. În plus, ele au încurajat unele state să re- 
curgă la un schimb bilateral de informaţii, mai puţin formal (sau chiar de la caz 
la caz).£ Pentru a contracara o asemenea tendință, organismele de suprave- 
ghere trebuie să folosească o dublă abordare, subliniind beneficiile schimbului 
de informaţii în cadrul reţelelor multilaterale și urmărind, în același timp, cu 
multă atenţie schimburile de informaţii care au loc pe baza înțelegerilor bilate- 
rale mai puţin transparente. Deși poate fi dificilă obţinerea unor date despre 
partenerii străini cu care un serviciu intern face schimb de informaţii, organis- 
mele de supraveghere au nevoie de aceste date și trebuie să monitorizeze 
acordurile și practicile privind schimbul de informaţii cu parteneri străini. 


Pentru țările în curs de dezvoltare, resursele aflate la dispoziția membrilor 
rețelelor internaţionale de schimburi de informaţii reprezintă un stimulent pu- 
ternic pentru a se alătura acestor reţele, chiar dacă alăturarea impune respec- 
tarea anumitor norme referitoare la drepturile omului. Organismele de supra- 
veghere pot avea un rol important în promovarea afilierii dacă devin ele însele 
conștiente de standardele ce trebuie atinse și încurajează serviciile de 
informaţii pe care le supraveghează să le respecte. 


4. SUPRAVEGHEREA SCHIMBULUI DE INFORMAȚII CU AGENŢII 
INTERNE 


După cum s-a discutat mai înainte, ca urmare a atacurilor din 11 septembrie 
2001, multe guverne au extins schimburile de informații între partenerii in- 
terni — inclusiv oficiali din domeniul intelligence, din poliţie și poliție de fronti- 
eră, din vamă și din transporturi —, convinse fiind că această măsură va contri- 
bui la prevenirea unor viitoare atacuri teroriste. În Marea Britanie, de exem- 
plu, Secțiunea 19 din „Legea privind terorismul” din 2008 a acordat serviciilor 
britanice de informaţii o mare libertate de decizie în privința schimbului de 
informaţii. Legea a autorizat în mod expres orice persoană să dezvăluie 
informaţii serviciilor de informaţii. Legea a autorizat, de asemenea, serviciile 
de informaţii să dezvăluie informații în funcţie de necesități, pentru îndeplini- 
rea corespunzătoare a funcţiilor lor, pentru prevenirea sau depistarea unor 


*% Anchetă internă privind acţiunile oficialilor canadieni în cazul Abdullah Almalki, 
Ahmad Abou-Elmaati și Muayyed Nureddin, Internal Inquiry into the Actions of Ca- 
nadian Officials in Relation to Abdullah Almalki, Ahmad Abou-Elmaati and Muayyed 
Nureddin, p. 68. 

infracţiuni grave și pentru susținerea proceselor penale. Astfel, presiunea re- 
centă în favoarea creșterii schimburilor de informaţii a condus la dezvăluirea 
unui volum mai mare de informaţii privind nu numai amenințările potenţiale la 
adresa securităţii, dar și prevenirea criminalităţii și cercetările penale. 


4.1 PROVOCĂRI PENTRU SCHIMBUL DE INFORMAȚII PE PLAN INTERN 


Din perspectiva activității de supraveghere, dezvăluirea informaţiilor către par- 
teneri interni generează multe dintre preocupările de același gen prezentate 
anterior în legătură cu schimbul de informaţii la nivel internaţional. Există, 
însă, și unele preocupări în plus, specifice schimbului de informaţii pe plan in- 
tern. Cea mai importantă dintre ele este pericolul ca limitările jurisdicţionale 
să împiedice o verificare eficace, coordonată, a schimbului de informaţii pe 
plan intern, deoarece respectivele organisme de supraveghere nu au autorita- 
tea legală de a verifica toate agenţiile interne implicate. Atunci când 
competențele de supraveghere sunt deficitare din acest punct de vedere, răs- 
punderea se diluează și se creează breșe prin care schimburile de informaţii 
pot avea loc fără o verificare adecvată. 


Dat fiind că serviciile de informaţii dispun de puteri speciale, guvernele 
naționale le supun, de regulă, unei supravegheri mai intense decât cea impusă 
agenţiilor de aplicare a legii. Acolo unde se ivesc breșe de responsabilitate, 
această supraveghere intensificată poate fi compromisă. De pildă, atunci când 
guvernul canadian a decis să investigheze acțiunile oficialilor canadieni cu pri- 
vire la torturarea lui Maher Arar și a celorlalți cetățeni canadieni în Siria și 
Egipt, a constatat că jurisdicția de supraveghere a Comisiei de Verificare a 
Informaţiilor de Securitate nu se extindea și la oficialii din poliţie, din vamă și 
din domeniile afacerilor externe și al imigrării, care fuseseră implicaţi în schim- 
bul de informaţii cu Siria și Egiptul. Drept rezultat, guvernul a trebuit să facă 
anchete temporare, ad hoc, pentru a acoperi breșa de responsabilitate. 


Și federalismul poate duce la existența unor breșe periculoase de responsabili- 
tate. De exemplu, în SUA, după 11 septembrie 2001, au fost înființate centre 
de fuziune pentru a promova schimbul de informaţii între agenţiile federale, 
statale și municipale. S-a insistat pe ideea că nu sunt necesare noi mecanisme 
de supraveghere, deoarece fiecare agenţie participantă a rămas în sfera de 
acțiune a unei structuri de supraveghere deja existente. Acest argument nu 
recunoștea, totuși, că, din punct de vedere practic, organismele de suprave- 
ghere asociate unui anumit nivel de guvernare dispun rareori de jurisdicția ne- 

cesară pentru a verifica acţiunile întreprinse de agenţii situate pe alte niveluri 
29 
de guvernare. 


4.2 PRACTICI GREȘITE ÎN SCHIMBUL DE INFORMAȚII PE PLAN INTERN 


Începând cu 11 septembrie 2001, o practică deosebit de greșită în schimbul de 
informaţii pe plan intern a fost identificarea incorectă a protestatarilor 
nonviolenţi ca suspecți de terorism. În SUA, mai multe centre de fuziune s-au 
făcut vinovate de o asemenea practică. Deoarece identificarea incorectă s-a 
produs după contopirea diverselor baze de date furnizate de agenţiile fede- 
rale, statale și locale, care conţineau informații strategice referitoare la 
ameninţări teroriste și vulnerabilități, agenţiile participante fie au invocat 
necunoașterea, fie au învinovăţit pe altcineva pentru informaţiile nefunda- 
mentate. Unele centre de fuziune au complicat problema refuzând să pună la 
dispoziția organismelor de supraveghere înregistrări ale modului în care au 
fost adunate informaţiile.“ Acești factori, combinati, fac foarte dificilă tragerea 
la răspundere a centrelor de fuziune și a agenţiilor participante pentru 
activitățile desfășurate. 


Dintr-o perspectivă mai generală, reţelele de informaţii și agenţiile care fac 
parte din acestea trebuie să restrângă schimbul fără discernământ al 
informaţiilor posibil nesigure. În Canada, informaţii nesigure, obţinute de la o 
agenţie străină de către Departamentul Afacerilor Externe, au fost ulterior dis- 
tribuite agenţiilor interne de informaţii și de aplicare a legii, fără a se constata 
vreo preocupare privind temeinicia lor. Mai mult, informaţiile au fost folosite 
ca bază pentru obţinerea unui mandat de percheziţionare. În felul acesta, 
practicile greșite în schimbul de informaţii pe plan intern pot multiplica peri- 
colele inerente ce decurg din schimbul de informaţii cu străinătatea. 


4.3 BUNE PRACTICI ÎN SCHIMBUL DE INFORMAȚII PE PLAN INTERN 


O bună practică în schimbul de informaţii pe plan intern începe cu păstrarea 
unor evidențe permanente, care urmăresc traseul informaţiilor deţinute și dis- 
tribuite de centrele de fuziune și celelalte entităţi care facilitează schimbul de 
informaţii. În absenţa unor asemenea evidențe și a pistelor de control pe care 
le asigură, supravegherea schimbului de informaţii pe plan intern ar fi dificilă, 
dacă nu chiar imposibilă. 


* Danielle Citron și Frank Pasquale, „Network Accountability for the Domestic 
Intelligence Apparatus” [,„Responsabilitatea reţelei în raport cu aparatul intern de 
informaţii”], în Hastings Law Journal 62 (2011), p. 1441. 

30 . 
lbid. 

Avertismentele reprezintă și ele o bună practică în schimbul de informaţii pe 
plan intern, ca și în cazul schimbului de informaţii la nivel internaţional, îndeo- 
sebi atunci când informaţiile care fac obiectul schimbului urmează să fie folo- 
site pentru aplicarea legii. Agenţia furnizoare trebuie să analizeze atent dacă 
informaţiile care urmează a fi transmise sunt îndeajuns de sigure pentru a pu- 
tea fi folosite în scopul aplicării legii și, în același timp, dacă are dreptul legal 
de a comunica informaţii în acest scop. Raportorul special al Naţiunilor Unite a 
subliniat necesitatea ca ţările să adopte baza legală pentru schimbul de 
informaţii pe plan intern. Secţiunea 19 a „Legii privind terorismul” din Marea 
Britanie din anul 2008 oferă un exemplu în acest sens. 


Crearea unei baze legale poate oferi legislatorilor oportunitatea de a reflecta 
cu privire la relevanța mecanismelor de supraveghere existente și, poate, de a 
face modificări în structura de supraveghere existentă. De pildă, după exami- 
narea bazei legale a activităţii de supraveghere din Canada, Comisia Arar a re- 
comandat forului legislativ canadian să creeze „pasarele legislative” care să 
permită diferitelor organisme de supraveghere să facă schimb de informații 
secrete și să conlucreze pentru verificarea activităţilor legate de securitatea 
naţională. Recomandarea comisiei s-a întemeiat pe principiul solid conform că- 
ruia o supraveghere trebuie să ţină pasul cu activitățile supravegheate. Cu alte 
cuvinte, în cazul extinderii autorizării legale pentru schimbul de informaţii, 
aceeași extindere trebuie aplicată și competenţelor de verificare. 


Unii comentatori au pledat pentru necesitatea unei forme distincte de „res- 
ponsabilizare a reţelelor,” pentru ca organismele de supraveghere să țină pa- 
sul cu proliferarea reţelelor interne de schimburi de informaţii. În acest sens, s- 
a recomandat înregistrarea și păstrarea tuturor informaţiilor primite și trans- 
mise (în așa fel, încât organismele de supraveghere să poată crea piste de con- 
trol sigure) și înființarea, în cadrul centrelor de fuziune, a unor mecanisme de 
corectare (astfel încât să se poată remedia transmiterea informaţiilor inexacte 
și încălcarea drepturilor la viața privată).“ Alţi comentatori au accentuat 
necesitatea ca inspectorii generali, îndeosebi în SUA, să desfășoare anchete 
comune privind practicile utilizate în schimbul de informaţii de agenţiile pe 
care le supraveghează.” În mod asemănător, în Canada, Comisia Arar a reco- 


%1 Ibid. 

i Philip Heymann și Juliette Kayyem, Preserving Liberty in the Face of Terror [Păstra- 
rea libertăţii în faţa terorii] (Boston: MIT Press, 2005); Kent Roach, „Review and 
Oversight of National Security Activities and Some Reflections on Canada’s Arar 
Inquiry” [„Verificarea și supravegherea activităţilor de securitate națională și câteva 
reflecții privind Ancheta Arar din Canada”], în Cardozo Law Review 29, no. 1 (oc- 
tombrie 2007), pp. 53-84. 

mandat ca jurisdicția organismelor de supraveghere a serviciilor de informaţii 
să fie extinsă pentru a include o serie de agenţii care și-au asumat noi și impor- 
tante responsabilități privind securitatea după evenimentele din 11 septem- 
brie 2001.* În Belgia, organismelor distincte care supraveghează poliţia și, res- 
pectiv, serviciile de informaţii li se permite deja să facă schimb de informaţii; 
totodată, aceste organisme au efectuat mai multe anchete comune.” 


În absența unor astfel de mecanisme extinse de supraveghere, guvernele care 
doresc să investigheze acțiunile mai multor agenții interne, implicate în schim- 
bul de informații de securitate, trebuie să inițieze anchete ad hoc, precum 
Comisia Arar, deoarece nici unul dintre organismele de supraveghere nu dis- 
pune de mandatul necesar pentru a verifica acțiunile mai multor agenții. 
Totuși, numirea unui organism ad hoc, dat fiind că este discreționară și are ca- 
racter extraordinar, nu poate reprezenta un substitut pentru un organism 
permanent de supraveghere, cu suficient de multă autoritate pentru a efectua 
o verificare de substanţă. Din acest motiv, Comisia Arar a recomandat ca orga- 
nismelor permanente de supraveghere, care au misiunea de a verifica acțiunile 
agenţiilor canadiene de informaţii și de aplicare a legii, să li se acorde o autori- 
tate sporită de verificare a acţiunilor unei serii de agenţii cu care se face 
schimb de informaţii de securitate. Din păcate, această recomandare, precum 
și recomandarea ca guvernul să creeze căi legale pentru supravegherea în co- 
mun — ambele emise în 2006 — nu au fost încă implementate.” 


În SUA, a fost înregistrat un oarecare progres în ceea ce privește învestirea 
structurilor permanente de responsabilizare cu competenţa de a examina mai 
multe agenţii interne care participă actualmente la schimbul de informaţii de 
securitate. Un exemplu este ancheta privind interceptările telefonice neautori- 
zate, desfășurată în comun de inspectorii generali din Departamentul Apărării, 
Departamentul de Justiţie, CIA, Agenţia Naţională de Securitate și Oficiul Direc- 
torului pentru Informaţii Naţionale.“ 


33 eos M dt ta ` š Eia m m 
Comisia de anchetă privind acțiunile oficialilor canadieni în cazul Maher Arar, A New 


Review Mechanism for the RCMP’s National Security Activities. 

Ibid., pp. 333-334. 

Kent Roach, The 9/11 Effect: Comparative Counter-Terrorism [Efectul 11 septembrie: 
abordare comparativă a luptei împotriva terorismului] (Cambridge: Cambridge 
University Press, 2011), pp. 416—420 și 455-459. 

Oficiile inspectorilor generali din Departamentul Apärării, Departamentul de Justiție, 
CIA, Agenţia Naţională de Securitate și Oficiul Directorului pentru Informații Națio- 
nale, Unclassified Report on the President's Surveillance Program [Raport neclasi- 
ficat privind Programul de Supraveghere al Președintelui] (10 iulie 2009). 

Caseta 4: Verificarea schimbului de informaţii pe plan intern printr-o 
anchetă privind serviciile australiene de informaţii 


Australia a făcut progrese semnificative în adaptarea activităţii de supraveghere a 
serviciilor de informaţii cu scopul de a respecta cerinţele noii abordări „la nivelul în- 
tregului guvern” a problemelor legate de securitate și de schimbul de informații. O 
anchetă australiană în domeniul intelligence a recomandat, în 2006, extinderea 
mandatelor inspectorului general, un organism specializat de supraveghere, și, res- 
pectiv, al comisiei parlamentare comune competente, pentru ca acestea să aibă po- 
sibilitatea de a supraveghea acțiunile tuturor serviciilor interne de informaţii.” 


Deși o astfel de recomandare denotă recunoașterea faptului că volumul schimburi- 
lor de informaţii între serviciile interne a crescut, ea a acordat mai puţină atenţie 
schimbului de informaţii între serviciile interne și alte agenţii interne. Această 
deficiență a fost corectată în 2010, când parlamentul australian a adoptat o lege 
care acordă inspectorului general autoritatea de a examina toate chestiunile referi- 
toare la securitate și informaţii din cadrul oricărui departament federal sau al orică- 
rei agenţii federale.” Cu toate acestea, într-o privință, noua lege nu a fost nici pe de- 
parte de dorit. Deși raportorul special al Naţiunilor Unite a subliniat că este impor- 
tant ca organismele de supraveghere să aibă capacitatea de a iniţia propriile lor veri- 
ficări, noua lege australiană a impus ca extinderea puterilor inspectorului general să 
se facă pe baza unui mandat din partea primului ministru.” 


Între timp, Australia a înființat noi comisii parlamentare pentru a verifica acțiunile 
agenţiilor de aplicare a legii, implicate în domeniul securității naționale și în schim- 
bul de informații. Totodată, a mărit dimensiunile comisiei parlamentare comune, în- 
sărcinate cu supravegherea serviciilor de informații. 


5. RECOMANDĂRI 


Următoarele recomandări sunt menite a facilita supravegherea schimbului de 
informaţii realizat pe plan intern și internațional. Ele se adresează nu numai 
organismelor de supraveghere din ramurile legislativă și executivă, dar și servi- 


H Philip Flood, Report of the Inquiry into Australian Intelligence Agencies [Raportul an- 
chetei privind agentiile australiene de informatii] (Canberra: Government of Austra- 
lia, 2004). 

Australia, National Security Legislation Amendment Act No. 127 [Legea nr.127 pen- 
tru amendarea legislației privind securitatea națională], din 2010, capitolul 9; a se 
vedea și Kent Roach, The 9/11 Effect: Comparative Counter-Terrorism [Efectul 11 
septembrie: abordare comparativă a luptei împotriva terorismului] (Cambridge: 
Cambridge University Press, 2011), pp. 354-356. 

Consiliul Națiunilor Unite pentru Drepturile Omului, Report of the Special 
Rapporteur on the promotion and protection of human rights and fundamental 
freedoms while countering terrorism. 

ciilor de informaţii supravegheate și altor entităţi implicate în răspunsurile „la 
nivelul întregului guvern” în faţa amenințărilor la adresa securităţii. 


Deoarece schimbul de informaţii trebuie să aibă loc, e necesar să fie efectuat 
într-o manieră autorizată prin lege și care respectă drepturile omului, inclusiv 
dreptul la viață privată. Pentru asigurarea acestor condiţii, este important să 
se ofere organismelor de supraveghere resursele legale și alte resurse de care 
au nevoie pentru a ţine pasul cu volumul în creștere al schimburilor de 
informaţii în plan intern și internațional, care se manifestă în lumea de după 
11 septembrie 2001. 


Dezvoltarea unor linii directoare interne privind schimbul de informaţii 


Serviciile de informaţii trebuie să conceapă un set de principii care să regle- 
menteze practicile lor în schimbul de informaţii. Principiile trebuie să fie stabi- 
lite în scris, sub forma unei legi sau a unei politici. Ele trebuie: 


e să impună respectarea drepturilor omului (inclusiv evitarea complici- 
tăţii la tortură) și respectarea legilor ce reglementează viaţa privată 
(inclusiv schimbul de informaţii cu caracter personal). 


În special, principiile trebuie să interzică schimbul de informaţii atunci când 
există un risc plauzibil ca acesta să determine sau să contribuie la practicarea 
torturii. 


e să impună verificarea informaţiilor care fac obiectul schimbului (tri- 
mise ori primite) din punctul de vedere al relevanţei, solidităţii, 
exactității și al impactului asupra vieţii private și asupra celorlalte 
drepturi ale omului. 

e să recunoască necesitatea de a atașa avertismente la informaţiile care 
sunt trimise, precum și de a respecta avertismentele atașate de cele- 
lalte părţi la informaţiile care sunt primite — rolul avertismentelor fi- 
ind acela de a se asigura că informaţiile nu sunt utilizate în scopuri in- 
corecte sau într-o manieră incorectă, care încalcă legislaţia internă ori 
pe cea internaţională. 


e să recunoască obligaţia permanentă de a corecta informaţiile eronate 
trimise altor agenţii și de a efectua evaluări independente referitoare 
la temeinicia informaţiilor primite de la alţii. 


e să includă un angajament privind realizarea schimbului de informaţii 
într-un mod care să faciliteze stabilirea responsabilităţilor în cadrul 
serviciului care furnizează informaţiile și în raport cu organismele de 
supraveghere. Și anume, informaţiile transmise și primite trebuie în- 
registrate în scris, iar pistele de control trebuie să descrie modul în 
care s-a autorizat schimbul de informaţii și orice acţiuni care au ur- 

mat. Dacă schimbul de informaţii are loc fără o astfel de autorizare — 
pe teren, de pildă, sau în circumstanţe critice — trebuie să se dea 
explicații clare, în scris, cât mai curând posibil. 


Serviciile de informaţii trebuie să integreze aceste principii în programele lor 
de instruire și să le comunice organismelor de supraveghere. Totodată, princi- 
piile trebuie făcute publice, cu condiția să nu creeze probleme de 
confidenţialitate în materie de securitate națională. Dacă un serviciu de 
informaţii nu reușește să dezvolte astfel de principii, organismul care îl supra- 
veghează trebuie să formuleze principii similare și să le aplice în activitatea de 
supraveghere. 


Promovarea unei abordări documentate a schimbului de informaţii în cadrul 
unui serviciu de informații 


Serviciile de informaţii trebuie să deţină baze de date care să urmărească an- 
tecedentele în materia drepturilor omului în țările cu care fac schimb de 
informaţii. Aceste baze de date trebuie: 

e să cuprindă o gamă largă de informaţii publice, inclusiv alegațţii cu pri- 
vire la încălcări ale drepturilor omului, provenind de la organisme 
internaţionale și regionale de protecţie a drepturilor și de la grupuri 
credibile din societatea civilă. 


e să fie alcătuite prin consultare cu departamentele de afaceri externe. 
e să fie folosite pentru instruirea personalului din serviciile de informaţii. 


e să fie puse la dispoziția opiniei publice, cu luarea în considerare a 
cerințelor de confidenţialitate în materie de securitate națională. 


Organismele de supraveghere trebuie să aibă acces la aceste baze de date pe 
care trebuie să le verifice și, dacă este necesar, să le completeze și actualizeze. 
Dacă un serviciu de informaţii nu reușește să creeze o astfel de bază de date, 
organismul care îl supraveghează trebuie să o facă. 


Încheierea unor acorduri internaţionale pentru schimbul de informaţii 


Serviciile de informaţii trebuie să încheie acorduri scrise pentru reglementarea 
schimbului de informaţii cu parteneri din străinătate. Acordurile trebuie să 
specifice obligaţiile atât ale furnizorilor, cât și ale beneficiarilor de informații în 
ceea ce priveşte respectarea drepturilor omului. În același timp, trebuie să in- 
cludă clauze standard care permit ca informaţiile primite să fie puse la 
dispoziţia organismului principal de supraveghere a serviciului respectiv și, 
când este posibil, a organismelor de supraveghere corelate, care acceptă 
aceleași protocoale de confidenţialitate. La conceperea unor astfel de acor- 

duri, serviciul de informaţii trebuie să obţină atât avizul juridic, cât și un aviz de 
politică externă. 


Organismele de supraveghere trebuie să primească copii ale tuturor acorduri- 
lor de acest gen în momentul încheierii lor sau atunci când sunt revizuite. Or- 
ganismului de supraveghere ar trebui să-i revină obligaţia de a verifica fiecare 
acord și, când e posibil, de a întreprinde controale aleatorii pentru a stabili 
măsura în care sunt respectate condiţiile acordului. Asemenea controale pot 
permite să se determine dacă este necesară revizuirea acordului în baza prac- 
ticii anterioare. 


Raportarea și rezolvarea cazurilor de încălcare a avertismentelor atașate 
informațiilor furnizate 

Acordurile privind schimbul de informaţii trebuie să includă proceduri specifice 
pentru raportarea de către furnizor a cazurilor de încălcare a avertismentelor 
pe care le-a atașat informaţiilor transmise, precum și pentru rezolvarea dispu- 
telor generate de încălcarea avertismentelor. Dacă o agenţie furnizoare află 
despre o astfel de încălcare, ea trebuie să transmită o obiecţie formală 
agenției care a primit informaţiile. De asemenea, agenţia furnizoare trebuie să 
folosească prilejul ca pe o oportunitate de a reconsidera acordul în baza căruia 
s-a făcut schimbul de informaţii și, posibil, de a face modificări. O astfel de 
procedură ar putea fi întrebuințată și pentru a corecta sau actualiza 
informaţiile și pentru a propune modificări ale unor avertismente în cazuri 
specifice sau în timp. 


În eventualitatea încălcării unui avertisment (sau chiar a suspectării unei încăl- 
cări), serviciile de informaţii trebuie să înștiinţeze organismele care le suprave- 
ghează. O asemenea notificare trebuie să includă consemnarea tuturor 
acțiunilor de remediere pe care serviciul le-a întreprins sau propune să le în- 
treprindă. Organismul de supraveghere trebuie să verifice și să-și exprime 
punctul de vedere cu privire la toate acţiunile de remediere și, totodată, să 
abordeze chestiunea generală a modului în care această încălcare ar trebui să 
influenţeze viitoarele schimburi de informaţii cu partenerul în culpă. 


Raportarea și rezolvarea cazurilor de utilizare ilegală a informaţiilor care au fă- 
cut obiectul schimbului 


Serviciile de informaţii trebuie să înștiințeze organismele care le suprave- 
ghează atunci când află (sau chiar suspectează) că informaţiile care au făcut 
obiectul schimbului au fost obţinute ilegal sau au fost folosite ori pot fi folosite 
ilegal, îndeosebi în situația încălcării drepturilor omului. O astfel de notificare 
trebuie să includă consemnarea tuturor acțiunilor de remediere pe care servi- 
ciul le-a întreprins sau propune să le întreprindă. Organismul de supraveghere 

trebuie să verifice și să comenteze toate acţiunile de remediere și, totodată, să 
abordeze chestiunea generală a modului în care această ilegalitate ar trebui să 
influenţeze viitoarele schimburi de informaţii cu partenerul în culpă. 


Încheierea unor acorduri privind schimbul de informaţii în plan intern 


Serviciile de informaţii trebuie să încheie acorduri scrise prin care să reglemen- 
teze schimbul de informaţii cu partenerii din ţară. Astfel de acorduri trebuie: 


e sä conțină o autorizare legală precisă. 
e să se refere la avertismente și la respectarea drepturilor omului. 


e să prevadă piste precise de control (inclusiv evidențe permanente ale 
tuturor informațiilor furnizate și primite și autorizări scrise atât pentru 
agenţiile care transmit, cât și pentru agenţiile care primesc 
informaţii). 

e să precizeze modul în care schimbul de informaţii pe plan intern va fi 
verificat de către organismele competente de supraveghere. 


La elaborarea acestor acorduri, serviciul de informaţii trebuie să obţină un aviz 
juridic, îndeosebi în privinţa vieţii private și a altor restricţii legale referitoare la 
schimbul de informaţii. În același timp, avizul juridic trebuie să vizeze și măsura 
în care jurisdicţia organismului de supraveghere a agenţiei este suficientă pen- 
tru verificarea practicilor acesteia privind schimbul de informații. 


În abordarea chestiunilor legate de responsabilitate, este necesar ca aceste 
acorduri să prevadă și să rezolve problemele create de faptul că agenţiile care 
transmit și cele care primesc informaţii pot fi supuse unor regimuri diferite de 
supraveghere. Ori de câte ori e posibil, trebuie să se acorde organismelor de 
supraveghere accesul la toate informaţiile de care au nevoie pentru o verifi- 
care efectivă a practicilor referitoare la schimbul de informaţii. Ceea ce poate 
impune extinderea autorizării legale acordate organismelor interne de supra- 
veghere, pentru a le da posibilitatea să efectueze verificări în comun și să 
schimbe între ele informaţii. Totodată, poate impune organismelor de supra- 
veghere să se supună unor măsuri de securitate și secretizare mai stricte decât 
cele aflate în practica lor obișnuită. 


INSTRUMENTUL 8 

1. INTRODUCERE 


În țările democratice, parlamentele alocă fonduri din trezorerie agenţiilor pu- 
blice, astfel încât acestea să-și poată îndeplini funcţiile și mandatele atribuite 
prin lege. Ulterior, parlamentele, împreună cu celelalte organisme de suprave- 
ghere, monitorizează modul în care sunt cheltuite aceste fonduri pentru a se 
asigura că utilizarea lor este atât legală, cât și eficientă. Toate agenţiile publice, 
inclusiv serviciile de informaţii, trebuie să se supună unui astfel de proces. 


Acest instrument face o prezentare generală comparativă a modului în care 
regimurile democratice supraveghează finanţele serviciilor de informaţii, înce- 
pând cu alcătuirea bugetelor și mergând până la verificarea ex post a cheltuie- 
lilor. Obiectivul său este de a evidenția bunele practici. Este compus din urmă- 
toarele șase secţiuni: 


e Importanța supravegherii financiare a serviciilor de informaţii — o 
explicaţie a motivului pentru care supravegherea externă este impor- 
tantă. 


+  Bugetele în domeniul intelligence — o prezentare generală a diferitelor 
abordări în bugetarea serviciilor de informaţii. 


Acest instrument are la bază lucrările și intervenţiile scrise prezentate în cadrul unui 
atelier DCAF pe tema supravegherii financiare a serviciilor de informaţii. Printre 
participanţi s-au numărat oficiali de rang înalt din instituții supreme de audit, un re- 
prezentant al unui parlament naţional, foști oficiali din domeniul intelligence și ca- 
dre universitare dintr-o serie de ţări. Toate lucrările au fost neoficiale și, prin ur- 
mare, nu au fost citate direct. Participanţii au oferit, de asemenea, opinii utile pri- 
vind una dintre versiunile instrumentului de față. Autorul își exprimă recunoștinţa 
față de toți membrii acestui grup și aduce totodată mulțumiri colegilor săi din DCAF, 
Hans Born, Benjamin S. Buckland și Gabriel Geisler Mesevage pentru valoroasele lor 
comentarii pe marginea unor versiuni mai vechi. 

e Controalele financiare și mecanismele de auditare interne — o prezen- 
tare generală a controalelor și mecanismelor care sporesc eficacitatea 
supravegherii externe. 


e Supravegherea parlamentară — o discuţie despre rolul parlamentelor 
în stabilirea bugetelor serviciilor de informaţii, în supravegherea exe- 
cutării lor și în verificarea cheltuielilor făcute de servicii din punct de 
vedere al legalității și eficacităţii. 

e Instituţiile supreme de audit — o discuţie despre rolul instituţiilor su- 
preme de audit (SAI) în auditarea finanţelor serviciilor de informaţii. 


e Recomandări — o compilaţie de bune practici referitoare la supra- 
vegherea financiară a serviciilor de informaţii. 


Din raţiuni de spaţiu, acest instrument nu abordează rolurile pe care le au exe- 
cutivul, inspectorii generali, procurorii și puterea judecătorească în suprave- 
gherea financiară a serviciilor de informaţii. 

Acest instrument utilizează o definiţie extinsă a „supravegherii financiare” 
pentru a include funcţii ce pot fi caracterizate și ca exerciții de „contro!” (a se 
vedea Born și Geisler Mesevage — Instrumentul 1) și care pot avea loc înainte, 
pe parcursul și după încheierea activităţilor financiare supuse supravegherii. 


2. IMPORTANȚA SUPRAVEGHERII FINANCIARE A SERVICIILOR DE 
INFORMAȚII 


Există patru motive principale pentru care supravegherea externă a finanţelor 
serviciilor de informaţii este importantă: 
e Principiile guvernanţei democratice impun ca alocarea și utilizarea 
fondurilor publice să fie verificate îndeaproape. 
e  Evidenţele financiare pot oferi o imagine relevantă despre conduita și 
performanţele serviciilor de informaţii. 
e Caracterul secret al activităţii serviciilor de informaţii limitează 
capacitatea opiniei publice de a examina domeniul respectiv. 
e Natura muncii de informaţii generează o diversitate de riscuri financi- 
are, inclusiv riscul utilizării incorecte a fondurilor publice. 


2.1 GUVERNANȚA DEMOCRATICĂ ȘI UTILIZAREA BANULUI PUBLIC 


Un principiu universal acceptat al guvernanţei democratice este acela că aloca- 
rea fondurilor publice trebuie să fie aprobată de reprezentanţii aleși ai popo- 
rului — adică de parlament —, fiindcă banii alocaţi aparțin acestuia. Parlamen- 
tele își utilizează competențele bugetare în scopul definirii politicilor și 

priorităţilor care trebuie să stea la baza activităţii entităţilor guvernamentale, 
astfel încât acestea să reflecte voinţa populară. La fel de importantă este 
doctrina potrivit căreia cheltuielile publice trebuie supuse unei verificări ex 
post de către parlament, precum și de către organisme independente ce ra- 
portează parlamentului (așa cum sunt SAI). Scopul verificării ex post este de a 
asigura, printre altele, că: 


e Fondurile publice au fost întrebuințate în scopurile pentru care au 
fost alocate de la bun început. 


e Cheltuielile respectă legislaţia aplicabilă (inclusiv legile privind gestio- 
narea fondurilor publice, achiziţiile publice, combaterea corupției și 
legile care reglementează activitățile entității vizate, de exemplu un 
serviciu de informaţii). 


e Cheltuielile au fost compatibile cu politicile de guvernare. 


e Raportul cost-eficacitate a fost bun, permiţând realizarea obiectivelor 
într-o manieră eficace. 


Deși aceste principii se aplică, în egală măsură, tuturor agenţiilor guvernamen- 
tale, inclusiv serviciilor de informaţii, unele ţări exclud explicit serviciile de 
informaţii din sfera de acţiune a anumitor legi ce reglementează cheltuirea 
fondurilor publice. Un exemplu este acela al SUA în ceea ce privește Agenţia 
Centrală de Informaţii (CIA).? În asemenea situaţii, o verificare atentă este deo- 
sebit de importantă. 


2.2 EVIDENȚELE FINANCIARE CA INDICATORI DE CONDUITĂ ȘI 
PERFORMANȚĂ 


Finanţele unei agenţii publice oferă, de obicei, numeroase informaţii despre 
activitățile și performanţele acesteia. Se întâmplă foarte rar ca o agenţie să 
ducă la îndeplinire o sarcină fără a cheltui bani. Prin urmare, evidenţele ei fi- 
nanciare vor conţine adesea indicii privind activităţi ascunse, dintre care unele 
pot fi ilegale. În cazul serviciilor de informaţii, activităţile ilegale, precum folo- 
sirea unor facilităţi secrete de detenţie și finanţarea sub acoperire a unor par- 
tide politice autohtone, pot fi descoperite în evidenţele financiare ale servicii- 
lor respective. În mod similar, un buget neobișnuit de mare alocat unui depar- 
tament poate indica performanţe slabe din partea acestuia. Astfel, prin exami- 


„Valoare pentru bani” se referă la economicitatea, eficienţa și eficacitatea cu care o 
organizaţie își folosește resursele în îndeplinirea responsabilităţilor sale; a se vedea 
„Performance Audit” [„Auditul performanţei”], în International Organization of Su- 
preme Audit Institutions, Financial Audit Guideline — Glossary of Terms to the 
INTOSAI Financial Audit Guidelines. 

narea evidenţelor financiare ale unui serviciu, organismele de supraveghere au 
posibilitatea de a identifica aspecte din munca acelui serviciu, care pot impune 
o verificare mai aprofundată. 


2.3 SECRETIZAREA ȘI LIMITAREA EXAMINĂRII PUBLICE 


Dat fiind că munca de informaţii necesită un nivel neobișnuit de mare de 
secretizare, finanţele serviciilor de informaţii nu sunt dezvăluite public în 
aceeași măsură cu cele ale altor agenţii guvernamentale. Problema secretizării 
în zona furnizorilor de bunuri și servicii ? se complică din cauza faptului că 
serviciile de informaţii sunt excluse din sfera de acțiune a majorităţii legilor ce 
reglementează accesul public la informaţiile deținute de stat, ceea ce limitează 
volumul de informaţii pe care le pot obține mass-media și alte organizaţii ale 
societății civile. Date fiind aceste limitări impuse examinării publice, e deosebit 
de important ca organismele de supraveghere externe, care au acces la 
informaţii confidenţiale, să verifice cu atenţie finanţele serviciilor de informa- 
ţii. 


2.4 GESTIONAREA RISCULUI FINANCIAR ÎN ACTIVITATEA SERVICIILOR DE 
INFORMAȚII 


Aspectele particulare ale muncii de informaţii creează un risc sporit de utilizare 
ineficientă sau incorectă a fondurilor publice. Multe dintre aceste aspecte fac 
din supravegherea serviciilor de informaţii o misiune foarte dificilă. 


2.4.1 Rezultate incerte 


Serviciile de informaţii culeg informaţii pentru a-i ajuta pe decidenții politici să 
protejeze securitatea naţională. Pentru îndeplinirea acestei funcţii, serviciile 
cheltuiesc bani; însă nu pot fi niciodată sigure că banii cheltuiţi vor aduce 
informaţiile căutate. De pildă, un serviciu poate cheltui o mare sumă de bani 
pentru recrutarea unui informator străin doar ca să descopere că acel informa- 
tor dispune de prea puţine informaţii de valoare. Cu toate că astfel de riscuri 
sunt inerente muncii de informaţii, controalele interne și supravegherea ex- 
ternă le pot gestiona, reducând la minimum risipa de fonduri publice. 


2.4.2 Beneficii insesizabile 


Deși costurile financiare ale unei operațiuni de informaţii pot fi de cele mai 
multe ori cunoscute, beneficiile pe care le aduc sunt adesea insesizabile. După 


A SUA, Central Intelligence Agency; appropriations; expenditures [Agenția Centrală de 


Informaţii; alocări; cheltuieli], U.S. Code 50 8403j (disponibil la adresa http://us- 
code.vlex.com/vid/central-intelligence-agency-expenditures-19266900). 

cum a remarcat Auditorul General al Canadei, „Rezultatele — și îndeosebi efec- 
tele finale — ale operaţiunilor de culegere, evaluare și raportare a informaţiilor 
sunt, în mod inerent, dificil de măsurat.” * Ceea ce e adevărat, în special, atunci 
când obiectivul unei operațiuni este prevenirea producerii unui eveniment 
precum un atac terorist. Numai un organism de supraveghere cu suficient de 
multe cunoștințe și experiență poate evalua în mod adecvat beneficiile insesi- 
zabile ale unei operaţiuni de informaţii și poate stabili dacă acestea reflectă un 
raport corect cost-eficacitate. 


2.4.3 Secretizarea și utilizarea incorectă a fondurilor publice 


Este de înțeles faptul că serviciile de informaţii sunt preocupate ca informaţiile 
sensibile, precum detaliile operaţionale și identitățile surselor, să rămână 
confidenţiale. În consecinţă, organizează informaţiile pe compartimente, limi- 
tând cunoașterea lor la un număr cât mai mic de persoane, chiar din rândul 
angajaților. Totuși, cu cât este mai mic cercul celor care le cunosc, cu atât este 
mai mare riscul ca fondurile publice să fie folosite incorect. De exemplu, dacă 
datele privind un informator sunt cunoscute doar de ofițerul de informaţii care 
îl coordonează, se ivește oportunitatea ca ofițerii să creeze „agenţi fantomă,” 
inexistenţi, în scopul delapidării fondurilor pe care pretind că le plătesc aces- 
tora. Chiar atunci când informatorii sunt reali, regulile de secretizare pot faci- 
lita păstrarea de către ofiţerii de informaţii a sumelor destinate informatorilor 
fără a risca prea mult să fie descoperiţi. 


2.4.4 Conflicte de interese 


Uneori, ca parte a muncii lor, ofițerii de informaţii plătesc, în secret, anumite 
persoane în schimbul furnizării de informaţii sau servicii, cum ar fi folosirea 
unei case din care să efectueze activități de urmărire. Adeseori, deciziile pri- 
vind persoana căreia trebuie să i se plătească și suma care trebuie plătită sunt, 
în mare măsură, la latitudinea ofițerului (și poate a unui supervizor). Ceea ce 
creează un potenţial conflict de interese, fiindcă există probabilitatea ca deci- 
ziile ofițerilor să se bazeze nu numai pe meritele celor care furnizează 
informaţiile și/sau serviciile, ci și pe legături personale și, în special, dată fiind 
natura confidențială a tranzacţiilor, pe gradul de încredere a ofițerului în res- 
pectivul furnizor. Drept rezultat, unii ofițeri pot angaja anumite persoane pen- 
tru simplul motiv că le cunosc. De asemenea, ei le pot plăti sume excesive, 


Pentru exemple ale unor astfel de excepţii, a se vedea Marea Britanie, The Defence 
and Security Public Contracts Regulations 2011, No. 1848 [Reglementări pentru con- 
tractele publice în domeniul apărării și securității, 2011, Nr. 1848], Secţiunea 7 (dis- 
ponibil la http://www.legislation.gov.uk/uksi/2011/1848/made). 

fiindcă respectivii furnizori le sunt apropiaţi. În unele situaţii, e posibil chiar ca 
ofițerii să ia mită (a se vedea Caseta 1). 


Caseta 1: Cazul lui Kyle Foggo 


Kyle Foggo a lucrat la un moment dat ca ofițer superior de informații în cadrul CIA. 
Printre responsabilităţile sale se număra achiziționarea de bunuri și servicii pentru 
operaţiuni foarte sensibile, inclusiv construirea unor facilități secrete de detenţie în 
străinătate. În vederea achiziţionării de materiale pentru unele dintre facilităţile 
menționate, Foggo a aranjat pentru CIA un contract cu o companie care avea legă- 
turi cu unul dintre prietenii săi apropiaţi. Ulterior, procurorii au stabilit că Foggo a 
direcționat mai multe contracte către această companie, plătind prețuri exagerate 
pentru bunurile și serviciile furnizate. În schimb, Foggo a primit diverse favoruri, in- 
clusiv vacanțe scumpe și promisiuni de angajare în viitor. Ascunzând relaţia respec- 
tivă față de colegi, Foggo a căutat să justifice folosirea acestei companii susținând că 
trebuia să achiziţioneze bunuri și servicii de la un furnizor în care putea să aibă în- 
credere și că a dorit, totodată, să evite procedura birocratică standard de 
achiziționare. În final, Foggo a recunoscut acuzaţia de corupţie și a executat o pe- 
deapsă cu închisoarea.” 


2.4.5 Riscuri asociate bunurilor cu folosinţă limitată și veniturilor 


Serviciile de informaţii achiziționează un număr considerabil de bunuri cu 
folosință limitată, ca parte a operațiunilor lor. De pildă, pot cumpăra mașini 
costisitoare sau folosi hoteluri scumpe pentru a permite unui agent să se 
apropie de o ţintă înstărită pe parcursul unei operațiuni. Ofițerii de informaţii 
pot încerca să profite de asemenea bunuri valoroase, odată ce nu mai sunt ne- 
cesare, prin păstrarea lor pentru uzul personal, prin transferarea lor unor 
cunoștințe sau prin vânzarea lor și păstrarea sumei respective. Faptul că bunu- 
rile respective au fost procurate în secret mărește un astfel de risc. În mod 
asemănător, unele servicii de informaţii înființează companii „de faţadă” ca să 
asigure un paravan pentru activităţile sub acoperire. Unele dintre aceste com- 
panii pot genera venituri, creând riscul ca ofițerii implicaţi să le reţină ilegal 
pentru ei înșiși. Din cauza unor asemenea riscuri, organismele de supraveghere 
trebuie să monitorizeze nu numai cheltuielile serviciilor de informaţii, dar și 
bunurile și veniturile lor. 


Auditorul General din Canada, Report of the Auditor General of Canada (1996) 
[Raportul Auditorului General din Canada (1996)], Capitolul 27 — „The Canadian 
Intelligence Community — Control and Accountability” [„Comunitatea de informaţii 
din Canada -— Control și responsabilitate”], Secțiunea 27.107 (disponibil la 
http://www.oag-bvg.gc.ca/internet/English/parl_oag_199611_27_e_5058.html). 

2.4.6 Utilizarea serviciilor de informaţii în scopuri politice 


Întrebuinţarea incorectă a fondurilor de care dispun serviciile de informaţii se 
poate extinde la membrii executivului care răspund de activitatea respective- 
lor servicii. Oficialii din această categorie au folosit uneori resursele unui servi- 
ciu în scopuri politice ilegale, implicând cheltuieli din fonduri publice. Așadar, e 
necesar ca organismele de supraveghere să-și concentreze atenţia nu numai 
asupra conduitei ofițerilor din servicii, ci și asupra interacțiunilor dintre aceștia 
și oficialii din executiv. 


3. BUGETELE ÎN DOMENIUL INTELLIGENCE 


Un buget este un document defalcat pe elemente, care detaliază veniturile și 
cheltuielile planificate pentru o perioadă imediat următoare, de regulă un an 
fiscal. Ca atare, el reprezintă un instrument cheie pentru conducerea și con- 
trolarea activităţii unei agenţii publice, dat fiind că agenţiile au nevoie de 
finanţare ca să funcţioneze. În ţările democratice, bugetele sunt adoptate, în 
mod normal, de către parlamente, ca elemente de legislaţie. 


În unele ţări, serviciile de informaţii sunt autonome din punct de vedere 
organizaţional și au propriile lor bugete. În alte ţări, ele funcţionează în cadrul 
ministerelor — ca în situaţia ministerului francez al afacerilor interne, care in- 
clude în structura sa serviciul de informaţii interne (la Direction Centrale du 
Renseignement Intérieur). În acest ultim exemplu, serviciile de informaţii nu 
au bugete proprii. În schimb, sunt finanţate din bugetul ministerului de care 
aparțin. Așa că termenul de buget în domeniul intelligence poate duce la con- 
fuzii, făcând uneori referire la bugetul unui singur serviciu și alteori, la bugetul 
mai multor servicii din cadrul unui singur minister. Termenul se poate referi și 
la sume agregate, destinate unei întregi comunități de informaţii, care implică 
mai multe ministere. Trebuie să se remarce, de asemenea, că, în unele ţări, nu 
toate cheltuielile legate de serviciile de informaţii sunt incluse în bugetele 
acestora. Mai ales cheltuielile pentru pensii și bunuri precum rechizitele pot fi 
incluse în alte capitole ale bugetului de stat. Ceea ce poate face dificilă calcula- 
rea bugetului general pentru serviciile de informaţii. 


Situaţia organizaţională a unui serviciu este importantă datorită implicaţiilor 
pe care le are asupra activităţii de verificare a bugetului său. Ca regulă gene- 
rală, cei care efectuează o supraveghere din exterior pot verifica mai direct și 
mai amănunțit finanţele serviciilor de informaţii înfiinţate ca agenţii autonome 
decât atunci când agenţiile funcționează în cadrul unui minister. Și asta, deoa- 
rece finanţele unui serviciu autonom nu se întrepătrund cu cele ale altor de- 
partamente ministeriale. 

Bugetele agențiilor guvernamentale, indiferent dacă lucrează în domeniul 
informaţiilor sau nu, trebuie să fie „cuprinzătoare.” Banca Mondială 
întrebuințează acest termen în sensul că bugetele „trebuie să înglobeze toate 
operațiunile fiscale.” Cu alte cuvinte, bugetul unei agenţii guvernamentale 
trebuie să includă întreaga activitate financiară aferentă acelei agenţii.” Servici- 
ile de informaţii, în mod special, trebuie să respecte această cerinţă, fiindcă 
unele dintre ele au antecedente de încasare a banilor și de cheltuire a lor în 
activități neautorizate prin lege. Un exemplu ar fi utilizarea de către CIA a veni- 
turilor obţinute prin vânzarea de arme către lran pentru a susţine financiar 
contrarevoluţionarii („contras”) din Nicaragua la mijlocul anilor “80. 


3.1 CICLUL BUGETAR 


Termenul de ciclu bugetar se referă la procesul complet prin care banii sunt 
solicitaţi, alocați și cheltuiţi (inclusiv verificarea ex post a acestei cheltuiri). 
Există patru etape principale în ciclul bugetar: 


e elaborarea, etapă în care ministerele și departamentele guvernamen- 
tale responsabile și agenţiile determină veniturile și cheltuielile plani- 
ficate; 

e examinarea și aprobarea, etapă în care parlamentul amendează și 
adoptă bugetul; 

e execuția, etapă în care agenţia pune în practică planul detaliat în bu- 
get; 

e verificarea ex post, etapă în care organismele de supraveghere exami- 
nează modul în care agenţia a utilizat banii; controlul poate fi urmat 
de un vot parlamentar pentru „descărcarea de gestiune” a guvernului 


Pentru mai multe informaţii, a se vedea David Johnston și Mark Mazzetti, „A 
Window Into C.I.A.'s Embrace of Secret Jails” [„O explicaţie a utilizării de către CIA a 
închisorilor secrete”], în New York Times, 12 August 2009; David Johnston, „Ex-C.L.A. 
Official Admits Corruption” [„Fost oficial CIA recunoaște corupţia”], în New York 
Times, 29 septembrie 2008; Matthew Barakat, „Feds: Misconduct by CIA's Foggo 
spanned decades” [„Federalii: conduita incorectă a agentului CIA Foggo de-a lungul 
deceniilor”], în Associated Press, 25 februarie 2009; și U.S. v. Foggo and Wilkes [Sta- 
tele Unite versus Foggo și Wilkes], Tribunalul Districtual SUA din California de Sud, 
Act de acuzare al Marelui Juriu, iunie 2005. 

Banca Mondială, Public Expenditure Management Handbook [Manual de gestiune a 
cheltuielilor publice] (Washington: The World Bank, 1998), „Code of Practices on Fis- 
cal Transparency” [,„Codul de practici privind transparenţa fiscală”], Anexa J. 

privind execuţia bugetară (aprobarea și certificarea bilanțurilor con- 
tabile) pentru un anumit an.€ 


Deși bugetele serviciilor de informaţii sunt elaborate aproape în aceeași mani- 
eră ca bugetele celorlalte departamente și agenţii guvernamentale, procedu- 
rile de examinare și aprobare, de execuţie și de verificare ex post (prezentate 
în secţiunile 5-6 ale instrumentului de faţă) sunt diferite. 


3.2 ABORDĂRI ALE BUGETĂRII 


Modul tradițional de bugetare utilizează metoda defalcării pe elemente, alo- 
când sume specifice (intrări) pentru costuri sau capitole de buget, fără a corela 
aceste intrări cu obiective de politică sau ieșiri. În opoziţie cu această abordare 
bazată pe intrări, multe țări (precum Franţa) folosesc în prezent o metodă de 
bugetare pe baza „performanţelor” sau a „rezultatelor,” care corelează aloca- 
rea de fonduri cu obiective de politică și, în final, cu rezultatele dorite.” Modul 
de abordare a bugetării are implicaţii importante pentru supravegherea ex 
post. Deoarece bugetarea pe bază de rezultate stabilește o legătură între in- 
trări și ieșiri, este mai ușor să se evalueze ulterior modul de execuţie a unui 
buget, inclusiv factori precum eficienţa și raportul cost-eficacitate. Prin con- 
trast, bugetarea pe baza intrărilor nu asigură un cadru pentru evaluarea execu- 
tării bugetului. 


3.3 PUBLICAREA BUGETELOR DIN DOMENIUL INTELLIGENCE 


După știința autorului, nu există niciun guvern care să facă publice în întregime 
bugetele serviciilor sale de informaţii. În majoritatea țărilor, detaliile clasificate 
ale bugetelor nu sunt accesibile nici membrilor publicului larg, nici parlamenta- 
rilor care nu fac parte din comisiile autorizate să acceseze informaţii clasificate 
în materie. 


Todor Tagarev (ed.), Building Transparency and Reducing Corruption in Defence: A 
Compendium of Best Practices [Cresterea transparenţei și reducerea corupției în 
domeniul apărării: compendiu al celor mai bune practici] (Geneva: NATO/DCAF, 
2010), p. 64. Ca exemplu din legislația naţională, a se vedea Africa de Sud, Public 
Finance Management Act No. 1 of 1999 [Legea nr.1 din 1999 privind gestiunea 
finanţelor publice], Secțiunea 38(2). 

Pentru o discuţie mai detaliată asupra diferitelor abordări ale modului de alocare a 
bugetului, a se vedea Banca Mondială, Public Expenditure Management Handbook 
[Manual de gestiune a cheltuielilor publice], pp.12-16; Tagarev, Building 
Transparency and Reducing Corruption in Defence, p. 59; și Organizaţia pentru Coo- 
perare și Dezvoltare Economică (OCDE), „Performance Budgeting: A User's Guide” 
[„Bugetarea pe bază de performanţe: ghid pentru utilizatori”], Document orientativ 
(martie 2008). 

Secretul care înconjoară bugetele din domeniul intelligence este motivat de 
temerea serviciilor de informaţii că publicarea detaliilor bugetare va fi în avan- 
tajul adversarilor lor. Totuşi, o astfel de îngrijorare ar putea fi întemeiată doar 
dacă informaţiile difuzate public ar conţine detalii referitoare la anumite ţinte, 
metode ori surse de informaţii. În majoritatea cazurilor, pot fi făcute publice 
mult mai multe informaţii decât se întâmplă în prezent, fără a implica riscuri la 
adresa securităţii naționale și sporind, în schimb, considerabil gradul de 
transparenţă. 


În general, țările democratice aleg între trei tipuri de abordare pentru asigura- 
rea accesului public la bugetele din domeniul intelligence. Unele ţări (precum 
Marea Britanie 19) fac publică doar suma totală, alocată întregii comunităţi 
naţionale de informaţii. Altele (ca Germania) fac publică suma totală individu- 
ală pentru fiecare serviciu de informaţii. Evident, nici una din aceste abordări 
nu face publice legăturile dintre resursele alocate și obiectivele specifice ale 
politicilor respectivelor servicii de informaţii, care ar putea fi utile în dezbate- 
rea publică. Cel de-al treilea tip de abordare (folosit în Australia și Franţa, de 
exemplu) este să facă publice sume precise, alocate anumitor scopuri. De 
pildă, bugetul anual făcut public pentru Direction Générale de la Securité 
Exterieure (DGSE), serviciul francez de informaţii externe, enumeră separat 
cheltuielile autorizate pentru personal, costuri operaţionale și investiţii; de 
asemenea, este publică suma totală destinată activităților speciale 
operaţionale (les fonds spéciaux). 


Totodată, guvernele care folosesc metoda bugetării pe baza performanțelor 
(cum o fac și Australia și Franța) pot face publice obiective ale politicilor și re- 
zultatele dorite în așa fel, încât cetățenii să poată vedea singuri legăturile." De 
exemplu, versiunea publică a bugetului DGSE pe anul 2010 a stabilit drept obi- 
ectiv principal al politicilor „ameliorarea capacităţii DGSE de a culege și analiza 
informaţiile,” menţionând recrutarea planificată a unui număr suplimentar de 
690 de angajaţi între 2009 și 2015 ca mijloc de atingere a acestui obiectiv. 


Asigurarea accesului public la cât mai multe informații bugetare posibil — ceea 
ce reușește mai bine cea de-a treia abordare prin comparație cu primele 


să Bugetul unic al domeniului intelligence din Marea Britanie reunește bugetele celor 
trei servicii civile de informații. 

11 Pentru o discuție mai detaliată, a se vedea Nicolas Masson și Lena Andersson, 
Guidebook: Strengthening Financial Oversight in the Security Sector [Ghid: întărirea 
supravegherii financiare în sectorul de securitate] (Geneva: DCAF, 2012). 

za Franţa, Mission Ministerielle Projets Annuels de Performances, „Annexe au projet 
de loi de finances pour Defense” [Misiunea ministerială Proiecte anuale de 
performanţă, „Anexă la proiectul legii finanţelor pentru apărare”] (2010), pp. 36-37. 

două — este benefică societăţii din mai multe motive. În primul rând, se res- 
pectă dreptul populaţiei de a cunoaște cum sunt cheltuiţi banii. În al doilea 
rând, crește transparenţa, ceea ce permite simplilor membri de parlament 
(adică celor care nu fac parte din comisiile autorizate să acceseze informaţii 
clasificate din domeniu), mass-mediei și chiar unor cetățeni oarecare să aibă o 
participare semnificativă la dezbaterea publică privind finanţarea, politicile şi 
priorităţile serviciilor de informaţii. O dezbatere publică serioasă obligă guver- 
nele să-și justifice priorităţile în privinţa cheltuielilor, ceea ce, în final, poate 
stimula o utilizare mai eficientă a fondurilor publice. În fine, o dezbatere des- 
chisă mărește încrederea publică în serviciile de informaţii, spulberând miturile 
în legătură cu scopurile cheltuielilor din acest domeniu și chiar ducând, în timp, 
la creșterea fondurilor alocate serviciilor de informaţii. 


Decizia privind cât de multe informaţii bugetare pot fi făcute publice nu tre- 
buie lăsată doar la latitudinea executivului. Parlamentele trebuie să reglemen- 
teze, cu ajutorul legislaţiei, care informaţii financiare pot fi păstrate secrete și 
care trebuie dezvăluite. Indiferent de volumul informaţiilor financiare care au 
devenit publice, este esenţial să se acorde comisiilor parlamentare, implicate 
în verificarea, amendarea și/sau aprobarea bugetelor din domeniul inte- 
lligence, acces la toate informaţiile relevante, inclusiv la secţiunile clasificate 
ale bugetului (a se vedea Secţiunea 5.1).** 


4. CONTROALELE FINANCIARE ȘI MECANISMELE DE AUDITARE 
INTERNE 


Deși acest instrument se axează pe rolul jucat de organismele externe de su- 
praveghere în monitorizarea finanțelor serviciilor de informaţii, prezentarea ar 
fi incompletă fără a discuta întrucâtva despre controalele financiare interne 
care există în cadrul serviciilor de informaţii. În absenţa unor astfel de meca- 
nisme, supravegherea externă nu ar putea fi eficace. 


4.1 CONTABILITATEA 


În mod normal, legislaţia impune tuturor agenţiilor publice, inclusiv serviciilor 
de informaţii, să desemneze un contabil a cărui responsabilitate este să se asi- 
gure că agenţia păstrează evidențe financiare ordonate și exacte și că respectă 
toate reglementările aplicabile (a se vedea Caseta 2). Adesea, respectivele 
atribuţii de natură contabilă revin directorului agenţiei, care e sprijinit în 
această misiune de un departament financiar ce efectuează activitatea curentă 


!? Referitor la importanța decidenţilor care au acces la toate informaţiile bugetare, a 
se vedea Banca Mondială, Public expenditure Management Handbook [Manual de 
gestiune a cheltuielilor publice], pp. 1-2. 

de înregistrare și raportare a tuturor tranzacţiilor financiare făcute de agenţie. 
Totodată, departamentele financiare instituie și efectuează controale financi- 
are pentru a se asigura că resursele sunt folosite în mod corespunzător. 


Caseta 2: Legislaţia sud-africană cu privire la contabili 


Caseta de față compilează prevederi selectate din „Legea privind gestiunea 
finanţelor publice” din Africa de Sud, din 1999, care reglementează controalele fi- 
nanciare interne pentru agenţiile guvernamentale (inclusiv serviciile de informații). 
În conformitate cu legea menţionată, contabililor le revine o responsabilitate impor- 
tantă în a se asigura că agenţiile lor folosesc practici financiare corecte. 


Fiecare agenţie a guvernului sud-african trebuie să aibă un contabil care răspunde 
pentru: 


1. asigurarea faptului că agenţia menţine un sistem eficace, eficient și transpa- 
rent de gestionare a riscurilor financiare, precum și un sistem intern de audi- 
tare, aflat sub controlul unei comisii de audit ce funcţionează în conformitate 
cu reglementările aplicabile. 


utilizarea eficace, eficientă, economicoasă și transparentă a resurselor 
agenţiei. 
gestionarea activelor și pasivelor agenţiei, inclusiv protejarea bunurilor 
agenţiei. 
asigurarea faptului că agenţia respectă legislaţia bugetară în materie de 
cheltuieli. 


Legea mai atribuie contabililor sarcina de a preveni și, acolo unde este necesar, de a 
reacționa la cheltuielile neautorizate, neregulamentare sau excesive ale agenției. 
Atunci când se descoperă astfel de cheltuieli, contabilul trebuie să raporteze trezo- 
reriei imediat, în scris, detaliile acestora, iar în cazul unor cheltuieli neregulamen- 
tare, care implică achiziționarea de bunuri sau servicii, trebuie să se adreseze comi- 
siei de achiziţii. În plus, contabilul trebuie să ia măsuri disciplinare adecvate împo- 
triva oricărui oficial care subminează sistemul de gestiune financiară al agenţiei sau 
care face (ori permite să se facă) cheltuieli neautorizate, neregulamentare sau exce- 
sive. 


În ceea ce privește păstrarea evidenţei, contabilul trebuie să păstreze evidențe com- 
plete și corecte ale operaţiunilor financiare ale agenţiei, în conformitate cu normele 
și standardele aplicabile. 


O contabilitate internă corectă este esenţială pentru munca organismelor ex- 
terne de supraveghere, deoarece, în lipsa ei, SAI și alte organisme de acest gen 
ar întâmpina dificultăţi majore în reconstituirea tranzacţiilor și a activităților 
asociate. În general, calitatea contabilităţii unui serviciu de informaţii indică 
dacă evidenţele financiare sunt corecte și reflectă realitatea. 

4.2 LINII DIRECTOARE PENTRU GESTIUNEA FINANCIARĂ 


La fel ca toate agenţiile guvernamentale, serviciile de informaţii își formali- 
zează procedurile de gestiune financiară și evidență contabilă într-un set de li- 
nii directoare în formă scrisă. Emise în mod normal de directorul serviciului sau 
de executiv și, apoi, analizate de un organism extern de supraveghere, aceste 
linii directoare devin parte a cadrului normativ cu ajutorul căruia sunt evaluate 
acțiunile angajaţilor din serviciul respectiv. 


De regulă, liniile directoare pentru gestiunea financiară se referă la următoa- 
rele aspecte: 


De către cine și în ce mod sunt autorizate realizarea de venituri și 
efectuarea de cheltuieli? Prin răspunsul la această întrebare, liniile di- 
rectoare trebuie să prevadă clar nivelurile de responsabilitate și răs- 
pundere pentru tranzacţiile financiare. 


Ce utilizări sunt permise pentru fondurile serviciilor? Răspunsul la 
această întrebare trebuie să fie în conformitate cu legislaţia relevantă. 


Cum trebuie să se desfășoare tranzacţiile financiare? Liniile directoare 
trebuie să recomande, de pildă, dacă agenţii trebuie să facă plăți în 
numerar sau electronice. 


Ce evidențe financiare trebuie păstrate? O evidenţă corectă e impor- 
tantă, deoarece stabilește o pistă de audit care va putea fi folosită ul- 
terior. Cu toate acestea, în unele ţări, precum SUA, legea permite ser- 
viciilor de informaţii să utilizeze „conturi fără voucher” (cheltuieli jus- 
tificate exclusiv prin certificarea lor de către un membru al executi- 
vului și care nu sunt susținute de un set complet de chitanţe) în legă- 
tură cu unele operațiuni sensibile (de exemplu operaţiuni în domeniul 
informaţiilor externe). 


4.3 RAPORTAREA FINANCIARĂ 


În mod normal, legea impune agențiilor publice, inclusiv serviciilor de 
informații, să pregătească rapoarte anuale detaliate privind tranzacțiile lor fi- 


" SUA, Oficiul Guvernamental de Conturi (GAO), Central Intelligence Agency: 
Observations on GAO Access to Information on CIA Programs and Activities [Agenția 
Centrală de Informații: observații privind accesul GAO la informații despre progra- 
mele și activitățile CIA], GAO-01-975T (iulie 2001), p. 10; și SUA Central Intelligence 
Agency; appropriations; expenditures [Agenția Centrală de Informații; alocări; chel- 
tuieli], U.S. Code 50 §403j. 

Š 15 ps x . 
nanciare. ~ Fără astfel de rapoarte, organismele externe de supraveghere nu ar 
putea verifica finanţele și activitățile serviciilor. 


De obicei, serviciile de informaţii prezintă aceste rapoarte executivului, 
instituțiilor SAI și parlamentului. Totuși, ca și în cazul bugetelor, rapoartele pot 
varia din punct de vedere al volumului de detalii oferite. 


Tot așa cum executivului ar trebui să nu i se acorde puterea de a determina în 
mod unilateral care informaţii bugetare pot fi făcute publice și care nu, în 
același mod ar trebui să nu i se acorde nici puterea de a stabili singur care 
informaţii pot fi incluse în rapoartele financiare și care anume pot rămâne se- 
crete. În schimb, parlamentul ar trebui să stabilească prin legislaţie criterii de- 
taliate, care să reglementeze categoriile de informaţii financiare ce trebuie fă- 
cute publice și cele care pot rămâne confidenţiale (a se vedea Caseta 3). 


Caseta 3: Raportarea financiară conform legislaţiei din Noua Zeelandă 


Această casetă selectează prevederi din „Legea finanţelor publice” din 1984 și din 
„Legea privind Serviciul de Informaţii de Securitate” din 1969, care, luate împreună, 
reglementează modul în care serviciile de informaţii din Noua Zeelandă își pregătesc 
rapoartele financiare. În același timp, se face o comparaţie între cerinţele impuse 
serviciilor de informații și cele impuse altor organisme publice. 


În cel mai scurt timp posibil după încheierea fiecărui an fiscal, organismele publice 
din Noua Zeelandă (inclusiv serviciile de informaţii) trebuie să pregătească rapoarte 
financiare care acoperă anul fiscal anterior și să le prezinte ministrului responsabil. 
Rapoartele trebuie să cuprindă date financiare complete, precum și informaţii referi- 
toare la operaţiunile agenţiei și o situaţie a performanţelor acesteia. În general, ra- 
poartele trebuie să ofere îndeajuns de multe informaţii pentru a permite o evaluare 
documentată a rezultatelor obţinute în decursul anului fiscal anterior — în special cu 
privire la obiectivele, indicatorii și normele stabilite pentru respectiva agenţie la în- 
ceputul anului. 


În cazul majorităţii organismelor publice, legislaţia impune ministrului responsabil 
ca, odată ce a primit raportul, să îl prezinte parlamentului, după care, să îl publice în 
cel mai scurt timp. Însă în cazul rapoartelor primite de la serviciile de informaţii, pro- 
cedurile diferă. În loc să prezinte întregul raport în plenul parlamentului, ministrul 
responsabil îl prezintă doar Comisiei pentru informaţii și securitate, ai cărei membri 
sunt autorizați să consulte informaţii clasificate. Pentru plenul parlamentului, minis- 
trul pregătește o versiune editată, care trebuie să includă o situaţie a cheltuielilor 
totale. Această versiune editată a raportului va fi făcută publică ulterior de ministrul 
respectiv. 


I A se vedea, de exemplu, Australia, Financial Management and Accountability Act 
[Lege privind gestiunea financiară și responsabilitatea], 1997, Secţiunea 49. 

Ca și în cazul bugetelor pentru serviciile de informaţii, Australia și Franţa oferă 
exemple de bune practici în acest sens. Serviciile lor de informaţii pregătesc 
rapoarte financiare relativ detaliate, care sunt făcute publice. Rapoartele puse 
la dispoziţia publicului de Organizaţia Australiană pentru Informaţii de Securi- 
tate (ASIO) conţin subtotaluri pentru categorii de cheltuieli precum cele de 
personal, aprovizionare [inclusiv bunuri și servicii) și costuri de uzură/amorti- 
zare. Rapoartele mai cuprind subtotaluri pentru categorii de venituri, precum 
venituri din surse proprii, din vânzări de bunuri și venituri de la guvern." Legea 
franceză impune ca rapoartele financiare ale serviciilor de informaţii să includă 
anexe detaliate pentru fiecare misiune a acestora. Astfel de anexe trebuie să 
includă nu numai datele financiare, ci și o evaluare a obiectivelor aferente poli- 
ticilor și a rezultatelor dorite, așa cum au fost stabilite la începutul ciclului bu- 
getar.” 


Din aceleași rațiuni menționate mai sus (a se vedea Secțiunea 3.3) în legătură 
cu informațiile bugetare, serviciile de informații trebuie să elaboreze versiuni 
publice cât mai detaliate posibil ale rapoartelor lor financiare, fără a prejudicia 
caracterul confidenţial al muncii lor și fără a pune în pericol securitatea 
națională. 


5. SUPRAVEGHEREA PARLAMENTARĂ 


Această secțiune se axează pe rolul jucat de parlament pe parcursul celor trei 
etape finale ale ciclului bugetar — examinare și aprobare, execuţie și verificare 
ex post. Deși munca serviciilor de informaţii implică chestiuni sensibile, parla- 
mentele trebuie să examineze finanţele acestora în aceeași măsură în care 
examinează finanţele celorlalte agenţii publice. Singura concesie făcută trebuie 
să fie utilizarea unor mecanisme mai precaute de supraveghere. 


Majoritatea activităților de supraveghere parlamentară a serviciilor de 
informaţii au loc, inevitabil, cu ușile închise. Cu toate acestea, rămâne la fel de 
important ca parlamentarii să asigure informarea la zi a populaţiei cu privire la 
activitatea de supraveghere, prin intermediul unor rapoarte publice și al unor 
audieri publice (a se vedea Nathan — Instrumentul 3). Transparenţa promo- 
vează încrederea publică în supravegherea parlamentară, dar și în munca ser- 
viciilor de informaţii. 


£ Organizația Australiană pentru Informații de Securitate, „Financial Statements” 
[„Situaţii financiare”], în Annual Report 2010-11 (Canberra: 2011), pp. 133-151 
(disponibil la http://www.asio.gov.au/img/files/Report-to-Parliament-2010-11.pdf). 

= Franţa, Loi organique n°2001—692 du 1 août 2001 relative aux lois de finances (LOLF) 
[Legea organică nr. 2001-692 din 1 august 2001 privind legile finanțelor (LOLF)], Ar- 
ticolul 54. 

5.1 EXAMINAREA ȘI APROBAREA BUGETELOR 


În cele mai multe țări democratice, parlamentele examinează, amendează și 
aprobă bugetele agenţiilor, propuse de executiv. Nu există niciun motiv valabil 
pentru care bugetele serviciilor de informaţii să fie excluse din acest proces. 


În vederea protejării informaţiilor clasificate, parlamentele pot înființa meca- 
nisme speciale pentru examinarea secţiunilor clasificate ale bugetului. Însă, in- 
diferent de mecanismele folosite, plenul trebuie să se pronunţe prin vot întot- 
deauna cu privire la sumele alocate serviciilor de informaţii, ca parte a proce- 
sului de aprobare a bugetului prezentat de guvern. Voturile din plen trebuie să 
fie o completare la — și nu un substitut pentru — examinarea completă efectu- 
ată de o comisie sau, în comun, de mai multe comisii precum: comisia pentru 
buget, comisia pentru supravegherea serviciilor de informaţii sau o comisie 
specială pentru chestiuni confidenţiale.! 


5.1.1 Comisiile pentru buget 


Unele parlamente utilizează comisiile standard pentru buget (sau alocaţii) în 
scopul examinării finanţelor serviciilor de informaţii. Comisiile își pot desemna 
anumiţi membri ca raportori, aceștia urmând să răspundă de un anumit servi- 
ciu, minister sau de o anumită misiune. Respectivii raportori elaborează, de 
regulă, rapoarte conţinând recomandări pe baza cărora întreaga comisie dez- 
bate, amendează și aprobă bugetele serviciilor. 


Comisiile pentru buget sunt, din multe puncte de vedere, bine poziţionate 
pentru a evalua bugetele serviciilor de informaţii în contextul mai larg al buge- 
tului pentru întregul executiv. Dar, în absenţa raportorilor specializați, există 
probabilitatea ca membrii comisiilor să nu aibă timpul necesar ori expertiza 
specifică în materie, care să le permită examinarea corespunzătoare a buge- 
telor serviciilor de informaţii. Totodată, comisiile pentru buget nu dispun, de 
regulă, de suficient acces la informaţiile clasificate, ceea ce le limitează capaci- 
tatea de a examina bugetele serviciilor. 


18 pentru o discuție despre modelul italian în care parlamentul votează o sumă globală, 
lăsând la discreția guvernului alocarea specifică de fonduri, a se vedea Federico 
Fabbrini și Tomasso Giupponi, „Parliamentary and Specialised Oversight of Security 
and Intelligence Agencies in Italy” [„Supravegherea parlamentară și specializată a 
agenţiilor de securitate și de informaţii în lItalia”], în Parliamentary Oversight of 
Security and Intelligence Agencies in the European Union, Aidan Wills și Mathias 
Vermeulen (Bruxelles: Parlamentul European, 2011), Anexa A, p. 245. 

5.1.2 Comisiile de supraveghere a serviciilor de informaţii 


Comisiile de supraveghere a serviciilor de informaţii au acces, în mod normal, 
la informaţii clasificate care nu sunt disponibile celorlalţi parlamentari (a se 
vedea Farson — Instrumentul 2 și Nathan — Instrumentul 3). De regulă, ele își 
concentrează atenţia asupra verificării ex post a activităţilor derulate de servi- 
cii, inclusiv asupra finanţelor acestora. Totuși, în unele ţări, responsabilităţile 
lor se extind și la examinarea și aprobarea bugetului. În Ungaria, Comisia par- 
lamentară pentru securitatea națională examinează și emite un aviz cu privire 
la bugetele propuse pentru serviciile de informaţii. Această activitate include 
examinarea secțiunilor clasificate ale bugetului, care nu sunt puse la dispoziţia 
plenului parlamentului." Procesul mai complex din cadrul Congresului SUA 
este descris în Caseta 4. În alte țări (de exemplu, în Germania, a se vedea Ca- 
seta 5), comisiile de supraveghere a serviciilor de informaţii au un rol secun- 
dar, de emitere a unui aviz pentru alte comisii (cum sunt cele pentru buget sau 
pentru alocaţii), care au responsabilitatea principală în examinarea bugetelor. 


Comisiile de supraveghere a serviciilor de informaţii sunt, cu precădere, struc- 
turi adecvate pentru examinarea și înțelegerea bugetelor acestor servicii, dat 
fiind faptul că sunt familiarizate cu activitatea, procedurile și politicile lor. 
Totuși, eficacitatea examinării la acest nivel depinde de mai mulţi factori: 


e resursele comisiei, competențele sale de investigare și accesul la 
informaţii clasificate; 


e măsura în care membrii comisiei au timpul, stafful și expertiza nece- 
sare pentru a-și îndeplini responsabilităţile; 

e dorința membrilor comisiei de a-și duce la îndeplinire 
responsabilitățile; 

e capacitatea comisiei de a influenţa procesul bugetar (în special atunci 
când rolul său este de avizare). 


Dacă circumstanţele o cer, comisiile de supraveghere a serviciilor de infor- 
maţii, care au responsabilități bugetare semnificative, pot utiliza competenţa 
de aprobare (în colaborare cu alte comisii relevante) pentru a se asigura că 
bugetele propuse ţin seama de recomandările prealabile ale comisiilor cu 
privire la căile prin care se pot ameliora eficacitatea și eficienţa serviciilor și 
gradul în care acestea respectă legislația. 


zi Ungaria, Act CXXV of 1995 on the National Security Services [Legea CXXV din 1995 
privind serviciile de securitate naţională], Articolul 14(g). 

Caseta 4: Examinarea și aprobarea de către Congres a bugetelor serviciilor 
de informaţii din SUA ” 


Procesul prin care Congresul SUA examinează și aprobă bugetele serviciilor de 
informaţii implică nu mai puţin de opt comisii și subcomisii și are două aspecte dis- 
tincte: autorizarea și alocarea. 


Autorizarea 


Proiectele de lege de autorizare ale Congresului, atunci când sunt semnate de 
președinte, reglementează activitățile agenţiilor guvernamentale, inclusiv bugetele 
lor. Pentru bugetele serviciilor de informaţii, procesul de autorizare începe cu pro- 
punerile înaintate Congresului de către executiv. Propunerile sunt examinate, î 
Camera Reprezentanţilor, de Comisia permanentă pentru informaţii și Comisia pen- 
tru forţele armate, iar la Senat, de Comisia pentru informaţii și Comisia pentru 
forțele armate. Aceste comisii pot modifica alocarea sumelor în cadrul bugetelor; to- 
todată, pot interzice anumite activităţi și pot include noi iniţiative. Odată ce comisi- 
ile unei Camere au finalizat un proiect de lege de autorizare, se trece la votarea lui 
de către plen. După aprobarea atât de Cameră, cât și de Senat a proiectelor de lege 
de autorizare, acestea trec prin procesul de mediere. Proiectul final este aprobat din 
nou de fiecare Cameră și este transmis președintelui spre semnare. 


Fiecare proiect de lege de autorizare în domeniul intelligence are o anexă clasificată, 
care enumeră pe categorii de activităţi sumele pe care fiecare serviciu este autorizat 
să le primească și scopurile cărora le sunt destinate respectivele fonduri. Astfel, 
proiectele de lege de autorizare (devenite legi după semnare) stabilesc parametrii 
cheltuielilor din domeniul intelligence. Cu toate acestea, legile de autorizare nu ga- 
rantează că programele autorizate vor primi într-adevăr fonduri. Decizia finală de 
acordare a fondurilor e adoptată în cursul procesului de alocare. 


2 Richard Best, The Intelligence Appropriations Process: Issues for Congress [Procesul 
de alocare în domeniul intelligence: probleme în atenţia Congresului] (Washington: 
Congressional Research Service, 27 octombrie 2011); a se vedea și Richard Best și 
Elizabeth Bazan, Intelligence Spending: Public Disclosure Issues [Cheltuielile din do- 
meniul intelligence: aspecte ale comunicării publice] (Washington: Congressional 
Research Service, 15 februarie, 2007), p. 5; Frederick Kaiser, Walter Oleszeck și Todd 
Tatelman, Congressional Oversight Manual, Congressional Research Service [Manual 
privind activitatea Congresului de supraveghere, Serviciul de cercetare al Congresu- 
lui] (Washington: Congressional Research Service, iunie 2011), pp. 16-19; Eric 
Rosenbach și Aki Peritz, Confrontation or Collaboration? Congress and the 
Intelligence Community [Confruntare sau colaborare? Congresul și comunitatea de 
informații] (Cambridge, MA: Harvard, 2009), pp. 24-28; și James Saturno, The 
Congressional Budget Process: A Brief Overview [Procesul bugetar în Congres: o pre- 
zentare succintă] (Washington: Congressional Research Service, 2004). 

Alocarea 


Legea de alocare a creditelor bugetare este similară legislaţiei bugetare din alte ţări; 
este instrumentul legislativ prin care se alocă fonduri din trezorerie unei agenţii sau 
unui program. Atât Comisia pentru buget a Camerei, cât și Comisia pentru buget a 
Senatului au subcomisii pentru apărare cu atribuţii în ceea ce privește bugetele afe- 
rente cvasi-totalității agenţiilor care fac parte din comunitatea de informații din SUA. 
Pe baza propunerilor primite din partea executivului, aceste subcomisii elaborează 
proiectele de lege de alocare a creditelor bugetare în domeniul intelligence. 


Deși proiectele de lege de alocare trebuie să se conformeze, în general, legislaţiei de 
autorizare existente, ele pot mări sau reduce fondurile pentru anumite programe 
din domeniul intelligence. Dacă nu există o astfel de legislație, proiectele de lege de 
alocare pot include autorizări generale pentru întreaga activitate din acest domeniu. 


Ca și în cazul legilor de autorizare, proiectele de lege de alocare a creditelor buge- 
tare trebuie să parcurgă un proces complex de aprobare. Ele trebuie să fie aprobate 
de subcomisii, după aceea de comisii, în ansamblu, apoi de plenul fiecărei camere, 
după care ajung la mediere. Proiectul final este aprobat din nou de fiecare Cameră și 
este transmis președintelui spre semnare. 


5.1.3 Comisiile speciale pentru chestiuni confidenţiale 


Uneori, parlamentele fac uz de un al treilea mecanism, comisia specială pentru 
chestiuni confidenţiale, pentru a examina bugetele serviciilor de informaţii. Un 
bun exemplu al unui astfel de mecanism este Comisia pentru chestiuni 
confidenţiale înființată de Bundestag-ul german (a se vedea Caseta 5). 


5.2 MONITORIZAREA EXECUȚIEI BUGETELOR 


Odată aprobate bugetele agenţiilor publice, parlamentele au responsabilitatea 
de a monitoriza cheltuielile agenţiilor pentru a se asigura că execuția bugetelor 
se face în mod corespunzător. În cazul serviciilor de informaţii, monitorizarea 
este efectuată, de obicei, de comisia parlamentară de supraveghere a respec- 
tivelor servicii (sau de o comisie specială pentru chestiuni confidenţiale) ai că- 
rei membri dispun de acces privilegiat la informaţii clasificate. În practică, însă, 
comisiile de supraveghere a serviciilor de informaţii au tendinţa să solicite 
informaţii financiare doar dacă au apărut alegaţii referitoare la o conduită in- 
corectă într-un anumit program sau într-o anumită activitate. Și aceasta, 
fiindcă cei mai mulţi parlamentari nu au nici timpul, nici resursele necesare 
pentru a examina în detaliu un mare volum de informaţii financiare pe parcur- 
sul unui an. 

Caseta 5: Comisia pentru chestiuni confidenţiale din Bundestag-ul 
german? 


1 


Bundestag-ul, camera inferioară a parlamentului german, repartizează chestiunile 
bugetare care implică cele trei servicii federale de informații unei comisii speciale pe 
care a înființat-o, Comisia pentru chestiuni confidenţiale. Această comisie are 
aceleași funcţii pe care le îndeplinesc Comisia pentru buget și Comisia pentru auditul 
public din Bundestag în privinţa altor departamente și agenţii publice. Și anume, 
examinează și poate amenda bugetele propuse de executiv și verifică execuţia lor. 
Caseta de faţă prezintă funcţiile comisiei privind examinarea și aprobarea bugetului. 
Alegerea membrilor comisiei 
Comisia pentru chestiuni confidenţiale are zece membri; cele zece locuri se alocă 
proporţional partidelor politice în funcție de reprezentarea fiecărui partid în Bun- 
destag. Cei nominalizați nu au nevoie de certificat de securitate, însă trebuie să fie 
aleși prin ceea ce se numește „majoritatea cancelarului,” adică să fie votaţi de majo- 
ritatea membrilor Bundestag-ului — un indiciu al faptului că se bucură de încrederea 
parlamentului. 
Examinarea și aprobarea bugetelor din domeniul intelligence 
Examinarea și aprobarea de către comisie a bugetelor serviciilor de informaţii se 
desfășoară după cum urmează: 
Executivul înaintează comisiei bugetul detaliat al fiecărui serviciu de informații. 
Comisia se întâlnește cu oficiali din minister și cu membri ai conducerii super- 
ioare a serviciilor de informaţii pentru a discuta despre bugetele propuse. 
Comisia se consultă cu comisia de supraveghere a serviciilor de informaţii din 
Bundestag. 
Comisia amendează bugetul după cum consideră necesar înainte de a-l retran- 
smite executivului care, de obicei, trebuie să accepte modificările. 
Președintele comisiei transmite Comisiei pentru buget sumele totale alocate 
fiecărui serviciu. Apoi, Comisia pentru buget încorporează cifrele respective 
(fără dezbatere) în recomandările sale legate de buget. 
Plenul parlamentului se pronunţă prin vot asupra bugetului total prezentat de 
guvern. 


Competenţele de investigare și de acces la informații 


Legea atribuie Comisiei pentru chestiuni confidenţiale o puternică autoritate de in- 
vestigare și un acces extins la informaţii clasificate, inclusiv competenţa de a verifica 


21 German Federal Budget Code [Codul bugetului federal german], Articolul 10(a). A se 
vedea și Hans De With și Erhard Kathmann, „Parliamentary and Specialised 
Oversight of Security and Intelligence Agencies in Germany” [„Supravegherea par- 
lamentară și specializată a agenţiilor de securitate și de informaţii în Germania”], în 
Parliamentary Oversight of Security and Intelligence Agencies in the European 
Union, Wills și Vermeulen, Anexa A, pp. 225-226. 

toate dosarele și documentele aflate sub controlul serviciilor de informaţii și de a in- 
specta toate incintele serviciilor. Comisia poate obliga oficiali ai serviciilor și membri 


ai executivului să răspundă la întrebări și poate apela la experţi externi care să îi 
acorde asistență dacă este necesar. 


Date fiind aceste limitări, monitorizarea execuţiei bugetare, efectuată de par- 
lament, se bazează, de obicei, pe informaţii puse la dispoziție proactiv (adică, 
fără a fi solicitate) de executiv și de serviciile de informații. Într-adevăr, 
legislaţia aplicabilă în multe ţări democratice impune ca executivul și/sau ser- 
viciile de informaţii să furnizeze periodic informaţii legate de finanţele servici- 
ilor. În Italia, de pildă, primului ministru i se cere să raporteze la fiecare șase 
luni Comisiei parlamentare pentru securitatea Republicii (COPASIR) cu privire 
la execuţia bugetelor serviciilor de informații.” 


Totodată, parlamentele trebuie să analizeze solicitările de fonduri suplimen- 
tare, care apar de-a lungul unui an fiscal. În cazul serviciilor de informatii, ase- 
menea solicitări pot avea legătură cu evenimente neprevăzute, așa cum sunt 
atacurile teroriste. Ca și în situația altor chestiuni legate de execuția bugetară, 
examinarea unor astfel de solicitări este repartizată, de regulă, comisiei parla- 
mentare pentru supravegherea serviciilor de informaţii. În Spania, de exemplu, 
solicitările de fonduri suplimentare sunt verificate de Comisia pentru fonduri 
secrete, a cărei opinie este adusă la cunoștința plenului, care se pronunţă prin 


24 
vot. 


5.3 VERIFICAREA EX POST A FINANȚELOR 


Verificarea ex post a finanţelor agenţiilor publice este în principal responsabili- 
tatea mecanismelor interne de audit ale fiecărei agenţii (a se vedea Secțiu- 
nea 4) și a instituţiilor SAI naţionale (a se vedea Secţiunea 6). Totuși, parlamen- 
tele joacă un rol în acest proces, verificând munca auditorilor și efectuând 
propriile lor investigaţii. La încheierea unui astfel de proces, unele parlamente 
adoptă o lege pentru „descărcarea bugetară” (adică, aprobă oficial bilanţurile 
contabile ale guvernului pentru o perioadă dată). 


* pentru o discuție mai detaliată, a se vedea Wills și Vermeulen, pp. 129-131. 

?3 Italia, Legea 124/2007, Articolele 33(8) și 29(2). 

2a Spania, Legea 11/1995, Articolul 2.2. A se vedea și Susana Sanchez Ferro, 
„Parliamentary and Specialised Oversight of Security and Intelligence Agencies in 
Spain” [Supravegherea parlamentară și specializată a agenţiilor de securitate și de 
informaţii în Spania”], în Parliamentary Oversight of Security and Intelligence 
Agencies in the European Union, Wills și Vermeulen, Anexa A, p. 271. 

5.3.1 Mecanismele parlamentare pentru verificarea ex post 


Comisiile parlamentare pentru finanţe publice sau pentru audit public (PAC), 
care efectuează verificarea ex post a finanţelor organismelor publice, nu sunt, 
de obicei, responsabile pentru verificarea ex post a finanţelor serviciilor de 
informaţii, datorită naturii sensibile a acestora. În schimb, multe parlamente 
adoptă măsuri speciale pentru verificarea finanţelor serviciilor de informații. 
De exemplu, în Marea Britanie, rapoartele și avizele Oficiului Naţional de Audit 
(instituţia supremă de audit din stat) cu privire la serviciile de informaţii sunt 
prezentate numai președintelui Comisiei pentru finanţe publice.” În schimb, 


Caseta 6: Rolul Comisiei britanice pentru informații și securitate în verifi- 
carea ex post 


Comisia pentru informații și securitate a parlamentului Marii Britanii (ISC) include 
membri din ambele camere. Mandatul ei este de a supraveghea „politicile, adminis- 
trarea și cheltuielile” serviciilor de informații și de securitate.” 


Potrivit acestui mandat, ISC efectuează verificarea ex post a finanțelor serviciilor, în 
principal pe baza avizelor și rapoartelor anuale de audit, pregătite de Oficiul 
Naţional de Audit (NAO). Ca parte a procesului, ISC audiază reprezentanții NAO și pe 
cei ai conducerii superioare a serviciilor pe tema auditului efectuat de NAO. 


În propriul său raport anual, ISC include o evaluare a finanțelor serviciilor.” Într-o 
primă etapă, ISC își prezintă raportul primului ministru, însă, ulterior, raportul de- 
vine public."* În plus, ISC folosește un staff cu atribuţii de investigare, care poate 
primi oricând sarcina de a examina, printre altele, aspecte ale activităţii serviciilor, 
care au implicaţii financiare importante. 


e Președintele Comisiei pentru finanțe publice este întotdeauna un membru al 


opoziției. 

Marea Britanie, Intelligence Services Act [Lege privind serviciile de informații] 1994, 
Secțiunea 10(1). 

A se vedea, de exemplu, Marea Britanie, Comisia pentru informații și securitate, 
Annual Report 2010-2011 [Raport anual 2010-2011], CM 8114 (2011), pp. 12-16. 
lan Leigh, „Parliamentary and Specialised Oversight of Security and Intelligence 
Agencies in the United Kingdom” [,„Supravegherea parlamentară și specializată a 
agențiilor de securitate și de informații în Marea Britanie”], în Parliamentary 
Oversight of Security and Intelligence Agencies in the European Union, Wills și 
Vermeulen, Anexa A, p. 298. 

Ibid., p. 297; exemple din activitatea de investigare sunt menționate în Marea 
Britanie, Comisia pentru informații și securitate, Annual Report 2010-2011 [Raport 
anual 2010-2011], pp. 7, 16, 17 și 79. 


26 


27 


28 


29 

principala responsabilitate pentru verificarea lor revine Comisiei pentru 
informaţii și securitate, al cărei mandat de supraveghere include verificarea ex 
post a finanţelor serviciilor de informaţii (a se vedea Caseta 6). În alte ţări, de 
exemplu în Germania (a se vedea Caseta 5), parlamentele au o comisie speci- 
ală care îndeplinește sarcinile parlamentului în privinţa bugetelor și bilanţurilor 
ce conţin informaţii clasificate. 


5.3.2 Procesul și scopul verificării ex post 


Verificarea parlamentară ex post a finanţelor serviciilor de informaţii se axează 
în mod normal pe rapoartele instituţiilor SAI. Parlamentarii responsabili pentru 
verificarea ex post analizează și rapoartele anuale și situaţiile financiare pregă- 

Fi Z- e y . 30 š M x š è 
tite de serviciile de informații. O importantă parte a procesului o constituie 
audierile, în cadrul cărora auditorii SAI, oficiali din executiv și conducerea ser- 
viciilor de informaţii depun mărturie. 


Scopul principal al verificării ex post este de a determina dacă serviciile de 
z .._ 31 
informații: 
e au pus în aplicare bugetele în maniera autorizată de parlament la 
începutul ciclului bugetar. 


e au cheltuit fondurile publice și au justificat aceste cheltuieli în 
conformitate cu legile și politicile aplicabile. 


e şi-au desfășurat activitatea în mod eficace și eficient. 


e au atins obiectivele aferente politicilor, stabilite la începutul ciclului 
bugetar (dacă se utilizează bugetarea pe bază de performanţe). 


La încheierea procesului de verificare, parlamentarii care au efectuat-o pot 
prezenta un raport conţinând recomandări pentru ameliorarea practicilor fi- 
nanciare și a mecanismelor de control ale serviciilor. În unele ţări (precum 
Franța, Germania și Ungaria), unde legea impune ca întregul parlament să 
aprobe descărcarea bugetară, asemenea rapoarte pot influenţa votul în plen. 


Informaţiile obţinute cu ocazia verificării ex post pot fi utile parlamentarilor la 
aprobarea bugetelor viitoare. Într-adevăr, parlamentarii își pot utiliza 
competențele bugetare ex ante pentru a obliga executivul și serviciile de 
informaţii să accepte recomandările lor ex post. Această pârghie funcţionează 
mai bine atunci când există legături puternice între aprobarea ex ante a buge- 


sl, OCDE, Relations Between Supreme Audit Institutions and Parliamentary Committees 
[Relațiile dintre instituţiile supreme de audit și comisiile parlamentare], Sigma 
Papers, Nr. 33 (Paris: OECD Publishing, ianuarie 2002), pp. 19-20. 

31 în unele țări, verificarea parlamentară ex post stabilește și dacă SAI și-au efectuat 
auditul în mod corespunzător. 

telor și verificarea ex post a execuţiei lor. Ceea ce poate fi cel mai bine obţinut 
prin desemnarea unei singure comisii parlamentare care să fie responsabilă 
pentru ambele funcţii în ceea ce privește serviciile de informaţii (așa cum este 
cazul Germaniei, a se vedea Caseta 5). Alternativ, coordonarea poate fi intensi- 
ficată prin întruniri comune ale comisiilor și alte forme de schimb de informaţii 
între comisiile responsabile pentru examinarea ex ante a bugetului și cele res- 
ponsabile pentru verificarea ex post. 


5.3.3 Solicitarea rapoartelor din partea SAI 


În unele ţări (precum Franţa și SUA), parlamentul poate trasa unei instituţii SAI 
sarcina de a investiga un anumit program sau o anumită cheltuială sau de a es- 
tima raportul cost-eficacitate aferent unei anumite investiții.” Acordarea unei 
asemenea competenţe parlamentului poate contribui la asigurarea faptului că 
munca SAI sprijină activitatea comisiilor parlamentare de supraveghere. Pe de 
altă parte, ea poate să ducă la suprasolicitarea SAI și la politizarea activităţii 
acesteia (dacă, de exemplu, parlamentari cu influență dau dispoziţii SAI să in- 
vestigheze o problemă din raţiuni partizane). În consecinţă, în Franţa, legea li- 
mitează numărul cererilor pe care parlamentul le poate adresa și lasă posibili- 
tatea ca una sau mai multe cereri să fie respinse de Curtea de Conturi. În mod 
similar, legea germană permite parlamentului să solicite Curţii Federale de Au- 
dit (FCA) o investigare, dar nu acordă parlamentului puterea de a obliga FCA să 
facă investigaţii, păstrând astfel independenţa acestei institutii.” 


6. INSTITUȚIILE SUPREME DE AUDIT 


În orice țară democratică, există o formă de SAI autonomă, responsabilă cu 
auditarea agenţiilor publice, inclusiv a serviciilor de informații. Deși instituțiile 
SAI se concentrează în principal asupra aspectelor financiare ale activității gu- 
vernamentale, auditul lor se poate extinde și asupra altor aspecte ale unui ser- 
viciu guvernamental. O discuție completă cu privire la diferitele tipuri de SAI 
depăşeşte sfera acestui instrument, dar se poate remarca pe scurt faptul că 
SAI se împart în două mari categorii: modelul „curţii” (precum Curtea de Con- 
turi franceză) și modelul „oficiului” (precum Oficiul Naţional de Audit din Ma- 
rea Britanie și Oficiul Guvernamental de Conturi din SUA). Indiferent de forma 
lor specifică, SAI reprezintă de obicei principalul organism extern responsabil 


i: Franţa, Ministerul pentru buget, finanțe publice și funcția publică Guide to the 
Constitutional Bylaw on Budget Acts [Ghid al legii organice privind legile de finanţe] 
(2008) p. 32; (Franţa, LOLF), Articolul 54 și Articolul 58; SUA, website-ul Oficiului Gu- 
vernamental de Conturi (disponibil la http://www.gao.gov/about/index.html). 

3 Germania, Ministerul Federal de Finanțe, The Budget System of the Federal Republic 
of Germany [Sistemul bugetar al Republicii Federale Germania] (Berlin: 2008), p. 47. 

pentru verificarea ex post a finanţelor serviciilor de informaţii. Aspectele pre- 
zentate în această secțiune se aplică ambelor tipuri de SAI. 


6.1 INDEPENDENȚA 


Pentru ca SAI să-și ducă la îndeplinire sarcinile cu eficacitate, au nevoie să fie 
complet independente față de executiv și de toate entităţile pe care le con- 
trolează. În fapt, Adunarea Generală a Naţiunilor Unite a adoptat o rezoluţie ce 
recunoaște importanţa independenţei instituţiilor SAI." În mod specific, este 
necesar ca SAI să aibă: 


Independenţă organizaţională 

SAI trebuie înfiinţate prin lege ca instituţii autonome, cu buget pro- 
priu. 

Independenţă operaţională 

SAI trebuie să aibă libertatea de a determina ce controlează, cum și 
când efectuează auditul, precum și care sunt constatările și recoman- 
dările pe care le fac în urma auditului respectiv. Munca auditorilor 
trebuie protejată împotriva ingerinţei oricărui alt organism. 


Independenţa personală 

Independenţa personală se referă la poziţia auditorilor înșiși. Oficialii 
de rang superior ai SAI trebuie să fie numiţi într-un mod care să pro- 
moveze selecția unor persoane cu expertiză adecvată și care nu au 
niciun fel de afilieri sau interese ce ar putea compromite poziţia lor ca 
auditori. Ceea ce impune un proces transparent, incluziv și bazat pe 
merite, în cadrul căruia candidații trebuie să fie susținuți atât de exe- 
cutiv, cât și de parlament. Odată numiţi, auditorilor trebuie să li se ga- 
ranteze independenţa în baza legii, prin mandate cu durată fixă și alte 
măsuri care să îi ferească de represalii în situaţia în care constatările 
lor se dovedesc nefavorabile executivului în exerciţiu. În fine, auditorii 
de rang superior trebuie să evite activităţile politice sau de afaceri 
care le-ar putea compromite independenţa și/sau ar putea fi perce- 
pute ca un conflict de interese. 


6.2 FUNCŢII 


Principalele funcţii ale SAI sunt: 


ăi Rezoluția Adunării Generale a Naţiunilor Unite, „Promoting the efficiency, 
accountability, effectiveness and transparency of public administration by 
strengthening supreme audit institutions” [„Promovarea eficienței, responsabilităţii, 
eficacității și transparenţei în administraţia publică prin întărirea instituţiilor su- 
preme de audit”], United Nations Document A/RES/66/209 (15 martie 2012). 

e evidențierea problemelor privind legalitatea, eficiența, eficacitatea în 
gestiunea financiară, precum și alte abateri de la normele acceptate. 


e elaborarea unor recomandări pentru ameliorarea gestiunii financiare, 
inclusiv controalele interne, gestionarea riscurilor și sistemele de 
evidenţă contabilă. 


e certificarea, în faţa parlamentului, a exactităţii și corectitudinii 
cheltuielilor bugetare, contribuind astfel la asigurarea faptului că exe- 
cutivul respectă voinţa parlamentului. 


e asigurarea opiniei publice că banii sunt cheltuiţi legal, adecvat, efici- 
ent și cu eficacitate. 


e tragerea la răspundere a agenţiilor guvernamentale pentru modul în 
care au utilizat banii publici. 


În vreme ce multe din aceste funcţii sunt exercitate ex post — presupunând ve- 
rificarea activităților financiare după ce acestea au avut loc —, SAI pot avea și 
un rol ex ante. Și anume, o instituţie SAI (precum Curtea Federală de Audit din 
Germania, a se vedea Caseta 7) poate fi mandatată să emită avize cu privire la 
proiectele de buget.” Ceea ce poate fi considerată o funcție preventivă, desti- 
nată identificării și remedierii problemelor financiare înainte ca acestea să 
apară. De pildă, o instituție SAI ar putea recomanda alocarea unor fonduri su- 
plimentare unei anumite activități sau categorii de cheltuieli dacă, în timpul 
controalelor sale anterioare, au fost identificate constant depășiri de cheltuieli 
în respectivele cazuri. 


În responsabilitatea SAI nu intră depistarea cazurilor de fraudă ori coruptie; 
însă dacă se descoperă dovezi ale unor asemenea practici, SAI trebuie să le 
prezinte membrilor responsabili din executiv și/sau agenţiilor împuternicite cu 
aplicarea legii. 


6.3 AUDITAREA SERVICIILOR DE INFORMAȚII 


SAI trebuie să realizeze auditul pentru serviciile de informaţii folosind aceleași 
norme pe care le aplică în auditul altor agenţii publice, iar jurisdicția SAI tre- 
buie să se extindă asupra tuturor aspectelor legate de finanţele acestor servi- 
cii. Nu trebuie să se permită executivului scutirea niciunei zone a activității de 
informaţii de supravegherea financiară externă, deoarece o astfel de abordare 
subminează independenţa SAI și, totodată, mărește riscul ca întrebuinţțarea 
ilegală și incorectă a banilor să fie camuflată." 


3 Ibid., p. 18. 
36 Acesta este cazul în SUA, unde autoritatea GAO de a audita mai multe zone din 
activitatea CIA este restricționată și în practică și prin lege. A se vedea Intelligence 

Caseta 7: Curtea Federală de Audit a Germaniei 

Curtea Federală de Audit a Germaniei (FCA) are sarcina de a audita toate organis- 
mele guvernului federal, inclusiv serviciile federale de informaţii.” 

Funcţii 


Funcţiile FCA în raport cu organismele guvernului federal includ: 


e auditarea veniturilor, cheltuielilor, activelor și pasivelor lor și examinarea orică- 
ror acțiuni pe care le-au întreprins și care pot avea consecinţe financiare. 


sprijinirea parlamentului în exercitarea dreptului său de a stabili bugetele 
agențiilor, inclusiv prin prezentarea de avize asupra proiectelor de buget. 


sprijinirea parlamentului în adoptarea deciziei privind descărcarea executivului 

în ceea ce privește gestionarea fondurilor publice. 


Sfera auditului 


Legea de reglementare nu impune nicio restricție activităţii FCA. În consecință, FCA 
este singura care decide ce agenţii va audita, când și cum va avea loc controlul. Par- 
lamentul — în acest context, Comisia pentru chestiuni confidenţiale din Bundestag — 
poate solicita efectuarea unui audit de către FCA, dar nu o poate obliga să dea curs 
solicitării. Auditul FCA stabilește dacă agenţiile au respectat legile și reglementările 
privind activitatea financiară. El stabilește, în special, dacă: 


e au fost respectate prevederile legii bugetului. 


e evidențele veniturilor, cheltuielilor, activelor și pasivelor agenţiei sunt corecte și 
susținute corespunzător de documente. 


Community Directive, No. 114 [Directiva nr. 114 privind comunitatea de informații], 
30 iunie 2011; Gene Dorado (Controlorul General din SUA), Scrisoare adresată Direc- 
torului pentru Informaţii Naţionale James Clapper, referitoare la „GAO Comments 
on Intelligence Community Directive Number 114: Comptroller General Access to 
Intelligence Community Information” [„Comentariile GAO cu privire la Directiva nr. 
114 privind comunitatea de informaţii: accesul Controlorului General la informaţiile 
deţinute de comunitatea de informaţii”], 28 aprilie 2011; și SUA, GAO, „Central 
Intelligence Agency: Observations on GAO Access to Information on CIA Programs 
and Activities” [„Agenţia Centrală de Informaţii: observaţii privind accesul GAO la 
informaţii despre programele și activităţile CIA”], GAO-01-975T (iulie 2001), pp. 4-8. 
German Basic Law [Legea fundamentală germană], Articolul 114(2); Germania, Fede- 
ral Budget Code [Codul bugetului federal] din 19 august 1969, în Federal Law 
Gazette |, p. 1284, ultima dată amendat de Articolul 4 din the Act of 31 July 2009 
[Legea din 31 iulie 2009], în Federal Law Gazette I, p. 2580, Secțiunea 10a (3); 
Secţiunea 88. 

German Basic Law [Legea fundamentală germană], Articolul 114(2); Regulile de au- 
dit ale Bundesrechnungshof (Curtea Federală de Audit a Germaniei), ultima dată 
amendate prin deciziile Senatului în 29/30 august 2005, Articolele 3, 56-57. 

e fondurile publice au fost administrate în mod eficient. 


e sarcinile trasate au fost îndeplinite în mod eficace. 


Problemele identificate de FCA în domeniul intelligence sunt analizate de Comisia 
pentru chestiuni confidenţiale (a se vedea Caseta 5) ca parte a procesului de descăr- 
care bugetară și a dezbaterilor ulterioare asupra bugetului. Prin urmare, 
reprezentanţii SAI participă frecvent la întrunirile Comisiei pentru chestiuni 
Cosiiidleiiția |, stabilind o legătură utilă între procesele de audit și cele de alocare de 
fonduri. 


Structura 


FCA este condusă de un președinte și un vicepreședinte. Amândoi sunt numiţi de 
executiv și aleși de parlament. Fiecare dintre ei poate avea un mandat de maximum 
12 ani. FCA este structurată în departamente pe domenii, fiecare fiind condus de un 
director și un adjunct. Toate aceste persoane sunt „membri ai Curţii,” ceea ce în- 
seamnă că se bucură de independenţă judecătorească. Cele mai multe decizii legate 
de audit sunt luate în „colegii” formate din câte doi membri ai Curţii (directorul cu 
atribuţii în domeniu și șeful de secţie); acolo unde nu se ajunge la un acord, 
președintele li se alătură alcătuind un colegiu din trei membri." 


Accesul la informaţii 


Legea obligă toate agenţiile guvernamentale, inclusiv serviciile de informații, să fur- 

nizeze Curţii Federale de Audit orice document pe care aceasta îl consideră necesar 

pentru a-și desfășura activitatea. Nu există nicio limitare a acestei obligații. 


Rapoartele 


Cu toate că rapoartele FCA sunt, de regulă, publice, rapoartele privind serviciile de 
informaţii nu devin publice. În schimb, sunt prezentate Comisiei pentru chestiuni 
confidenţiale, comisia de supraveghere a serviciilor de informaţii din Bundestag, 
precum și organismelor relevante din executiv.” 


Unele țări (precum Franţa ori SUA) scutesc anumite operaţiuni contabile ale 
serviciilor de informaţii de auditul SAI. În asemenea situaţii, o bună practică 


3 Germania, Federal Budget Code [Codul bugetului federal], Secțiunea 10a (3) și 
Secțiunile 89—90; Regulile de audit ale Bundesrechnungshof, Articolele 4-5; The 
Budget System of the Federal Republic of Germany [Sistemul bugetar al Republicii 
Federale Germania], pp. 49 și 51. 

^ German Federal Court of Audit Act [Lege privind Curtea Federală de Audit germană] 
din 11 iulie 1985 (BGBI. | 1985, p. 1445, ultima dată amendată de Articolul 17, Act of 
9 July 2001 [Legea din 9 iulie 2001] (BGBI. |, p. 1510), Secţiunile 3, 5, 6, 9 și 19. 

a Germania, Federal Budget Code [Codul bugetului federal], Secțiunile 10a (3) și 95. 

Te Germania, Federal Budget Code [Codul bugetului federal], Secțiunea 10a (3); Regu- 
lile de audit ale Bundesrechnungshof, Articolul 50. 

impune ca un alt organism independent să fie desemnat să le controleze. În 
Franţa, operaţiunile contabile scutite sunt auditate de Comisia pentru Verifica- 
rea Fondurilor Speciale — un grup hibrid compus din parlamentari și auditori.” 
În SUA, operaţiunile contabile exceptate, „conturi fără voucher” (cheltuieli de- 
contate numai pe baza certificării de către un membru al executivului) nu pot 
fi examinate de Oficiul Guvernamental de Conturi (GAO), însă pot fi auditate 
de comisiile de supraveghere a serviciilor de informaţii din Congres." 


Indiferent de modul de efectuare a verificării, întreaga activitate financiară a 
serviciilor de informaţii trebuie supusă auditării de către un organism situat în 
afara comunităţii de informaţii și a executivului. În general, SAI sunt cele mai 
potrivite organisme pentru efectuarea acestui control. 


6.4 TIPURI DE AUDIT 


Tipurile de audit efectuate de SAI variază de la o ţară la alta, însă următoarele 
trei tipuri sunt cvasi-universale: 


e Auditul financiar 
Acesta determină exactitatea și corectitudinea situaţiilor financiare 
prezentate de agenţiile publice. 


e Auditul de conformitate 
Acesta stabilește dacă veniturile și cheltuielile unei agenţii sunt con- 
forme cu legile și reglementările aplicabile, inclusiv cu legile anuale 
ale bugetului. 


e Auditul performanţei și al raportului cost-eficacitate (value for 
money — VFM) 
Acesta stabilește dacă agenţiile au fost eficace și eficiente în îndeplini- 
rea mandatelor și obiectivelor lor, cu alte cuvinte, dacă banii contri- 
buabililor, investiţi în agenţii sub forma fondurilor publice, au fost 
valorificaţi corespunzător. 


ii Franţa, Loi n*2001-1275 du 28 décembre 2001 de finances pour 2002 [Legea 
nr. 2001-1275 din 28 decembrie 2001 a finanţelor pentru 2002], Articolul 154; 
Franţa, Adunarea Naţională, Rapport fait au nom de la Commission des Finances, de 
l’économie generale et du contrôle budgétaire sur le projet de loi de finances pour 
2012: Annexe n° 12, direction de l’action du gouvernement, publications officielles 
et information administrative [Raport făcut în numele Comisiei de finanțe, economie 
generală și control bugetar cu privire la proiectul de lege a finantelor pentru 2012: 
Anexa 12, Direcția de acțiune guvernamentală, publicații oficiale și informare admi- 
nistrativă] (14 octombrie 2009), pp. 25-27. 

SUA, Auditing Expenditures Approved Without Vouchers [Auditarea cheltuielilor 
aprobate fără voucher], U.S. Code 31 §3524. 

În ceea ce privește serviciile de informaţii, SAI efectuează în principal auditul 
financiar și pe cel de conformitate, punând accentul pe controalele interne fi- 
nanciare, pe gestionarea riscurilor și pe sistemele de evidenţă contabilă. 


Deoarece SAI nu pot verifica fiecare tranzacţie financiară făcută de o agenţie, 
cele mai multe dintre ele folosesc o abordare bazată pe risc pentru a evalua 
validitatea constatărilor lor. Și anume, SAI evaluează riscul ca situaţiile financi- 
are ce le sunt prezentate să fie inexacte. Fac acest lucru prin analizarea, inter 
alia, a procedurilor utilizate de agenţie în contabilitate și la întocmirea 
bilanţului, precum și prin analizarea deficienţelor din controalele interne ale 
agenţiei și a deficienţelor din propriile proceduri de verificare ale SAI. 


Auditarea performanţei serviciilor de informaţii poate fi foarte dificilă din ca- 
uza motivelor discutate în Secțiunea 2 a acestui instrument — în special incerti- 
tudinea rezultatelor și caracterul insesizabil al avantajelor, specifice muncii de 
informaţii. De exemplu, SAI pot considera dificilă evaluarea activităţilor 
operaţionale (așa cum sunt coordonarea agenţilor și urmărirea), al căror suc- 
ces ori eșec este dificil de cuantificat. În consecinţă, SAI se abţin să evalueze 
rezultatele din aceste zone. 


Totuși, auditul performanţei poate conduce la constatări pe care auditul finan- 
ciar și cel de conformitate nu le pot face. A se remarca, de exemplu, cazul unui 
proiect major de investiţii sau cel al unui program de achiziţii pe scară largă, 
care respectă normele financiare și de conformitate, deoarece a fost justificat 
corespunzător din punct de vedere contabil și se conformează tuturor legilor și 
reglementărilor aplicabile. Cu toate acestea, valoarea pe care o produce poate 
fi mică în raport cu banii cheltuiţi — o deficiență care poate fi evidenţiată doar 
prin auditul bazat pe performanţă. 


Atunci când SAI efectuează un audit de performanţă al serviciilor de informaţii, 
ele vizează, de obicei, anumite probleme sau teme comune mai multor agenţii 
(a se vedea Caseta 8), așa cum sunt sistemele informatice ori procedurile de 
emitere a certificatului de securitate. 


6.5 ACCESUL LA INFORMAȚII 


Este necesar ca SAI să aibă acces neîngrădit la informaţii atât ca o condiţie 
preliminară pentru realizarea unui audit de înaltă calitate, cât și ca mijloc de 
garantare a independenţei operaționale. Dorinţa, de înțeles, a unui serviciu de 
informaţii de a proteja informaţii confidenţiale împotriva unei dezvăluiri neau- 
torizate nu diminuează nevoia SAI de a obține astfel de informaţii. Prin ur- 
mare, constituie o bună practică acordarea prin lege, pentru SAI, a accesului la 
toate documentele, persoanele și locurile pe care auditorii le consideră nece- 
sare pentru munca lor. Acesta e, de exemplu, cazul Africii de Sud (a se vedea 

Caseta 8: Auditul performanţei în Canada 


În 2004, Auditorul General (AG) din Canada a efectuat un audit de performanţă la 
Serviciul Canadian pentru Informaţii de Securitate și la alte agenţii din domeniul 
intelligence. Acest audit a examinat „conducerea de ansamblu a Inițiativei pentru 
siguranța publică și combaterea terorismului [și] coordonarea muncii de informaţii 
între departamente și agenţii și capacitatea acestora de a furniza informaţii adec- 
vate personalului însărcinat cu aplicarea legii.” * Auditul a avut loc în urma 
investiţiilor masive în scopul combaterii terorismului, făcute de guvernul canadian 
după evenimentele din 11 septembrie 2001. 


În raportul final de audit, AG a ajuns la concluzia, printre altele, că „guvernul nu a 
avut un sistem de coordonare care să orienteze deciziile privind investiţiile, mana- 
gementul și dezvoltarea și să-i permită să direcționeze acțiuni complementare către 

agenții separate.” In plus, potrivit AG, „guvernul, în ansamblu, nu a reușit să 


amelioreze capacitatea sistemelor de informaţii de securitate de a comunica între 

ele.” “ In plan mai general, AG a constatat că existau „deficienţe în modul în care 

informațiile sunt gestionate la nivelul guvernului.” 


Caseta 9), precum și al Germaniei (a se vedea Caseta 7), unde un astfel de ac- 
ces include informaţii privind operaţiunile de intelligence în desfășurare. Este 
esenţial, dar nu suficient, ca accesul să fie stipulat în legea (legile) ce regle- 
mentează SAI. În plus, legislatorii trebuie să se asigure că legile privind servici- 
ile de informaţii și informaţiile clasificate nu intră în contradicţie cu prevederile 
referitoare la accesul SAI. Totodată, legea trebuie să acorde SAI şi competenţe 
care să susţină obţinerea accesului la informaţii. Astfel de competenţe pot in- 
clude puterea de a trimite citații, puterea de a percheziţiona și sechestra și pu- 
terea de a obliga la depunerea unei mărturii sub jurământ sau pe bază de 
declaraţie (a se vedea Caseta 9). 


În unele state, legea restricționează accesul SAI la informaţii. De pildă, Oficiul 
Naţional de Audit (NAO) din Marea Britanie are un acces limitat la datele refe- 
ritoare la sursele și metodele folosite în munca de informaţii. Această restricție 
este limitată și clar precizată și nu a fost gândită pentru a obstrucţiona munca 
NAO. Însă în alte ţări, restricţiile legate de accesul SAI la informaţii sunt mult 
mai extinse. De pildă, în SUA, legea lasă într-o măsură considerabilă la latitudi- 
nea comunității de informaţii să decidă ce informaţii va furniza Oficiului Gu- 


| Oficiul Auditorului General al Canadei, March 2004 Report of the Auditor General of 
Canada [Raportul din martie 2004 al Auditorului General al Canadei] (2004), 
Secţiunea 3.2. 

% Ibid., Sec. on 3.3. 

i Ibid., Sec. on 3.4. 

ii Ibid., Sec. on 3.5. 

Caseta 9: Competenţele Auditorului General din Africa de Sud * 


Auditorul General (AG) din Africa de Sud are competenţe solide pe care le poate 
întrebuința ca să obţină acces la informaţiile necesare. Caseta de față rezumă aceste 
competențe. Trebuie remarcat însă că, în practică, includerea unor astfel de puteri 
în cadrul legal aplicabil AG nu asigură neapărat furnizarea datelor relevante de către 
serviciile de informaţii care doresc să le menţină secrete.” 


Accesul la informații 
Atunci când efectuează un audit, legea acordă AG acces deplin și neîngrădit, în orice 
moment rezonabil, la: 


e orice document, orice înregistrare scrisă sau pe suport electronic, sau orice altă 
informaţie aflată în posesia entității auditate, care aduce clarificări cu privire la 
modul de lucru, activitatea financiară, situația financiară sau performanța 
entității auditate; 
orice bun care aparține entității auditate sau se află sub controlul ei; 


orice reprezentant al entității auditate sau membru al staffului acesteia. 


Competenţele de audit 


Atunci când efectuează un audit, AG poate: 


e să solicite unei persoane să dezvăluie sub jurământ sau pe bază de declaraţie, 
verbal sau în scris, informaţii care pot fi relevante pentru audit, inclusiv 
informaţii confidenţiale, secrete sau clasificate. 


e să chestioneze orice persoană cu privire la asemenea informaţii. 


În plus, la efectuarea unui audit, AG poate obține de la un judecător sau magistrat 
un mandat pentru: 


e a intra în orice proprietate, incintă sau vehicul în temeiul suspiciunii rezonabile 
că informaţii relevante sunt păstrate sau ascunse acolo. 


a percheziţiona orice proprietate, incintă sau vehicul, precum și orice persoană 
aflată în incintă sau vehicul pentru a căuta informaţii potenţial relevante. 


a-și însuși orice informații potenţial relevante în scopul realizării auditului. 


^ Africa de Sud, Public Audit Act, No. 25 of 2004 [Legea auditului public, nr. 25 din 
2004], Secţiunile 15—16. 

“0 Africa de Sud, Comisia ministerială de verificare a serviciilor de informaţii, 
Intelligence in a Constitutional Democracy: Final Report to the Minister for Intelli- 
gence Services, the Honourable Mr Ronnie Kasrils, MP [Intelligence într-o democraţie 
constituțională: Raport final în atenția ministrului pentru serviciile de informații, 
Hon. Mr Ronnie Kasrils, MP] (10 septembrie 2008) pp. 226-227. 

În general, dreptul AG de acces la informaţiile de care are nevoie anulează obligaţiile 
serviciilor de informaţii de a păstra confidenţialitatea. De exemplu, se poate impune 
unei persoane căreia îi este interzisă, în mod obișnuit, dezvăluirea unor informaţii 


despre un subiect din domeniul intelligence, să prezinte informaţiile respective Au- 
ditorului General. În asemenea situaţii, respectarea solicitării AG nu este considerată 
o încălcare a obligaţiei acelei persoane de a nu dezvălui datele în cauză. 


vernamental de Conturi (GAO), în funcţie de fiecare caz în parte.” În plus, 
Oficiului nu îi e permis să acceseze informații privind sursele, metodele și 
acțiunile sub acoperire asociate „conturilor fără voucher.” ” Limitarea accesu- 
lui la informaţii obstrucționează munca GAO și a partenerilor săi din alte state; 
ea poate avea repercusiuni asupra eficacităţii și caracterului cuprinzător, trăsă- 
turi specifice unei supravegheri financiare independente. 


Chiar atunci când legea acordă instituţiilor SAI acces deplin și competenţe so- 
lide de aplicare a legii, e posibil ca aceste puteri să nu fie suficiente pentru a 
asigura accesul la toate informaţiile pe care SAI le consideră relevante. Dată 
fiind natura confidențială a multor chestiuni din domeniul intelligence, SAI se 
confruntă cu obstacole practice semnificative în accesarea anumitor tipuri de 
informaţii. În special, le este dificil să intervieveze informatori plătiţi, să obțină 
informaţii despre operaţiunile sub acoperire și să verifice existenţa bunurilor 
folosite de agenții secreţi. 


Impactul pe care limitările legale și practice în privinţa accesului la informaţii îl 
au asupra auditului depinde, printre altele, de tipul de audit care se efectuează 
și de disponibilitatea de a coopera a serviciului de informaţii vizat. În unele 
situaţii, limitarea accesului la informaţii poate prejudicia considerabil capacita- 
tea unei instituții SAI de a-și desfășura activitatea, subminând integritatea pro- 
cesului de audit și ducând la un nivel mai scăzut decât cel dorit al siguranţei 
auditului. Într-adevăr, este deosebit de problematic dacă auditorii nu știu că 


2 Intelligence Community Directive, No. 114 [Directiva nr.114 privind comunitatea de 
informaţii]; și Gene Dorado, Letter to the Director of National Intelligence James 
Clapper [Scrisoare adresată Directorului pentru Informații Naționale James Clapper], 
28 aprilie 2011. 

2n SUA, GAO, „Central Intelligence Agency: Observations on GAO Access to Information 
on CIA Programs and Activities” [Agenția Centrală de Informații: observații privind 
accesul GAO la informații despre programele și activitățile CIA”], pp. 4-8; 
Intelligence Community Directive, No. 114 [Directiva nr. 114 privind comunitatea de 
informaţii]; și Frederick M. Kaiser, „GAO Versus the CIA: Uphill Battles against an 
Overpowering Force” [„GAO versus CIA: bătălii dificile împotriva unei forțe covârşi- 
toare”], în International Journal of Intelligence and Counterintelligence 15, no. 3 
(Toamna 2002): pp. 345-353. 

informaţii care le-ar fi putut schimba concluziile nu le-au fost aduse la 
cunoștință. În absenţa unor astfel de informaţii, este posibil chiar ca ei să 
emită avize fără rezerve, care să inducă, în mod fals, ideea de certitudine și 
responsabilitate. 


Probleme de acest fel apar, cel mai probabil, în ţări în care autoritatea și 
independenţa SAI nu au fost pe deplin stabilite și/sau SAI se află într-o relaţie 
antagonică în raport cu serviciile de informaţii pe care le auditează. Dacă o 
instituție SAI ajunge la concluzia că restricțiile în privința accesului său la 
informaţii i-au prejudiciat capacitatea de a emite un aviz corect de audit, nor- 
mele internaţionale în materie impun ca SAI să emită un aviz cu rezerve. Prin 
susținerea acestei datorii profesionale se asigură faptul că orice limitări legale 
sau practice privind accesul la informaţii sunt incluse în avizele și rapoartele 
privind auditul respectiv. 


6.6 PROTECȚIA INFORMAȚIILOR 


Pentru ca atât serviciile de informaţii, cât și executivul să fie sigure că 
informaţiile puse la dispoziţia auditorilor vor rămâne confidenţiale, multe 
instituţii SAI au înfiinţat unități speciale, care dispun de facilităţi securizate și 
staff verificat din punct de vedere al securităţii, pentru a efectua auditul în 
domeniul intelligence. (Ca regulă generală, personalul SAI care controlează 
evidenţele serviciilor de informaţii trebuie să se supună acelorași standarde de 
securitate care se aplică personalului serviciilor în cauză, care are acces la 
aceleași evidențe, inclusiv obligația legală de a proteja caracterul secret al 
informaţiilor clasificate și al altor informaţii confidenţiale.**) Gestionarea cu 
profesionalism a informaţiilor confidenţiale generează încredere între SAI și 
serviciile de informaţii și mărește probabilitatea ca, în viitor, asemenea 
informaţii să fie puse la dispoziţia auditorilor cu promptitudine. 


6.7 RAPOARTELE 


Rapoartele sunt principalul mijloc prin care auditorii fac cunoscute constatările 
și recomandările lor. Printre cei care primesc rapoartele de audit se numără 
conducerea serviciilor de informaţii, oficiali din executiv, parlamentari și 
membri ai publicului, în general. Adeseori, aceste părţi implicate și interesate 
acționează cu precădere pe baza rapoartelor SAI. Cel mai semnificativ este fap- 


A se vedea, de exemplu, Australian Auditor General Act [Legea privind Auditorul 
General australian], 1997, Secţiunea 36; 31 U.S.C. 716; și OCDE, „The audit of secret 
and politically sensitive subjects, comparative audit practices” [„Auditul subiectelor 
secrete și politic sensibile, practici comparative de audit”], Sigma Papers, Nr. 6 (Pa- 
ris: OECD Publishing, 1996), p. 12. 

tul că parlamentarii utilizează rapoartele SAI ca bază pentru propria suprave- 
ghere asupra finanţelor serviciilor de informaţii. În fapt, constatările și reco- 
mandările SAI pot avea un impact asupra serviciilor de informaţii și a executi- 
vului, în primul rând, prin intermediul deciziilor parlamentare cu privire la vii- 
toarele bugete. 


6.7.1 Caracterul secret 


Deoarece rapoartele SAI privind serviciile de informaţii conţin referiri la 
informaţii clasificate, de obicei, versiunile needitate nu sunt făcute publice și 
nu sunt accesibile nici măcar majorităţii parlamentarilor. Legea și/sau cutu- 
mele limitează, de regulă, categoriile de destinatari ai rapoartelor complete 
(clasificate) la conducerea superioară a serviciilor, oficialii din executiv, mem- 
brii comisiilor parlamentare de supraveghere și, în unele cazuri, membrii comi- 
siilor parlamentare de finanţe/buget. 


Deși informaţiile sensibile privind securitatea naţională, conţinute în rapoar- 
tele SAI, trebuie, în mod cert, să rămână în cadrul „cercului de secretizare,” 
există multe porţiuni din respectivele rapoarte care pot și trebuie să fie făcute 
publice. În această privință, Auditorul General din Africa de Sud a afirmat că 
rapoartele sale privind serviciile de informaţii trebuie să fie făcute publice, 
deoarece nimic din ceea ce conţin, dacă ar fi dezvăluit, nu ar prejudicia servici- 
ile sau ar compromite securitatea tării.” 


Interdicția generală de publicare a auditului serviciilor de informatii și clasifica- 
rea sistematică a conținutului acestuia sunt incompatibile cu principiile demo- 
cratice fundamentale ale transparenţei, guvernării deschise și libertății de in- 
formare. În ceea ce privește acest subiect, constituția sud-africană este deose- 
bit de progresistă, impunând ca toate rapoartele Auditorului General să aibă 
caracter public, inclusiv cele referitoare la serviciile de informaţii, sub rezerva 
eliminării informaţiilor sensibile.” În general, clasificarea trebuie să fie 
excepţia de la regula generală a publicării și trebuie permisă doar atunci când 
este necesară pentru a proteja interese legitime de securitate naţională. 


În nicio situaţie nu trebuie ca membrii serviciilor de informaţii sau ai executi- 
vului să poată utiliza prevederile privind secretizarea pentru a ascunde folosi- 
rea ilegală a fondurilor publice. Constituie o bună practică includerea în 
legislație a unor dispoziţii de anulare, care să permită în mod explicit dezvălui- 


Africa de Sud, Comisia ministerială de verificare a serviciilor de informaţii, 
Intelligence in a Constitutional Democracy [Intelligence într-o democrație constitu- 
țională] (10 septembrie 2008), p. 229. 

° Constitution of the Republic of South Africa, No. 108 [Constituţia Republicii Africa de 
Sud, Nr. 108], 1996, Articolul 188(3). 

rea informaţiilor clasificate atunci când acest lucru este necesar pentru a face 
cunoscut un delict. Textul următor din „Legea auditului public” din Africa de 
Sud descrie o astfel de prevedere: 


(1) Auditorul General trebuie să ia măsurile de precauţie necesare pentru a îm- 
piedica dezvăluirea informaţiilor secrete sau clasificate. 


(2) Măsurile luate în condiţiile de la subsecțiunea (1) nu pot împiedica dezvălui- 
rea niciunei constatări făcute de Auditorul General sau de un auditor autorizat 
în privința oricărei cheltuieli neautorizate, a unei cheltuieli incorecte sau a unei 
cheltuieli neproductive și excesive ... sau a oricărei alte conduite incorecte sau 
infracționale, legate de activitatea financiară a unei entități auditate, însă o 
asemenea dezvăluire nu poate include fapte care, dacă ar fi făcute publice, ar 
aduce prejudicii interesului naţional."* 


6.7.2 Prezentarea de informaţii opiniei publice 


SAI trebuie să aducă la cunoștință publică cel puţin următoarele tipuri de 
informaţii legate de auditul/verificările serviciilor de informații: 


e Olistăa controalelor pe care SAI le-au efectuat ori le vor efectua. 
Fiecare referință poate fi sub simpla formă a unui titlu și a unei scurte 
explicaţii.” 

e Avizul general de audit cu privire la situaţiile financiare ale serviciului 
în cauză. 

Fiind în mod normal un document foarte scurt, avizul general dezvă- 
luie puţine informaţii, dar confirmă că a avut loc o interacţiune cu 
serviciul respectiv. 


e Versiunile publice ale rapoartelor clasificate 
SAI trebuie să prezinte versiuni publice ale rapoartelor lor, inclusiv cu 
privire la auditurile periodice și de performanţă care vizează serviciile 
de informaţii (a se vedea Caseta 8, de exemplu). Acest lucru se poate 
face prin editarea (înlăturarea) informaţiilor sensibile din versiunile 
clasificate ale rapoartelor, prin elaborarea unor versiuni separate, cu 
caracter public, ale rapoartelor sau prin includerea tuturor 
informaţiilor clasificate în anexe care nu sunt făcute publice. În timp 
ce majoritatea organismelor parlamentare și specializate de suprave- 


“ Africa de Sud, Public Audit Act [Legea auditului public], Secţiunea 18. 

” Oficiul Naţional Australian de Audit folosește această practică. Un exemplu al unui 
asemenea plan de auditare poate fi găsit la adresa: http://www.anao.gov.au/“/ 
media/Files/Audit%20Work%20Programs/2011_Audit_Work_Plan.PDF. Un exemplu 
de audit NAO în curs poate fi găsit la adresa: http://www.anao.gov.au/Publications/ 
Audits-in-Progress . 

ghere prezintă versiuni publice ale rapoartelor lor, o astfel de practică 
nu este încă răspândită printre instituţiile SAI. 


6.8 IMPORTANȚA TRANSPARENȚEI ÎN ACTIVITATEA SAI 


În virtutea principiilor guvernanţei democratice, publicul trebuie să cunoască 
pe cât mai mult posibil — dar sub rezerva limitărilor de confidenţialitate 
menționate anterior — despre activitatea instituțiilor SAI și rapoartele acestora 
cu privire la serviciile de informaţii. Informarea publicului în ceea ce privește 
auditarea de către SAI a serviciilor de informaţii contribuie la creșterea încre- 
derii și susținerii în favoarea atât a serviciilor auditate, cât și a SAI. Promovarea 
unei percepții pozitive asupra serviciilor de informaţii — care acționează profe- 
sionist, folosesc fondurile publice în mod corespunzător și funcționează în limi- 
tele legii — este facilitată dacă populaţia are siguranţa că, în mod real, comuni- 
tatea de informaţii este supusă unui control. 


Mai mult, transparenţa contribuie la spulberarea miturilor legate de serviciile 
de informaţii — cu referire, în special, la modul în care utilizează fondurile pu- 
blice. Ceea ce este necesar cu precădere în ţările în care nivelul încrederii în 
serviciile de informaţii rămâne scăzut, iar serviciile au antecedente de folosire 
incorectă a fondurilor. Totodată, transparenţa este utilă în promovarea și do- 
cumentarea dezbaterii publice privind rolul pe care trebuie să-l aibă serviciile 
de informaţii. Fapt ce poate fi important atunci când guvernele se confruntă cu 
mari deficite bugetare și trebuie să reducă finanţarea serviciilor publice. 


7. RECOMANDĂRI 


Cu toate că nu există nicio abordare care să fie considerată „cea mai bună” în 
cazul supravegherii finanţelor serviciilor de informaţii, următoarele recoman- 
dări, extrase din legi, modele instituționale și practici prezentate în acest in- 
strument, constituie bune practici care pot fi adaptate pentru a corespunde 
unei multitudini de modele legale și instituționale diferite. Cele mai multe re- 
comandări pleacă de la ipoteza că există deja cadrul legal și instituțional pen- 
tru bugetare și auditare și că a fost creat cadrul legal pentru gestionarea și uti- 
lizarea fondurilor publice. 


Recomandări privind bugetarea și raportarea financiară 


e  Bugetele serviciilor de informaţii trebuie să fie „cuprinzătoare”, ceea ce în- 
seamnă că trebuie să acopere întreaga activitate financiară a unui serviciu. 
Legea trebuie să interzică în mod expres serviciilor să se angajeze în 
activităţi financiare care nu sunt incluse în bugetele lor. 

Guvernele trebuie să facă publice cât mai multe informaţii posibil despre 
bugetele serviciilor de informaţii, fără a pune în pericol siguranța publică 
sau securitatea naţională. Ele trebuie să facă publice cel puţin suma totală 
alocată unui serviciu, subtotalurile pentru anumite categorii de costuri, 
precum și obiectivele asociate anumitor cheltuieli. Informaţiile bugetare 
trebuie clasificate numai atunci când secretizarea este strict necesară pen- 
tru a proteja interesele naţionale legitime de securitate. 


Parlamentele trebuie să adopte legislaţia care să reglementeze ce infor- 
mații financiare (inclusiv bugetele și situaţiile financiare) trebuie făcute 
publice și care anume pot rămâne confidenţiale și/sau supuse unor proce- 
duri extraordinare de raportare și auditare. 


Serviciile de informaţii trebuie să elaboreze versiuni publice ale situaţiilor 
lor financiare, care să conţină cât mai multe informaţii posibil. 


Recomandări privind controalele financiare interne 


Serviciile de informaţii nu trebuie exceptate de la legile care reglemen- 
tează controalele financiare și mecanismele de auditare interne ale 
agenţiilor publice. 

Dacă, ocazional, unui serviciu de informaţii i se permit abateri de la legile și 
reglementările cu privire la gestionarea și utilizarea fondurilor publice, au- 
toritatea care aprobă astfel de abateri trebuie stabilită prin lege. 


Recomandări privind supravegherea financiară externă 


Legea trebuie să impună instituţiilor SAI să controleze finanţele serviciilor 
de informaţii pentru a stabili dacă situaţiile lor financiare sunt exacte și co- 
recte, dacă tranzacţiile lor financiare respectă legile și reglementările apli- 
cabile și dacă fondurile publice au fost întrebuințate într-o manieră care 
asigură un raport optim cost-eficacitate. Pentru a realiza aceste obiective, 
SAI trebuie să aibă competenţa de a controla toate aspectele activităţii 
serviciilor, inclusiv evidenţele contabile speciale, referitoare la operaţiuni 
sub acoperire sau sensibile din alte puncte de vedere. 


Parlamentele și SAI trebuie să supună finanţele serviciilor de informaţii 
aceluiași nivel de verificare pe care îl aplică în cazul altor agenţii publice. 
Această verificare trebuie să aibă loc pe parcursul ciclului bugetar, înce- 
pând cu analiza completă a secţiunilor clasificate din propunerile de buget 
și încheind cu verificarea ex post și auditarea evidenţelor financiare ale 
serviciilor. 


Legea trebuie să acorde organismelor externe de supraveghere acces la 
toate informaţiile pe care acestea le consideră necesare pentru a-și 


OPT: Supravegherea financiară a serviciilor de informaţii 235 


desfășura activitatea și care sunt deţinute fie de serviciul de informaţii 
auditat, fie de un alt organism public. Un astfel de acces trebuie susținut 
prin competenţe de investigare adecvate, suficient de puternice pentru a 
obliga la dezvăluirea informaţiilor respective. 


Parlamentele și SAI care dispun de acces la informaţii confidenţiale trebuie 
să ia măsuri pentru protejarea acestor informaţii împotriva unei dezvăluiri 
neautorizate. Astfel de măsuri trebuie să asigure faptul că informaţiile în 
cauză sunt disponibile numai pentru personalul care trebuie să le cu- 
noască, sunt securizate fizic și tehnologic și că sunt instituite sancțiuni pen- 
tru a descuraja dezvăluirea neautorizată. 


Membrii comisiilor parlamentare cu responsabilități de supraveghere 
financiară trebuie să aibă suficiente resurse, atât umane, cât și tehnolo- 
gice, care să le permită să înţeleagă finanţele serviciilor de informaţii și să 
efectueze verificări de substanţă. 

Parlamentele trebuie să se asigure că SAI au autoritatea și resursele nece- 
sare pentru a-și desfășura activitatea. Mai mult, ele trebuie să promoveze 
punerea în aplicare a recomandărilor SAI de către serviciile de informaţii. 


Parlamentele trebuie să se asigure că există legături corespunzătoare între 
organismele externe de supraveghere în așa fel, încât rezultatele verifică- 
rilor ex post și ale auditului să poată fi folosite ca informaţii de suport în 
examinarea proiectelor de buget din anii următori. 


Comisiile parlamentare responsabile cu supravegherea financiară a servicii- 
lor de informaţii trebuie să colaboreze activ cu SAI. Această colaborare ar 
trebui să includă examinarea rapoartelor lor, organizarea unor întâlniri de 
evaluare și adoptarea măsurilor necesare prin care să se asigure că SAI dis- 
pun de competențele și resursele adecvate pentru auditarea serviciilor de 
informaţii. 

Parlamentele și SAI au responsabilitatea de a informa constant populaţia 
cu privire la supravegherea pe care o efectuează în cazul serviciilor de 
informaţii. Ele trebuie să elaboreze versiuni publice ale constatărilor lor și 
să prezinte periodic opiniei publice rapoarte despre activităţile pe care le 
desfășoară. 


INSTRUMENTUL 9 


Gestionarea reclamaţiilor 
privind serviciile de informaţii 


Craig Forcese 

Gestionarea reclamaţiilor privind serviciile 


de informaţii 
Craig Forcese 


1. INTRODUCERE 


Acest instrument se axează pe rolul jucat de organismele de supraveghere în 
gestionarea reclamaţiilor din partea publicului la adresa serviciilor de infor- 
mații, precum și a reclamaţiilor din partea membrilor serviciilor de informaţii. 
Un sistem de gestionare a reclamaţiilor este în mod special necesar în cazul 
serviciilor de informaţii, fiindcă acestora „li se încredințează deseori puteri 
excepţionale, precum urmărirea sau eliberarea certificatului de securitate, 
care, dacă sunt folosite incorect sau greșit, atrag riscul nedreptăţirii grave a 
unor persoane.” 1 Cu toate acestea, justificarea unui sistem de gestionare a 
reclamațiilor depășește cu mult sfera remediilor pentru încălcarea unor drep- 
turi. În cazul serviciilor de informații, mecanismele de gestionare a 
reclamațiilor „pot contribui și la creșterea responsabilității prin evidențierea 
unor deficiențe administrative și a unor lecţii de reţinut, determinând, astfel, 
îmbunătăţirea rezultatelor.”? 


Din aceste motive și din altele, sistemele de gestionare a reclamaţiilor sunt 
considerate o parte esenţială a guvernanţei în domeniul intelligence. În acest 
sens, compilaţia raportorului special al Naţiunilor Unite, de „bune practici” pri- 


Hans Born și lan Leigh, Making Intelligence Accountable: Legal Standards and Best 
Practices for Oversight of Intelligence Agencies [Responsabilizarea în domeniul 
intelligence: standarde legale și cele mai bune practici pentru supravegherea 
agențiilor de informații] (Geneva: DCAF, Universitatea din Durham și Parlamentul 
Norvegiei, 2005), p. 105. 

Hans Born și lan Leigh, Democratic Accountability of Intelligence Services [Responsa- 
bilitatea democratică a serviciilor de informaţii], Articol de politică nr. 19 (Geneva: 
DCAF, 2006), p. 17. 

vind serviciile de informaţii și supravegherea acestora,” solicită imperios 
existența unor proceduri care „să aducă o reclamaţie în faţa unei instanţe sau 
a unei instituții de supraveghere, așa cum sunt un ombudsman, un comisar 
pentru drepturile omului sau o instituţie națională pentru drepturile omului,” 
ori de câte ori o persoană consideră că drepturile sale au fost încălcate. Mai 
mult, victimele unor acțiuni ilegale trebuie „să poată face apel la o instituţie în 
măsură să asigure un remediu efectiv, inclusiv deplina reparaţie pentru preju- 
diciul suferit.” ^ Acest drept la măsuri reparatorii în cazul încălcării drepturilor 
omului se întemeiază pe legislaţia internaţională privind drepturile omului, 
care impune, totodată, ca persoanele să aibă dreptul la un „remediu efectiv.” * 
Este important de precizat că, în acest context, „remediul efectiv” trebuie in- 
terpretat mai mult decât ca o simplă recompensă pentru o încălcare demon- 
strată a drepturilor. El include și dreptul de a se adresa unei instituţii capabile 
să stabilească pe cale judiciară dacă un drept a fost într-adevăr încălcat.” 


În continuare, documentul raportorului special solicită imperios ca instituţiile 
împuternicite să examineze reclamaţiile și cererile de obținere a unui remediu 
să fie independente în raport cu serviciile de informaţii și cu executivul, ca 
structură politică, și „să aibă acces deplin și neîngrădit la toate informaţiile re- 
levante, la resursele și expertiza necesare pentru efectuarea investigaţiilor, 
precum și competenţa de a emite dispoziții cu caracter obligatoriu.” 7 


Aceste ultime elemente de concepție ridică cele mai dificile probleme. În pre- 
zent, există un volum considerabil de date comparative referitoare la modul în 


Consiliul Națiunilor Unite pentru Drepturile Omului, Report of the Special 
Rapporteur on the promotion and protection of human rights and fundamental 
freedoms while countering terrorism: Compilation of good practices on legal and 
institutional frameworks and measures that ensure respect for human rights by 
intelligence agencies while countering terrorism, including on their oversight [Rapor- 
tul Raportorului Special pentru promovarea și protejarea drepturilor omului și 
libertăţilor fundamentale în contextul combaterii terorismului: Compilatie de bune 
practici privind cadrul și măsurile legale și instituționale, care asigură respectarea 
drepturilor omului de către agenţiile de informații în contextul luptei împotriva tero- 
rismului, inclusiv supravegherea acestora] (de aici înainte numit „Raportul 
Scheinin”)], United Nations Document A/HRC/14/46 (17 mai 2010), p. 10. 

Raportul Scheinin, p. 10. 

Raportul Scheinin, p. 11 — citând Articolul 2 din the International Covenant on Civil 
and Political Rights [Convenţia internaţională cu privire la drepturile civile și poli- 
tice]. 

Klass v. FRG [Klass versus Republica Federală Germania], A 28 (1979), 2 EHHR 214 la 
paragraful 64 — interpretând Articolul 13 din European Convention on Human Rights 
[Conventia europeană a drepturilor omului]. 

Raportul Scheinin, p. 11. 

care sunt concepute organismele de gestionare a reclamaţiilor și sfera lor de 
acțiune în sectorul intelligence. Deși este imposibil, cu resursele disponibile 
pentru acest proiect, să se evalueze activitatea efectivă a acestor entităţi, se 
pot trage unele concluzii pornind de la structura, sfera de acţiune și 
competențele lor. Această trecere în revistă evidenţiază faptul că, deși nevoia 
de sisteme de gestionare a reclamaţiilor este acută, conceperea unui sistem 
eficace poate ține mai mult de artă decât de știință. Statele trebuie să se de- 
cidă dacă se vor baza pe instanţe convenţionale sau vor concepe organisme 
speciale pentru gestionarea reclamațţiilor. Dacă optează pentru cea de-a doua 
variantă, statele ar putea fi în măsură să conceapă un regim special de gestio- 
nare a informaţiilor, care să se ocupe de problemele cu totul speciale de 
secretizare și securitate, specifice  reclamațţiilor ce vizează domeniul 
intelligence. În același timp, atunci când se recurge la organisme specializate 
de gestionare a reclamaţiilor, apar alte probleme legate de modul în care ele 
trebuie concepute și, nu în cele din urmă, probleme legate de jurisdicție, 
componenţă și competenţe de acordare a remediilor. 


Instrumentul de faţă examinează aceste subiecte, structurând prezentarea în 
mai multe secțiuni diferite: înaintarea reclamaţiilor; locurile în care se depun 
reclamaţiile; procedura de gestionare a reclamaţiilor și de verificare a 
informaţiilor; și remediile acordate în urma reclamațiilor. 


2. ÎNAINTAREA RECLAMAȚIILOR 


Regulamentele stabilesc cine are competenţa de a înainta reclamaţii. În ceea 
ce privește serviciile de informaţii, reclamaţiile pot fi împărţite în două catego- 
rii: prima — reclamaţiile „din interior”; și a doua — reclamaţiile „publice.” În 
accepțiunea capitolului de față, reclamaţiile „din interior” sunt cele înaintate 
unui organism independent de angajaţi din domeniul intelligence sau de alţi 
angajaţi guvernamentali, afectaţi de o acţiune a serviciului de informații. 
Reclamaţiile „publice” sunt înaintate de persoane, care nu au legături cu co- 
munitatea de informaţii sau cu guvernul. 


2.1 RECLAMAȚIILE DIN INTERIOR 


În unele jurisdicții, angajaţii serviciilor de informaţii sau alţi angajaţi guverna- 
mentali pot înainta plângeri împotriva unui serviciu de informaţii. Asemenea 
reclamaţii din interior au legătură uneori cu modul în care reclamantul e tratat 
de serviciu. De pildă, în Canada, Serviciul Canadian pentru Informaţii de Securi- 
tate (CSIS) efectuează aproape toate verificările de securitate la nivelul guver- 
nului în vederea acordării certificatelor de securitate pentru angajaţii guver- 
namentali. Un angajat nemulţumit de rezultatul procesului de verificare poate 
depune o reclamaţie la un organism administrativ independent (sau organism 

specializat de supraveghere), denumit Comisia de Verificare a Informaţiilor de 
i 8 
Securitate (SIRC). 


În alte cazuri, reclamaţiile „din interior” pot fi mai generale şi reprezintă rapor- 
täri ale unor fapte reprobabile sau excese ale serviciilor de informații. De 
exemplu, în Belgia, serviciul de investigare al Comisiei Permanente pentru Ve- 
rificarea Agenţiilor de Informaţii (cunoscută, de obicei, drept Comisia |) e auto- 
rizat: 


„„„ să analizeze reclamațiile și denunţurile unor persoane care au fost direct afec- 
tate de intervenţia unui serviciu de informaţii ... Orice funcţionar public, orice 
persoană care îndeplinește o funcție publică și orice membru al forțelor armate, 
direct afectaţi de dispoziţii, decizii sau reguli aplicabile lor, precum și de metode 
sau acțiuni, pot depune o reclamaţie .... fără a avea nevoie să ceară o autorizație 
din partea superiorilor lor.” 


În conformitate cu legislaţia SUA, un angajat sau un contractor al CIA trebuie 
să parcurgă un proces intern de notificare înainte de a depune o reclamaţie la 
comisiile de supraveghere din Congres. Legea de reglementare stipulează, to- 
todată, că un asemenea reclamant din interior, „care intenționează să aducă la 
cunoștința Congresului o reclamaţie sau informaţii referitoare la o preocupare 
urgentă, poate înainta astfel de reclamaţie sau informaţii Inspectorului Gene- 
ral.” 2 „Preocupare urgentă,” în acest context, înseamnă: 


e O problemă gravă sau flagrantă, un abuz, o încălcare a legii ori a unui 
ordin sau o deficiență legată de finanţarea, administrarea sau opera- 
ţiunile aferente unei activități de intelligence care implică date clasifi- 
cate, dar nu se referă la diferenţe de opinie în chestiuni de politici pu- 
blice. 


e O declaraţie falsă în fața Congresului ori fapta de a nu aduce la 
cunoștința acestuia, în mod deliberat, o chestiune sau un fapt concret 


Canadian Security Intelligence Service Act [Lege privind Serviciul Canadian pentru 
Informaţii de Securitate] (31 august 2004), R.S.C., Capitolul C-23, Secţiunea 42 (dis- 
ponibil la http://www.csis-scrs.gc.ca/pblctns/ct/cssct-eng.asp). 

Belgia, Act Governing Review of the Police and Intelligence Services and of the 
Coordination Unit for Threat Assessment [Lege pentru reglementarea verificării 
poliției și serviciilor de informații și a Unităţii de Coordonare pentru Evaluarea 
Ameninţărilor] (18 iulie 1991), Articolele 28 și 30 (disponibil la www.comiteri.be/ 
images/pdf/engels/w.toezicht-l.contrle-engelseversie.pdf). 

SUA, Inspector General for the Central Intelligence Agency [inspectorul General pen- 
tru Agenţia Centrală de Informaţii], U.S. Code 50, $403q(e)(2) (disponibil la 
http://codes.Ip.findlaw.com/uscode/50/15/1/403q). 

legat de finanțarea, administrarea sau modul de operare într-o activi- 
r š 11 
tate de intelligence. 


Reclamațiile din interior de acest gen sunt o formă de „denunt intern” — prin 
intermediul lor sunt aduse la cunoștință fapte reprobabile, fără a se parcurge 
ordinea ierarhică din serviciile de informaţii, însă fără a împărtăși, neapărat, 
secrete în afara cadrului restrâns al agenţiilor guvernamentale sau al altor or- 
ganisme de supraveghere aprobate. Existenţa unor astfel de mecanisme de re- 
clamare poate reduce probabilitatea ca un angajat să recurgă la forme mai ra- 
dicale de dezvăluire, de exemplu, în mass-media. 


Întru totul rezonabil, unele jurisdicții încurajează folosirea acestei forme de 
denunțţ intern. De pildă, unele asigură protecţia reclamantului din interior care 
își înaintează reclamaţia prin intermediul unor astfel de canale autorizate. De 
exemplu, în Noua Zeelandă, „niciun angajat al unei agenţii de informaţii și se- 
curitate, care aduce la cunoștința Inspectorului General (pentru informaţii și 
securitate) orice chestiune, nu va fi pedepsit de agenţia de informaţii și securi- 
tate și nici nu va fi supus niciunui fel de tratament discriminatoriu, legat de lo- 
cul său de muncă, numai ca urmare a faptului că a adus acea chestiune la 
cunoștința Inspectorului General,” cu excepția cazului în care a acţionat cu rea- 
credinţă.” În SUA, „în cazul unei astfel de reclamaţii, nu poate fi întreprinsă 
nicio acţiune de represalii sau care constituie o ameninţare cu represalii de că- 
tre un angajat al Agenţiei (Centrale de Informaţii) aflat într-o poziţie care îi 
permite o asemenea acţiune, cu excepţia situaţiei în care reclamaţia a fost fä- 
cută sau informaţiile au fost dezvăluite știindu-se că era vorba de un fals ori 
ignorându-se voit adevărul sau falsitatea celor reclamate.” zi 


În unele jurisdicții, denunţul intern este o cerinţă preliminară pentru formele 
mai publice, externe, de denunț. De exemplu, în Canada, dacă un reclamant nu 
face mai întâi o dezvăluire pe canale interne, îi va fi dificil să se apere cu succes 


ce SUA, Inspector General for the Central Intelligence Agency [„Inspectorul General 
pentru Agenţia Centrală de Informaţii”], U.S. Code 50, §403q (d)(5)(G). 

Noua Zeelandă, Inspector-General of Intelligence and Security Act [Lege privind 
Inspectorul General pentru Informaţii și Securitate] (1 iulie 1996), Secţiunea 18 (dis- 
ponibil la http://www.legislation.govt.nz/act/public/1996/0047/latest/whole.html- 
dlm392526). 

3 SUA, Inspector General for the Central Intelligence Agency [Inspectorul General pen- 
tru Agenția Centrală de Informații], U.S. Code 50, §403q (e)(3)(B). 

împotriva unor acuzaţii penale de dezvăluire neautorizată a unor informaţii 
ipe 14 
clasificate. 


2.2 RECLAMAȚIILE PUBLICE 


Reclamaţiile publice sunt proceduri iniţiate de persoane care nu au legături cu 
guvernul. Aceste tipuri de reclamaţii sunt mult diferite faţă de reclamaţiile din 
interior. Unul dintre motive ar fi că persoana care face o reclamaţie publică 
poate avea doar informații vagi despre delictul respectiv. De pildă, o persoană 
urmărită pe nedrept poate afla despre această problemă doar din întâmplare 
și chiar atunci e posibil să nu cunoască identitatea precisă a agenţiei care îl 
urmărește. Din acest motiv, persoana respectivă va avea, probabil, puţine 
informaţii concrete pe care să-și bazeze reclamaţia. Totodată, este posibil ca 
acea persoană să provină dintr-un grup social, etnic sau religios care, de re- 
gulă, nu recurge la reclamaţii sau este descurajat ori împiedicat, într-un mod 
sau altul, să o facă. Un exemplu clasic pentru acest tip de persoană ar putea fi 
un imigrant recent, nefamiliarizat cu instituţiile și practicile din noua societate 
gazdă. 


În consecinţă, orice sistem care vizează reclamaţiile publice trebuie să admită 
incertitudinea și să fie larg accesibil. Ceea ce înseamnă că trebuie să se accepte 
motive foarte generale pentru reclamaţiile publice și bariere foarte scăzute 
pentru demararea investigaţiilor ca reacţie la reclamaţiile respective. 


Unele jurisdicții adoptă această practică asigurându-se că nu există restricţii cu 
privire la categoria de persoane îndreptăţite să facă reclamaţii și permițând 
reclamanțţilor să-și manifeste preocuparea față de o gamă largă de subiecte. 
De exemplu, în Olanda, după notificarea ministrului cu atribuţii în domeniu, 
care să-i permită acestuia să-și exprime opiniile, „fiecare persoană” poate 
înainta reclamaţii instituţiei ombudsmanului național cu privire la aplicarea, de 
către serviciile de securitate, a legii care le reglementează activitatea.” În Ir- 
landa, Comisia de Ombudsman pentru Garda Siochâna poate „primi reclamaţii 
făcute de membri ai publicului cu privire la conduita membrilor Garda 
Siochâna” (adică, poliția). în mod asemănător, în Canada, cea mai generală 


i Canada, Security of Information Act [Lege privind siguranța informațiilor] (1985), 
R.S.C., Capitolul 0-5, Secțiunea 15 (disponibil la http://laws.justice.gc.ca/eng/acts/ 
0-5). 

zi Olanda, Intelligence and Security Services Act [Lege privind serviciile de informaţii și 
de securitate] (7 februarie 2002), Articolul 83 (amendat) (disponibil la www.ctivd.nl/ 
?download=WIV2002Engels.pdf). 

ai Irlanda, Garda Síochána Act [Lege privind Garda Síochána], 2005, nr. 20 din 2005, 
Secţiunea 67. 

reclamaţie pe care o poate înainta o persoană împotriva serviciului de 
informaţii se referă la „orice act sau lucru făcut de Serviciu.” 17 în fine, în SUA, 
Inspectorul General al CIA „este autorizat să primească și să investigheze 
reclamaţii sau informaţii din partea oricărei persoane cu privire la existenţa 
unei activități ce constituie o încălcare a legilor, regulilor sau regulamentelor 
ori o administrare incorectă, o risipă substanţială de fonduri, un abuz de auto- 
ritate Ta un pericol serios și concret la adresa sănătăţii și siguranței pu- 
blice.” * 


Asemenea formulări generale ale motivațiilor pentru reclamaţiile publice par 
de dorit dacă scopul modelului de gestionare a reclamaţiilor este acela de a 
adăuga alte mijloace de reglementare a legalităţii și probității conduitei servi- 
ciilor de informaţii. Totuși, o serie de jurisdicții se îndepărtează de la acest 
concept general și restrâng sfera celor în măsură să înainteze reclamaţii la o 
categorie de indivizi mai limitată decât aceea pe care o implică formularea 
„orice persoană.” Unele dintre aceste limitări par modeste, dar pot avea o 
sferă de cuprindere destul de incertă. De pildă, Comisia pentru Reclamaţii din 
Kenya poate primi reclamaţii de la „orice persoană lezată” de serviciul de 
informaţii în exercitarea competenţelor sale sau în îndeplinirea funcţiilor 
sale.” În Africa de Sud, „orice membru al publicului” poate înainta o recla- 
maţie Comisiei mixte permanente pentru informaţii „cu privire la ceva consi- 
derat de individul respectiv că i-a afectat persoana sau proprietatea și care a 
fost provocat de un serviciu.” a9 


Ambele abordări par să preîntâmpine reclamaţiile anticipative ori speculative, 
motivate de conștientizarea unei anumite practici a serviciilor de informaţii. 
De exemplu, o asociaţie etnică ce suspectează crearea unui profil etnic în 
investigaţiile serviciilor de informaţii, ar putea să nu fie în măsură să înainteze 
o reclamaţie în absenţa unui reclamant reprezentativ, care să aibă o 
experienţă personală legată de asemenea practici. Este dificil de apreciat care 


17 Canadian Security Intelligence Service Act [Lege privind Serviciul Canadian pentru 


Informaţii de Securitate] (31 august 2004), R.S.C., Capitolul C-23, Secţiunea 41 (dis- 
ponibil la http://www.csis-scrs.gc.ca/pblctns/ct/cssct-eng.asp). 

SUA, Inspector General for the Central Intelligence Agency [Inspectorul General pen- 
tru Agenţia Centrală de Informaţii], U.S. Code 50, §403q (e)(3). 

Kenya, National Security Intelligence Service Act [Legea Serviciului Naţional pentru 
Informaţii de Securitate] (31 decembrie 1998), Secţiunea 24 (disponibil la 
http://www.nsis.go.ke/act.pdf). 

Africa de Sud, Intelligence Services Oversight Act [Lege privind supravegherea 
serviciilor de informaţii] (23 noiembrie 1994), Secţiunea 3 (1) (f) (disponibil la 
http://www.acts.co.za/intelligence_services_oversight_act_1994.htm). 

este valoarea adăugată a unei asemenea restricții dacă scopul sistemului de 
reclamaţii este de a consolida legalitatea și probitatea serviciului de informații. 


Situaţia e și mai problematică atunci când jurisdicțiile impun reguli legate de 
naționalitate pentru anumite tipuri de reclamaţii. De exemplu, Inspectorul Ge- 
neral pentru Informaţii și Securitate din Noua Zeelandă poate primi reclamaţii 
numai de la „o persoană neo-zeelandeză” (cetățean sau rezident permanent) 
sau de la o persoană care a fost sau este angajată de una dintre agenţiile de 
informații.” Inspectorul General australian pentru Informații și Securitate 
(IGIS) poate primi reclamaţii referitoare la serviciul de informații externe aus- 
tralian numai din partea unei „persoane care e cetățean australian sau rezi- 
dent permanent.” i (Asemenea limitări pe criterii de naționalitate nu se aplică, 
totuși, reclamaţiilor care vizează serviciul australian de informaţii de securitate 
interne.) 


Regulile privind naționalitatea (sau naţionalitatea/rezidența) sunt o barieră ar- 
bitrară în calea reclamaţiilor. Consecința poate fi evitarea unui flux de 
informaţii despre activitatea serviciului de informaţii din partea anumitor gru- 
puri, cel mai probabil grupuri ţintă, incluzând reclamaţii din partea refugiaților 
și a altor persoane străine, care nu sunt încă rezidenţi permanenţi sau 
cetățeni. Și aici, în măsura în care reclamaţiile servesc drept semnale de alertă 
timpurie în privința unor delicte, este dificil să se aprecieze beneficiul pe care îl 
aduc asemenea limitări. 


3. LOCURI ÎN CARE POT FI ÎNAINTATE RECLAMAȚIILE 


Această secţiune se referă la locul unde pot fi depuse reclamaţiile. Există o va- 
rietate de instituţii cărora le pot fi înaintate reclamaţii. În termeni generali, 
aceste instituții pot fi subdivizate în două mari categorii: locuri generale și lo- 
curi specializate. Prin „locuri generale,” instrumentul de faţă înţelege instituţii 
fără un mandat specializat de supraveghere în domeniul securității sau de 
intelligence. Ca exemple de locuri generale, pot fi menţionate instanţele 
judecătorești, instituțiile de tip ombudsman, comisiile naţionale pentru drep- 
turile omului și alte organisme de reglementare, așa cum sunt comisarii pentru 
protecţia datelor. Pe de altă parte, „locuri specializate” sunt instituțiile manda- 
tate anume să se ocupe de probleme din domeniul securităţii sau de 


* Noua Zeelandă, Inspector-General of Intelligence and Security Act [Lege privind 
Inspectorul General pentru Informaţii și Securitate] (1 iulie 1996), Secţiunea 11. 

a Australia, Inspector-General of Intelligence and Security Act [Lege privind Inspecto- 
rul General pentru Informatii ṣi Securitate] (17 octombrie 1986), Secțiunea 8 (dispo- 
nibil la http://www.comlaw.gov.au/Details/C2011C00349). 

intelligence. Exemplele includ organismele specializate de supraveghere pre- 
cum Comisia | din Belgia și SIRC din Canada. 


3.1 LOCURILE GENERALE 
3.1.1 instanţele judecătorești ordinare 


În unele jurisdicții, instanţele judecătorești ordinare, cu atribuţii în materie ci- 
vilă, au competenţa de a examina o reclamaţie legată de serviciile de 
informaţii, motivată prin forme recognoscibile de injustiţie civilă (inclusiv dife- 
rite forme de delicte civile). În altele, instanțele administrative pot examina 
cazuri care se circumscriu propriei lor jurisdicții (anume dreptul administrativ) 
și care se referă la acţiuni ale serviciilor de informații.” 


În realitate, cel puțin în unele jurisdicții (și probabil în cele mai multe), 
instanțele judecătorești de un tip sau altul constituie singurul loc în care, con- 
form legii, se pot primi reclamaţii privind serviciile de informaţii. În acele 
jurisdicții, nu există organisme specializate de supraveghere a serviciilor de 
informaţii, autorizate să primească reclamaţii. O astfel de abordare pune anu- 
mite probleme. După cum se menţionează mai jos, instanţele pot avea 
competența de a acorda remedii importante, însă, din motive practice, poate 
fi aproape imposibil pentru un reclamant să obțină un asemenea remediu: 
reclamaţiile, uneori singulare, cu privire la serviciile de informaţii, sunt înghe- 
suite în jurisdicția convenţională a instanţelor judecătorești ordinare (spre 
exemplu, ca delict civil) sau nu sunt examinate deloc. 


*% Consiliul Naţiunilor Unite pentru Drepturile Omului, Report of the Special 
Rapporteur on the promotion and protection of human rights and fundamental 
freedoms while countering terrorism: Addendum [Raportul Raportorului Special pen- 
tru promovarea și protejarea drepturilor omului și libertăţilor fundamentale în con- 
textul combaterii terorismului: Addendum], United Nations Document 
A/HRC/14/46/Add.1 (26 mai 2010), p. 50 (discuție despre Finlanda). 

* Consiliul Naţiunilor Unite pentru Drepturile Omului, Report of the Special 
Rapporteur on the promotion and protection of human rights and fundamental 
freedoms while countering terrorism: Addendum, Paragraful 121 (care numește me- 
canismul reclamaţiilor din Benin ca fiind Curtea constituţională); Paragraful 294 
(care numește locul principal de adresare a reclamaţiilor în Ecuador ca fiind Curtea 
Constituțională); Paragraful 243 (idem, în legătură cu Costa Rica); Paragraful 307 
(care numește instanţele judecătorești ca fiind principalul mecanism pentru 
reclamaţii înaintate de o persoană lezată de urmărirea de către serviciul de securi- 
tate); Paragraful 353 (rolul instanțelor judecătorești în raport cu delictele civile co- 
mise de serviciile de informaţii din Georgia și rolul procurorului șef în raport cu de- 
lictul penal); Paragraful 482 (despre sistemul din Letonia); Paragrafele 556-557 
(despre sistemul din Madagascar). 

3.1.2 Organismele convenţionale de reglementare 


Este important, de asemenea, faptul că serviciile de informaţii, la fel cu cele- 
lalte instituții guvernamentale, intră sub jurisdicţia instituţiilor care au fie 
mandate generale de gestionare a reclamaţiilor împotriva organismelor pu- 
blice, fie mandate tematice, care nu sunt specifice serviciilor de informaţii. Ast- 
fel de entități includ instituţiile de tip ombudsman, comisiile de protecţie a da- 
telor și comisiile pentru drepturile omului. Acestea pot fi, de exemplu, împu- 
ternicite să examineze reclamaţii legate de utilizarea informaţiilor de către 
serviciile de informaţii, sau, mai general, legate de respectarea de către servicii 
a drepturilor omului. De pildă, în Olanda, ombudsmanului naţional îi pot fi 
înaintate reclamaţii privind, printre altele, acţiuni ale miniștrilor cu responsa- 
bilităţi în domeniu, ale șefilor Serviciului General de Informaţii și Securitate și, 
respectiv, ale Serviciului pentru Informaţii de Apărare și Securitate, precum și 
ale persoanelor care lucrează pentru aceste entităţi.” În mod asemănător, în 
Finlanda și Suedia, reclamaţiile referitoare la poliţia de securitate pot fi pre- 
zentate instituţiei ombudsmanului parlamentar.” În Belgia, Finlanda și Canada, 
comisarul pentru viața privată (sau pentru protecția datelor) poate primi 
reclamaţii privind modul de gestionare de către serviciile de informații a date- 
lor cu caracter personal.” 


În unele jurisdicții, legea impune organismelor specifice de reglementare care 
au competenţe pe anumite teme să se consulte cu organismele specializate de 
supraveghere a serviciilor de informaţii și cu organismele de gestionare a 
reclamațţiilor — prezentate în următoarea secţiune — în cazul în care o 
reclamaţie se referă la serviciile de informaţii și/sau la chestiuni de securitate 


ci: Olanda, Intelligence and Security Services Act [Lege privind serviciile de informaţii și 
de securitate], Articolul 83. 

Consiliul Naţiunilor Unite pentru Drepturile Omului, Report of the Special 
Rapporteur on the promotion and protection of human rights and fundamental 
freedoms while countering terrorism, p. 49 (despre Finlanda); Comisia de anchetă 
privind acțiunile oficialilor canadieni în cazul Maher Arar, în International Models of 
Review of National Security Activities (mai 2005), p. 14 (disponibil la http://epe.lac- 
bac.gc.ca/100/206/301/pco-bcp/commissions/maher_arar/07-09- 
13/www.ararcommission.ca/eng/IntlModels_may26.pdf). 

Consiliul Naţiunilor Unite pentru Drepturile Omului, Report of the Special 
Rapporteur on the promotion and protection of human rights and fundamental 
freedoms while countering terrorism: Addendum, Paragrafele 67, 75 și 82 (despre 
Belgia); Paragraful 327 (despre Finlanda); Paragraful 374 (care prezintă rolurile 
instituţiei de tip ombudsman din Grecia); a se vedea și Canada, Privacy Act [Lege 
privind viaţa privată] (1985), R.S.C., Capitolul P-21, Secțiunea 29 (disponibil la 
http://laws-lois.justice.gc.ca/eng/acts/P-21/index.html). 

națională. De exemplu, în Canada, Comisia Canadiană pentru Drepturile Omu- 
lui trebuie să repartizeze la SIRC reclamaţiile referitoare la practici „bazate pe 
considerente ce au legătură cu securitatea Canadei.” După care, SIRC le inves- 
tighează și informează Comisia, care decide dacă dă curs reclamaţiei.”€ Acest 
tip de bifurcare duce inevitabil la complicarea cazurilor, însă este util prin 
aceea că restrânge numărul entităţilor implicate în gestionarea informaţiilor 
clasificate. În același timp, se reduce probabilitatea ca gestionarea 
reclamaţiilor să fie subminată prin refuzul serviciilor de informaţii de a furniza 
informaţii clasificate organismelor convenţionale de reglementare. 


3.1.3 Dezavantaje ale locurilor generale 


O preocupare comună în cazul locurilor generale, fie ele instanţe judecătorești 
sau organisme convenţionale de reglementare, este accesul la informaţiile cla- 
sificate. În unele jurisdicții, instanţele civile pot fi împuternicite să acorde des- 
păgubiri reclamanţilor care au câștigat în cazurile în care serviciile de 
informaţii au comis delicte civile, însă, în practică, solicitările guvernului de 
păstrare a caracterului secret creează dificultăți în litigiile civile din instanţele 
ordinare. Deoarece reclamantului îi revine sarcina de a proba delictul civil, 
controlul exercitat de guvern asupra faptelor relevante poate face aproape 
imposibilă câștigarea unui litigiu civil.” În mod similar, organismele 
convenţionale de reglementare care nu au o misiune specifică în chestiuni ce 
ţin de domeniul intelligence și de securitate naţională pot fi în imposibilitatea 
de a accesa și verifica informaţii clasificate atunci când investighează 
reclamaţii referitoare la serviciile de informaţii. De exemplu, organismul gene- 
ral pentru gestionarea reclamaţiilor publice împotriva forței naţionale de 
poliție a Canadei, Poliţia Regală Călare Canadiană, s-a plâns în mod repetat de 


28 Canadian Human Rights Act [Legea canadiană privind drepturile omului] (1985), 
R.S.C., Capitolul H-6, Secţiunile 45-46 (disponibil la http://laws-lois.justice.gc.ca/ 
eng/acts/H-6/page-15.html). 

* Pentru cazurile în instanţă în care invocarea de către guvern a caracterului secret a 
prejudiciat (sau, cel puţin, a complicat) capacitatea reclamantului de a obține 
reparaţii civile, a se vedea Mohamed v. Secretary of State for Foreign and 
Commonwealth Affairs [Mohamed versus Secretarul de Stat pentru afaceri externe și 
Commonwealth] [2009] EWHC 152 (Admin) (Marea Britanie); Mohamed v. Secretary 
of State for Foreign and Commonwealth Affairs [Mohamed versus secretarul de Stat 
pentru afaceri externe și Commonwealth] [2009] EWHC 2549 (Admin) (Marea 
Britanie); Canada (Attorney General) v. Almalki [Canada (Procurorul General) versus 
Almalki], 2011, FCA 199 (Canada); Mohamed v. Jeppesen Dataplan, Inc. [Mohamed 
versus Jeppesen Dataplan, Inc.], 614 F.3d 1070 (9th Cir.Cal. 2010) (SUA). 

incapacitatea sa de a examina activităţile poliţiei privind securitatea națională, 
k a + 30 
din cauza secretizării. 


Totodată, este posibil ca locurile generale să fie prea generale; cu alte cuvinte, 
să le lipsească expertiza în materie de servicii de securitate și de informaţii. 
Drept consecință, ele pot manifesta mai multă deferenţă față de motivațiile 
legate de caracterul secret sau de alte tipuri de circumstanţe speciale, pe care 
le invocă serviciile de securitate, spre deosebire de organismele de suprave- 
ghere mai specializate, care au o experiență îndelungată în supravegherea 
acestor servicii. 


În ultimul rând, însăși natura reclamaţiilor împotriva serviciilor de informații 
poate face ca instanţele judecătorești convenţionale sau organismele 
convenţionale de reglementare să nu fie în măsură să le gestioneze. 
Reclamanții vor fi obligați adesea să încadreze reclamaţiile concrete privind le- 
galitatea sau probitatea conduitei astfel, încât acestea să corespundă unor 
motivații standard, civile sau de reglementare. Este posibil ca încadrarea să nu 
fie cea potrivită și reclamaţii care merită, altminteri, să fie luate în considerare 
pot fi respinse nu pentru că nu ridică semne reale de întrebare în raport cu 
serviciile de informaţii, ci pentru că aceste îndoieli nu pot fi formulate în lim- 
bajul jurisdicțional al organismului general care gestionează reclamaţii. De 
pildă, este posibil ca urmărirea ilegală a unei persoane să nu fie recunoscută ca 
delict civil în unele jurisdicții și, deci, să nu intre în sfera de competenţă a 
instanţelor judecătorești convenţionale. 


3.2 LOCURILE SPECIALIZATE 


O reacţie evidentă la aceste neajunsuri ale locurilor generale este crearea unor 
foruri mai specializate de gestionare a reclamaţiilor. Locurile specializate se în- 
cadrează, în mod normal, într-una din următoarele trei categorii: întâi, pot fi 
poziţionate în interiorul ramurii executive (de exemplu, unii inspectori gene- 
rali); în al doilea rând, pot fi independente față de executiv și parlament; și, în 
cele din urmă, pot fi organisme parlamentare. 


3.2.1 Organismele interne de gestionare a reclamaţiilor 


Unele jurisdicții dispun de supraveghetori interni, prin intermediul cărora exe- 
cutivul politic controlează serviciile de informaţii. Astfel de organisme pot fi, 


3 Comisia de anchetă privind acţiunile oficialilor canadieni în cazul Maher Arar, A New 
Review Mechanism for the RCMP's National Security Activities [Un nou mecanism de 
verificare a activităților RCMP legate de securitatea națională] (2006), pp. 492-3 
(disponibil la http://epe.lac-bac.gc.ca/100/206/301/pco-bcp/commissions/maher_ 
arar/07-09-13/www.ararcommission.ca/eng/EnglishReportDec122006.pdf). 

pur și simplu, un anumit minister sau un delegat special ministerial, denumit 
câteodată inspector general. Cu toate acestea, trebuie să se remarce că, în 
unele jurisdicții, inspectorul general este o entitate cu adevărat indepen- 
dentă — și anume, are siguranța menţinerii în post și independenţă de acţiune, 
ceea ce îl plasează în afara comenzilor și controlului din partea executivului și a 
serviciilor de informaţii. În unele situaţii, organismele interne pot fi autorizate 
să primească reclamaţii publice.“ Din perspectiva executivului, o asemenea 
abordare reduce nevoia de a dezvălui în afara unui cadru foarte restrâns 
informaţii clasificate, care pot fi de maximă relevanţă într-o reclamaţie. În 
același timp, organismele interne de gestionare a reclamaţiilor nu au 
independenţă și autonomie față de oficialii responsabili pentru serviciile de 
informaţii. Publicul poate să perceapă asemenea organisme ca fiind suscepti- 
bile de un conflict de interese — pe modelul „vulpii care păzeşte coteţul” — și 
poate să aibă îndoieli în privinţa legitimității unui proces intern de gestionare a 
reclamaţiilor. 


3.2.2 Organismele independente de gestionare a reclamaţiilor 


Structură 


Existența unor organisme mai independente, și totuși strict specializate, de 
gestionare a reclamaţiilor constituie un compromis evident între nevoia de a 
limita difuzarea informaţiilor clasificate și aceea de a consolida legitimitatea 
publică. O serie de jurisdicții au înființat organisme specializate de suprave- 
ghere, independente din punct de vedere al personalului și al activităţilor în 
raport cu serviciile de informații și restul ramurii executive. Aceste agenții se 
bucură de credibilitate datorită faptului că funcţionează în mod independent. 
Totuşi, ele pot fi suficient de apropiate de guvern în măsura în care membrii 
lor pot fi verificați din punct de vedere al securităţii și li se pot încredința 
informaţii clasificate. Exact o astfel de practică a fost codificată în legea ce re- 
glementează unul dintre primele organisme de acest gen, SIRC din Canada, în 
eforturile de a tempera îngrijorarea serviciilor de informaţii cu privire la 
circulaţia informaţiilor clasificate. Membrii SIRC sunt numiţi de guvernul fede- 
ral, dar numai după ce acesta se consultă cu partidele de opoziţie din parla- 
ment. Ei se bucură de o siguranţă considerabilă în privința menţinerii în func- 


* Consiliul Naţiunilor Unite pentru Drepturile Omului, Report of the Special 
Rapporteur on the promotion and protection of human rights and fundamental 
freedoms while countering terrorism: Addendum, Paragraful 380 (despre compe- 
tența ministrului ungar responsabil pentru primirea reclamaţiilor privind activităţile 
agențiilor ungare de securitate); Paragrafele 521-523 (despre sistemul de control 
intern în Macedonia); și SUA, Inspector General for the Central Intelligence Agency, 
U.S. Code 50, 84039. 

ţie, având un mandat de cinci ani, ce poate fi reînnoit, și își pot angaja staff 
propriu chiar dacă au nevoie de o aprobare din partea structurii guvernamen- 
tale responsabile cu gestiunea financiară. Fiecare membru depune un jură- 
mânt de păstrare a secretului și se supune legii canadiene privind secretele 
oficiale.” 


În timp ce sistemul canadian nu obligă la numirea unor persoane cu expertiză 
specială, alte jurisdicții folosesc o abordare diferită. De exemplu, Comisia pen- 
tru reclamaţii privind serviciul de informaţii din Kenya este prezidată de un ju- 
decător și include alţi patru membri, dintre care unul este un „avocat” cu nu 
mai puţin de șapte ani vechime, iar altul trebuie să fie un „conducător reli- 
gios,” „recunoscut pe plan naţional.” Membrii comisiei sunt numiţi de 
președinte, „la recomandarea Comisiei Serviciului Judiciar” și „vor deţine 
funcţia pe o perioadă de trei ani”, putând fi numiţi din nou, pentru cel mult 
două mandate.” La rândul său, Comisia | din Belgia este numită de Senat pen- 
tru un mandat de șase ani ce poate fi reînnoit, iar membrii săi trebuie să înde- 
plinească anumite criterii legate de cunoștințele juridice și experienţa rele- 
vantă și nu pot fi membri ai unui serviciu de poliţie ori de informații." 


Este dificil să se evalueze de la distanță buna credință a unor astfel de sisteme 
de numire independente. Totuși, principiul este unul temeinic. Mai mult, sis- 
temele de numire care pretind competenţă și un istoric în profesie sunt garan- 
tate în măsura în care nu au ca efect crearea unei caste exclusiviste a persoa- 
nelor numite. Criteriile de numire prea stricte și exigente pot restrânge cate- 
goria persoanelor considerate a fi potrivite la cele care au un trecut în dome- 
niul intelligence — o situaţie care ar duce la percepţia (dacă nu chiar realitatea) 
că organismul de supraveghere a fost „acaparat” de serviciul de informaţii su- 
pus supravegherii. 


Tribunalul cu Competenţe de Investigare din Marea Britanie oferă exemplul 
unui set diferit de exigenţe legate de profesie: stafful său e compus exclusiv 
din persoane care au deținut poziţii înalte în sistemul judiciar sau au profesat 


32 Canadian Security Intelligence Service Act [Lege privind Serviciul Canadian pentru 
Informaţii de Securitate] (31 august 2004), R.S.C., Capitolul C-23, Secţiunile 35-37. 

3 Kenya, National Security Intelligence Service Act [Legea Serviciului Național pentru 
Informaţii de Securitate] (31 decembrie 1998), Secțiunea 25. 

zii Belgia, Act Governing Review of the Police and Intelligence Services and of the 
Coordination Unit for Threat Assessment [Lege pentru reglementarea verificării 
poliției și serviciilor de informaţii și a Unităţii de Coordonare pentru Evaluarea 
Ameninţărilor] (18 iulie 1991), Articolele 28 și 30. 

ca juriști pe o perioadă de cel puţin 10 ani.” Totuşi, o structură ce cuprinde nu- 
mai juriști și foști judecători poate fi, la rândul ei, extremă. În cazul unui orga- 
nism care serveşte un interes public general, angajarea personalului într-un 
mod ce reflectă o varietate de perspective și experienţe profesionale nu este 
lipsită de merite. 


Este filozofia ce pare să anime SIRC din Canada: nu există cerinţe profesionale 
preliminare pentru a face parte din această entitate. În schimb, membrii săi 
trebuie să fie membri ai Consiliului Privat din Canada, dar nu și ai forului legis- 
lativ federal în exerciţiu. În practică, potenţialii nominalizați provin din rândul 
foștilor politicieni de rang înalt, al celor mai importanţi judecători și al unor 
persoane care s-au distins prin diverse merite ce îi califică pentru această 
onoare. Este întru totul posibil ca o persoană să fie numită în Consiliul Privat 
cu scopul principal de a deveni ulterior un membru al SIRC. Altfel spus, 
apartenenţa la SIRC este larg deschisă, permiţând acestui organism (cel puţin 
în principiu) să reprezinte publicul larg pe care îl servește. 


Însă, flexibilitatea abordării canadiene poate fi foarte greşită. Poate părea o 
ipocrizie ca un organism de gestionare a reclamaţiilor, cu o funcție cvasi-judici- 
ară, să fie alcătuit în întregime din membri fără pregătire juridică — o situaţie 
posibilă și actualmente reală în cazul SIRC din Canada. Oricare ar fi celelalte 
calități ale membrilor, absenţa pregătirii juridice poate crea dependenţă faţă 
de stafful de formaţie juridică al organismului respectiv. Este o situație care, la 
rândul ei, impune evaluarea atentă a carierei persoanelor din staff cu pregătire 
juridică și a traseului lor între organismele guvernamentale (incluzând, 
potenţial, și serviciile de informaţii). Independenţa unui organism de gestio- 
nare a reclamaţiilor poate fi prejudiciată (sau percepută ca atare) dacă mem- 
brii lui sunt dependenţi de funcționarii publici de carieră, care pendulează în și 
în afara structurilor guvernamentale. Din această perspectivă, modelul ideal 
poate fi un organism de gestionare a reclamaţiilor alcătuit din mai mulţi 
membri, care să dispună de un staff cu experienţe profesionale diverse și în 
care un procent minim de membri să aibă, de exemplu, pregătire juridică. 


Funcţii 

Unele jurisdicții au înfiinţat organisme de supraveghere a căror unică funcţie 
este aceea de a primi și investiga reclamaţii. De exemplu, în Marea Britanie, 
Tribunalul cu Competenţe de Investigare „poate investiga reclamaţiile referi- 
toare la orice pretinsă conduită a sau în numele serviciilor de informaţii — Ser- 


* Marea Britanie, website-ul Tribunalului cu Competenţe de Investigare (disponibil la 
http://www.ipt-uk.com/default.asp?sectionlD=1). 

viciul de Securitate (denumit uneori MI5), Serviciul Secret de Informaţii (de- 
numit uneori MI6) și GCHQ (Centrul de Comunicaţii al Guvernului).” % 


În alte situaţii, funcţia principală a unor asemenea organisme specializate este 
de a verifica performanţele serviciilor de informaţii, fie în mod independent, 
fie la cererea miniștrilor sau a parlamentarilor.” Cu toate acestea, entitățile 
respective pot fi, de asemenea, autorizate să primească (și să investigheze) 
reclamaţii privind serviciile de informaţii pe care, potrivit mandatului lor, le 
supraveghează." De pildă, în Norvegia, Comisia parlamentară de supraveghere 
a serviciilor de informaţii este organismul ai cărui membri, deși sunt aleși de 
parlament, nu fac parte din punct de vedere instituțional din ramura legisla- 
tivă. Pe lângă investigarea din proprie iniţiativă a activităților serviciilor de 
informaţii, comisia poate să primească și să investigheze reclamaţii din partea 
publicului.” Și Comisia | din Belgia „se ocupă de reclamatțiile și denunțurile pe 
care le primește cu privire la funcționarea, intervenţia, acțiunea sau inacțiunea 
serviciilor de informaţii, Unităţii de Coordonare pentru Evaluarea Amenin- 
ţărilor, precum și ale altor servicii de suport și ale personalului lor.” $ Funcții si- 


36 Marea Britanie, website-ul Tribunalului cu Competenţe de Investigare, „About IPT: 
What the Tribunal can investigate” [Despre Tribunalul cu Competenţe de Investi- 
gare: ce poate investiga Tribunalul”] (disponibil la: http://www.ipt-uk.com/ 
sections.asp?sectionlD=22&type=top). 

i Olanda, Intelligence and Security Services Act [Lege privind serviciile de informaţii și 
de securitate], Articolele 64 și 78. 

* Consiliul Naţiunilor Unite pentru Drepturile Omului, Report of the Special 

Rapporteur on the promotion and protection of human rights and fundamental 

freedoms while countering terrorism: Addendum, Paragrafele 270 și 271 (despre 

funcţiile Consiliului pentru Supravegherea Civilă a Agenţiilor de Informaţii de Securi- 
tate din Croaţia); Paragraful 279 (despre funcţiile Autorităţii Independente de Inves- 
tigare a Alegaţiilor și Reclamaţiilor împotriva Poliţiei din Cipru); Paragraful 396 (des- 
pre funcţiile Comisiei de Ombudsman pentru Garda Siochâna din Irlanda); Paragra- 
ful 410 (despre funcţiile Comisiei de Prefectură pentru Siguranţa Publică din Japo- 
nia); Australia, Inspector-General of Intelligence and Security Act [Lege privind In- 

spectorul General pentru Informaţii și Securitate] (17 octombrie 1986), Secţiunea 8 

(amendată). 

Consiliul Naţiunilor Unite pentru Drepturile Omului, Report of the Special 

Rapporteur on the promotion and protection of human rights and fundamental 

freedoms while countering terrorism: Addendum, Paragraful 585; Norvegia, Act 

Relating to the Monitoring of Intelligence, Surveillance, and Security Services [Lege 

privind monitorizarea serviciilor de informaţii, supraveghere și securitate] (3 februa- 

rie 1995), Secțiunea 3 (disponibil la www.eos-utvalget.no/filestore/EOSAct.pdf). 

Belgia, Act Governing Review of the Police and Intelligence Services and of the 

Coordination Unit for Threat Assessment [Lege pentru reglementarea verificării 

milare sunt duse la îndeplinire în Africa de Sud de către Inspectorul General 
pentru Informaţii (IGI) — o entitate independentă în raport cu executivul și care 
răspunde în faţa comisiei parlamentare de supraveghere menţionate mai jos. 
Inspectorul general poate „primi și investiga reclamaţii ale unor membri ai pu- 
blicului și ai serviciilor, conţinând alegaţii referitoare la o administrare inco- 
rectă, un abuz de putere, încălcarea Constituţiei, a legilor și politicilor (privind 
informaţiile și contrainformaţiile), la corupţie și îmbogățirea prin mijloace ile- 
gale a oricărei persoane în urma unei acțiuni sau a lipsei de acţiune a unui 
membru." 


În unele jurisdicții, reclamaţiile înaintate acestor organisme specializate de su- 
praveghere trebuie să fie precedate de notificarea serviciului de informaţii în 
cauză. De exemplu, în Canada, o reclamaţie publică trebuie să fie adresată mai 
întâi directorului CSIS. Apoi, SIRC poate investiga reclamaţiile serioase și făcute 
cu bună credință dacă directorul nu reacţionează într-o perioadă de timp pe 
care comisia o consideră rezonabilă sau dacă oferă un răspuns necorespunză- 
tor.” 


3.2.3 Organismele parlamentare de gestionare a reclamațiilor 


O serie de jurisdicții dispun de organisme parlamentare speciale care suprave- 
ghează domeniul intelligence și serviciile aferente. Ca și în cazul unor orga- 
nisme specializate de supraveghere menționate mai sus, aceste comisii parla- 
mentare pot avea și sarcina de a primi și investiga reclamaţii referitoare la 

PE TETE See, è .. 43 A . PR è 
activitățile serviciilor de informații. De exemplu, în Germania, Comisia speci- 


poliției și serviciilor de informații și a Unităţii de Coordonare pentru Evaluarea 
Ameninţărilor] (18 iulie 1991), Articolul 34. 

^t Africa de Sud, Intelligence Services Oversight Act [Lege privind supravegherea 
serviciilor de informaţii] (23 noiembrie 1994), Secţiunea 7(7)(cA). 

“ Canadian Security Intelligence Service Act [Lege privind Serviciul Canadian pentru 
Informaţii de Securitate] (31 august 2004), R.S.C., Capitolul C-23, Secţiunea 41. 

“ Consiliul Naţiunilor Unite pentru Drepturile Omului, Report of the Special 
Rapporteur on the promotion and protection of human rights and fundamental 
freedoms while countering terrorism: Addendum, Paragraful 270 (despre rolul Comi- 
siei parlamentare pentru politică internă și securitate naţională din Croaţia); Para- 
graful 380 (despre rolul Comisiei parlamentului ungar pentru securitate națională); 
și Paragrafele 609-611 (despre comisiile parlamentare comune din România, dar 
sugerând că vor investiga reclamaţii numai cu acordul altor comisii parlamentare); 
Larry Watts, „Control and Oversight of Security Intelligence in Romania” [„Controlul 
și supravegherea serviciilor de informaţii de securitate în România”], în Democratic 
Control of Intelligence Services, editori Hans Born și Marina Caparini (Aldershot, UK: 
Ashgate, 2007), p. 60 (despre reclamaţiile examinate de comisiile parlamentare din 
România). 

ală de control parlamentar poate examina reclamaţii.“ În Africa de Sud, Comi- 
sia parlamentară mixtă permanentă pentru informaţii (un organism alcătuit 
din 15 parlamentari, care are funcția de a supraveghea serviciile de informaţii) 
nu investighează direct reclamaţiile, dar poate: 


„ordona investigarea de către șeful serviciului ori de către Inspectorul General 
și primirea unui raport din partea acelorași cu privire la orice reclamaţie primită 
de comisie din partea oricărui individ, care se referă la ceva considerat de acesta 
că i-a afectat persoana sau proprietatea și care a fost provocat de un serviciu, cu 
condiția ca reclamaţia în cauză să nu fie considerată de comisie lipsită de 
importanţă sau jignitoare, ori făcută cu rea-credinţă.”? 


Mandatarea comisiilor parlamentare atât cu funcţia de supraveghere, cât și cu 
cea de gestionare a reclamaţiilor permite concentrarea expertizei referitoare 
la sectorul de securitate într-un singur organism și, în același timp, limitează 
diseminarea informațiilor clasificate. Există, totuși, o serie de neajunsuri care 
decurg din mandatarea organismelor parlamentare de supraveghere cu funcţia 
de gestionare a reclamaţiilor. În primul rând, este posibil ca parlamentarii să 
nu aibă suficientă expertiză sau timpul necesar pentru a investiga reclamațiile 
și a decide cu privire la acestea. În al doilea rând, parlamentarii sunt, prin 
definiție, actori partizani. Ceea ce poate compromite capacitatea lor de a in- 
vestiga și de a judeca în mod corespunzător reclamaţiile care ridică probleme 
deosebit de sensibile cu privire la conduita guvernelor în exercițiu. În al treilea 
rând, gestionarea reclamaţiilor poate impune examinarea atentă a detaliilor, 
reguli pentru asigurarea corectitudinii procedurale, evaluări pe bază de probe 
legate, de exemplu, de credibilitatea martorilor, care sunt gestionate mai bine 
într-un mediu mai apropiat de cel judiciar. În fine, comisiile parlamentare au 
deseori un număr mare de membri, ceea ce îngreunează procesul de stabilire a 
concluziilor și de formulare a acestora cu claritate. 


4. PROCEDURILE DE GESTIONARE A RECLAMAȚIILOR ȘI 
CONTROLUL INFORMAȚIILOR 


În acest scurt capitol, nu este posibilă descrierea detaliată a procedurilor de 
gestionare a reclamaţiilor. În consecinţă, accentul va fi pus pe câteva conside- 


” DCAF, Backgrounder: Parliamentary Oversight of Intelligence Services [Document in- 
formativ: Supravegherea parlamentară a serviciilor de informații] (2006) (notând că, 
în Germania, Comisia specială de control parlamentar poate examina reclamațiile 
cetățenilor); Germania, Control Panel Act [Lege privind Comisia specială de control] 
(29 iulie 2009), în Federal Law Gazette I, p. 2346, Secțiunea 8. 

^ Africa de Sud, Intelligence Services Oversight Act [Lege privind supravegherea 
serviciilor de informaţii] (23 noiembrie 1994), Secțiunea 3(1)(f). 

rente procedurale generale, precum și pe procedurile utilizate pentru 
protecţia informaţiilor clasificate. Dat fiind că procedurile folosite de organis- 
mele cu mandate mai generale (adică mandate care depășesc sfera serviciilor 
de informaţii) variază foarte mult, accentul este pus în această secțiune pe 
procedurile aplicate de organismele specializate (în domeniul intelligence și al 
securităţii naţionale) de gestionare a reclamaţiilor (CHB) despre care s-a discu- 
tat în secțiunea 3.2 de mai sus. 


4.1 REGULI PROCEDURALE GENERALE 


Legislația de reglementare din unele jurisdicții prevede că reclamaţiile trebuie 
făcute în scris.“ CHB pot fi autorizate să respingă reclamaţiile considerate a fi 
lipsite de importanţă, jignitoare, făcute cu rea-credinţă sau care, într-un fel sau 
altul, se situează sub un prag de minimis, necesar pentru declanșarea unei 
investigaţii.” O asemenea restricţie limitează, în mod evident, efectul regulilor 
referitoare la caracterul general al motivaţiei, permițând organismului să res- 
pingă pur și simplu reclamaţii considerate a nu avea merite. Desigur, dacă sunt 
aplicate prea des, pentru a evita cazurile dificile, asemenea reguli vor face ca 
organismul să devină ineficient în îndeplinirea funcţiilor sale de supraveghere 
și de gestionare a reclamaţiilor. În cele din urmă, măsura de siguranţă pentru 
folosirea corectă a acestor reguli de filtrare rezidă în însăși independenţa or- 
ganismului respectiv. Dacă are un staff corespunzător, format din persoane 
atente, calificate și suficient de autonome în raport cu guvernul, vor exista 
puţine motive pentru a renunţa, din presupuse raţiuni procedurale, la cazurile 
controversate. 


sii Australia, Inspector-General of Intelligence and Security Act [Lege privind Inspecto- 
rul General pentru Informaţii și Securitate] (17 octombrie 1986), Secţiunea 10 
(amendată); Noua Zeelandă, Inspector-General of Intelligence and Security Act [Lege 
privind Inspectorul General pentru Informaţii și Securitate] (1 iulie 1996), Secţiunea 
16. 

ii Australia, Inspector-General of Intelligence and Security Act [Lege privind Inspecto- 
rul General pentru Informaţii și Securitate] (17 octombrie 1986), Secţiunea 11 
(amendată); Africa de Sud, Intelligence Services Oversight Act [Lege privind suprave- 
gherea serviciilor de informaţii] (23 noiembrie 1994), Secţiunea 3(1)(f); Noua 
Zeelandă, Inspector-General of Intelligence and Security Act [Lege privind Inspecto- 
rul General pentru Informaţii și Securitate] (1 iulie 1996), Secţiunea 17; Belgia, Act 
Governing Review of the Police and Intelligence Services and of the Coordination 
Unit for Threat Assessment [Lege pentru reglementarea verificării poliției și servicii- 
lor de informaţii și a Unităţii de Coordonare pentru Evaluarea Ameninţărilor] (18 iu- 
lie 1991), Articolul 34. 

Este foarte important ca CBH să nu confunde reclamaţiile „lipsite de 
importanţă și jignitoare” cu cele care „nu sunt însoţite de suficiente detalii.” 
După cum s-a remarcat deja, reclamaţiile împotriva conduitei unui serviciu de 
informaţii cu activitate clandestină și secretă pot duce lipsă, în mod firesc, de 
un număr mare de detalii, care se asociază, de regulă, unor activităţi mai 
transparente. De asemenea, respingerea întemeiată pe „rea-credință” nu tre- 
buie utilizată pur și simplu ca reacţie în cazul unor reclamanţi dificili. Înaintarea 
unei reclamaţii împotriva unui serviciu de informaţii puternic reprezintă o per- 
spectivă ce intimidează și, mai curând, descurajează reclamanţii, cu excepţia 
celor mai încăpățânațţi. Reclamanţii — și în special informatorii interni — pot 
manifesta particularități de comportament care îi determină pe observatori să 
pună la îndoială legitimitatea reclamaţiei lor. Trebuie făcută cu grijă distincţia 
între fapte și trăsăturile de personalitate care pot genera îndoieli în privința 
credibilității. 

În cazul organizării unor audieri sau al desfășurării unor anchete, regulile care 
guvernează activitatea CHB, cel puţin a unora dintre ele, impun standarde de 
corectitudine procedurală, cerând, de pildă, ca părţile afectate să fie audiate 
înainte de a se face constatări ce pun sub semnul întrebării conduita acestor 
persoane.“ 


4.2 COMPETENȚELE ORGANISMELOR DE GESTIONARE A RECLAMAȚIILOR 


Unele CHB au puterea de a obliga la prezentarea unor documente și la 

prezența martorilor. E posibil ca, în unele situații, astfel de puteri să fie foarte 

extinse și să prevaleze asupra unor concepte precum privilegiul avocat — cli- 


na Australia, Inspector-General of Intelligence and Security Act [Lege privind Inspecto- 
rul General pentru Informaţii și Securitate] (17 octombrie 1986), Secţiunea 19 
(amendată). 

iu Australia, Inspector-General of Intelligence and Security Act [Lege privind Inspecto- 
rul General pentru Informaţii și Securitate] (17 octombrie 1986), Secţiunea 18 
(amendată); Norvegia, Act Relating to the Monitoring of Intelligence, Surveillance, 
and Security Services [Lege privind monitorizarea serviciilor de informaţii, suprave- 
ghere și securitate] (3 februarie 1995), Secţiunile 4 și 5; Germania, Control Panel Act 
[Lege privind Comisia specială de control] (29 iulie 2009), în Federal Law Gazette |, 
p. 2346, Secțiunea 5; Noua Zeelandă, Inspector-General of Intelligence and Security 
Act [Lege privind Inspectorul General pentru Informaţii și Securitate] (1 iulie 1996), 
Secțiunile 20 și 23; Kenya, National Security Intelligence Service Act [Legea Serviciu- 
lui Naţional pentru Informaţii de Securitate] (31 decembrie 1998), Secţiunea 26; 
Belgia, Act Governing Review of the Police and Intelligence Services and of the 
Coordination Unit for Threat Assessment [Lege pentru reglementarea verificării 
poliției și serviciilor de informații și a Unităţii de Coordonare pentru Evaluarea 
Ameninţărilor] (18 iulie 1991), Articolul 48. 

ent.” De exemplu, SIRC poate avea acces la toate informaţiile aflate în posesia 
serviciului de informaţii, excluzând discuţiile confidenţiale ale Cabinetului (în 
esenţă, înregistrările dezbaterilor din ședințele de Cabinet). Într-o altă situaţie, 
în SUA, Inspectorul General al CIA 


.. va avea acces la orice angajat al Agenţiei, sau la orice angajat al unui contrac- 
tor al Agenţiei, a cărui mărturie este necesară pentru a-și îndeplini îndatoririle. 
În plus, va avea acces direct la toate înregistrările ... care au legătură cu progra- 
mele și operaţiunile în privinţa cărora responsabilitatea îi revine Inspectorului 
General ... Refuzul oricărui angajat sau contractor de a coopera cu Inspectorul 
General va constitui un temei pentru acțiuni administrative corespunzătoare din 
partea Directorului, inclusiv pierderea locului de muncă sau încetarea relaţiei 
contractuale existente.” 


Pentru alte CHB, accesul la informaţii este mai limitat. În Africa de Sud, 
legislația de reglementare îi interzice Comisiei parlamentare mixte perma- 
nente pentru informaţii accesul la informaţii care ar putea dezvălui identitatea 
informatorilor serviciilor de informații.” (Pe de altă parte, IGI din Africa de Sud 
își desfășoară activitatea cu mai puține restricții — nicio formă de acces la 
informaţii, date sau incinte (ale serviciului de securitate) nu poate fi refuzată 
inspectorului general „sub niciun temei.” 53) Limitarea accesului la informații 
secrete al unui organism pentru gestionarea reclamațiilor reprezintă un efort 
clar de diminuare a scurgerilor voluntare sau involuntare de informații. Cu 
toate acestea, limitările pot afecta capacitatea organismului respectiv de a 
evalua în detaliu importanța reclamațiilor. Altfel spus, pot constitui un handi- 
cap pentru CHB de la bun început. Ceea ce este, așadar, un motiv de preocu- 
pare în situația în care se intenționează crearea unui CHB care să aibă un rol 
semnificativ. 


O soluție parțială pentru problema dificilă a securității informaţiilor este speci- 
ficarea în regulile care guvernează CHB a cerințelor ce trebuie respectate în 


i Australia, Inspector-General of Intelligence and Security Act [Lege privind Inspecto- 


rul General pentru Informații și Securitate] (17 octombrie 1986), Secțiunea 18 
(amendată). 

SUA, Inspector General for the Central Intelligence Agency [Inspectorul General pen- 
tru Agenția Centrală de Informații], U.S. Code 50, §403q (e)(2). A se vedea și para- 
grafele (4) și (5). 

Africa de Sud, Intelligence Services Oversight Act [Lege privind supravegherea 
serviciilor de informatii] (23 noiembrie 1994), Secțiunea 5. 

Africa de Sud, Intelligence Services Oversight Act [Lege privind supravegherea 
serviciilor de informatii] (23 noiembrie 1994), Secțiunea 7. 


51 


52 


53 

gestionarea informatiilor." De pildă, IGI sud-african trebuie „să respecte toate 
cerințele referitoare la securitate aplicabile angajaților din serviciile de 
informații.” 5 În Canada, membrii SIRC sunt obligaţi să respecte legea canadi- 
ană privind secretele oficiale și, deci, pot fi puși sub urmărire penală dacă dez- 
văluie din greșeală informaţii secrete.” 


Există și protocoale pentru a controla fluxul concret de informații. De exemplu, 
cercetătorii SIRC verifică, de regulă, informaţiile clasificate în birourile securi- 
zate ale SIRC din sediul CSIS. Există, însă, unele situații în care informaţiile sunt 
mutate în propriile amplasamente securizate ale SIRC, cu precădere în cazurile 
în care informaţiile respective sunt de maximă relevanţă pentru reclamațiile 
examinate de SIRC. Crearea acestei infrastructuri pentru gestionarea 
informaţiilor poate impune o investiţie substanţială, iar într-o ţară de mari di- 
mensiuni din punct de vedere geografic (precum Canada) poate limita locurile 
în care SIRC își va desfășura activitatea. 


4.3 CONFIDENȚIALITATEA DIN RAȚIUNI DE SECURITATE NAȚIONALĂ 


După cum sugerează cele de mai sus, gestionarea cu profesionalism a 
informaţiilor legate de securitatea naţională este o preocupare fundamentală 
în orice sistem de gestionare a reclamaţiilor. Legislaţia de reglementare, în ca- 
zul unui număr semnificativ de CHB, precizează că anchetele și/sau audierile 
trebuie să se desfășoare în condiții de confidenţialitate.” În plus, constatările 
făcute de CHB pot fi editate și/sau diseminarea lor poate fi restricționată. De 


54 Africa de Sud, Intelligence Services Oversight Act [Lege privind supravegherea 


serviciilor de informaţii] (23 noiembrie 1994), Secţiunea 7; Germania, Control Panel 
Act [Lege privind Comisia specială de control] (29 iulie 2009), în Federal Law Gazette 
l, p. 2346, Secţiunea 10. 

Africa de Sud, Intelligence Services Oversight Act [Lege privind supravegherea 
serviciilor de informaţii] (23 noiembrie 1994), Secţiunea 7; a se vedea limitări simi- 
lare în Norvegia, Act Relating to the Monitoring of Intelligence, Surveillance, and 
Security Services [Lege privind monitorizarea serviciilor de informaţii, supraveghere 
și securitate] (3 februarie 1995), Secţiunea 9; Noua Zeelandă, Inspector-General of 
Intelligence and Security Act [Lege privind Inspectorul General pentru Informaţii și 
Securitate] (1 iulie 1996), Secţiunea 13. 

Canada, Security of Information Act [Lege privind siguranța informaţiilor] (1985), 
R.S.C., Capitolul 0-5, anexă. 

Australia, Inspector-General of Intelligence and Security Act [Lege privind Inspecto- 
rul General pentru Informaţii și Securitate] (17 octombrie 1986), Secţiunea 17 
(amendată); Noua Zeelandă, Inspector-General of Intelligence and Security Act [Lege 
privind Inspectorul General pentru Informaţii și Securitate] (1 iulie 1996), Secţiunea 
19; Kenya, National Security Intelligence Service Act [Legea Serviciului Național pen- 
tru Informaţii de Securitate] (31 decembrie 1998), Secțiunea 26. 

exemplu, în Australia, IGIS nu trebuie să comunice reclamantului constatările 
făcute decât „după ce șeful agenţiei (de informaţii) relevante și Inspectorul 
General au ajuns la concluzia că răspunsul dat reclamantului, în termenii 
propuși, nu va prejudicia securitatea, apărarea Australiei sau relaţiile Australiei 
cu alte tări.” e Nici în Africa de Sud, IGI nu poate dezvălui informaţiile 
restricţionate fără permisiunea prealabilă a guvernului.” În mod asemănător, 
în Kenya, Comisia pentru reclamaţii trebuie „să ţină seama de cerinţele de se- 
curitate naţională” în îndeplinirea funcţiilor sale. În acest scop, trebuie să se 
consulte cu directorul general al Serviciului pentru Informaţii de Securitate 
Naţională (iar la nivel ministerial, cu Consiliul pentru Securitate Naţională), 
„pentru a stabili informaţiile sau circumstanţele în care anumite informaţii nu 
pot fi dezvăluite pe parcursul niciunei anchete, sau în legătură cu aceasta, în 
interesul securității naţionale.” ®© În Norvegia, declaraţiile comisiei, adresate 
reclamanțţilor „trebuie să fie cât mai complete posibil, fără a dezvălui 
informaţii clasificate.” e 


Deoarece caracterul secret poate afecta capacitatea reclamantului de a avea 
câștig de cauză, unele jurisdicții pot întrebuința proceduri speciale, stabilind ca 
anumite segmente ale audierilor să aibă loc cu uşile închise, pentru veni în 
sprijinul reclamantului. În Canada, de exemplu, juriștii SIRC au sarcina de 


„.. a contesta în instanţă deciziile privind nedezvăluirea informaţiilor conţinute în 
materialul confidenţial, precum și de a interoga martorii guvernamentali în 
ședințe cu ușile închise... Pot fi angajaţi juriști din exterior (sau „agenţi juridici”) 
în situaţiile în care, din cauza volumului mare de muncă, juriștii interni nu sunt 
pe deplin capabili să acţioneze în cadrul litigiilor din instanţă. În alte situaţii, pot 


Australia, Inspector-General of Intelligence and Security Act [Lege privind Inspecto- 
rul General pentru Informaţii și Securitate] (17 octombrie 1986), Secţiunea 23 
(amendată). 

? Africa de Sud, Intelligence Services Oversight Act [Lege privind supravegherea 
serviciilor de informaţii] (23 noiembrie 1994), Secţiunea 5. 

Kenya, National Security Intelligence Service Act [Legea Serviciului Naţional pentru 
Informaţii de Securitate] (31 decembrie 1998), Secțiunea 26. 

Norvegia, Instructions for Monitoring of Intelligence, Surveillance and Security 
Services (EOS) [instrucţiuni pentru monitorizarea serviciilor de informaţii, suprave- 
ghere și securitate (EOS)] emise în baza Secţiunii 1 din Act No. 7 of 3 February 1995 
relating to the Monitoring of Intelligence, Surveillance and Security Services [Legea 
nr. 7 din 3 februarie 1995 privind monitorizarea serviciilor de informaţii, suprave- 
ghere și securitate], Secţiunea 8; a se vedea și Noua Zeelandă, Inspector-General of 
Intelligence and Security Act [Lege privind Inspectorul General pentru Informaţii și 
Securitate] (1 iulie 1996), Secţiunea 25. 

fi angajaţi agenţi juridici atunci când juriștii interni consideră că speța respectivă 
š š r EES i za 62 
va necesita o interogare deosebit de agresivă a părții adverse CSIS. 


5. REMEDII 


Aşa cum s-a remarcat mai înainte, scopul principal al oricărui sistem de 
reclamaţii este „remediul efectiv.” De notat că remediile acordate de organis- 
mele de gestionare a reclamaţiilor împotriva serviciilor de informaţii se consti- 
tuie frecvent în recomandări, și mai puţin în decizii juridice obligatorii cu pri- 
vire, de pildă, la acordarea de despăgubiri.* Aceste puteri limitate reflectă, 
probabil, dualitatea mandatului unui număr mare de CHB, și anume organis- 
mul care examinează reclamaţiile este unul și același cu organismul care efec- 
tuează supravegherea autonomă a activităţilor serviciilor de informaţii. Aceste 
procese de supraveghere generează, de regulă, recomandări la adresa servici- 
ului de informaţii în cauză și la adresa executivului, cu privire la reformarea 
politicilor și practicilor. Acolo unde supravegherea reprezintă funcţia principală 


i Craig Forcese și Lorne Waldman, „Seeking Justice in an Unfair Process: Lessons from 
Canada, the United Kingdom, and New Zealand on the Use of ‘Special Advocates’ in 
National Security Proceedings” [„Căutarea dreptăţii într-un proces incorect: lecții din 
Canada, Marea Britanie și Noua Zeelandă privind folosirea «avocaților speciali» în 
proceduri judiciare vizând securitatea naţională”] (studiu comandat de Centrul Ca- 
nadian pentru Studii de Informaţii și Securitate, cu sprijinul financiar al Serviciului 
Administrativ al Tribunalelor) (august 2007), pp. 7-8. 

€ Canadian Security Intelligence Service Act [Lege privind Serviciul Canadian pentru de 
Informaţii de Securitate] (31 august 2004), R.S.C., Capitolul C-23, Secțiunea 52 (des- 
pre competențele SIRC); Olanda, Intelligence and Security Services Act [Lege privind 
serviciile de informaţii și de securitate], Articolul 84 (despre competențele Ombud- 
smanului Naţional); Consiliul Naţiunilor Unite pentru Drepturile Omului, Report of 
the Special Rapporteur on the promotion and protection of human rights and fun- 
damental freedoms while countering terrorism: Addendum, Paragraful 77 (despre 
competențele Comisarului pentru viață privată din Belgia); și Paragraful 585 (despre 
competențele comisiei de supraveghere din Norvegia); Australia, Inspector-General 
of Intelligence and Security Act [Lege privind Inspectorul General pentru Informaţii 
și Securitate] (17 octombrie 1986), Secţiunea 24 (amendată); Norvegia, Instructions 
for Monitoring of Intelligence, Surveillance and Security Services (EOS) [Instrucţiuni 
pentru monitorizarea serviciilor de informaţii, supraveghere și securitate (EOS)] 
emise în baza Secţiunii 1 din Act No. 7 of 3 February 1995 relating to the Monitoring 
of Intelligence, Surveillance and Security Services [Legea nr. 7 din 3 februarie 1995 
privind monitorizarea serviciilor de informaţii, supraveghere și securitate], Secțiunea 
8; Noua Zeelandă, Inspector-General of Intelligence and Security Act [Lege privind 
Inspectorul General pentru Informaţii și Securitate] (1 iulie 1996), Secțiunea 25; Ke- 
nya, National Security Intelligence Service Act [Legea Serviciului Naţional pentru de 
Informaţii de Securitate] (31 decembrie 1998), Secțiunea 26. 

a CHB, legiuitorii, care au înființat aceste instituții, au considerat, probabil, că 
acordarea unor competenţe coercitive de compensare, ca răspuns la 
reclamaţii, este incompatibilă cu atributele mai puţin adversative, necesare 
unei supravegheri eficace. 


Totuși, în practică, a limita rolul CHB la recomandări poate însemna diminua- 
rea capacității lor de a face mai mult decât să pretindă unui serviciu de 
informaţii să se conformeze. O astfel de abordare poate fi deosebit de dificilă 
acolo unde rezultatele investigării unor reclamaţii sunt ele însele clasificate, o 
practică frecventă, menţionată mai sus. Din acest motiv, e meritoriu faptul că 
organismele CHB furnizează versiuni editate ale constatărilor lor în cadrul ra- 
poartelor anuale disponibile public sau sub alte forme. Totuși, chiar și acestea 
pot atrage surprinzător de puţină atenţie din partea parlamentarilor și a mass- 
mediei. De pildă, SIRC din Canada a publicat în rezumat constatări, uneori in- 
criminatoare, care au stârnit un slab interes. 


În cele mai rele situaţii, o competenţă care se limitează la a recomanda poate 
avea ca efect diminuarea oricăror alte merite ale CHB. Dacă potenţialii 
reclamanțţi se îndoiesc că acţiunile lor vor avea ca rezultat un răspuns, o 
schimbare sau o compensație semnificative, atunci vor avea puţine motive să 
înainteze o reclamaţie la CHB. În consecinţă, reclamanţii vor încerca să-și înain- 
teze reclamațiile pe alte canale (precum instanţele generale, care nu sunt în 
situația de a le gestiona în mod corespunzător), să le aducă la cunoștința mass- 
mediei în speranţa de a stârni o reacţie, sau, pur și simplu, să renunţe la acest 
efort. Toate reacţiile de mai sus subminează rațiunea de a fi a organismelor 
CHB — aceea de a dezvălui delictele comise de serviciile de informaţii și de a 
reacționa la acestea. 


Alte organisme dispun de competenţe care seamănă mai mult cu cele „judici- 
are.” Ceea ce este adevărat în special în cazul CHB care se ocupă exclusiv de 
gestionarea reclamaţiilor. Astfel, organisme cvasi-judiciare, precum Tribunalul 
cu Competenţe de Investigare din Marea Britanie, au puterea să impună „... 
măsuri reparatorii, precum anularea oricăror mandate, distrugerea oricăror în- 
registrări deținute sau compensarea financiară.” săi 


* Marea Britanie, website-ul Tribunalului cu Competenţe de Investigare, „Complaints 
process: What happens to my complaint?” [„Procedura reclamaţiilor: ce se întâmplă 
cu reclamaţia mea ?”] (http://www.ipt-uk.com/sections.asp?sectioniD=4&chapter= 
O&type=top); Marea Britanie, Regulation of Investigatory Powers Act [Lege privind 
reglementarea competenţelor de investigare], 2000, Capitolul 23, Secţiunea 67. 

6. RECOMANDĂRI 


Din studiul de faţă, referitor la organismele de gestionare a reclamaţiilor, reies 
mai multe recomandări. Acestea sunt rezumate în rândurile următoare și sunt 
propuse ca „cele mai bune practici” în Tabelul 1. 


e Statele trebuie să înfiinţeze organisme de gestionare a reclamaţiilor 
mandatate să primească și să investigheze atât reclamaţiile din interior, cât 
și pe cele publice. 


Sistemele de gestionare a reclamaţiilor din interior constituie un mijloc de di- 
rijare a denunţurilor interne printr-un cadru instituţional, care reacționează la 
reclamaţiile ce merită atenţie și poate răspunde preocupării guvernului privind 
protecția informaţiilor clasificate. Totuși, acest sistem trebuie să-și extindă 
protecţia și asupra celor care apelează la el. 


e Un sistem eficace pentru reclamaţii din interior trebuie să includă garanţii 
privind nerecurgerea la represalii atunci când angajaţii înaintează cu bună 
credinţă reclamaţii organismelor autorizate. 


Prin comparaţie, sistemele pentru reclamaţii publice sunt mai extinse și, în ge- 
neral, se află la dispoziţia tuturor. Câteva jurisdicții impun condiţii legate de 
naționalitate, deși, în general, acestea se aplică numai în raport cu operaţiunile 
serviciilor de informaţii externe; și chiar mai puţine sunt jurisdicţiile care im- 
pun condiția ca reclamantul să fie personal afectat, într-un fel sau altul, de as- 
pectele semnalate în reclamaţie. Este dificil de apreciat care sunt meritele 
reale ale unor asemenea limitări. 


e Organismele de gestionare a reclamațiilor trebuie să dispună de 
competenţe extinse pentru primirea plângerilor din partea populaţiei. 


Dacă regulile referitoare la persoanele în măsură să înainteze reclamaţii au un 
caracter general, va crește numărul reclamaţiilor ce pot fi înaintate organis- 
mului de gestionare a acestora. Asemenea reguli sporesc și potenţialele sarcini 
ce revin respectivei entităţi. Ar putea fi mai potrivit să se limiteze aceste cazuri 
la cele care merită să fie luate în considerare. Însă trebuie acordată atenţie 
modului în care se face o asemenea evaluare. 


e Preocuparea faţă de plângerile lipsite de importanţă sau jignitoare poate fi 
rezolvată prin reguli ce permit organismului de gestionare a reclamaţiilor 
să elimine astfel de plângeri din fazele timpurii ale procesului. Dar trebuie 
să se acționeze cu grijă pentru a se evita respingerea reclamaţiilor dificile, 
controversate din punct de vedere politic sau care, pur și simplu, sunt îna- 
intate de persoane dificile. 


Din punct de vedere al locului în care pot fi adresate, statele trebuie să anali- 
zeze cu atenţie dacă instanţele judecătorești generale sau organismele 

convenţionale de reglementare sunt dotate adecvat pentru a se ocupa de 
reclamaţiile împotriva serviciilor de informaţii. În practică, este posibil ca ase- 
menea organisme să nu fie în măsură să gestioneze materiale și/sau informaţii 
clasificate vizând securitatea naţională, rezultatul fiind acela că eficacitatea lor 
va fi afectată și nu vor avea capacitatea să investigheze reclamaţiile respective 
în mod corespunzător. În plus, se poate ca organismele generale să nu dispună 
de expertiză în materie, necesară pentru o investigare amănunţită a acestor 
chestiuni. 


Prin comparaţie, organismele specializate în gestionarea reclamaţiilor din do- 
meniul intelligence pot fi structurate astfel, încât să răspundă preocupărilor 
privind protecția informaţiilor clasificate. În același timp, aceste preocupări le- 
gate de caracterul secret nu trebuie să aibă ca efect diminuarea funcţiilor or- 
ganismului specializat până la punctul în care credibilitatea sa, ca organism de 
gestionare a reclamaţiilor, se evaporă. Transparenţa trebuie să fie regula, iar 
caracterul secret trebuie limitat la circumstanţele ce ţin de buna credinţă. Mai 
mult, trebuie să se depună eforturi pentru a se asigura un oarecare echilibru 
între capacitatea guvernului și cea a reclamanțţilor de a-și susține cazurile. 
Acolo unde guvernul își poate camufla poziţia prin secretizare, organismul 
însuși trebuie să fie sigur că examinează cazul într-o manieră inchizitorială. În 
plus, membrii organismului de supraveghere trebuie să aibă, ei înșiși, certifi- 
cate de securitate și un acces extins la informaţiile aflate în posesia guvernului 
și a serviciilor de informații. 

e În cele mai multe situaţii, organismele specializate de gestionare a 
reclamaţiilor sunt de preferat organismelor mai generale atunci când se 
investighează reclamaţii împotriva serviciilor de informaţii. Acestor orga- 
nisme trebuie să li se acorde puteri foarte extinse de acces la informaţiile 
clasificate și trebuie să li se ceară să implementeze măsuri de siguranţă 
pentru a reduce riscul scurgerii (voluntare sau involuntare) de informaţii. 
Exemple ale unor astfel de măsuri de siguranţă pot fi protocoalele speciale 
de gestionare a informaţiilor și obligația de a obţine certificate de securi- 
tate. 


În plus, organismele de gestionare a reclamaţiilor vor fi credibile numai dacă își 
angajează stafful și funcţionează în mod independent în raport cu guvernul și 
dacă dispun de resurse adecvate. Chiar dacă aceste organisme nu trebuie să 
fie alcătuite exclusiv din persoane cu o anumită pregătire profesională (de 
exemplu, juriști), în componenţa lor trebuie să se regăsească, într-o proporţie 
adecvată, și reprezentanţi cu pregătire juridică. Competența juridică indepen- 
dentă diminuează ceea ce ar putea fi altminteri o dependenţă excesivă de per- 

soane din staff de formaţie juridică (și care, poate, nu sunt întru totul inde- 
pendente). 


e Organismele de gestionare a reclamaţiilor trebuie să fie independente faţă 
de guvern. Ceea ce, în practică, înseamnă că nu sunt numite unilateral de 
către guvernele în exercițiu și că au libertatea de a funcţiona autonom în 
raport cu guvernul, membrii lor bucurându-se, totodată, de siguranţa 
menținerii în funcţie. Cel puţin o parte din membri trebuie să aibă pregă- 
tire juridică pentru a evita dependenţa excesivă de personalul serviciilor de 
informaţii atunci când examinează reclamaţiile. 


În sistemele de gestionare a reclamaţiilor, problema remediilor este cea mai 
dificilă. În general, organismele cu cea mai mare putere de a acorda 
compensaţii pentru greșelile comise de serviciile de informaţii (instanţele 
judecătorești) sunt cel mai puţin dotate pentru a se ocupa de reclamaţiile care 
au legătură cu circumstanţele speciale în care activează serviciile de informaţii, 
îndeosebi cerințele de secretizare și de protejare a informaţiilor clasificate. 
Adeseori, organismele specializate de supraveghere sunt mai bine dotate pen- 
tru a risipi ceața produsă de secretizare, însă, în general, puterea lor se limi- 
tează la a face recomandări. Statele ar trebui să analizeze cu atenţie posibilita- 
tea ca organismele specializate de supraveghere, învestite cu funcţii de gestio- 
nare a reclamaţiilor, să aibă și competenţe cvasi-judiciare de acordare a unor 
măsuri reparatorii, așa cum ar fi puterea de a acorda o compensație financiară 
persoanelor care au fost nedreptăţite. 


e Dotarea organismelor de gestionare a reclamaţiilor numai cu puteri de 
recomandare e insuficientă și nu reprezintă un „remediu efectiv.” Mai de- 
grabă, ar trebui să li se acorde acestor organisme competenţe cvasi-judici- 
are, precum puterea de a acorda compensații financiare. 


În fine, statele trebuie să evite dependența exclusivă de un model bazat pe 
reclamaţii pentru a asigura tragerea la răspundere a serviciilor de informații. 
Gestionarea reclamaţiilor are locul său în acest proces; totuși, experiența unor 
state care se bazează exclusiv pe astfel de organisme pentru a îndeplini 
această funcţie nu a fost una pozitivă. În Canada, de pildă, funcţiile în materie 
de securitate naţională, exercitate de poliţia federală (RCMP), sunt supuse 
numai unui mecanism modest de tragere la răspundere, bazat pe reclamaţii. O 
anchetă judiciară cu privire la practicile îndoielnice ale RCMP de combatere a 
terorismului, în urma evenimentelor din 11 septembrie 2001, a recomandat 
atât puteri sporite de gestionare a reclamaţiilor, cât și un sistem de verificare 
bazat pe auditarea performanţei. Ancheta a conchis că „... nevoia unor verifi- 
cări din proprie iniţiativă decurge din faptul că cele mai multe activități ale 
RCMP privind securitatea naţională se desfășoară în secret și se supun unei 

examinări judiciare insuficiente, dacă există vreuna, dar sunt potenţial capabile 
M r f Ep IRI . acuză 65 
să afecteze serios drepturile și libertăţile individuale.” 


O perspectivă îngustă, care pune accentul pe modelele de tragere la răspun- 
dere bazate pe reclamaţii, riscă să creeze o formă „teatrală” a răspunderii: 
existența organismului creează aparenţa unei separări a puterilor, însă el nu 
poate funcţiona efectiv din cauza secretului care înconjoară activitatea servici- 
ilor de informaţii. Această secretizare poate face ca persoanele ce constituie 
ţinte ale serviciilor de informaţii să ignore, de pildă, încălcarea neautorizată a 
dreptului lor la viaţă privată. Din acest motiv, sistemele de gestionare a 
reclamaţiilor care nu sunt însoţite de alte forme de verificare și supraveghere, 
în măsură să expună fapte reprobabile, constituie o abordare mediocră a 
guvernanţei în domeniul intelligence. 


e Dependenţa exclusivă de un model de tragere la răspundere a serviciilor 
de informaţii bazat pe reclamaţii nu este oportună. O astfel de abordare 
trebuie completată cu un sistem de verificare și/sau supraveghere inde- 
pendentă. 


% Comisia de anchetă asupra acțiunilor oficialilor canadieni în cazul Maher Arar, A 
New Review Mechanism for the RCMP's National Security Activities [Un nou meca- 
nism de verificare a activităţilor RCMP legate de securitatea națională] (2006), p. 18. 

TABELUL 1. LISTA CELOR MAI BUNE PRACTICI DE GESTIONARE A RECLAMAȚIILOR 


Practica 


Implicații ale nerespectării practicii 


Este CHB dotat adecvat din punct de 
vedere al domeniului de competenţă și 
al expertizei juridice ? 


Dacă nu, poate fi pusă sub semnul întrebării ca- 
pacitatea CHB de a examina reclamaţiile într-o 
manieră eficace și credibilă. 


Are CHB acces deplin la informaţiile 
secrete ale serviciului de informaţii ? 


Dacă nu, CHB riscă să nu aibă efectiv capacitatea 
de a stabili valoarea reclamațiilor și de a evalua 
conduita serviciului. 


Este CHB independent față de guvern 
și de serviciul de informații în ceea ce 
privește procesul de numire, siguranţa 
postului și conducerea operaţiunilor ? 


Dacă nu, CHB va fi, probabil, lipsit de credibilitate 
și este posibil ca, în fapt, să nu poată lua decizii 
independente. 


Primește CHB atât reclamaţii din inte- 
rior, cât și reclamaţii publice ? 


Dacă nu, reclamanţii din interior pot fi împinși să 
recurgă la dezvăluiri, de pildă, în mass-media, iar 
celorlalte persoane le rămâne opţiunea să-și îna- 
inteze reclamaţiile instanţelor judecătorești gen- 
erale sau altor organisme care sunt slab dotate 
pentru a se pronunţa asupra unor chestiuni de 
securitate naţională. 


Atunci când fac reclamaţii cu bună 
credinţă, sunt reclamanțţii din interior 
protejaţi împotriva represaliilor, în 
temeiul legii de angajare și/sau în te- 
meiul legii privind secretele oficiale ? 


Dacă nu, reclamanţii din interior nu vor fi 
stimulați să parcurgă procesul CHB sau, pur și 
simplu, vor fi total descurajaţi să dezvăluie delic- 
tele. 


Este jurisdicția asupra reclamaţiilor 
publice formulată suficient de general 
pentru a permite oricăror persoane să 
înainteze reclamaţii care să vizeze în- 
treaga gamă de activităţi ale serviciului 
de informaţii ? 


Dacă nu, preocupările legitime legate de conduita 
serviciului de informaţii pot rămâne neobservate. 


Dacă dispune de competenţa de a eli- 
mina reclamaţiile ce nu merită atenție, 
are CHB grijă să-și exercite această pu- 
tere cu prudenţă și fără a ţine seama 
de considerente neesenţiale, precum 
implicaţiile politice ale reclamaţiei sau 
calitățile irelevante ale reclamantului ? 


Dacă nu, preocupările legitime privind conduita 
serviciului de informaţii pot fi eliminate prea 
ușor. 


Are CHB puterea de a stabili remedii 
cvasi-judiciare, precum compensația 
financiară ? 


Dacă nu, constatärile CHB pot avea un impact 
scăzut asupra conduitei serviciului de informații, 
iar reclamanţii pot fi descurajați de la bun început 
să facă reclamaţii. 

Supravegherea serviciilor de informații 

Acest set de instrumente este un compendiu de lucrări scrise de cei 
mai importanți experți în guvernanța domeniului intelligence din 
întreaga lume. El oferă orientări relevante pentru politicile referitoare 
la înființarea și consolidarea sistemelor de supraveghere a serviciilor 
de informaţii, precum și la supravegherea unor componente specifice 
din activitatea serviciilor de informaţii, ce cuprind: culegerea de 
informaţii, utilizarea datelor cu caracter personal, schimbul de 
informaţii cu parteneri din ţară şi din străinătate, precum și finanţele 
serviciilor. Ghidul se bazează pe diverse tipuri de legislații și structuri 
instituţionale și pe practica din numeroase state. 


Cu toate că acest set de instrumente analizează cu precădere 
organismele de supraveghere parlamentare și independente, el 
conține numeroase analize care sunt relevante pentru puterea 
executivă, cea judecătorească, mass-media, societatea civilă și chiar 
pentru serviciile de informaţii. Această lucrare va prezenta, probabil, 
un deosebit interes pentru membrii și personalul organismelor de 
supraveghere, pentru actori implicați în monitorizarea activităţii 
celor care efectuează supravegherea (de exemplu, mass-media, 
organizaţii ale societăţii civile și parlamentari) și pentru subiecţii 
supravegherii externe: executivul și serviciile de informații. 

consultativ la nivel de țară, precum și programe de asistență cu 
caracter practic. 

